
Introducere 


Într-o accepţiune generală, prin termenul de „dincolo” 
se înțelege dimensiunea invizibilă situată dincolo de 
universul fizic în care ne aflăm. Este dimensiunea în care, 
ceea ce numim sufletsau spiritsălăşluieşte după moartea 
corpului nostru. 

Spaţiul vieţii de dincolo a fost şi va fi întotdeauna 
unul dintre marile mistere ale Universului şi de aceea a 
suscitat un constant interes, dedicându-i-se din 
Antichitate şi până acum o vastă literatură. 

Experiențele morții clinice nu sunt menite doar să ne 
incite curiozitatea, ci au şi o profundă semnificaţie pentru 
viața noastră ca ființe gânditoare, privită printr-o 
perspectivă mult mai largă - ştiinţifică, filosofică, 
religioasă, socială şi pragmatică. 

Aducerea în discuţia lumii moderne a acestei teme 
pune în dificultate întreaga noastră cunoaştere de până 
acum. Universul descris de aceste experienţe nu poate fi 
explicat complet, nici în termenii ştiinţei, nici în cei ai 
religiei. Ştiinţa nu are noţiunea de „Fiinţă de Lumină” care 
emană o iubire infinită, nu are noţiunea de conştiinţă 
existentă în afara creierului uman, de câmp spiritual, de 


energie subtilă non-fizică văzută ca sursă a tuturor 
lucrurilor. 

Religia, la rândul său, nu are noţiunile de „continuum 
spaţio-temporal”, de universitate în „Cer” unde s-ar învăța 
despre mecanica cuantică, despre organizarea lumii de 
dincolo cu instituții sociale de învățământ, de agrement, 
de pregătire pentru misiunile cu care sunt trimişi oamenii 
pe Pământ şi, mai ales, despre necesitatea de a se trăi mai 
multe vieți succesive de către ființa umană înainte de a 
fuziona cu Lumina Divină. 

Şi toate aceste noţiuni nu sunt rodul unor fantezii, ci 
modele comune ale experienţelor trăite în timpul morții 
clinice analizate prin studii ştiinţifice. S-au făcut, de 
asemenea, acolo unde a fost posibil, şi monitorizări cu 
aparatură modernă de înregistrare a activităţii creierului 
şi a altor funcții viscerale. 

Sunt câteva motive care m-au determinat să abordez 
acest teritoriu atât de sensibil şi de controversat ca 
posibilități de cunoaştere, dar extrem de important 
pentru existenţa noastră. 

Cel care a inaugurat în lumea modernă seria cărților 
având ca tematică experiențele morții clinice a fost 
medicul psihiatru Raymond Moody, cu cartea sa Life after 
Life (Viaţă după viață), publicată în 1975. 

într-una dintre cărțile sale, R. Moody scrie despre o 
întâlnire neobişnuită care îndeamnă la o profundă 
meditaţie asupra rosturilor lumii. 

În 1971, în timpul unei intervenţii chirurgicale, o 
femeie intră în stare de moarte clinică. În acest timp are 


o experienţă în care un ghid îi spune că va trebui să se 
întoarcă în viaţa terestră pentru a-şi continua misiunea. 
O avizează, de asemenea, că peste un timp va întâlni pe 
cineva care va fi interesat de experienţa sa din timpul 
morții clinice. îi comunică numele acelei persoane şi îi 
arată şi imaginea acestuia, ca să-l poată recunoaşte. 

în 1975, deci la 4 ani distanţă în timp, cu ocazia unei 
sărbători tradiționale în SUA, vine cu colindul la această 
doamnă o mamă cu doi băieţi. În momentul în care s-au 
prezentat, gazda reacţionează surprinsă la numele de 
Moody şi-i spune că doreşte să discute cu soţul său. Aşa 
s-a produs această întâlnire ciudată. 

Aşadar, în 1971, pe când R. Moody încă nu îşi 
publicase cartea, acolo sus, ceea ce numim „dincolo”, 
pentru că nici nu ştim dacă „dincolo” este sus sau chiar 
lângă noi, era deja decis cine şi ce va scrie. Şi cum 
Universul nu face lucruri gratuite, este firesc să ne 
întrebăm: care este scopul aducerii în atenția lumii 
ştiinţifice şi a publicului larg a acestor experienţe ale 
morții clinice? 

Partea interesantă aici este aceea că, în acelaşi timp 
cu fenomenul morții clinice, este adus în atenția noastră 
încă un mănunchi de surse de cunoaştere care pledează 
pentru realitatea aceluiaşi fenomen. 

În 1969 se pun bazele Asociaţiei de Psihologie 
Transpersonală. O nouă cale terapeutică se deschidea în 
fața psihologilor şi psihiatrilor. Prof. univ. Stanislav Grof, 
unul dintre marii mentori ai acestui nou domeniu de 
investigație şi terapie, ne spune că experiențele 


psihologiei transpersonale demonstrează că istoria 
omului şi a Universului pare să fie scrisă de aceeaşi 
mână, că om şi univers au aceeaşi origine spirituală. 

După anii '70 ai secolului abia încheiat, încep să fie 
aduse în atenţia publică şi principiile fizicii cuantice, deşi 
acestea au fost formulate încă din 1927 la Copenhaga. 

Universul descris de fizica cuantică, după cum vom 
vedea, are similitudini care merg până la identitate cu cel 
înfățişat de experiențele morții clinice. 

Sfârşitul secolului XX ne-a adus şi alte surprize, în 
1992 a mai căzut o dogmă, de astă dată din ştiinţa 
creierului, producând şi în acest domeniu o adevărată 
revoluţie în cunoaştere. Contrar a ceea ce se susținea 
până atunci, s-a demonstrat că celula de bază a 
creierului, neuronul, nu este imuabilă, dată o dată pentru 
totdeauna la naştere, ci poate fi înlocuită de neuroni noi, 
proveniţi din celule embrionare nediferenţiate. Mai aflăm 
că, în funcție de ceea ce gândim, creierul nostru se 
modelează biochimic şi anatomic, că ecoul benefic sau 
nociv al gândirii se reflectă atât asupra sănătății noastre, 
cât şi asupra Universului. 

Ştiinţele neurocognitive obțineau astfel un suport 
obiectiv şi explicativ al capacității de control şi de 
transformare în sensul dorit a minţii noastre asupra 
organismului. 

O altă sursă inestimabilă de legitimare a experiențelor 
morții clinice a fost oferită de călătoriile extracorporale 
(ont of the body) care, de asemenea, aşa cum vom vedea, 


au fost monitorizate ştiinţific cu mijloacele de care 
dispunem la ora actuală. 

Toate aceste noi achiziţii ştiinţifice venite din partea 
unei largi diversităţi de surse de cunoaştere mi se par a fi 
absolut semnificative şi nu întâmplătoare pentru 
momentul în care ne aflăm, de impas, de mare dificultate 
în toate domeniile vieţii actuale - sociale, economice, 
spirituale, inclusiv ştiinţifice. 

Actualele date despre noi ne obligă să revizuim toate 
conceptele despre materie, energie, destin, viaţă, moarte, 
sensul existenţei, relaţiile interumane, modelele sociale 
experimentate şi eşuate, redefinirea conceptului de om, 
de spiritualitate, de Univers, justiție umană şi divină. 

Toate aceste repere ale existenţei umane au nevoie de 
o filosofie fundamental schimbată, în acord cu tot ceea ce 
ni se relevă acum despre noi de către cele mai recente 
surse de cunoaştere. 

Aveam o singură şansă de ieşire din criza în care 
întreaga omenire este implicată: să optăm pentru o 
adevărată renaştere spirituală. 

În opinia mea, această renaştere spirituală 
presupune stabilirea unor relaţii armonioase şi de respect 
în câteva direcții cardinale: cu Sursa Divină, cu noi înşine, 
cu semenii şi cu natura. 

Este nevoie să renunțăm la ceea ce este depăşit, în 
dezacord cu actuala cunoaştere, să păstrăm ceea ce în 
experiența omenirii s-a dovedita fi peren, util, în acord cu 
natura noastră fizică şi spirituală, cu legile divine care au 
motivat crearea lumii. 


Toate sursele menţionate ne spun că suntem de 
esență spirituală, divină şi viitorul omenirii nu poate fi 
decât unul spiritual. Cunoscuta formulare a lui Malraux, 
eu aş modifica-o, spunând că secolul XXI ori va fi al 
spiritualității, ori nu va fi deloc. 

Acesta este viitorul omenirii. Timpul de ignorare a 
legilor spirituale ale Universului expiră. Avem, după cum 
vedem, numeroase semne în acest sens. Suntem 
îndemnați şi ajutaţi să facem un salt cuantic 

În conştiinţă, în gândire, instrumentul cu cea mai 
mare capacitate de a schimba lumea. Cu toții suntem aici 
în misiune. Acum însă ni s-a dat o nouă misiune, unică în 
istoria Universului. Izbăvirea omului nu seva mai face prin 
moarte, ci prin spiritualizare. 

Se nasc acum copii supradotați, geniali, cum n-au 
mai fost niciodată în planul fizic. Lor le revine misiunea 
de a aduce Pacea Christică pe Pământ. 

Valul de literatură publicată pe acest subiect, 
îndeosebi în SUA, dar şi în alte spaţii geografice, mi se 
pare a fi tocmai expresia nevoii de edificare a unei alte 
lumi, motivate de o altă gândire, o altă viziune asupra 
lumii. 

Konrad Lorenz, unul dintre cei mai mari mentori ai 
Etologiei, afirmă că, la nivel de instincte, suntem foarte 
puțin desprinşi de momentul când trăiam în caverne. 
Omul actual, spunea el, este o verigă intermediară între 
vecinele noastre antropoide şi om. Umanizarea acestei 
fiinţe intermediare este premisa supraviețuirii într-o nouă 
lume. 


Noua gândire, ne spune şi John White, va trebui să 
genereze un alt om, numit de către el Homo Noeticus, omul 
cunoaşterii, al colaborării, nu al urii şi al violenţei. Omul 
viitorului va avea atributele necesare universului cuantic 
şi spiritual: „O logică polivalentă, simultană şi nu 
secvenţială”. 

Scopul pe care mi l-am propus ca prim obiectiv nu 
este acela de a relua ceea ce deja s-a spus despre aceste 
experiențe de moarte clinică, ci să întreprind o sinteză a 
tuturor datelor oferite de sursele comentate aici, având ca 
finalitate descrierea unui tablou cât mai aproape de 
realitate al lumii de dincolo. 

În al doilea rând, mi-am propus să supun discuţiei 
semnificația pe care o pot avea pentru noi, cei de aici, 
elementele relevate de studiul morții clinice. 

Ajungând la concluzia că eroul principal care 
traversează şi ordonează toate dimensiunile Universului 
este Congştiinţa Cosmică, din trunchiul căreia se desprinde 
şi ramul Conştiinţei noastre, primul capitol al cărții îl 
dedic Congştiinţei ca ax esenţial şi primordial al Universului. 

kkk 

Vreau să-iasigur pe toți slujitorii Bisericii - critici sau 
îngăduitori - că am avut cele mai bune intenții în 
formularea concluziilor acestui material, că am încercat 
să menajez la maximum credința mamei mele, devenită şi 
a mea. Vreau, în acelaşi timp, să afirm că sunt în egală 
măsură şi un om de cunoaştere ştiinţifică şi nu pot ignora 
evidența demonstrată a multora dintre adevărurile 
ştiinţei. 


Partea I - conştiinţa - ax esenţial al universului 
Misterul de a fi 


Sunt câteva mistere profunde în fața cărora omul va 
rămâne veşnic întrebător. 

Primul mister mi se pare a fi acela că suntem, că 
Universul există. 

Al doilea ar fi acela că Universul funcţionează, că este 
ordonat în forme prin care îşi manifestă existența, părând 
a fi efectul unei rațiuni, al unei gândiri, al unei Conştiinţe. 

Conştiinţa - capacitatea de a raționa, de a determina 
ordinea lumii, geneza Universului după legi care au făcut 
posibilă apariţia vieţii, inclusiv a omului - devine astfel 
axis mundi, axul esenţial şi primordial al Universului. 

Pentru ca lumea să fie, constatăm că a fost nevoie de 
o forță capabilă de întreaga Creaţie, de o intenţie, o voință 
şi, în primul rând, de un sentiment exprimat prin iubirea 
pentru tot ce s-a făcut. 

Sentimentului de iubire, de agape, implicată la nivel 
de Creaţie, i se acordă un cu totul alt sens decât acela al 
atracției fizice. Este bunăvoința, generozitatea, 
acceptarea, compasiunea, învăluirea întregii creații în 
căldura inimii, conştiinţa că suntem cu toții frați, fii ai 
aceleiaşi Surse, fragmente de lumină desprinse din 

Marea Fiinţă de Lumină. Este, în acceptarea dată de 
lisus, garanţia armoniei, a păcii, a conexiunii necesare cu 
tot ce există. 


Gândul este deci informație, este cuvânt, este logos, 
este ştiinţă. Primul verb a fost: Fiat! Să fie! Să fie lumină, 
să fie munți, să fie ape, să fie omul! 

De ce este conştiinţa, respectiv gândirea, cel mai 
încifrat mister din Univers? Să ne imaginăm că, aşa cum 
ne spune astrofizica, la început nu a fost nimic, nu era 
spaţiu, nu era timp, nu era lumină, nu era materie. Şi 
deodată, după cum ne spune Eminescu, inspirat de Imnul 
Cosmogonic din Rig-Veda, apare un punct, mai mic decât 
un vârf de ac, ne spun astrofizicienii, mai mic decât 
„boaba spumei”, ne spune poetul. El, punctul acela de 
mişcare, devine „stăpânul fără margini peste marginile 
lumii”. De unde apare acest „punct”, ştiinţa nu poate 
spune. Este Marea Taină a lumii, cel mai de nepătruns 
mister. Când încă „umbra celor nefăcute nu-ncepuse a se 
desface”, când peste negrele genuni domnea tăcerea 
neîntreruptă, apare cuvântul ziditor, „Fiat lux”. Şi s-a 
făcut lumină! lar Lumina a devenit materie. Şi acest prim 
gând, aflat la origini, la începuturile lumii, era expresia 
unei Congştiinţe. Şi Conştiinţța era ceea ce numim 
Dumnezeu. lată de undevine forța creatoare a Cuvântului 
şi de ce natura sa este sacră. Pentru că este Divinitatea 
însăşi. Cu adevărat avem sentimentul că Universul a 
evoluat prin crearea tuturor condițiilor necesare spre a 
face posibilă apariția omului. Ştiinţa însăşi susține ideea 
prin formularea principiului antropic (Brandon Carter, 
1974). Ţinând seama doar de ceea ce ştim astăzi, s-ar 
părea că numai omului i-a fost dată acea rațiune care îi 
permite să intre în dialog cu Sursa lui divină. Am putea 


spune că, prin apariția omului, Creatorul n-a mai fost 
singur. A dat din Lumina sa o scânteie ființei numite Om, 
pentru ca prin puterea minții sale să devină co-creator de 
Univers. A fost cel mai mare dar care ni se putea face. Am 
demonstrat, sper, suficient în lucrarea în căutarea 
sensului pierdut (Ed. Eikon, 2008) că în fiecare clipă din 
existența noastră, când emitem un gând, implicit, fără să 
vrem, noi creăm, facem sau desfacem ceva, dăm un 
impuls ordinii din Univers sau, dimpotrivă, dezordinii, 
haosului, în funcţie de ceea ce gândim. lată de unde vine 
marea noastră responsabilitate, mai întâi față de noi 
înşine, apoi față de semenii noştri, față de natură, față de 
planetă, față de Univers şi Dumnezeu. 

Revenind la începuturi, pe când nu era nimic, când 
nu existau nici „viață”, nici „voinţă” ca manifestare a unui 
gând, „când nu s-ascundea nimica deşi tot era ascuns”, 
în momentul Zero al Universului n-a fost Big Bangul, ci o 
Inteligență conştientă de sine care, o sutime de secundă 
mai târziu, a declanşat explozia prin care a început totul. 
Momentul Zero este al mitologiei, abia după aceea a venit 
Universul. În vidul iniţial - rece şi întunecat - se aude 
primul cuvânt, expresie a unei rațiuni ale cărei origini 
sunt dincolo de capacitatea noastră de înţelegere. Şi vidul 
„ascultător” începe să se ordoneze, să ia forme, să dea 
înțelesuri existentei... 


Conştiinţa - doar o „secreţie” a creierului? 


Conştiinţa sau capacitatea de a ne gândi pe noi 
înşine, de a raţiona şi vorbi a incitat dintotdeauna 
cunoaşterea. Dacă reducem existența doar la materia 
exprimată prin fizică şi chimie, este imposibil să explicăm 
cum o moleculă, făcută din materie, adică lipsită de 
conştiinţă, după canoanele ştiinţifice actuale, poate 
deveni conştiinţă. 

În această înţelegere reducționistă şi simplistă, 
conştiinţa este o simplă „secreţie” a creierului. Odată însă 
cu studiul stărilor modificate ale conştiinţei, cu apariția 
unor domenii noi de cunoaştere, ca fizica cuantică, 
experienţele psihologiei transpersonale şi cele ale morții 
clinice, studiul conştiinţei stârneşte un acut interes 
pentru că aduce în discuţie rolul său fundamental şi 
primordial în geneza Universului şi a capacităţii de a 
acționa asupra formei de manifestare a materiei. 

După Quinsey (1996), abordarea conştiinţei trebuie 
să răspundă la două întrebări: una de ordin ontologic, 
referitoare la natura fundamentală a lumii, şi alta de 
ordin epistemologic, vizând mecanismele propriu-zise care 
fac posibilă cunoaşterea. 

Explicarea conştiinţei este o sarcină dificilă pentru 
ştiinţa academică. A spune simplu că este produsul 
materiei care a ajuns la un stadiu superior de evoluție 
prin creierul uman, nu este decât o rezolvare comodă. Mai 
întâi, pentru că nu ştim cum se obţine „minte din 
materie”, cum se exprimă Quinsey, cum ceva care nu are 


masă poate să apară din ceva care are masă. Apoi, 
discutând în sens strict biologic, conştiinţa 

de sine, sesizarea faptului că suntem ființe cu nevoi 
vitale de hrănire, perpetuare şi apărare nu este specifică 
doar omului, ci sunt convins că este extinsă pe întreaga 
scară biologică, deci şi la nivelurile la care nu s-a descris 
încă prezența unui sistem nervos, cum sunt ființele 
monocelulare, dar şi la insecte cu abilități, unele neatinse 
nici de om, aşa cum sunt albinele, viespile, furnicile etc., 
care au un creier cu o greutate de circa două miligrame. 
Spre exemplu, cârtița, care - după cum ştim - nu are nici 
ochi, îşi face depozite de râme pentru hrană în întunericul 
galeriei subterane în care trăieşte, imobilizându-le ca să 
nu fugă prin distrugerea ganglionului din cel de-al 
patrulea inel. Ştim opinia biologilor că toate vieţțuitoarele 
de la om în jos fac ceea ce fac, dar nu ştiu ce fac! îşi 
hrănesc puii, îi apără până cresc mari, dar o fac aşa, 
dintr-un simplu impuls. Adică din instinct. Dar ce este 
instinctul altceva decât o tezaurizare de inteligență a 
naturii care corespunde unor trebuinţe fără de care nicio 
ființă nu poate exista? Tot ce face omul pentru a exista a 
învățat de undeva. Dar pe celelalte ființe cine le-a învățat? 
Nu înseamnă că există, în acest caz, cel puţin o 
cunoaştere, o conştiinţă extinsă la natură, la Univers şi 
care are şi alte suporturi decât creierul uman? Un 
paramoecium sau infuzor, ființă monocelulară, dacă i se 
pune o picătură de tuş în drumul său, având un efect 
nociv asupra sa, o va ocoli, deşi nu are structuri 
anatomice nervoase cu care să reacționeze. îşi mişcă, de 


asemenea, coordonat cilii vibratili într-o anumită 
succesiune. 

Un alt protozoar, Vorticella, ființă monocelulară, 
poate trăi singur, individual sau într-o foarte curioasă 
asociere temporară. Mai mulți indivizi 

pot forma un organism pluricelular preluând toate 
funcţiile necesare: unele celule iau rolul de dirijare a 
grupului, altele se ocupă de deplasare, altele de hrănire 
etc. O astfel de redistribuire de funcţii biologice la o ființă 
monocelulară, lipsită de sistem nervos, sfidează orice 
logică de tip uman dacă reducem viața la simple reacții 
fizico-chimice, aşa cum vrea să ne convingă biologia 
actuală. La orice nivel de reprezentare, monocelular sau 
pluricelular, celula „ştie? să-şi îndeplinească toate 
funcţiile necesare existenţei. Mai mult, într-un organism 
pluricelular, celulele trebuie să-şi coordoneze fiziologia nu 
numai cu nevoile proprii, ci şi cu cele ale organismului în 
care se află. Se dovedeşte astfel că viaţa, oriunde s-ar 
înfiripa, mono sau pluricelular, trebuie să dispună de 
inteligența impusă de trebuinţele sale - hrănire, evitarea 
pericolelor, reproducere, dirijarea proceselor metabolice. 
Are nevoie, în alți termeni, de informaţie ca semnal, 
model, instrucţiune. lar informaţia implică o sursă 
inteligentă sau emițător, un receptor, o structură de 
procesare şi decodificare. Tot acest lanţ informațional 
necesar vieţii este expresia unei inteligențe, a unei 
cunoaşteri elaborate undeva în acest Univers. Suntem 
prea orgolioşi ca să acceptăm că şi alte ființe, în afară de 
noi, mai pot fi inteligente. Omul este superior prin 


extensia inteligenţei sale la un nivel care îi permite să-şi 
creeze o civilizație grație mobilităţii creierului său, care 
are capacitatea de a forma noi programe prin învăţare. 
Celelalte ființe vin pe lume cu programe gata formate, 
limitele învățării prin achiziție de noi programe fiind foarte 
restrânse în raport cu omul. Din acest motiv, ele rămân 
dependentede natură. La nivelul lor, natura nu a îngăduit 
o inteligenţă de lux ca la om, ci doar atât cât le este 
necesară pentru a-şi îndeplini propria finalitate. În acest 
sens, am afirmat că fiecare ființă îşi ajunge sieşi 
(Inteligența materiei, 1981). Când am ajuns la conceptul 
de inteligență a celulelor în 1981, am avut teama de 
respingere a ideii de către comunitatea ştiinţifică. Acum 
ideea este mult mai acceptată. Bruce Lipton (2005), un 
cunoscut cercetător în biologia membranelor celulare, 
afirmă fără rețineri că celulele sunt la fel de inteligente ca 
şi noi (.Biologia credinţei, Ed. For You, 2008). 

Concluzia la acest subiect este aceea că sistemul 
nervos nu este singura structură capabilă să prelucreze 
informație şi să emită decizii inteligente. Virusurile, 
bacteriile, plantele, ființele monocelulare - nu ştim încă să 
aibă structuri nervoase şi, cu toate acestea, dispun de 
posibilitatea acelor conduite inteligente impuse de 
condiția lor de existenţă. Ca o curiozitate, se poate afirma 
că virusul HIV (agentul responsabil de SIDA) se dovedeşte, 
până acum cel puţin, mai inteligent decât toată ştiinţa 
medicală a timpului nostru. La orice mijloc de anihilare 
inventat de medicină, virusul găseşte o altă cale de a fi 
invulnerabil. 


Absența unei teorii coerente despre conştiinţă 


Până în clipa de față nu avem o teorie coerentă despre 
conştiinţă, capabilă să ne ofere o explicaţie satisfăcătoare. 
Teoria cea mai cunoscută, şi acceptată de ştiinţa oficială, 
spuneam că este aceea care consideră conştiinţa ca fiind 
o „secreţie” a creierului uman, generată prin procesele 
neurochimice şi  neuroelectrice. Evident, această 
concepție limitează existența conştiinţei la nivel strict 
uman. Cred că majoritatea copleşitoare a neurologilor 
împărtăşeşte acest punct de vedere, invocând ca 
argument faptul că invalidarea creierului nostru, 
indiferent prin ce suferință, invalidează şi conştiinţa. Este 
o realitate constatată frecvent în practica medicală, dar 
dacă un televizor sau un aparat de radio sunt defecte şi 
nu ne mai dau sunet şi imagine, înseamnă că cele două 
aparate defecte erau cele ce generau sunetele şi imaginea 
sau avem doar dovada că erau simple receptoare de 
sunete şi imagine şi că, fiind avariate, nu mai puteau 
îndeplini funcția de receptoare? 

Numărul celor care susțin, în acord cu ştiinţa 
academică, oficială, ideea generării conştiinţei la nivelul 
creierului uman este evident mai mare decât al celor care 
au îndoieli în acest sens. 

Filosoful australian David Chalmers, care are scrieri 
importante pe această temă, consideră că problema 
conştiinţei este dificil de înțeles în actualul nivel de 
cunoaştere, dar nu neagă substratul său neurofiziologic. 


John Searle - cercetător în domeniul psihologiei la 
Universitatea Berkeley (California) -, deşi recunoaşte că 
nu dispunem de o explicaţie ştiinţifică satisfăcătoare 
privind modul în care este elaborată conştiinţa la nivelul 
creierului, este totuşi adeptul ideii de generare a acesteia 
numai la nivelul creierului. 

Sunt însă şi nume mari ale cercetătorilor în domeniul 
neurofiziologiei care au o opinie contrară, cum este John 
Eccles, distins cu Premiul Nobelpentru medicină în 1963. 
El vede creierul doar ca pe un instrument de exprimare a 
conştiinţei şi nu invers. Creierul este cel care îi oferă 
conştiinţei posibilitatea de acces către universul nostru 
exterior. Cu alte cuvinte, creierul, prin funcţia sa de 
procesare şi decodificare a informațiilor venite din mediul 
exterior şi interior, ar avea doar rolul de receptor pentru 
conştiinţă, întocmai, adăugăm noi, ca un receptor radio 
sau TV. 


Neurofiziologia conştiinţei 

Toţi comentatorii acestui subiect sunt de părere că 
tema conştiinţei este una foarte dificilă. Dacă rămânem 
tributari concepției darwiniste, veche de 150 de ani, aşa 
cum se străduiesc cu obstinaţție adepţii săi, suntem 
obligați să reducem elaborarea conştiinţei la legile fizicii 
şi ale chimiei, din care nu rezultă nicicum fenomene de 
ordin psihic. Concepţia materialistă despre lume ne 
spune că materia nu are conştiinţă, este oarbă, fără 
„suflet”. Darwinismul pleacă în explicarea evoluţiei de la 


ceva preexistent care se perfecționează treptat prin 
achiziții succesive care se dovedesc favorabile speciei şi îi 
aduc un avantaj în competiţia pentru supraviețuire. Mă 
întreb, ca să se ajungă la conştiinţă, nu trebuia să se 
plece tot de la o conştiinţă, o inteligenţă? Şi dacă da, de 
unde a venit, de vreme ce materia n-o avea?! 

Daniel C. Dennett şi Robert E. Ornstein, filosofi şi 
neurocognitivişti, consideră apariția conştiinţei ca fiind 
un rezultat al evoluției materiei care nu era neapărat 
necesar, de vreme ce alte ființe trăiesc fără beneficiul ei. 

Ideea emanaţiei conştiinţei din activitatea creierului 
uman este cel mai uşor de acceptat pentru că are de 
partea sa argumentul aparenţei, tot aşa cum înainte de 
Copernic lumea accepta ideea că Soarele se învârteşte în 
jurul Pământului şi nu invers. Aşa părea să se întâmple 
la o simplă privire a cerului. Am văzut însă că acte 
inteligente întâlnim şi la alte niveluri biologice, în care 
sistemul nervos ori este rudimentar, ori absent, cum se 
întâmplă la plante. În plus, după cum vom comenta în 
alte capitole, dispunem în prezent de experienţe 
monitorizate ştiinţific menite să sugereze o extensie a 
conştiinţei nu numai la nivelul lumii vii, ci şi la cel cosmic. 

Conştiinţa ca percepţie subiectivă nu începe la creier, 
ci la nivelul receptorilor din periferie, care sunt porți de 
intrare ale informaţiilor. Acestea sunt trimise spre creier, 
unde sunt transformate în procese de conştiinţă. Dacă 
privim la microscop un receptor din periferia corpului 
nostru, rămânem uimiți de simplitatea structurii 
acestuia. Şi totuşi, aceşti receptori sunt capabili să 


recunoască tipul de stimuli specifici lor dintr-o mulțime 
de alții, dar mai ales au inteligenta capacitate de a 
transforma stimulul respectiv în biocurenţi modulați în 
frecventă. Codifică deci sub această formă toate genurile 
de stimuli cu care corpul nostru vine în contact: cald, 
rece, durere, gust, auz, imagini, lumini, stimuli erotici etc. 
Ajunşi în creier, astfel codificaţi, sunt decodificaţi în arii 
specifice fiecărui tip de stimuli. În funcţie de conţinutul 
lor, informațiile primite devin simple gânduri, acte reflexe, 
elaborări de idei, meditații sau stârnesc, prin participarea 
creierului limbic, emoții şi sentimente. 

Dacă, după cum am discutat deja, este inevitabil ca 
fiecare celulă să-şi aibă inteligența sa, se poate deduce că 
inteligența noastră este şi o însumare a inteligenței 
tuturor celulelor din corpul nostru. Ca urmare, putem 
spune că în actul de exprimare a conştiinţei participă nu 
numai creierul, ci întregul nostru corp. 

Din logica receptării informației şi din studiile cu 
RMN(f) (Rezonanța Magnetică Nucleară funcțională), 
deducem că un act conştient presupune activarea şi deci 
participarea multor zone din creier. Susan Greenfield ne 
spune că vederea poate activa peste 30 de arii ale 
creierului, ceea ce presupune ca fiecare arie să 
îndeplinească mai mult de o singură funcţie. Ştim bine 
fenomenul din mecanismele de recuperare de către creier 
a unor funcții pierdute prin invalidare. Alte arii din creier 
preiau sarcina recuperării în cazul celor lezate. 

Nu sunt primul care face această observație: există o 
unitate funcțională şi o coerenţă a conştiinţei, în ciuda 


multitudinii de arii disparate, de circuite nervoase 
întortocheate şi conexiuni. Noi doar gândim, ştim că 
suntem, uneori putem fi în meditaţie într-o linişte 
profundă. Nu simţim şi nu auzim nimic. Creierul este 
probabil cel mai silențios sistem din natură. Funcţionează 
fără zgomot. Cine dă această unitate conştiinţei? Există o 
altă instanţă care se foloseşte de creier? - se întreabă unii 
cercetători. 

Concepţia neurofiziologică actuală, în virtutea căreia 
conştiinţa este redusă la procesele fizico-chimice din 
creier, are mari dificultăți în a-şi găsi un consens cu 
conceptele confirmate experimental ale fizicii cuantice, cu 
experienţele psihologiei transpersonale, ale morții clinice, 
cu stările intermediare sau modificate ale conştiinţei, cu 
liberul arbitru, cu intuiţia, efectul placebo, pulsiunile 
inconştiente,  obsesiile,  fobiile, visul  anticipativ, 
vindecările prin tehnici spirituale, telepatia, clarvederea - 
fenomene studiate şi confirmate deja în cadru ştiinţific 
instituționalizat. Până acum, ştiinţa oficială s-a folosit de 
„briciul lui Occam”. A tăiat de pe listă tot ce nu putea 
explica sau le-a taxat ca neştiinţifice. Dar a nega „ceva” 
nu înseamnă obligatoriu că acel „ceva” nu există. 

Fizica cuantică pune presant întrebarea asupra 
naturii conştiinţei atâta vreme cât doi electroni pereche 
îşi schimbă instantaneu spinul, indiferent de distanţa la 
care sunt situaţi unul de altul, sau doi fotoni gemeni se 
regăsesc imediat după ce au fost expediaţi la distanță şi 
în sens opus, ca şi cum „ar şti” unul de altul, ca şi cum 
ar avea o conştiinţă. Ilya Prigogine, distins cu Premiul 


Nobel pentru studiul structurilor disipative, ne spune că 
chiar şi într-un sistem fizic moleculele se aşază într-o 
anumită ordine ca şi cum ar şti poziția tuturor celorlalte. 

În consecinţă, nu avem încă o teorie generală 
satisfăcătoare privind funcţionarea creierului. 

M-a frapat dintotdeauna continuitatea conştiinţei 
noastre, care nu poate fi explicată, cel puţin satisfăcător, 
dacă o reducem la substratul său neuronal. Spuneam că 
fiecare informaţie nouă îşi conectează propria sa reţea 
neuronală, ceea ce ar presupune o percepţie discontinuă. 
Noi percepem însă, graţie conştiinţei care pare să aibă un 
rol unificator, o lume continuă, ca într-o peliculă 
cinematografică în care nu sesizăm succesiunea cadrelor 
fixe. 

Am mai abordat acest aspect, spunând că noi nu 
vedem lumea la nivel de atomi, molecule, sinapse şi rețele 
neuronale, ci ni s-a dat, ca miracol al conştiinţei, 
capacitatea de a vedea o lume coerentă, în acord cu ideile 
noastre despre ea şi nu aşa cum este realitatea sa ultimă. 
Trebuie să explic mirarea mea prin aceea că celelalte 
animale nu percep lumea aidoma nouă, ci fie mai mult, 
fie mai puţin decât noi, în funcție de trebuinţele cerute de 
existenta lor. 

O altă întrebare care mi se pare a fi foarte pertinentă 
este: de ce avem o opinie diferită despre lume, de vreme 
ce uzăm aceleaşi mecanisme de funcționare a creierului? 
La acelaşi substrat biochimic şi electro- fiziologic, prin 
care este procesată o informaţie, ne formăm o impresie 
individualizată, diferită de la om la om. Este evident că 


instanța care conferă un sens diferit informaţiei nu poate 
fi decât conştiinţa care îşi pune amprenta subiectivă, 
uneori foarte departe de realitatea obiectivă. Am mai 
spus, în acest subiectivism intervin educaţia, interesele 
momentului, capacitatea de înțelegere şi mentalitatea 
vremii condiționată social. 

O altă contradicție. Studiile din domeniul ştiinţelor 
neurocognitive sugerează că inițiativa în activitatea 
creierului îi aparține conştiinţei şi nu creierului. Este 
instanța Eului cea care decide să tacă, să vorbească, să 
întreprindă o acțiune sau nu. Vorbeşte creierul fără noi 
vreodată? Se spune că numai gura! Este adevărat că 
suntem asaltați de multe gânduri pe care, din nou, nu 
ştim cine le trimite, însă cel ce le pune stavilă, dacă vrea, 
este tot Eul nostru. Dar gândirea concomitentă, care 
adesea ne parazitează insistent sustrăgându-ne de la ceea 
ce dorim cu adevărat să facem, să gândim, venind fără 
voința noastră, cum s-o explicăm? 

Un alt aspect şi mai frapant. Măsurători riguroase ale 
timpului în care sunt activate diferite arii din creier par 
să arate că aceste activări preced cu câteva miimi de 
secundă conştientizarea lor. Cercetătoarea franceză 
Angela Sirigu ne spune că decizia de executare a unei 
mişcări pare a fi luată înainte de a fi informată conştiinţa. 
Vasodilataţia care aduce în aria motorie, de comandă a 
mişcării, glucoza şi oxigenul necesare, pregătirea pentru 
acțiune deci, precede intenţia conştientă de execuție. 
Când decizia de mişcare devine conştientă, liberul nostru 
arbitru mai are la dispoziție doar câteva miimi de secundă 


să spună „da” sau „nu”. Dispunem de libertatea de a 
refuza sau accepta decizia creierului, ne spune 
cercetătoarea citată. 

Dar cine este instanţa care „dispune”, care are decizia 
ultimă, dacă aceasta nu-i aparţine creierului? Nu este 
doar un artificiu de limbaj, este o realitate. 

Aceeaşi observaţie de discordanţă între timpul de 
reacție al creierului şi cel de conştientizare o sesizează şi 
neurologul Benjamin Libet (1994). El constată că undele 
cerebrale sunt amorsate cu o treime de secundă înainte 
ca subiectul studiat să ia o decizie conştientă. 

S-au constatat, de asemenea, în alte studii, modificări 
vegetative, care sunt specifice emoţiilor, declanşate în 
fracțiuni de secundă înainte de a fi expuşi unei emoții. 
Mai mult, s-a observat că aceste modificări vegetative la 
emoții au putut fi declanşate anticipat la subiecții studiați 
în laborator chiar şi în situaţia în care un emițător se afla 
la distanţa de mii de kilometri de receptori. 

Iniţiativa creierului care ar precede voinţa noastră de 
a acționa ridică întrebarea dacă „gândim” sau suntem 
„gândiţi”. 

Dacă este logic să admitem că o masă anatomică, aşa 
cum este şi creierul nostru, nu se poate activa singură, 
fără un impuls venit, mai ales când acesta are un conținut 
cognitiv, trebuie să găsim o explicaţie fenomenului. 
Mintea noastră sau conştiinţa nu funcționează doar la 
nivel de conştient. Personal, cred că putem distinge o 
conştiinţă operațională a deciziilor conştiente, implicată 
atât la nivel subiectiv, cât şi relațional cu semenii, şi o 


conştiinţă implicată la nivel de inconştient, purtătoare a 
Sinelui sau Eului esenţial, în care sunt depozitate 
arhetipurile, arhiva cu toate informațiile referitoare la 
propriul destin, în strânsă rezonanţă cu cel cosmic. 
Programele tuturor funcţiilor vegetative, inteligența 
celulară sunt la acelaşi nivel prezente. 

La acest nivel al „conştiinţei inconştiente” cred că 
sunt înregistrate toate engramele evenimentelor trăite în 
timpulvieţii sau poate... chiar al vieților (!). Avem suficient 
de multe argumente pentru a afirma că nimic din ceea ce 
intră în câmpul memoriei noastre nu se uită! Pierdem 
doar neuronii care sunt necesari pentru a evoca 
informațiile stocate. Vom aborda subiectul la alt capitol. 

Cred că ceea ce activează creierul asemenea unui 
„presentiment”, înainte de a deveni un act conştient, este 
segmentul moştenit al conştiinţei care funcționează ca un 
Eu esenţial, ca ghid şi „martor al eternității”, cum îi 
spunea Henriette Yvonne Stahlîn romanul său cu acelaşi 
nume. La acest nivel pare să fie o altă cunoaştere, o 
„preştiinţă”, şi nu sunt rare cazurile în care prin vis sau, 
pur şi simplu, prin venirea ca o străfulgerare în conştiinţă 
a informaţiei necesare au fost prevenite evenimente grave. 
Vom discuta mai mult subiectul pe parcursul lucrării. 

Un solid argument împotriva ideii că mintea poate fi 
redusă la reacţiile biochimice care au loc în creier îl 
constituie observația că, aidoma reacțiilor chimice, 
conştiinţa ar trebui să fie univoc univectorial şi linear 
orientată. Ori gândirea noastră este nelineară şi 
plurivectorială.  Intenţționăm să facem ceva, apoi 


renunțăm, iar revenim etc. Nimic nu este mai mobil decât 
mintea omenească. Dacă mintea noastră ar funcționa 
doar linear, într-un singur sens, aşa cum se petrece în 
orice reacție chimică, liberul nostru arbitru ar fi exclus. Ar 
trebui să gândim ca un automat, după cum ne-ar dicta 
genele şi impulsurile venite din mediul exterior, ne spune 
Sam Parnia (2008). Dacă am gândi aşa, atunci am fi 
exonerați de orice responsabilitate pentru acțiunile şi 
gândurile noastre. 

Un câine care ne muşcă nu poate fi judecat pentru 
că, după cum ne spune Sf. Augustin, animalele au şi ele 
o gândire, dar foarte redusă, şi ele nu ştiu că gândesc, în 
timp ce omul ştie şi deci poate discerne între bine şi rău. 
Omul nu este pedepsit pentru că gândeşte, ci pentru ceea 
ce gândeşte! 


Conştiinţa extinsă dincolo de creierul uman 


Cea de-a două ipoteză referitoare la geneza conştiinţei 
în afara creierului uman este extrem de dificil să fie 
acceptată de ştiinţele oficiale. A admite că nu creierul 
generează conştiinţa, ci invers, conştiinţa îşi construieşte 
vehiculul capabil s-o exprime, respectiv creierul uman, nu 
este doar o dorință de a stabili prioritatea în acest sens. 
Problema în sine are o importanță „capitală”, 
fundamentală, cu implicaţii ştiinţifice, filosofice, teologice, 
psihologice şi sociale. Pune sub semnul întrebării tot ceea 
ce ştiinţele clasice ne-au învățat până acum despre 
existența noastră. 


Mai întâi, dacă există o conştiinţă în afara creierului 
uman, înseamnă că sistemul nervos nu este singurul 
vehicul capabil să proceseze informația. 

Am făcut această observaţie într-un capitol destinat 
special acestui subiect din lucrarea Inteligența materiei 
(1981). Spuneam că, de vreme ce viața există şi la nivel 
monocelular şi la plante, unde nu există sistem nervos, 
dar întâlnim, ca la orice ființă, conduite de adaptare 
inteligente, înseamnă că şi acolo trebuie să existe un 
suport capabil să recepteze şi să emită informație. Nu 
ştim care este acest suport, dar avem indirect dovada 
existenței acestuia. 

De aici decurg alte consecinţe. înseamnă că fiecare 
celulă, fiecare ființă dispune ab initio de inteligența 
necesară pentru îndeplinirea propriei sale finalități: 
autoconservare şi reproducere. 

Dacă toate celulele şi organismele vii îşi au inteligența 
lor, deducem că evoluţia lumii vii are un resort inteligent, 
o inteligență a daptativă care s-a folosit de întâmplare doar 
ca moment al satisfacerii unei necesități înscrise în 
genomul său. O materie oarbă, supusă unor legi pur 
mecanice, nu avea cum să evolueze. În consecinţă, 
interpretarea biologiei prin prisma unei concepții 
materialist-mecaniciste şi reducționiste la legile fizicii şi 
chimiei este eronată. 

Cea care prin excelență ar fi trebuit să depăşească 
limitele materialismului, psihologia clasică, s-a înscris 
într-un univers îngust, redus la simple descrieri de 
fenomene, pierzând şi ignorând esenţa lor. Mulţi dintre 


adepţii psihologiei oficiale ignoră experiențele psihologiei 
transpersonale şi ale morţii clinice sau le interpretează 
eronat numai pentru că nu au argumente prin care să le 
poată explica. Nu pot ieşi din aria îngustă a explicaţiilor 
materialiste. 

În plan filosofic, Roger Penrose, matematician cu 
scrieri inclusiv filosofice, în lucrarea sa Mintea omenească 
între clasic şi cuantic (1988), emite ipoteza existenţei unui 
protomental cosmic arhetipal din care s-ar desprinde 
conştiinţa la nivel uman. Conexiunea între mentalul 
cosmic şi conştiinţa deliberativă s-ar face, după cum am 
opinat şi noi, prin inconştient, în alți termeni, Roger 
Penrose, numit sirde regină pentru lucrările sale, extinde 
conceptul de conştiinţă la nivel cosmic. În acest sens, 
conştiinţa umană ne apare doar ca un segment al marii 
conştiinţe cosmice. Această ipoteză este susținută, după 
cum vom vedea, cu rigoarea experienţelor de laborator şi 
de către fizica cuantică şi de către alte domenii de 
cunoaştere conturate în ultimele decenii. Extinderea 
conştiinţeila nivel cosmicoferă o altă înțelegere întregului 
eşafodaj al lumii. 

Spuneam că întregul Univers poartă amprenta unei 
minți raționale, a unui gând de Creator, care şi-a lăsat 
amprenta inteligenței la toate nivelurile sale de 
manifestare. Existenţa unei inteligenţe, a unei intenții la 
„îinceputurile” lumii dă glas ideii că om şi Univers au 
aceeaşi sorginte, de natură spirituală. Şi dacă a existat o 
intenţie în creație, înseamnă că Universul şi omul au un 
sens, un rost pe care avem datoria de a-l înțelege şi a-l 


îndeplini. Cum superb se exprimă Prof. dr. S. Grof, 
spunând că istoria omului şi a universului este scrisă de 
aceeaşi mână, iar spiritualitatea este un atribut al 
psihicului uman şi al ordinii universale. lată cum, după 
400 de ani de când spiritul a fost exclus din ecuaţia lor de 
către ştiinţele clasice, acum este din nou aşezat pe celmai 
înalt soclu, în mod ciudat, de către aceleaşi ştiinţe care 1- 
au negat. După cum remarcă Dean Radin (1997), mintea 
a evoluat, prin cunoaşterea ştiinţifică, până la stadiul în 
care s-a negat pe sine. „Ştiinţa şi-a pierdut minţile”, 
spune el, pe care acum, iată, este pe cale să şi le 
regăsească. Nu este un argument că totul se petrece în 
mod ciclic? - ne întrebăm noi. 


Conştiinţa şi fizica cuantică 


Prin extensia sa de la Univers la om şi dincolo de om, 
se vorbeşte în prezent de un câmp al conştiinţei. 

A vorbi de un câmp extins al conştiinţei înseamnă a 
admite că există o inteligenţă continuă şi non-localizată, 
prezentă la nivelul întregului Univers - idee care este 
contrară înțelegerii actuale care o localizează strict la 
nivelul creierului uman. 

Imaginea conştiinţei de câmp de energie care exprimă 
forță şi informație este emisă nu numai de fizica cuantică, 
ci şi de tradiţiile spirituale orientale. 

Ideea de câmp al conştiinţei, după cum vom vedea şi 
mai departe, poate oferi o explicație mai convenabilă 
modului său continuu de funcționare, ca unitate, ca un 


ansamblu unitar, decât aceea de exprimare printr-o rețea 
neuronală individualizată. 

Pot fi invocate mai multe argumente în acest sens. 
Dacă fiecare informaţie nouă îşi alege, mai mult, îşi 
formează rețeaua neuronală prin care se exprimă şi se 
memorează, cine face opțiunea: conştiinţa sau creierul 
care este doar o masă anatomică? Este logic să admitem 
că opţiunea este a conştiinţei, care „ştie” ce trebuie făcut. 
De altfel, experiența mea profesională m-a convins de 
mult, dincolo de litera cărții, că sentimentele, gândurile, 
suferința psihică primară - şi, evident, nu cea secundară 
unei leziuni a creierului - îşi aleg nu numai rețeaua 
neuronală, ci şi biochimia prin care se manifestă. 

Un alt argument: memoria. Sunt multe cercetări care 
sugerează că memoria are o distribuţie globală în creier şi 
nu este limitată doar la un grup de neuroni. Pot fi citate 
în acest sens lucrările lui Karl H. Pribram. 

Hipocampul ar putea fi doar structura anatomică cu 
rol de decodificare, de evocare a engramelor cu memorie 
de lungă durată din câmpul conştiinţei. Mulți suferinzi de 
boala Alzheimer, deşi au atrofie de hipocamp, pot evoca 
uneori fragmente de memorie minuțioase, greu de 
explicat, fără neuronii care au degenerat. 

Vorbim astăzi de neurogeneză, de naşterea de noi 
neuroni în hipocamp, din celule stern în locul celor care 
au dispărut. Întrebare logică: cum transmit neuronii care 
au murit informaţiile deținute la cei ce se nasc? Nu putem 
să ne explicăm decât dacă admitem că noii neuroni iau 
informația din câmpul memoriei şi al conştiinţei. 


Fizica cuantică a creat în domeniul cunoaşterii o 
imensă falie epistemologică vorbind despre un univers în 
care logica clasică formală nu mai poate funcţiona. O 
entitate nu mai este egală doar cu ea însăşi ca în logica 
formală, ci poate fi egală cu orice altă entitate. Logica 
aristoteliană funcţiona după legea terțului exclus şi a 
rațiunii suficiente. Entitatea A nu Putea fi egală decât cu 
o entitate tot A, darnu cu B. 

Sau: 1+1 este egal numai cu 2. Aşa ne spune cel mai 
elementar raționament. 

În fizica cuantică funcționează logica terțului inclus. 

A = A = B sau C sau etc. 

1 + 1 = 2,3,10 etc. 

La nivel cuantic, materia se comportă la fel de bizar. 
Particulele subatomice se pot manifesta în două ipostaze 
în acelaşi timp: de unde şi de particule. Este principiul 
superpozitțtiei. Lumina, spre exemplu, călătoreşte sub 
formă de undă, dar când se proiectează pe o suprafață, ne 
apare ca o particulă. Din dubla sa ipostază de undă şi 
corpuscul, noi nu vedem decât forma de particulă. În 
prezența conştiinţei noastre se produce aşa-zisul colaps 
de undă, sau dispariția undei. Mintea noastră este cea 
care produce acest efect. 

Mintea noastră transformă universul cuantic invizibil 
al undelor, prin procese de percepţie, în Realitate 
concretă, vizibilă. Într-o miime de secundă, prin 
percepţie, „undele de probabilitate” se transformă în 
particule sau, altfel spus, se transferă într-un univers 
microscopic devenind Realitatea care ne înconjoară. 


Aceasta este „interpretarea de la Copenhaga”, unde 
„pontif” a fost marele Niels Bohr. 

Se ridică firesc întrebarea: dincolo de mintea noastră 
nu mai există materie? Indiscutabil că da, dar dincolo de 
noi domneşte ca dublură a tuturor lucrurilor Conştiința 
Cosmică, marea minte a Universului, cum o numea cel ce 
a pus piatra de fundament a fizicii cuantice, Max Planck. 

La o întâlnire ştiinţifică a fizicienilor de la Florența 
(1944), Max Planck făcea mărturisirea că, după ce s-a 
ocupat o viață întreagă de cel mai concret dintre lucruri - 
materia -, a ajuns la concluzia că Universul există numai 
pentru că particulele care constituie structura atomului 
din care toate sunt făcute sunt menținute într-o perpetuă 
mişcare de o mare minte, aceea a Universului. 

Aşadar, Universul pare a fi creația a două minți: 
mintea divină sau cosmică şi mintea umană. S-a spus, pe 
bună dreptate, că noi suntem co-creatori de univers. 
Suntem obligați să admitem că, în aceeaşi măsură, şi 
celelalte ființe, prin percepţia redusă, fireşte, la nevoile 
lor, dispun de acelaşi mecanism de creare a realității. Vom 
înțelege astfel că toate ființele au marja lor de inteligență 
şi se supun aceloraşi legi. Ne implicăm aşadar, fără să 
vrem, în ordinea Universului. Cari Gustav Jung 
menționa, de asemenea, capacitatea conştiinţei de a 
organiza materia. „Aşa cum se mişcă mintea, se mişcă şi 
materia”. În laborator, influența conştiinţei asupra 
materiei fizice este cel mai uşor de sesizat, prin efectul său 
asupra unor sisteme cu fluctuații aleatorii, ne spune 


Dean Radin (1977), care a făcut numeroase studii în acest 
sens. 

Este extrem de important să analizăm conceptul de 
conştiinţă şi prin prisma fizicii cuantice, nu pentru că 
aducerea sa în discuție este astăzi la modă (a se vedea 
comentariul nostru în acest sens încă de la ediţia a Il-a 
din 1992 a lucrării Inteligența materiei), ci pentru că 
analiza sub acest aspect are profunde implicaţii pentru 
înțelegerea sa. 

Voi pleca de la ideea accesibilă rațiunii noastre că, 
dacă ceva există, este obligatoriu să aibă o anumită 
natură. Nu poate exista ceva fără un suport concret. Am 
afirmat de multe ori că, dacă Dumnezeu există, pentru a 
putea acționa asupra noastră şi a Universului, trebuie să 
fie exprimat printr-o minte rațională de dimensiuni 
cosmice şi printr-un câmp de forță, de energie, chiar dacă 
poate fi complet diferit de cele pe care le cunoaştem până 
acum. Şi cred că energia sa este de o natură foarte subtilă. 
O forţă nu poate fi modulată decât de către o altă forță. Şi 
ultimul substrat al materiei din Univers nu este decât 
câmpul cuantic, căruia i se descriu proprietăţi care ne pot 
explica într-o largă măsură misterul existenței noastre. 

Mai întâi, trebuie spus că există şi alte dimensiuni, în 
infinitul mic, dincolo de capacitatea noastră de percepţie, 
unde guvernează cu totul alte legi decât în lumea 
macroscopică accesibilă nouă. Pentru comparaţie, vom 
exemplifica prin constatarea că pe vârful unui ac se pot 
găsi miliarde de bacterii. Există deci un univers, exprimat 
prin termenii de profunzimi ale materiei, hiperspațiu, vid 


cuantic, câmp cuantic sau, vom vedea de ce, spațiu 
spiritual. Oricât ar părea de incredibil, şi la acest nivel 
sunt spaţii largi şi forme diverse, spaţii uriaşe dacă le 
privim la scara lor de mărime. 

Fizicianul David Bohm situează aceste profunzimi ale 
materiei la dimensiunea de IO17, fiind considerat ultimul 
spaţiu ce poate fi obiectivat cu mijloacele fizice 
disponibile. Aici s-ar situa deci ceea ce numim câmp 
cuantic sau potenţial cuantic. La acest nivel electronul ar 
fi mobilizat, pus în mişcare de informație, iar informaţia 
este emanațţia unei inteligente. 

Universul, spune David Bohm, este o hologramă 
gigantă, o holomişcare a lumii înfăşurate, care se află 
toată adunată într-un singur punct, către lumea noastră 
desfăşurată perceptibilă. În ordinea înfăşurată, fiind totul 
în totul interconectat, fiecare acţiune exercitată într-un 
punct se reflectă asupra întregului şi invers. Având 
indubitabile consecinţe, aşa după cum vom discuta, prin 
conştiinţă, prin modul în care gândirea noastră are o 
finalitate constructivă sau, dimpotrivă, distructivă, vom 
exercita un efect de aceeaşi natură asupra Universului. 
Chiar dacă din ignoranță noi credem că Universul este 
indiferent la ceea ce facem noi, fizica cuantică ne spune 
că prin conştiinţa noastră ne implicăm în ordinea sau în 
dezordinea sa. Cum fiecare dintre noi este un univers 
aparte, înțelegem că la nivel de conştiinţă ne intersectăm 
cu universurile tuturor semenilor şi cu marele Univers de 
dincolo de noi. 


Ştim acum că substratul ultim al materiei îl 
constituie cuantele sau pachetele de energie. Cuantele 
sunt dispuse într-un câmp de energie universală 
inepuizabilă, numit câmp cuantic. Contrara ceea ce ştiam 
din fizica clasică, nu există vid şi nici repaus absolut. În 
vidul cuantic este o continuă fluctuaţie de energie, 
întocmai ca valurile mării. După John Schwartz şi 
Michael Green (1984), cuantele ar fi dispuse sub formă de 
corzi sau superstringuri, apreciate a fi în jur de 10-11. La 
acest nivel se vorbeşte deci de un univers 
pluridimensional, în comparație cu lumea noastră 
tridimensională. 

Câmpul cuantic este sursa tuturor celorlalte 
câmpuri, cum sunt cele gravitațional şi electromagnetic, 
între materia densă şi cea sub formă de energie, nu este 
decât o diferenţă de frecventă a fluctuaţiei cuantice sau 
de vibraţie, cum i se spunea în termeni mai vechi. Cu cât 
un corp este mai dens, cu atât spectrul său de frecvență 
este mai jos, şi invers, frecvențele înalte ajung până la 
forme invizibile. Între vizibil şi invizibil este doar o 
diferenţă de frecventă. Ceea ce nu vedem, nu înseamnă 
că nu există. Noi nu putem sesiza nici măcar ceea ce altor 
animale le este accesibil, deşi susţinem că filogenetic ne 
sunt inferioare. Noi percepem sunetele a căror frecventă 
se situează doar între 16.000 şi 20.000 Hz. Sub această 
frecvenţă sunt infrasunetele, iar deasupra acesteia este 
domeniul ultrasunetelor. Liliacul emite şi receptează însă 
ultrasunetele cu frecvența până la 150.000 Hz. Este 


principiul sonarului cu care îşi vânează prada. Delfinii 
comunică pe frecvenţe situate peste 150.000 Hz. 

Din faptul că noi nu putem percepe toate lungimile 
de undă din spectrul diverselor forme de manifestare a 
câmpurilor de energie prezente în natură, Sam Parnia 
(2008) este de părere că şi câmpul conştiinţei ar putea 
avea un spectru de frecvenţă a undelor care nu este încă 
accesibil instrumentelor noastre de detecție. 

Împărtăşesc ideea lui Parnia, dar cred că substratul 
energetic al conştiinţei şi al gândirii, în general, nu este 
de natură electromagnetică, ci trebuie să fie de o natură 
foarte subtilă. Dacă la începuta fost Cuvântul şi Cuvântul 
era cu Dumnezeu, cum zice Sf. loan în Evanghelia sa, 
deducem că natura Sa este divină, subtilă şi că, fiind cea 
care animă viul, este posibil să nu poată fi niciodată 
detectată de aparatele construite de mâna noastră, ci 
doar de structurile vii. În Medicina Tradiţională Chineză, 
elaborată în vremea civilizației antice multimilenare a 
Chinei, energia psihică, numită Shen, era considerată a 
avea o natură subtilă, alta decât cea cu care funcţionează 
corpul uman. La vremea când omenirea se întreba încă 
cu care parte a corpului gândim, energia Shen era 
atribuită de chinezi creierului şi avea rolul de a gestiona 
întreaga activitate a organismului. Asemenea opiniilor 
rezultate din experienţele psihologieitranspersonale şi ale 
morții clinice, ca şi din conceptele fizicii cuantice, şi în 
vechea filosofie orientală, Shen-ul, sau Conştiinţa umană, 
era văzut ca un fragment al marelui SHEN, înţeles ca o 


Conştiinţă sau Inteligență Cosmică. Sursa acestei energii 
era atribuită lui DAO, principiul suprem al Universului. 

Această înţelegere a unor legități într-un teritoriu 
foarte sensibil n-ar trebui să ne mire dacă avem în vedere 
că în aceeaşi vreme Orientul antic poseda multe dintre 
conceptele fizicii cuantice de astăzi, chiar dacă erau 
exprimate în alți termeni. 

Intrând între preocupările mele şi cele pentru 
medicina şi filosofia orientală, am ajuns de mult la 
concluzia că noi nu suntem primii gânditori în istoria 
civilizației umane. Pentru mine, primii zori ai civilizației 
au răsărit în Orient cu câteva mii de ani înainte de 
Europa. Dacă acolo s-a născut sau doara fost adusă de 
către alte civilizaţii, este altă discuţie, şi pot fi invocate 
multe argumente în acest sens. 

Ceea ce aş vrea să remarc însă, acum şi aici, este 
constatarea Eclesiastului că ceea ce este a mai fost şi va 
mai fi, adică există o ciclicitate a istoriei lumii, o revenire 
a unor modele culturale şi sociale, dar nu în circuit 
închis, în formă identică, ci pe o spirală, cu adaosul 
obținut de evoluția fenomenului în timp. Evoluţia în 
spirală a Spiritului Universal enunțată de Hegel mi se 
pare a se confirma. 

Revenim la conceptele fizicii cuantice. 

Leagănul materiei s-ar situa la interfața dintre spaţiul 
vid şi cel cuantic. La acest nivel s-ar afla în stare 
potențialăinformațţiile, modelele morfogenetice ale lumii în 
devenire. Particulele subatomice vin din spațiul vid în 
planul percepţiei noastre conştiente, conturează formele 


lumii materiale şi dispar cu aceeaşi viteză superluminică 
în vidul cuantic din care au venit. 

Văzut astfel, după cum sesiza şi Heraclit în urmă cu 
două mii cinci sute de ani, Universul ne apare ca un râu 
de energie care curge etern dinspre lumea invizibilă spre 
cea vizibilă. 

Ideile despre care vorbea Platon, arhetipurile descrise 
de Jung, existente la acelaşi nivel, pot fi văzute ca modele 
potenţiale pentru Sursa inteligentă care ordonează toate 
formele materiei cunoscute şi necunoscute. Aici s-ar afla 
deci mintea primordială a Universului, cauza primă a 
tuturor lucrurilor. Mintea noastră pare a fi doar un 
fragment din această Conştiință Cosmică şi, asemenea 
acesteia, este un câmp continuu de informaţie, non- 
localizat. înțelegem astfel de ce conştiinţa noastră, ca 
prelungire a celei cosmice, are capacitatea de a ordona 
materia şi de a o coordona în acelaşi timp. Vom veni aici 
cu un exemplu referitor la ADN ca purtător de informație 
cu rol morfogenetic codificat în structura sa. 

În 1995, Pjotr Gariaev şi Vladimir Poponin au 
introdus într-un tub, în care nu se aflau decât fotoni 
dispuşi dezordonat, un eşantion de ADN uman. S-a 
obținut un efect de ordonare a fotonilor, rămas 
nemodificat şi după scoaterea ADN-ului din tub. 

Concluzia: ADN-ul, care stochează în structura sa 
informațiile necesare manifestării conştiinţei la nivel 
uman, a avut un efect de ordonare a materiei fizice, 
constituită din fotoni. 


Un alt exemplu de efect avut, de data asta, de către 
conştiinţă asupra ADN-ului însuşi aparține cercetătorilor 
Glen Rein şi Rollin McCraty, publicat în Journal of 
Scientific Exploration (1994). Ei au reuşit să determine un 
efect de înfăşurare şi de desfăşurarea moleculei de ADN 
prin control mental şi emoţional. 

Exemplul dat mai sus are implicaţii de o 
extraordinară importanță, nu numai de ordin teoretic, ci 
şi pragmatic. Demonstrează, pe de o parte, existența unui 
limbaj şi a unui dialog între minte şi celulele noastre, 
efectul pozitiv al gândurilor şi al emoţiilor noastre în 
procesul de vindecare, dar, pe de altă parte, şi nociv, în 
cazul stresului, al depresiei şi al altor emoții negative. 

Geneticianul Kazuo Murakami a elaborat conceptul 
de „gândire genetică”, subliniind existența unei relaţii de 
determinare între mintea noastră şi genele din corpul 
nostru. Boala se naşte din minte şi poate fi vindecată prin 
minte, ne spune acest mare genetician japonez, în stilul 
caracteristic şi profund al filosofiei orientale. ADN-ul, 
tipar al structurii şi fiziologiei noastre, poate fi deci 
controlat în sensul benefic al sănătăţii şi evoluției 
spirituale prin voință, prin capacitatea de coordonare a 
minţii noastre. Conştiinţa noastră poate preîntâmpina ca 
cele 90% din gene apreciate ca inactive să nu devină 
patogene, generatoare de boli, sub acţiunea condiţiilor de 
mediu, a alimentaţiei, poluării şi stresului, ci să ia o 
turnură benefică. O mulțime din genele noastre inactive 
abia aşteaptă să fie activate, printr-un dialog constant, în 
gene favorabile sănătății. 


K. Murakami nu este singura voce care aclamă 
posibilitatea programării conştiente a genelor noastre. 
Cercetătorii ruşi vorbesc deja de apariția unei noi 
medicine, în care ADN-ul inactiv ar putea fi reprogramat 
prin cuvinte, frecvenţe radio şi laser modulat în semnale 
purtătoare de informaţie semantică. Ei numesc acest 
dialog cu ADN-ul hipercomunicare şi susțin că este 
necesar în acest scop nu numai intrarea pe o anumită 
frecvență, ci şi o conştiinţă elevată, un nivel spiritual 
înalt. 

În lucrarea sa Profunzimile lumii materiale (1979), 
Mihai Drăgănescu vorbea, de asemenea, de posibila 
existență în  profunzimile materiei a unui câmp 
informațional primordial ca sursă a câmpului mental şi 
deci a conştiinţei, ca şi a întregii materii din Univers. 

Putem vorbi, aşadar, despre existența la nivelul 
câmpului cuantic a unei minți primordiale, a unei 
conştiinţe cosmice în care îşi are sursa însăşi conştiinţa 

noastră. Situând aici sursa spirituală a lumii, a şi fost 
numit spațiu spiritual de către D. Chopra, P. Russell, 
ş.a.m.d. 

În sensul celor de mai sus, putem, mai mult, avem 
datoria de a fi recunoscători pentru şansa ce ni s-a dat de 
a dispune de un fragment din conştiinţa minții 
primordiale şi de a fi co-creatori de univers. Avem o 
conştiinţă individuală, conectată cu cea cosmică, extinsă 
la Univers, care are în primire un corp pe care îl 
construieşte şi îl dotează cu un creier prin care se 
exprimă. 


Genetica actuală nu ne poate explica transmiterea 
prin ADN a informației cu rol constructiv, morfogenetic 
decât la nivel de celulă, dar nu ne spune nimic despre 
modul cum se formează organele, cum se conectează între 
ele, cum sunt aşezate într-o simetrie perfectă structurile 
perechi ca emisferele cerebrale, ochii, membrele etc. Nu 
ne spune cum ajung şi se conectează nervii plecaţi din 
creier şi măduvă la organe şi alte structuri anatomice 
aflate la distanță de locul de origineal lor. Până şi ordinea 
în care apar toate structurile organismului este una logică 
şi strict determinată. Apare mai întâi cordul, pentru a 
hrăni cu sânge noile structuri care se dezvoltă în embrion. 
Creierul, care apare mai târziu, se va conecta apoi, prin 
nervii trimişi, la organele apărute deja. Cum sunt dirijați 
prin spaţiile întortocheate pe care trebuie să le străbată? 
Nu ştim, dar sesizăm că geneza unei ființe este unul 
dintre cele mai mari miracole. Peste lot, doar inteligența, 
şi iar inteligenţa care depăşeşte nivelul celor două celule 
germinative. Numai Charles 

Darwin, Richard Dawkins şi alții ne spun că este doar 
întâmplare şi iar întâmplare... 

Mi se pare că este mult mai logic să admitem că, în 
loc de întâmplare, există o schemă primară pentru toate 
fiinţele, cu linii directoare, de orientare, sub formă de 
câmp în care este depozitată toată informaţia necesară în 
geneza lor. Între celulele embrionului şi câmpul 
conştiinţei cu capacitatea de organizare, de ordonare a 
materiei, după cum am văzut, se stabileşte un dialog, o 
comunicare. ADN-ul purtător de informație devine doar 


un instrument de care s-ar servi conştiinţa. Câmpului 
conştiinţei individuale i-ar reveni astfel sarcina de a-şi 
construi vehiculul menit s-o poarte în aventura 
cunoaşterii prin noi spaţii siderale. 

Un alt concept al fizicii cuantice este acela al non- 
localizării, deja amintit. Dacă două particule pereche 
comunică aproape instantaneu indiferent de distanța 
care le desparte, înțelegem că în acest fel Universul este 
interconectat, fiecare parte de univers comunicând cu 
celelalte. Cum conştiinţa are aceleaşi proprietăţi de non- 
localizare, deducem că orice gând sau sentiment emis de 
un creier cuprinde întregul Univers. Este uşor să 
înțelegem consecinţele în funcţie de semnificaţia pozitivă 
sau negativă a gândirii noastre. Ne mai miră atunci 
peisajul lumii actuale minate de toată zgura gândurilor şi 
sentimentelor emise în spaţiul planetei noastre? 

Universul newtonian era văzut ca un spaţiu format 
din obiecte disparate, fără nicio legătură între ele. Dintr- 
o astfel de înțelegere a unui univers fragmentat au 
rezultat sciziunea dintre omeni, în politică, religii, 
societate, lipsa de responsabilitate a individului față de 
semeni, consecința fiind lumea actuală. 

După cum vedem, spre deosebire de universul 
newtonian al fizicii clasice, fizica cuantică ne relevă un 
univers coerent în care toate elementele componente sunt 
interconectate. Suntem cu toţii cauză şi efect în acelaşi 
timp. Suntem efectul celor ce ne preced şi al celor ce ne 
înconjoară şi suntem, în acelaşi timp, cauza celor cu care 
conviețuim şi a celor care ne succed. La nivel cuantic, deci 


fundamental, la originea primă nu există separație. Ne 
interconectăm la nivel de câmp cuantic, fundamental, cu 
întregul Univers, formând o singură unitate. Receptăm şi 
emitem prin gândurile şi acțiunile noastre informaţii din 
şi în toate colțurile de univers. Aşadar, afirmaţia lui J. 
Monod (1970), că omul este singur, picat din întâmplare 
într-un univers „indiferent la speranțele sale, ca şi la 
suferințele sale”, are doar o valoare de exercițiu literar. În 
virtutea principiului reprezentării holografice atât la nivel 
cuantic, microscopic, cât şi macroscopic, fiecare parte 
reprezintă întregul şi întregul este prezent în fiecare parte. 
În consecință, orice acţiune exercitată într-un punct se 
reflectă asupra întregului. De aici rezultă 
responsabilitatea tuturor față de întreaga lume, față de 
Univers. Înţelegem acum de ce nu putem atinge o floare 
fără să deranjăm o stea. Da, suntem datori nu numai față 
de semeni, ci şi față de stele, aşa după cum stelele, 
indiferent de distanta la care se află, ne influențează 
existența prin câmpurile lor de forțe care cuprind întregul 
spaţiu sideral. 


Percepţie şi emoție 


Am abordat, cred că suficient de insistent, ideea că 
din pluralitatea dimensiunilor vidului cuantic noi 
conştientizăm doar una singură, în funcție de instrucția 
pe care o avem, de capacitatea de interpretare, diferită şi 
specifică fiecăruia dintre noi, dar mai ales în funcție de 
interesele proprii. Vedem ceea ce dorim să vedem şi nu 


ceea ce este de văzut. De aici decurge întreaga diversitate 
de opinii care uneori inflamează întreaga societate 
umană. Acordarea „democratică” a dreptului de opinie nu 
a reuşit să evite pasiunile, agresivitatea şi, nu rareori, 
violența soldată cu crime şi războaie. Din nefericire, 
inteligența nu este doar constructivă, ci deformează şi 
sensuri, mutilează adevărul. Am spus adesea că nu 
inteligența ne lipseşte, ci înțelepciunea. Suntem ființe 
inteligente, dar arareori şi înțelepte. Toate conflictele 
umane sunt rezultatul lipsei de înţelepciune. Abia când 
vom face saltul de la inteligenţă la înțelepciune vom reuşi 
să ne găsim pacea şi liniştea necesare unei vieți trăite în 
armonie. 

Nu vom reveni asupra experiențelor despre care am 
amintit mai sus şi care demonstrează capacitatea minții, 
a conştiinţei noastre de a modifica materia, realitatea, la 
modul fast sau nefast, în funcţie de semnificația 
gândurilor şi emoţiilor noastre. Aş insista doar asupra 
ideii că gândim pe două registre - cognitiv, prin elaborări 
la nivel de cortex, şi afectiv, emoțional, la nivelul 
structurilor  subcorticale, respectiv al creierului 
emoțional. Mai nou, se vorbeşte despre rolul inimii în 
gestionarea emoţiilor noastre. În cooperarea dintre gând 
şi emoție, inima pare să ocupe locul dominant. Se spune, 
mai mult sau mai puțin figurativ, că în creier avem ceea 
ce am pus noi, iar în inimă avem ceea ce a pus Dumnezeu. 
De aceea, aflați în fața unei dileme, timpul ulterior pare 
să pledeze pentru opţiunea inimii. 


Tehnici moderne de extensie a conştiinţei 
Termenul de Congştiinţă Extinsă la Univers, ca 
expresie a Conştiinţei Cosmice, a intrat deja în limbajul 
curent al multor comentatori, în ciuda opiniilor contrare 
ale ştiinţei academice. Spiritualitatea precede, cel puţin în 
acest caz, ştiinţa. 

Se vorbeşte acum de Spațiul Congştiinţei, sinonim 
folosit pentru a menaja unele sensibilități față de vechile 
sintagme. S-au elaborat deja o serie de metode cum sunt 
meditaţia sau alte soluţii tehnologice de accesare a 
acestui spațiu, mult mai ancorate la disponibilitatea lumii 
moderne. 

La Conferința de Psihologie Transpersonală de la 
Geneva (7-9 septembrie 2012) au fost deja o mulțime de 
expuneri în care tehnologia de ultimă oră, bazată pe legi 
cunoscute din neurofiziologia creierului, avea ca scop 
accesul la beneficiile conştiinţei extinse. Optimizarea 
funcțiilor creierului, amplificarea memoriei, cultivarea 
unor însuşiri deosebite - sunt numai câteva dintre 
performanțele propuse. 

Spațiul conştiinţei nu este altul decât cel care ne 
înconjoară. Cum s-ar spune, este suficient să întindem 
mâna pentru a-l avea la dispoziţie. Ar fi un spaţiu al 
tuturor promisiunilor, sursa tuturor potențialurilor 
naturii, ale voinței şi inteligenţei de dincolo de noi. 
„Cucerirea” acestui spaţiu, care, după cum spuneam, a 
început deja, va însemna înălțarea conştiinţei la o nouă 
dimensiune cu transformări profunde pe toate planurile 


existenţei noastre - psihologic, intelectual şi biologic, cu 
un inevitabil ecou şi în social. Este condiţia esenţială de 
edificare a unei Lumi noi, este speranţa pe care şi-o pun 
toate mințile lucide în Noul Timp în care am intrat. 

Omenirea a intrat într-un moment atât de critic, încât 
nu mai poate continua să supravieţuiască cu încărcătura 
masivă a reminiscențelor ancestrale din vremea când 
trăia în peşteri fără să fie echilibrată de potenţialul uman 
atât de puţin exprimat, în ciuda mileniilor de civilizație 
parcurse. Omul dominat de instincte trebuie să devinăun 
om al cunoaşterii prin modelarea oferită de o civilizație 
umanistă şi nu doar tehnologică. 

Ken Wilber, unul dintre promotorii importanţi ai 
Psihologiei  Transpersonale, sublinia necesitatea 
transformării noastre în viitor printr-o integrare a religiei, 
ca esenţă, cu ştiinţa. 


Percepția viitorului - un mare mister al conştiinţei 


În virtutea legilor cunoscute ale Universului în care 
trăim, ştiinţa actuală a creierului ne spune că nu putem 
percepe decât prezentul ca realitate care este reflectată de 
simțurile de care dispunem. Trecutul este doar memorie 
înregistrată în creier, iar viitorul este doar o ipoteză 
bazată pe premisele trecutului. 

Şi totuşi, în ciuda teoriilor noastre neurofiziologice, 
istoria consemnează o mulțime de circumstanțe în care 
mintea noastră este informată despre evenimente ce se 
vor desfăşura într-un timp ce nu s-a consumat încă. 


Într-o altă lucrare, deja citată, am scris despre visul 
premonitoriu sau anticipativ, cum l-am numit, şi am 
încercat să-l explic admițând ipoteza că viața noastră pare 
să fie programată din alt plan încă din momentul anterior 
naşterii. O astfel de programare a sorții exclude 
întâmplarea, coincidența banală prin care ştiinţa 
academică vrea să ne convingă. Cari Gustav Jung, unul 
dintre marii stâlpi ai psihiatriei secolului XX şi om de 
excepțională cultură, a numit aceste întâmplări 
coincidente semnificative sau sincronicită ți. 

Înapoia acestor coincidenţe s-ar afla, după Jung, un 
plan cosmic cu un regizor necunoscut. 

Evenimentele anteprogramate, înscrise în ordinea de 
dincolo, sunt transmise mintii noastre de aici sub diverse 
forme - clarvedere, vis, regresie hipnotică, alte mijloace 
oraculare. Uneori, prin avizarea anticipată, situaţiile 
dramatice pot fi evitate şi sensul lor este uşor de înţeles, 
alteori, totul se petrece absolutidentic cum a fost amintit, 
ca o fatalitate, aşa după cum vom vedea în exemplul de 
mai jos, iar sensul ne scapă. Oare numai pentru a şti că, 
acolo sus, cineva ne veghează, să fie ca un memento mori, 
un strigat al Cerului pentru toate relele noastre? Posibil. 

Sunt numeroase exemplele citate de către diverşi 
autori care ilustrează şi fatalitatea predicției, şi 
posibilitatea fericită de a evita deznodământul tragic 
prezis. 

Vom prefera doar câteva exemple, meritorii prin forța 
lor de evocare, culese din literatură de către scriitorul 


englez Anthony Peake (Există viață după moarte?, Ed. 
Litera, 2009). 

O doamnă din Irlanda are un vis premonitoriu. 
Trebuind să-şi viziteze fiica, pe drumul către ea, îi apare 
brusc o fetiță în fața automobilului, nu o poate evita şi o 
răneşte mortal. Mergând a doua zi pe acelaşi drum spre 
fiica sa, în acelaşi loc, apare acea fetiță văzută în vis, 
purtând inclusiv aceeaşi îmbrăcăminte. Avizată însă de 
visul premonitoriu, a mers încet, a oprit în siguranță 
lângă fetiță şi apoi a ocolit-o. 

Înspăimântată de toată această poveste şi de 
intervenția voinţei de dincolo care i-a dat posibilitatea să 
evite o tragedie, ajunge la fiica sa, care era la fel de 
îngrozită. Şi ea avusese în noaptea precedentă acelaşi 
vis... 

Când două creiere aflate la distanță unul de altul au 
acelaşi vis care anunță un eveniment real din viitor, poate 
exista o explicaţie în termenii ştiinţei actuale? Am îndoieli. 

Anthony Peake are însă o explicaţie „neortodoxă”, 
credibilă dacă s-ar întâmpla mereu aşa... Admiţțând 
ipoteza lui Hugh Everett, a universurilor paralele, ne 
putem imagina că într-un univers s-a întâmplat ca în vis, 
iar în altul, fetița a fost salvată. Toate bune şi frumoase, 
dar de ce nu funcționează mereu la modul fericit aceste 
universuri paralele?! Nu cumva altcineva decide un destin 
neştiut de noi şi, din când în când, se mai îndură 
spunându-ne câte ceva din cele scrise acolo, sus, în 
marea carte a vieţii? După cum vom vedea, aceasta pare 
să fie realitatea. 


Un alt exemplu de vis premonitoriu, dar cu 
deznodământ nefericit. 

O fetiță de 9 ani are un coşmar. Era în 20 octombrie 
1966. Mergând la şcoală, o găseşte complet acoperită de 
„ceva negru”. Speriată, îi comunică mamei visul, dar 
aceasta, neinspirată, o trimite a doua zi la şcoală. În 
spatele şcolii se afla un „munte” de cărbune depus pe 
coasta unui deal. În timp ce copiii erau la ore, acesta s-a 
prăvălit peste şcoală, îngropând 139 de persoane. Această 
tragedie din Aberfan a reținut atenţia presei multă vreme. 

Te înfiori la gândul că un destin atât de crud a putut 
să ucidă atâția copii, cu profesori cu tot. 

lată un alt exemplu de predicţie a viitorului, dar de 
astă dată nu prin vis, ci în plină stare de luciditate, 
fenomen numit clarvedere. Din nou neurofiziologia 
actuală este contrazisă. Dacă este logic să raționăm şi să 
dăm verdict de realitate doar la ceea ce simţurile noastre 
înregistrează într-un timp trăit, cum putem percepe o 
realitate care încă n-a fost trăită? 

lată un exemplu celebru despre care Anthony Peake 
ne spune că şi-a luat toate precauţiile pentru a elimina 
orice neconcordantă cu realitatea. 

Criticul şi dramaturgul Jean-François de La Harpe şi- 
a notat în jurnalul său o întâmplare petrecută cu un an 
înainte de Revoluţia Franceză din 1789. 

Mai multe personalități ale timpului s-au întâlnit la o 
masă şi discutau încântați de noua Eră a Raţiunii pe care 
marile glorii iluministe ale Franței o pregătiseră prin 
scrierile lor. Se ştie că enciclopediştii optau pentru o 


societate bazată pe legi, pe rațiune şi cultură în locul 
absolutismului şi arbitrariului din epocă. 

Cum era şi firesc pentru nişte oameni de cultură, 
erau cu toții entuziasmați de perspectiva lumii pe care o 
visau, numai marchizul şi scriitorul Jacques Cazotte, 
membru al Academiei Franceze, nu era încântat. El se 
ridică de pe scaun, înconjoară masa şi se opreşte în 
dreptul fiecărui oaspete, comunicându-i ce soartă va avea 
peste un an, când va începe revoluţia. 

Lui Condorcet, matematician şi om politic, îi prezice 
că se va otrăvi în celulă înainte de a ajunge la eşafod. 

Scriitorului Sebastien de Chamfort îi spune că va 
muri tăindu-şi venele. 

Medicului reginei Maria Antoaneta, Felix Vicq-d'Azyr, 
îi spune, de asemenea, că-şi va tăia venele în închisoare. 

Politicianului Chretien de Malesherbes şi 
astronomului Jean Sylvain Bailly le spune că vor muri 
prin ghilotină. 

Lui Jean-François de La Harpe îi spune că, degi este 
un ateu convins, va muri ca un foarte pios creştin. 

La auzul ultimei predicții, toți oaspeții s-au amuzat 
spunând că dacă trebuie să aştepte până ce La Harpe se 
va creştina, atunci mai au încă mult de trăit. 

Şi iată finalul, analizat în 1803, mergându-se pe 
urmele istoriei prezise. 

Peste un an, a izbucnit Revoluția Franceză din 1789. 
Deşi a fost pregătită de enciclopedişti, revoluția a ajuns 
pe mâinile politicienilor furioşi care au inventat şi ei ceva: 
ghilotina. 


Astronomul Jean Sylvain Bailly, asemenea lui 
Antoine Lavoisier, savantul care a descoperit oxigenul, 
moare pe eşafodul ghilotinei. Aceeaşi soartă o are şi 
politicianul Chretien de Malesherbes. 

Matematicianul Condorcet nu mai aşteaptă ghilotina 
şi se otrăveşte în închisoare. 

Scriitorul Sebastien de Chamfort va recurge şi el la 
tăierea venelor. 

Medicul reginei, Felix Vicg-d'Azyr, a murit în 
închisoare cu febră, dar... înainte de a apuca să-şi taie 
venele, care la acea vreme era şi tratament pentru febră. 

Marchizul şi academicianul Jacques Cazotte, voind 
să-l salveze pe rege, ajunge el însuşi la eşafod. Nu avem 
nicio însemnare care să ne spună dacă în acea seară 
memorabilă şi-a prevăzut şi propriul sfârşit... 

Autorul acestor însemnări, dramaturgul ateu Jean- 
Francois de La Harpe, a fost închis, iar la eliberare a 
devenit un fervent credincios şi s-a retras într-o 
mănăstire, unde a şi murit în anul 1803. 


Timp oniric, timp real 


Acelaşi Anthony Peake citează, vizavi de această 
discuție, un caz deja celebru: visul lui Alfred Maury, 
petrecut în 1870, la un secol după evenimentele 
Revoluţiei Franceze din 1789. 

Este foarte posibil să se fi aflat sub influenţa unei 
lecturi referitore la regimul de teroare instituit în 
vâltoarea evenimentelor acelei revoluții. 


Se visează deci în vremea Teroarei Revoluţiei Franceze 
din 1789. Este judecat de către Robespierre, Marat şi 
Tinville. Este condamnat la moartea prin ghilotină. Se 
vede condus la locul de execuţie, în Piața Revoluţiei, azi 
Concorde, în carul destinat celor condamnați, trecând 
prin mulțimea exaltată. Este urcat pe eşafod şi legat de 
călău. Se porneşte ghilotina şi simte apoi cum fierul rece 
îi desparte capul de corp. Tresare îngrozit din somn, exact 
în clipa în care bara de fier a patului în care dormea i-a 
căzut pe ceafă... 

Curiozitatea acestui caz, pentru care Anthony Peake 
îl citează, este aceea a timpului oniric în care au avut loc 
toate evenimentele dinainte de căderea ghilotinei versus 
bara de fier a patului (judecata, conducerea cu carul la 
locul execuţiei etc.). Este posibil ca toate acestea să se fi 
produs instantaneu în clipa în care a simţit bara căzând 
pe ceafă? Şi dacă da, înseamnă că mai avem încă mult 
până vom înţelege toate misterele creierului nostru. 


Martorul eternității 


Anthony Peake, ca şi alți autori, în baza unor 
experienţe de laborator, crede că noi percepem conştient 
evenimentele ce au loc în creier cu o anumită întârziere. 
Citează în acest sens lucrările lui Dick J. Bierman şi Dean 
Radin, care au observat în experiment de laborator că 
modificările conductibilităţii electrice cutanate apar cu 
câteva fracțiuni de secundă înainte ca subiectul să ştie că 
va fi expus unei emoţii intense. 


Întrebarea mea nu este însă de ce au loc aceste 
modificări fiziologice înainte ca eu să iau act conştient de 
ce se întâmplă. Eu vreau să ştiu: ce instanţă ia decizia de 
a-mi produce aceste reacţii înainte ca eu să am intenţia 
unui gest? În volumul al II-lea al cărții în căutarea 
sensului pierdut (2008) am dat şi alte exemple în acest 
sens. 

O altă problemă a conştiinţei este aceea a funcționării 
pe două regimuri de acţiune. Unul este cel al dependenţei 
de corpul fizic, mai exact, de capacitatea celor cinci 
simțuri de a percepe realitatea. Dacă un singur simț 
senzitiv-senzorial, fie auzul, vederea, gustul, mirosul sau 
cel palpator, nu funcţionează, realitatea percepută de 
conştiinţă este cu totul alta decât cea normală. Fără auz, 
lumea în care trăim nu are sunete, fără vedere din 
naştere, nu ştim ce este lumina, ce sunt culorile etc. 

În corpul fizic, conştiinţa ia act de realitate nu direct, 
ci este tributară informațiilor oferite de simțuri, mai exact, 
de capacitatea lor de a percepe lumea, şi aceasta fiind 
diferită la fiecare dintre noi. O realitate exterioară, 
obiectivă, o transformăm într-una subiectivă, interioară. 
Este, recunosc, şi acesta un motiv al neînțelegerilor dintre 
noi. Nu întâmplător se spune că într-un cuplu de durată 
este important ca gusturile şi cultura să fie apropiate. 

Al doilea regim de funcționare al conştiinţei este acela 
al integrării în universul non-fizic, de dincolo, când 
funcționează în afara corpului fizic, în această ipostază, 
conştiinţa nu mai are nevoie de aportul organelor de simț. 


Dincolo se extinde la întregul Univers şi percepe realitatea 
de acolo în toată splendoarea. 

Înţelegem că, încătuşată în materia noastră fizică, 
conştiinţa este limitată, dar eliberată de materie, se 
extinde pe o arie incomensurabilă. 

O altă observaţie, care mi se pare a fi util de sesizat, 
este aceea a relației dintre conştiinţă şi subconştient. 

Şi conştiinţa, şi subconştientul sunt ipostaze ale 
aceleiaşi entități. Conştiinţa propriu-zisă o consider a fi 
operațională, exprimată în termeni de logică, de rațiune. 
Conştiinţa de la nivelul subconştientului o consider a fi 
implicată într-o logică polivalentă, a funcționalității 
simultane. Acolo sunt depozitate programele, patternurile 
noastre funcționale, memoria ancestrală, memoria 
tuturor peregrinărilor noastre cosmice. Este biblioteca 
tuturor informațiilor, atât ale vieţii individuale, cât şi ale 
Cosmosului. Acolo funcționează Sinele, scânteia divină 
din noi în care este programată întreaga noastră 
funcționalitate, până şi ultima expiraţie. La miliardele de 
celule şi reacții biochimice pe secundă, este un asemenea 
calcul matematic, atâtea conexiuni informaţionale, feed- 
back-uri şi reglări, încât i-ar fi imposibil minţii noastre 
conştiente să le gestioneze şi să gândească în acelaşi 
timp. Este aici o logică fericită a Universului în fața căreia 
biata noastră minte rămâne copleşită. 

Mintea subconştientă se exprimă prin vis, prin 
hipnoză, sau regresie psihică. Atunci eul nostru conştient 
tace şi vorbeşte doar „martorul eternității” din noi. 


Timpul subconştientului nostru, care se manifestă în 
vis, este unul subiectiv şi nu este egal cu timpul real, 
astronomic. Este interesant că, odată cu conştiinţa 
operaţională, în momentul plecării dincolo, pleacă 
inclusiv şi cea implicată la nivel de subconştient. Dincolo, 
o bună parte din reperele subconştientului de aici rămân 
operaţionale. 

Când vom vorbi despre experienţele morţii clinice, 
vom mai discuta despre timpul de dincolo, care include în 
timpul său prezent şi trecutul şi viitorul. Am văzut că 
propria noastră conştiinţă este singura entitate din lumea 
fizică de aici care are acces la lumea non-fizică de dincolo, 
fie în momentul morții clinice, fie în cel al morţii definitive, 
biologice. Există însă şi alte circumstanţe în care 
conştiinţa noastră are acces spontan la lumea de dincolo, 
în stări modificate, pe care le vom discuta mai detaliat în 
capitolul următor. Intr-o astfel de stare, unele persoane 
au acces spontan la lumea de dincolo şi înţeleg 
instantaneu fragmente de evenimente viitoare înscrise în 
banda timpului de acolo. 


Apa şi conştiinţa umană 


Cercetătorul japonez Masaru Emoto a uimit lumea cu 
demonstrațiile sale privind capacitatea conştiinţei umane 
de a imprima moleculei de apă înghețată diverse forme în 
funcție de conţinutul sentimentelor exprimate. 

Cu această ocazie s-a confirmat încă o dată unul 
dintre principiile fizicii cuantice, în virtutea căruia 


Conştiinţa Cosmică şi conştiinţa umană au proprietatea 
de a modela materia, de a fi responsabile de diversitatea 
formelor cunoscute şi necunoscute ale materiei. 

Apa expusă sentimentelor de iubire, de mulțumire, de 
recunoştinţă, la rugăciune, la muzica clasică, prin 
înghețare generează o largă varietate de cristale, în forme 
de o nespusă frumuseţe şi simetrie. 

Apa expusă sentimentelor cu conţinut negativ, ura, 
insulta, teama, depresia, furia, emoția stresului sau 
muzica de gen heavy metal, ori nu generează deloc cristale 
prin înghețare, ori acestea sunt rare, mici şi deformate. 

După Emoto, cea mai frumoasă formă de cristal a 
dat-o apa expusă la sentimente de „iubire şi 
recunoştinţă”. 


+ 


Figura 1. Reacţia la iubire şi recunoştinţă 
Bucuria  audierii muzicii clasice pare s-o 
împărtăşească şi apa, prin formele minunate de 
cristalizare. 


Figura 3. Reacţia la muzica din Simfonia Vl-a (Pastorala) 
de Beethoven 


Figura 4. Reacţia la muzica religioasă 


Figura 6. Reacţia la muzica heavy metal 


La noi în ţară, doctorul Corneliu Moldovan, de la 
Institutul Naţional de Medicină Complementară şi 
Alternativă „Dr. Florin Brătilă”, a obţinut, prin procedee 
proprii, o apă activă sau structurată, de uz terapeutic, 
care ia diverse forme geometrice, numai în prezența 
experimentatorului.  Văzute în dinamică, formele 
moleculei de apă se schimbă încontinuu, devenind, rând 
pe rând, sferă, pentagon, octogon etc. Pur şi simplu apa 
lasă impresia că intră intr-un animat dialog cu omul. 


Figura 7. Apă activă, structurată (După dr. Corneliu 
Moldovan) 


Lecţia rezultată de aici este una simplă: Universul 
este un mare gând, o Congştiinţă Divină, un psihism în 
care, prin graţia divină, i-au fost îngăduite şi minții 
umane virtuți demiurgice. 


Concluzii 


Conştiința rămâne încă un mare mister ce ţine de 
esenţa Universului. 

Conştiinţa este rațiunea care precede şi motivează tot 
ceea ce există, care ordonează şi coordonează întreaga 
materie până la ultimul nivel al formelor vii, imprimându- 
le un sens şi un consens cu cel al Universului. 

În acest sens şi consens, a tot ce există în Univers, se 
explică şi experiența morţii clinice. Cu diferența că 


Lumina din începuturi devine Fiinţa de Lumină care, 
după ce ne-a trimis la Şcoala Planetei Pământ, ne 
recheamă în sânul său, pentru examenul de absolvire a 
şcolii de aici. Şi dincolo, după cum vom vedea, ne aşteaptă 
alte şcoli, mult mai înalte, şi alte lumi cu oferte de 
inefabile frumuseți. 


Partea a II-a - Experienţa morţii clinice 
CAPITOLUL I - SCURT ISTORIC 


Cea mai elocventă şi imprevizibilă ipostază în care 
conştiinţa ne apare cu un statut independent de creier 
este aceea a morții clinice sau aparente. 

Moartea clinică este acea stare în care o persoană 
traversează toate etapele morții biologice sau reale, dar nu 
definitiv, având loc o resuscitare, o reluare a funcțiilor 
vitale, fie spontan, fie prin intervenție medicală. 

Moartea clinică este diferită de cea biologică, în care 
nu mai sunt posibilități de resuscitare. Moartea biologică 
este deci o moarte definitivă. 

Este ciudat că, deşi de-a lungul istoriei au existat 
multe relatări ale celor care „s-au întors din regatul 
morții”, lumea medicală a ignorat fenomenul până în 
1975, când psihiatrul american Raymond Moody a 
publicat studiul său Life after life (Viaţa după viaţă). 

R. Moody a numit experienţa care are loc în timpul 
morții clinice Near Death Experience (NDE), în traducere 
din limba engleză însemnând Experienţa din Apropierea 


Morţii. Francezii folosesc sintagma de Experienţa Morţii 
Iminente, prescurtat EMI. Termenul de Experienţa Morții 
Clinice (EMC) mi se pare a fi mai adecvat pentru limba 
română. 

Ecoul cărţii lui R. Moody în publicul larg şi în mass- 
media a fost imens. Cea mai mare parte a lumii medicale 
a privit-o însă cu scepticism, atribuind fenomenul morții 
clinice fie imaginaţiei autorului, fie  halucinațiilor 
provocate de şocul emoţional suferit în timpul morții 
clinice. 

Era evident că experiența morţii clinice nu putea fi 
explicată în termenii ştiinţei actuale şi, ca urmare, s-au 
emis o mulțime de ipoteze care, după cum vom vedea, nu 
rezistă contra argumentelor existente. 

Moartea ca ultim şi inexorabil popas al vieţii a 
preocupat dintotdeauna ființa umană, graţie conştiinţei 
care îi permite să reflecteze asupra propriului destin. 

Întrebări de genul „De ce moartea?”, „Există oare ceva 
dincolo de moarte şi, dacă da, cum trebuie să fie acolo?” 
nu au făcut doar obiectul religiilor, ci sunt prezente în 
folclorul tuturor popoarelor. Obsesia morții este prezentă 
şi în tradiţiile spirituale din lumea antică (Tibet, India, 
Egipt); le întâlnim, de asemenea, în tehnicile şamanice. 
Moartea simbolică era evocată ca necesitate a naşterii 
unui „om nou” în ritualurile inițiatice. Şamanii afirmă, de 
asemenea, că îşi află remediile vindecătoare, prin intrarea 
în transă, tot din aceeaşi lume a spiritelor. În alți termeni, 
ca şi în regresia hipnotică indusă, ei ajung la o stare 
modificată a conştiinţei, numită de către unii comentatori 


superconştiință, depozitară a informaţiilor referitoare la 
viața noastră conectată cu istoria universului. 


Tibetanii au „Cartea tibetană a morţilor” (Bardo 
Thodol), în care este descris sălaşul morţilor dintre două 
reîntrupări. Egiptenii din epoca piramidelor aveau şi ei o 
„Carte a morţilor”, în care sunt date sfaturi în vederea 
pregătirii sufletului pentru călătoria ultimă. În acelaşi 
scop, în Evul Mediu exista „Ars moriendi”. 

Descrierea de către Platon a cazului unui soldat (spre 
anul 550 î.Ch), declarat mort într-o bătălie, este frecvent 
citată şi nu l-aş fi amintit dacă nu s-ar fi menționat că şi- 
a revenit brusc la viață după 12 zile (!) de moarte 
aparentă, în timp ce era aşezat pe rug. După ce s-a trezit 
la viață, a povestit, cu amănunte cunoscute, în plină stare 
de luciditate, experiența din apropierea morții trăite. 
Nicăieri în literatură nu este menţionată o astfel de durată 
a morții clinice, timpul ridicând problema păstrării 
integrității funcționale a creierului după resuscitare. 

Biblia ne povesteşte despre învierea lui Lazăr de către 
lisus, ca şi de întoarcerea la viaţă a altor cazuri. 

În Evul Mediu găsim o serie de mărturii despre 
experiențele morţii clinice venite chiar din partea 
oamenilor Bisericii, dar nu există o opinie unanimă în 
aprecierea acestor experienţe la acest nivel. 

Poate că cea mai spectaculoasă experiență din 
apropierea morții clinice este aceea a Sfintei Tereza d'Avila 
(1537), care a revenit la viață la strigătele disperate ale 


tatălui său, după ce a stat 4 zile în sicriu, în clipa în care 
era pe cale de a fi îngropată. 

A povestit apoi că a vizitat Cerul şi Infernul şi a fost 
trimisă înapoi pentru a salva alte suflete şi a întemeia 
mănăstiri. 

Mărturii despre experienţe trăite în lumea de 
„dincolo” aflăm şi în zilele noastre şi chiar de la oameni 
rămaşi în istorie ca C. G. Jung, Ernest Hemingway, 
Elisabeth Taylor ş.a. 

Cartea lui Raymond Moody, bazată inițial pe 50 de 
cazuri de moarte clinică, apoi pe 150 de cazuri studiate, 
a provocat un val de cercetări de către psihologi, medici 
de diverse specialități, sociologi, filosofi etc. 

Michael B. Sabom, specializat în chirurgie cardiacă, a 
pornit, din scepticism, la acest studiu, voind să-l 
contrazică pe R. Moody în afirmaţiile sale. Obligat de 
realitate, nu numai că nu l-a infirmat pe Moody, ci l-a 
confirmat întocmai! 

lată câteva dintre personalităţile ştiinţifice care au 
studiat fenomenul morţii clinice: 

- Kenneth Ring, profesor de psihologie la 
Universitatea Connecticut (SUA), efectuează un studiu pe 
un lot de 102 subiecți în anii 1977-1979. 

- Michael B. Sabom, cardiolog, din 1976 până în 1981 
a studiat 116 cazuri cu NDE la spitale din Florida şi 
Georgia. 

- Bruce Greyson studiază în 1980 un lot de 78 de 
cazuri. Scala propusă de el pentru evaluarea experienţei 


morții clinice este astăzi cunoscută tuturor celor care se 
ocupă de domeniul respectiv. 

- Mei vin Morse, pediatru, din Seattle, s-a ocupat 
începând din 1978 o lungă vreme de experiența morții 
clinice la copii, subliniind diferenţa existentă față de 
aceeaşi experiență la adulți. Studiul experienței morții 
clinice la copii este important pentru că aceştia nu sunt 
supuşi la influențele culturale în interpretarea 
experiențelor trăite. 

- lan Stevenson (SUA) este unul dintre cercetătorii cei 
mai cunoscuți ai experienței morții clinice la copii şi ai 
mărturiilor lor referitoare la vieți anterioare, unele dintre 
acestea având posibilitatea să le confirme prin 
documentarea pe teren. 

- Pim van Lommel, cardiolog olandez. Studiul său 1- 
am citat în extenso în cartea în căutarea sensului pierdut 
(voi. II, Ed. Eikon, Cluj, 2008). 

- În Franţa s-au creat, de asemenea, centre de studii 
ale experienţelor morţii clinice, cu numeroşi cercetători, 
dintre care se impune, prin cercetări ample, cu 
numeroase detalii şi abordări din multiple unghiuri de 
vedere, Marc-Alain Descamps, profesor de psihologie şi 
preşedinte al Centrului de Studii ale Experienţelor de 
Moarte Iminentă. Lucrarea sa Les Expériences de Mort 
Imminente et l'apres-vie (Ed. Dangles, 2008) o apreciez a 
fi una dintre cele mai complete scrieri pe această temă, 
aducând un imens volum de informaţii în acord cu 
gândirea ştiinţifică actuală. 


- Dr. Peter Fenwick, neurolog şi psihiatru la Kings 
College Hospital din Londra, şi Sam Parnia, specializat în 
pneumologie şi medicina de urgenţă la Universitatea 
Cornell din New York, au, de asemenea, studii în acest 
domeniu. Ultimul a devenit cunoscut cititorilor din ţara 
noastră prin cartea Ultima frontieră. Un studiu înnoitor 
asupra vieții şi a morții (Ed. Humanitas, Bucureşti, 2011). 
Aş remarca efortul autorului de a rămâne ancorat mai 
mult în biologie, decât în spiritualitate, în explicarea 
experienței morţii clinice. 

- Jeffrey Long (oncolog) şi Paul Perry (scriitor) au 
publicat în 2010 un studiu asupra experienţei morții 
clinice, cu titlul Dovezi referitoare la lumea de dincolo. 
Ştiinţa experiențelor în apropierea morții, tradus în 2012 la 
Editura Adevăr Divin din Braşov. 


Capitolul II - Conţinutul experienţelor din moartea 
clinică 


Un cancer limfatic vindecat în „Cer” 


Poate că cea mai impresionantă descriere, atât prin 
sensibilitatea şi capacitatea de redare, cât şi prin fineţea 
şi veridicitatea observaţiilor, îi aparține Anitei Moorjani, 
în cartea sa Am murit şi m-am descoperit pe mine însămi 
(Editura Adevăr Divin, Braşov, 2012, traducere de 
Cristian Hanu). 

Aflată în comă profundă, terminală, din cauza unui 
cancer al sistemului limfatic apărut în urmă cu patru ani, 


înconjurată de personalul medical din secția de reanimare 
în care se afla internată şi de membrii familiei sale, dintr- 
odată, Anita observă că începe să perceapă lumea cu toate 
cele cinci simţuri într-un alt registru de acuitate, cu mult 
mai intens şi mai extins, dincolo de limitele obişnuite. 
Deşi are ochii închişi, asistă la toate manevrele de 
reanimare la care este supusă. îl vede pe fratele său în 
avionul cu care venea din India la Hong Kong pentru a fi 
prezent la ultimele sale clipe de viaţă, aude discuțiile 
dintre medici şi soțul său, deşi acestea aveau loc pe un 
coridor situat la distantă de salonul în care era internată. 

Nu numai că îi „vedea” şi „auzea” pe cei din jurul său, 
dar avea să afirme, la ieşirea din comă, că realiza şi ceea 
ce gândeau aceştia. Simţea durerea mamei sale şi ar fi 
vrut să-i spună să nu mai plângă pentru că nu mai are 
nicio durere. 

Dispariția durerii se petrece în momentul în care 
începe fenomenul de extracorporalizare, când deja 
bolnavul se vede din afara sa. Corpul subtil, format din 
energie pură, este desprins de cel fizic şi, ca urmare, 
simțurile anatomice nu mai pot percepe nimic. Corpul 
fizic este, în acea clipă, deja intrat în moartea clinică. 

lată mărturia sa: „Deşi nu mai simțeam nimic la nivel 
fizic, eram pe deplin conştientă de ce se întâmpla în jurul 
meu şi simțeam o stare de libertate pe care nu o mai 
avusesem niciodată”. 

Desprins din chingile corpului fizic, corpul spiritual 
îşi manifestă deplina libertate. Congştiinţa, abolită la 
nivelul corpului fizic, este în noua sa ipostază nu numai 


prezentă, ci şi cu un registru de percepţie mult mai extins. 
întocmai ca în universul cuantic, şi în noua stare, observă 
că poate fi simultan în mai multe locuri. În acelaşi timp, 
spiritul său participă la drama din jurul corpului său fizic. 
Vede disperarea soțului la verdictul dat de medici şi ar 
vrea să-i strige, să-i spună că ea se simte foarte bine şi să 
nu fie îngrijorat. Dar vocea ei nu reuşeşte să emită niciun 
sunet şi nu pricepe de ce nu este auzită când i se 
adresează: lubitule, mă auzi? Te rog, ascultă-mă! Vreau 
să ştii că sunt bine”. Ce contrast între extensia conştiinţei 
la o realitate cu mult dincolo de limitele de percepţie ale 
normalității terestre şi incapacitatea de a nu înțelege de 
ce nu este auzită! Este încă o dovadă că mintea sa era 
comutată într-o altă dimensiune. îl vede pe fratele său 
îndurerat în avion şi vrea să-i spună să nu se grăbească, 
îl va aştepta şi nu va muri până nu soseşte. 

Gândeşte încă într-o „dublă contabilitate”, cum se 
spune unui simptom întâlnit în unele manifestări 
psihiatrice. Realizează ce se întâmplă în lumea fizică, dar 
este conştientă şi de planul subtil pe care îl percepe ca 
fiind firesc în altă ordine a lumii. 

Apoi, treptat, ataşamentul său față de cei apropiaţi se 
estompează, conştiinţa se umple cu o nouă realitate. Are 
senzația că se trezeşte dintr-un coşmar şi intră într-o 
lume feerică, de basm. Simte o imensă bucurie, o stare de 
extaz. Sentimentul dominant este cel de iubire. O iubire 
pură, unică,  nemaitrăită vreodată. O iubire 
necondiționată pe care o percepe ca fiind esenţa, legea de 
fiinţare a lumii în care a intrat. 


Sesizează apoi prezenţa tatălui său, care plecase cu 
10 ani mai înainte în lumea celestă. Se exprimă ca în 
lumea noastră: „Tată, eşti aici! Nu-mi vine să cred!” 
Exprimare gândită doar, nu rostită, specifică acelei lumi. 
În acelaşi limbaj nerostit, tatăl îi „spune” că a fost mereu 
şi, după ce s-a mutat în lumea spiritelor, alături de 
familie, participând inclusiv la nunta sa. 

Îşi cunoaşte mulțimea vieților trecute care i se 
înfăţişează în acelaşi timp, dincolo timpul concentrând 
cele trei secvențe din lumea noastră - trecut prezent, viitor 
- la modul prezent. Din nou ne aflăm în plină lume 
cuantică unde nu există decât un continuum spațiu-timp. 

Extensia capacității de cuprindere a minţii îi permite 
să vadă în unghi de 360*, asemenea marilor maeştri 
orientali în timpul stărilor autoinduse de conştiinţă 
modificată şi, în general, asemenea tuturor celor care, 
aflați în stare de decorporalizare, văd nu cu ochii 
anatomici, ci cu cei ai corpului spiritual. înțelege scopul 
pentru care a venit în viața de aici, relaţiile cu cei din 
familia sa şi, cel mai important, înțelege cât este de 
necesar să-şi manifeste totdeauna esența sa unică, 
autentică. În locul Fiinţei de Lumină, cum s-a întâmplat 
la majoritatea celor reveniți din moartea clinică, în cazul 
Anitei, cel care îi transmite că nu a sosit încă timpul să 
rămână acolo este tatăl său. 

Întoarcerea în corpul său, măcinat de cei patru ani de 
boală, nu o încântă. Realizează apoi că viața sa face parte 
dintr-un plan superior în care totul este deja decis, 
inclusiv revenirea în corpul fizic şi vindecarea sa imediată. 


Are, de asemenea, intuiţia că trebuie să-şi continue viața 
terestră pentru a transmite mesajul de nemurire a 
sufletului şi celorlalți semeni chinuiți de gândul morții 
inexorabile. 

Şi ce interesantă poate fi comunicarea în lumea 
spiritelor! Fără niciun cuvânt rostit de fiica sa, tatăl 
devine instantaneu conştient de revelația acesteia: 
„Pentru că ai înţeles adevărul fiinţei tale, întoarce-te şi ! 
trăieşte fără teamă!” 

Vom vedea că toți cei care revin la viaţa de aici spun 
acelaşi lucru: „Fără teamă!” Nu mai au nici o teamă de 
moarte, pentru că aceasta nu există. Este doar un prag 
spre o altă existență. 

Un amănunt din viața Anitei elimină o nefericită 
dispută asupra superiorității unei religii față de celelalte, 
încă susținută cu furie chiar de către unii dintre slujbaşii 
lor. 

Aflând de starea gravă în care se afla Anita, 
cunoscuții săi organizează grupuri de rugăciune pentru a 
implora vindecarea sa. Cei de rit hindus, căruia îi 
aparținea şi Anita, s-au rugat la Shiva. Cei de rit catolic 
s-au rugat conform regulilor bisericii creştine. 

I-aş întreba pe cei implicați în această dispută, care a 
provocat atâta vărsare de sânge de-a lungul istoriei, 
numiți de Georges Blond „Furioşii Domnului”, cine cred 
ei că a vindecat în mod miraculos această bolnavă, Shiva 
sau Dumnezeu? Sau ambii? Şi dacă ambii, cum s-or fi 
înțeles la încălcarea teritoriilor...? 


Din drama Anitei se desprinde şi o altă lecţie. La 
ieşirea din comă, în ciuda tuturor verdictelor date de 
medici, ea zâmbeşte şi afirmă cu convingere că a fost 
vindecată. Medicii rămân sceptici, dar în fața noilor 
investigații efectuate, sunt obligaţi să accepte realitatea. 

Lecţia pe care voiam să o subliniez se referă la 
convingerea pe care cei care se întorc din moarte clinică o 
au asupra a tot ceea ce au trăit şi înțeles în dimensiunea 
de dincolo. Nu numai cei care traversează o moarte clinică 
obțin această certitudine asupra noii realități, ci şi cei 
care sunt martorii altor fenomene considerate de lumea 
noastră ca aparținând miracolului. Am avut ocazia să 
încerc acest sentiment de certitudine. 

Este de reținut că numărul elementelor componente 
într-o astfel de experienţă este variabil de la un subiect la 
altul. 

Procentul celor care au o experiență totală, completă 
a experienței morții clinice este cel mai redus. 

Kenneth Ring efectuează un studiu statistic între 
1977 şi 1979 pe un lot de 102 persoane, din care o 
experiență completă au avut doar 10%. 

Pim van Lommel, într-un studiu pe un lot de 344 
persoane, publicat în revista The Lancet în 2001 şi 2004, 
găseşte doar 7% cu experiențe complete, la restul 
manifestându-se în proporții variabile. 

Aceste diferențe în descrierea experienței morții 
clinice se explică prin aceea că fiecare persoană are trăiri 
individuale şi ca atare şi experienţele diferă de la un om 
la altul. 


Vom descrie mai jos etapele esenţiale ale experienţei 
morții clinice. 


Conştientizarea morţii 


În momentul impactului cu un traumatism fizic, spre 
exemplu, subiectul este confuz, nu înțelege ce i se 
întâmplă. Apoi conştientizează că a murit. 

Dacă a avut, spre exemplu, un accident de circulaţie 
soldat cu o comă, poate vedea, din afara sa, corpul fizic 
rănit, plin de sânge, oameni adunați în jur care trec „prin 
corpul lui” - altul decât cel fizic - şi se miră că nu este 
văzut. În timpul următor, percepe că este rănit. Într-un 
caz citat de Kenneth Ring, un soldat american mutilat în 
războiul din Vietnam şi-a văzut corpul de deasupra sa. A 
văzut elicopterul american care l-a transportat la un 
spital şi, spune el, „m-am întrebat unde sunt dus şi am 
zburat după el”. Sau se duc, în acelaşi mod, plutind prin 
aer, după maşina salvării care îi transportă la spital. 

Mulţi se sperie mai întâi când se privesc din plafon, 
când văd corpul întins pe masa de operaţie, când aud 
discuțiile personalului. Adeseori îi aud pe cei din jur 
declarându-i morți şi sunt mirați. 

În această stare de decorporalizare, ies din sala de 
operație să-şi vadă rudele, văd ce fac, încearcă să-i atingă, 
să le vorbească, dar nu sunt auziți sau văzuți. Când îşi 
ating aparținătorii, mâna lor trece prin corpul acestora 
fără să fie percepuți. O fetiță de 12 ani iese pe hol şi îşi 


vede mama plângând. încearcă să o consoleze, darnu este 
auzită. 

Unui medic îi cade stiloul din buzunar şi se 
rostogoleşte într-un colțunde nu poate fi văzut. La trezire, 
pacienta care trăise o experienţă a morții clinice îi spune 
medicului unde a pierdut stiloul şi acesta îl găseşte. 
Aparținătorii confirmă tot ce li se spune că au făcut în 
acel timp. 

Este interesantcă nevăzătorii din naştere „văd” Prima 
oară ceea ce se întâmplă în jur. Este o dovadă, mai întâi, 
că avem nu doar corpul fizic, ci şi un corp ^eteric” de 
energie, care este complet anatomic, chiar dacă corpul 
fizic este incomplet, spre exemplu, cu o amputaţie de 
membre, sau cu diverse zone din corp pierdute prin rănire 
în război sau în accidente care au provocat experiența 
morții clinice. Este, de asemenea, foarte important că, în 
ciuda a ceea ce ştim din şcolile prin care trecem, corpul 
nostru energetic este însoţit de o conştiinţă care, deşi este 
detaşată de creierul nostru anatomic, are cu totul altă 
capacitate de percepţie. Este o conştiinţă extinsă la 
Univers, capabilă să aibă o cu totul altă percepţie a 
timpului şi spațiului, cu totul alte capacităţi de acţiune. 
Totul se petrece ca în lumea fizicii cuantice. Realitatea 
este virtuală, poate fi activată la simpla dorinţă. Vederea 
se face într-un unghi de 360*, poate explora instantaneu 
la orice distanţă şi indiferent de obstacolele fizice care se 
interpun - ziduri, munți etc. 

De vreme ce aceste informaţii obţinute în alte condiții, 
non-fizice sau meta-fizice, în sensul de dincolo de materie, 


se confirmă pe „viu”, înseamnă că ceea ce am învățat noi 
despre existenţa noastră, redusă exclusiv la planul fizic, 
este inexact. Şi acea lume poate fi tot fizică, dar este o altă 
fizică decât cea cunoscută, dependentă de o altă realitate 
şi, vom vedea, de o altă inteligență. 

De ce tocmai acum, informaţii cunoscute de mii de 
ani, chiar dacă prezentate de religii, tradiții spirituale şi 
diverse şcoli inițiatice într-o formă neagreată de ştiinţele 
moderne, stârnesc interesul oamenilor de ştiinţă, fie şi 
numai al unora dintre ei? Pentru că vechile tipare de 
gândire, fondate pe ştiinţele clasice, nu au spus întregul 
adevăr despre noi. Din ignoranță sau, mai sigur, din 
interese egoiste. Necunoscând adevărul despre noi, sau 
nevrând să-l cunoaştem, am construit o lume plină de 
interese, orgolii, patimi, condusă de instincte, măcinată 
de suferință, răzbunare, crime şi războaie. O lume care îşi 
ignoră originea şi rostul pentru care se află aici. 


Incetarea durerii 


Toţi martorii la experiența morții clinice realizează că, 
dacă înainte de instalarea stopului cardiac aveau dureri 
mari, spre exemplu, din cauza unui infarct miocardic, 
dintr-odată acestea încetează şi simt coborând asupra lor 
o linişte binefăcătoare, o stare de pace. 

În momentul în care se instalează liniştea împăcării 
cu sine, avem senzaţia că cel decedat este încă viu şi 
împăcat cu sine. Este un aspect cunoscut de noi toţi: la 
puțin timp după expiere, fața arată aşa cum îl ştiam viu. 


Se instalează apoi întunericul. Totul devine negru. 

În acel moment, cei din jurul său - medici, rude, 
prieteni - spun: „A murit!”, „A plecat!” 

Ştim că această încetare a durerii şi starea de bine 
sunt atribuite eliberării de endorfine şi dopamină, dar 
suntobligatsă spun, ca şi R. Moody, că, dacă într-o primă 
fază acest fenomen este posibil, fazele ulterioare nu mai 
pot fi efectul acestor neuromediatori. Vom analiza mai 
departe acest aspect. 


Ieşirea din corp sau extracorporalizarea 


Am comentat fenomenul la capitolul despre 
conştientizarea morţii. Aş adăuga doar denumirea folosită 
de Moody pentru corpul energetic, şi anume aceea de corp 
spiritual. Aici sunt multe discuţii care vizează 
diferenţierea dintre denumirile de suflet, spirit şi 
conştiinţă. La modul concret, ceea ce se desprinde este o 
entitate, un câmp de energie care păstrează, în general, 
morfologia corpului fizic şi este însoţit de câmpul 
conştiinţei. 

Este interesant de observat că, deşi în viața reală 
suntem cu toții supuşi, mai mult sau mai puțin, uitării, 
mărturiile celor care au avut o experienţă a morții clinice 
ne spun că în acea dimensiune se dovedeşte că nu uităm 
nimic din ceea ce ni s-a întâmplat în viaţă. Sunt reținute 
amănunte, pentru noi complet nesemnificative. Vom 
reveni mai târziu asupra acestui subiect. 


Trecerea prin tunel 


Cei mai mulți subiecți vorbesc despre imaginea de 
tunel întunecat prin care sunt obligaţi să treacă, singuri 
sau însoțiți de ghizi - fie rude decedate, fie persoane 
necunoscute, fie chipuri de îngeri în cazul copiilor. 

Sylvia Browne, bazându-se pe observaţii proprii, 
afirmă că, în loc de tunel, la copii este mai obişnuită 
imaginea de punte dintre cele două lumi, pe care o străbat 
cu piciorul. 

Imaginea de tunel este simbol pentru trecerea dintre 
două lumi, din lumea noastră fizică în lumea spiritelor de 
„dincolo”. 

Referitor la trecerea prin tunel, voi relata un caz pe 
care l-am cunoscut şi studiat personal. Era o doamnă de 
30 de ani care a avutun accident prin cădere într-un gol 
de lift în timpul serviciului. Era acoperit cu o scândură. 
Călcând pe o margine a acesteia, se destabilizează şi cade 
în gol. Din momentul în care a început căderea, şi-a 
pierdut cunoştinţa şi nu îşi aminteşte decât că s-a 
scufundat în întuneric şi în fața sa a apărut apoi un tunel, 
cu capătul dinspre ea cu o deschidere mult mai mică 
decât cea a capătului opus. Este propulsată în acest 
tunel, realizând că trebuie să facă efortul de a-l străbate. 
Când ajunge la capătul opus, cu o deschidere mai mare, 
îi apare în față un peisaj mirific, foarte luminos, cu păsări 
care cântă, cu iarbă, flori şi copaci. Se simţea fericită în 
locul în care a ajuns. Dar, deodată, i se transmite un 


ordin: „Ce cauţi aici? Nu este încă vremea. întoarce-te! 
întoarce-te!” 

A fost dezamăgită că trebuie să părăsească acel loc 
feeric deşi ea şi-ar fi dorit să mai rămână. 

La întoarcere îi este mai uşor să pătrundă în tunel, 
dar este îngrozită de capătul opus, îngust. Când ajunge 
aici, deschide ochii şi vede linoleumul cu care era 
acoperită podeaua din salonul în care a fost adusă. Nu 
auzise niciodată de moartea clinică şi nici de Raymond 
Moody, ca să poată fi bănuită de inventarea scenelor 
trăite. Tocmai de aceea mărturia sa mi $ pare a fi 
autentică. 

Imaginea de tunel nu este însă singura formă Aplicată 
în ascensiunea corpului eteric. Alte persoane au descris 
ascensiunea prin proiecția pe verticală, alții au văzut un 
portal, alții au urcat pe o scară în spirală. 

Din punct de vedere al fizicii, tunelul este văzut ca un 
canal ce face conexiunea dintre universul fizic şi cel non- 
fizic. În religie este descris ca fiind puntea dintre lumea 
noastră fizică şi cea de dincolo. 

William Buhlman aseamănă tunelul descris în 
experiența morţii clinice cu puntea lui Einstein-Rosen, 
din fizica cuantică, sau cu „gaura de vierme” care face 
trecerea dintre două dimensiuni de univers. 


Tunel d energet arparimemat l grania cu moartea 


Figura 8 (După W. Buhlman) 


Ideea de tunel între două lumi nu este nouă, ci este 
amintită şi în literatură, tradiții spirituale şi religii. Se fac 
frecvente referiri la câteva lucrări de arta în care este 
figurat acest tunel. 

În tabloul The Ascent into the Empyrean de jeronymus 
Bosch (1460-1516) este figurat un tunel care un om 
înaintează spre lumina de la capătul său, care 
simbolizează Raiul. 

William Blake (1757-1827), cunoscut pentru poezia 
sa mistică şi talentul în pictură, ne-a lăsat un tablou în 
care figurează o punte cu trepte ce duce spre pai numit 
Scara lui lacob. 

Ideea scării prin care spiritele ajung la cer este 
prezentă şi în religia ortodoxă. La Mănăstirea Suceviţa, pe 
zidul exterior este pictată Scara lui Jacob, sau Scara 
Virtuţilor. Fiecare treaptă a scării reprezintă o virtute. Cei 


care cad la o treaptă merg în lad, cei care reuşesc ajung 
în Rai. 


Intrarea în Lumea Luminii 


Spuneam că, dincolo de tunel, toți martorii la 
experiența morții clinice văd o lumină vie, de o strălucire 
mult mai intensă decât cea cunoscută. Peisaje, oraşe, 
cetăți - toate sunt scăldate într-o lumină feerică, unică. 
Acolo totul este numai lumină. 

Fiinţele întâlnite sunt descrise ca ființe de lumină, 
pline de iubire. Este mai mult decât lumină, este o lumină- 
iubire, o echivalentă a luminii cu iubirea. 

Realizează că au plecat de pe Pământ şi au Pătruns 
într-o lume feerică din care cei mai mulți nu “or să se mai 
întoarcă. 


Întâlnirea cu Fiinţa de Lumină 


La sfârşitul acestei percepții, subiecții întâlnesc ceea 
ce a fost numită Fiinţa de Lumină. 

Cuvintele sunt prea sărace pentru a descrie imaginea 
adevărată a Fiinţei de Lumină care, în majoritatea 
cazurilor, este percepută ca Fiinţa Supremă, Dumnezeu, 
alteori lisus sau, în funcție de apartenenţa religioasă, este 
descrisă ca Buddha sau Allah. 

Fiinţei de Lumină i se atribuie o strălucire 
excepţională, dar nu orbitoare, extrem de afabilă şi 
iubitoare. Este, de fapt, numai iubire, blândețe, înţelegere, 


bucurie, însuflețire. Nici urmă de Fiinţa dură, < 
amenințătoare, răzbunătoare şi acuzatoare, cum este 
descrisă tradițional. De unde o fi venit această impresie? 
! Cred, mai degrabă, că imaginea era confecționată pentru 
îmblânzirea primelor triburi care trebuiau controlate prin 
teama de pedeapsa divină. 

Marc-Alain Descamps ne oferă o descriere interesantă 
a acestei Lumini: 

- este văzută cu ochii spiritului şi nu cu cei fizici; 

- este caldă şi învăluitoare, oferind confort, | bucurie, 
fericire şi forță; 

- transmite idei în spirit; 

- ne spune că Fiinţa sa este iubire care se mani-l festă 
sub formă de lumină pentru a fi bine percepută; 

- nu este un lucru, ci o entitate; 

- invită la a te contopi cu ea într-o fuziune 

- identificare cu Sursa Divină. 


Este interesant comentariul despre Iubire şi Lumină. 
Spunem: Dumnezeu este Lumină şi Iubire, sau Dumnezeu 
este Lumină iubitoare. 

Am putea spune, într-o logică imediată, că Dumnezeu 
este mai întâi Lumină, pentru că a fost fundamentul a tot 
ceea ce s-a creat, şi apoi a fost Iubire, pentru că a făcut 
din iubire tot ceea ce a făcut. Dar mai corect mi se pare a 
spune că Dumnezeu este Lumină şi lubire. Ştim acum, 
din experimentele fizicii cuantice, că fotonii, ca toate 
particulele subatomice, par să fie conştienţi de sine, 
evident, reducând atributul la proporțiile respective. 


Un fapt este cert: că toți cei care au fost întâmpinați 
de această Fiinţă de Lumină au simțit în prezenţa sa că 
sunt învăluiţi cu o iubire copleşitoare, că au simţit o pace 
profundă şi o stare de beatitudine pe care n-au mai trăit- 
o niciodată. Atât de copleşitoare, încât în momentul în 
care li se spune că nu şi-au încheiat misiunea aici, pe 
Pământ, şi trebuie să se întoarcă, toţi refuză, vor să 
rămână pe veci acolo, în sânul lui Dumnezeu, în regatul 
fericirii eterne. lar când vin din nou aici, sunt iritaţi, 
supăraţi pe cei ce i-au reanimat, reproşându-le că nu i- 
au lăsat acolo unde ajunseseră. Am întâlnit şi între 
cunoştinţele mele un astfel de caz. Există în popor 
superstiția că dacă sunt întorşi, nu vor mai ajunge pe 
acelaşi drum, primul fiind considerat a fi cel mai fericit. 

Ca personificare a acestei Fiinţe de Lumină, cei mai 
mulți dintre subiecţii care au trăit o experienţă a morții 
clinice afirmă că l-au întâlnit pe Dumnezeu, în sensul de 
impresie trăită, nu de identificare a unei imagini 
antropomorfe, care ar aminti de o figură asemănătoare 
nouă. Pe Dumnezeu nu l-a văzut nimeni niciodată pentru 
că se identifică cu întregul existent. Se şi spune că 
Dumnezeu este aşa cum şi-l imaginează I fiecare dintre 
noi, dar în realitate nu este ca în niciuna din închipuirile 
noastre. Alți subiecți au sentimentul că l-au întâlnit pe 
lisus, de astă dată fiind posibil să fie descris ca un frumos 
chip uman. Aşa l-a văzut, spre exemplu, medicul 
psihiatru George Ritchie, cazul de experiență a morții 
clinice care a stârnit curiozitatea lui Raymond Moody 


pentru acest fenomen şi, am putea spune, graţie căruia 
discutăm şi noi astăzi despre acelaşi lucru. 


Revederea filmului panoramic al vieţii sau Judecata 
de apoi 


Odată ajunşi în fața Fiinţei de Lumină, subiecților li 
se prezintă filmul panoramic şi în culori al vieţii lor 
trecute, dar uneori şi viitoare, cu amănunte care merg 
până la cele mai mici detalii. Aceasta este, cred eu, 
expresia Judecății de pe urmă despre care ne vorbesc 
religiile. În realitate, nu ne judecă nimeni şi nu ştiu de ce 
aud mereu amintindu-ni-se despre „înfricoşătoarea 
judecată a lui lisus”. Ne judecăm singuri, pentru că filmul 
vieţii ne este prezentat cu detaliile tuturor evenimentelor 
trăite, cu toate faptele săvârşite de noi şi, aici apare 
elementul-cheie, de ispăşire, dacă vrem, a „păcatelor” fată 
de alții: trăim în toată cruzimea sa efectul pe care l-au 
avut acţiunile noastre asupra altora. Spre exemplu, 
Dannion Brinkley i-a relatat biografului său că a simțit 
durerea provocată de glonţul pe care l-a tras pe front într- 
un soldat al armatei inamice şi durerea cumplită pe care 
a provocat-o familiei acestuia. 

Prin misiunile îndeplinite ulterior, a fost obligat să 
transporte armament şi să elimine cu propria mână unele 
persoane importante considerate a fi inamice pentru țara 
sa. În timpul filmului din experiența morţii clinice, ne 
spune că a simţit durerea copiilor, mamelor şi soțiilor 


celor ucişi cu armamentul transportat de el, ca şi durerea 
familiilor celor ucişi în timpul misiunilor lui. 

Odată întors la viaţă, a devenit conştient de tot răul 
făcut, şi-a schimbat complet atitudinea față de semeni, 
fiind preocupat numai de binele lor. Dar povestea acestui 
personaj excepţional nu se opreşte aici şi o vom aborda în 
alt capitol. 

Este interesant că în timp ce filmul vieţii se perindă 
prin fața ta, nu eşti un simplu spectator, ci trăieşti aievea 
durerea, tristețea şi regretele victimelor tale, după cum 
trăieşti şi sentimentele de mulțumire, recunoştinţă şi 
fericire ale celor față de care ai manifestat iubire, empatie, 
compasiune şi altruism prin faptele bune săvârşite. 
Deducem de aici, în acord cu legile moralei creştine, că la 
această oră de bilanț este de dorit ca faptele bune să 
predomine. Deducem de asemenea că, acolo, slavă 
Domnului, este singurul loc m care nu se mai poate minți! 

Înţelegem legea cosmică după care tot ceea ce facem 
altora, bine sau rău, se repercutează asupra noastră în 
mod inexorabil, mai devreme sau mai târziu. 

Stanislav Grof (2006) apreciază că „dialogul” mental 
trebuie înțeles ca o „evaluare morală”, părând să fie, după 
cum menționam şi noi, echivalentul „Judecăţii de apoi”, 
pe care subiectul şi-o face singur. Este interesant de 
observat că, pentru a sesiza întreaga încărcătură 
emoțională a noastră, în directă comunicare cu a celor cu 
care ne-am intersectat în viața terestră, persoanele 
respective nu mai sunt ca aici, separate de noi, ci sunt în 
noi, în mintea noastră, cu întregul ecou al gândurilor şi 


sentimentelor lor la acţiunile noastre. „Era ca şi cum eu 
aş fi avut în minte în acelaşi timp şi gândurile mele, şi pe 
ale celorlalți”) spunea un subiect care a traversat acest 
moment. 

Filmul vieţii lor le arată împlinirile şi neîmplinirile, 
misiunea pe care au avut-o în viață şi motivul pentru care 
trebuie să se întoarcă. Să împlinească ceea ce a rămas 
neîmplinit. 

Toţi cei care au avut şansa trăirii unei astfel de 
experiențe rămân pe viață marcați de ceea ce li s-a 
întâmplat. îşi schimbă complet comportamentul, devin 
preocupaţi de spiritualitate, îşi iubesc semenii, pun preț 
pe fiecare clipă trăită. Cei care au avut o tentativă de 
suicid îşi înțeleg eroarea şi nu o mai repetă. Nefiind 
înțeleşi de cei din jur şi, în primul rând, de către cei din 
familie, care cred că au rămas cu sechele psihice după ce 
li s-a întâmplat, se retrag în sine, devin introvertiți. Chiar 
şi copiii care au traversat o experienţă a morții clinice 
capătă un aer adult, de înțelepciune, cu un 
comportament liniştit, nefiresc vârstei lor. 

lată cum îi relatează un adult lui R. Moody 
transformarea pe care a avut-o în copilărie după ce a 
traversat o moarte clinică: „Nu m-am lăsat niciodată 
antrenat în certurile familiale cu frații şi surorile mele... 
După întâlnirea cu Fiinţa de Lumină, am înţeles că aceste 
dispute nu au niciun sens. Când se ivea ceva de genul 
acesta, mă duceam în colțul meu cu o carte şi îi lăsam pe 
ceilalți să-şi rezolve problemele lor. Ale mele fuseseră 
rezolvate”. (subl. n.) 


Marc-Alain Descamps face un lung comentariu vizavi 
de existenţa sau non-existenţa Infernului. 

Afirmă că, prin cartea sa, R. Moody a desființat 
Infernul cu care îşi începe şi Dante Divina Comedie. Este 
totuşi adevărat că acolo unde conştiinţa morală nu a 
funcționat, perspectiva Infernului a mai domolit uneori 
pulsiunile agresive. 

Neale Walsch spune că ladul este creat de 
sentimentul nostru de culpabilitate în fața Divinității 
atunci când plecăm „dincolo”. În niciun caz, scrie el, nu 
există dincolo o damnare, o condamnare eternă cum se 
crede tradițional. 

Această imagine a absenței totale a consecinţelor 
faptelor şi gândurilor noastre, vom vedea mai departe, 
trebuie nuanţată. Nu poţi să deranjezi Universul prin 
crime împotrivavieţii şi să rămâi senin şi inocent. Este un 
construct mai mult intelectual, agreabil, filosofic decât în 
totalitate real. Vom vedea ce se întâmplă şi cu cei care 
sfidează adevărul de dincolo de noi. 

Majoritatea mărturisirilor scot în relief o imagine 
idilică a geografiei în care ajung: oraşe de cristal, Peisaje 
superbe, cu o vegetaţie încântătoare, scăldate într-o 
lumină vie, strălucitoare. Acolo întâlnim rude decedate, 
prieteni şi cunoştinţe pline de iubire. Graţie I conştiinţei 
extinse la Univers, oraşe, case, cetăți pot apărea la simpla 
dorință. Există, de asemenea, posibilitatea de a vedea 
orice şi de a fi oriunde la un simplu gând. Prezenţa Fiinţei 
de Lumină, iubitoare, înțelegătoare, iertătoare, din care 


emană o iubire copleşitoare şi necondiționată, le oferă o 
stare de beatitudine pe care nu mai vor s-o părăsească. 

În loc de judecată şi de pedeapsă în faţa Fiinţei de 
Lumină, se rămâne mai mult cu impresia că tot ceea ce 
faci altora ție însuți îți faci. Ajungem la formularea lui 
Daniel Goleman pentru emoţiile distructive. Sunt acele 
emoții care fac rău altora şi ţie însuți. Cu foarte rare 
excepții, majoritatea celor care au avut o experienţă a 
morții clinice spun că în clipa în care s-au aflat în fața 
Fiinţei de Lumină au simţit o „dragoste absolută, totală şi 
infinită”. Câteva mărturii despre confruntarea cu 
Infernul, spune Marc-Alain Descamps, sunt vagi aluzii 
care par să depindă mai mult de influenţele culturale şi 
religioase şi sunt mai degrabă reminiscențe ale memoriei 
decât realitatea trăită. 

Fără îndoială, această afirmaţie referitoare la absenţa 
pedepsirii lumii pentru păcatele sale cu focul etern al 
Iadului, cu aruncarea în cazanele cu smoală topită, 
această idee a pedepsei atât de înrădăcinată în | morala 
creştină, zice Descamps, a trezit revolta intelectualilor, 
care au preferat să devină materialişti şi să nege existența 
vieții după moarte. Personal, cred că Dumnezeu nu are 
rolul de a pedepsi abaterile noastre ; de la legea morală 
care constituie fundamentul Universului, ci noi înşine ne 
pedepsim şi nu „în Cer”, ci aici pe Pământ, prin atragerea 
energiilor negative care ne provoacă suferința prin boli 
sau prin evenimente de viață nefericite. lată o mărturie a 
unui pastor care în urma unui stop cardiac are experiența 
morții clinice. Ajunge în fața Fiinţei de Lumină şi i se 


prezintă filmul vieţii sale în care se vede amenințându-şi 
enoriaşii în biserică cu torturile Iadului dacă păcătuiesc 
şi nu cred în Dumnezeu. La sfârşit este întrebat dacă a 
văzut acolo instrumentele de tortură cu care a amenințat 
enoriaşii. Evident, „nu” a fost răspunsul său. I se 
sugerează atunci să se întoarcă şi să spună ce a văzut 
acolo, nu ce şi-a imaginat el până în acea clipă. 

De atunci, a afirmat pastorul, gura sa n-a mai rostit 
astfel de ameninţări. 

Referitor la ideea de pedeapsă aici pe Pământ şi nu 
„în cer”, prin efectul fizic al energiilorimplicate în conflict, 
Dannion Brinkley, cel care a ucis cu sânge rece şi la 
comandă, prin misiunea pe care a acceptat-o, zeci de 
persoane, după ce a fost lovit de trăsnet, a rămas în viață 
cu grave sechele cardiace şi ale sistemului nervos, cu 
dificultăți de deplasare, cu numeroase leşinuri, fără ca 
medicii să-l poată ajuta, deşi a fost supus la numeroase 
intervenţii pe cord. Oare această suferință fizică şi 
emoțională cumplită cu care a rămas după ce a fost 
trăsnit nu poate fi văzută ca o echivalență a Iadului? 

Menţionăm că vederea extracorporală nu se limitează 
la spaţiul în care se află corpul, ci străbate corpurile 
solide întâlnite. Legile fizicii clasice cunoscute de noi nu 
mai sunt aici valabile. Funcţionează o fizică a structurilor 
non-fizice. 

Stanislav Grof observă că această modalitate de 
„deplasare” şi de „vedere panoramică” este descrisă şi în 
Bardo Thodol, cartea tibetană a morților. Probabil că nu 
aveau atunci noțiuni de fizică cuantică pentru a explica 


fenomenul. Ei doar l-au observat. Azi îl putem explica însă 
prin existența structurii de câmp energetic a tuturor 
lucrurilor şi ființelor. Corpurile solide, ca şi corpul nostru, 
în dimensiunea de dincolo sunt doar imagini de câmpuri 
de energie care vibrează cu o frecvenţă proprie, diferită de 
a celorlalte entități existente, în acelaşi spaţiu, grație 
acestei frecvențe diferite, pot coexista o infinitate de 
entități, se pot interpenetra şi traversa după propria 
voinţă. Din fizica clasică ştim că două obiecte nu pot 
ocupa acelaşi spaţiu. În fizica cuantică funcţionează însă 
legea simultaneităţii şi a comunicării non-locale. Putem 
comunica instantaneu la orice distanță şi putem ocupa 
acelaşi spațiu cu alte entități. 

În prezent sunt multe mii de cazuri de experienţe din 
apropierea morții studiate de oamenii de ştiinţă, aşa încât 
se poate contura un model general al acestora. Cu rare 
excepții, aceste experienţe au acelaşi conținut, ceea ce nu 
se întâmplă în manifestarea halucinaţiilor, care sunt 
imprevizibile şi fără un caracter coerent. 

Este interesant de observat că descrierile lumii de 
„dincolo” ale marilor spirite care au primit aceste 
informații prin dictare, cum au fost Emanuel Swedenborg 
(1688-1772), Jakob Lorber (1800-1864), au foarte mari 
asemănări cu mărturiile celor care au avut o experienţă a 
morții clinice. 

Emanuel Swedenborg descrie starea de seninătate şi 
sentimentul de bucurie al celor care pleacă dincolo, 
lumina de o strălucire infinită care îi întâmpină şi 
retrospectiva propriei lor vieți. 


Fiind iubire absolută, Dumnezeu nu condamnă pe 
nimeni, spune Swedenborg, oamenii aleg în funcție de 
încărcătura propriei conştiinţe dacă vor merge spre ceea 
ce în mintea lor are semnificaţia de lad sau Rai, dar nu 
rămân etern în niciunul din aceste „spaţii”. În esenţa lor, 
Iadul şi Raiul sunt doar stări de evoluție a spiritului, 
spune Jakob Lorber, iar după Walsch, ar fi doar trepte 
diferite de evaluare morală a conştiinţei. 

O informaţie pe care am găsit-o şi la alte surse, şi la 
Swedenborg este cea referitoare la existența unui „spațiu 
intermediar”, premergător entităților de Iad şi Rai. 
Funcţia sa ar fi aceea de carantină, de purificare. 

Toţi subiecţii investigați au afirmat că în lumea 
spirituală a spațiului eteric nu există Timpul liniar de aici, 
ci un continuu prezent în care sunt incluse cele trei 
timpuri - trecut, prezent, viitor. Un an terestru acolo poate 
fi o clipă. Dincolo, timpul nu are valoare. De aceea 
noţiunea de timp de aici are cu totul alt înțeles dincolo. 

Cu aceste noţiuni suntem din nou în plină fizică 
cuantică, unde ni se spune că în vidul cuantic nu există 
decât un continuu spațiu-timp. Sus, jos, dreapta, stânga, 
ieri, azi, mâine - sunt toate adunate într-un singur punct, 
după cum foarte sugestiv le exprimă David Bohm prin 
crearea conceptului de ordine implicată, înfăşurată sau 
nemanifestă. Realitatea ar fi o „ordine înfăşurată”, 
prezentă într-un punct. 

Reluăm această idee deja enunțată mai sus, doar ; 
pentru a avea o înțelegere mai completă a lumii de 
dincolo. Prin desfăşurare sau holomişcare, intrăm în 


lumea concretă, individualizată. În ordinea înfăşurată nu 
există decât un continuu spaţiu-timp în care totul se află 
în acelaşi timp şi în acelaşi loc. Ar fi un spațiu 
pluridimensional care conține toate informațiile şi toate 
potenția.litățile lumii existente - şi începutul şi sfârşitul, şi 
naşterea şi moartea, şi trecutul şi viitorul, şi sus şi jos, şi 
dreapta şi stânga. 

Lumea pe care o percepem n-ar fi decât expresia 
„ordinii desfăşurate? a „ordinii înfăşurate”. Prin 
desfăşurare se ajunge la realitatea manifestă, dispusă 
distinct în Spaţiul şi Timpul prin care noi percepem 
lumea. Lumea de dincolo este, în consecinţă, o ordine 
înfăşurată, prezentă într-un singur punct şi într-o 
singură clipă la care au acces cei care iau contact cu 
teritoriul de dincolo, fie temporar, prin experiența morții 
clinice, fie pe o durată decisă din acel plan, prin moartea 
biologică, fie spontan, în timpul unor aşa-zise „experienţe 
spirituale” sau, mai nou, „salturi cuantice”. În lucrarea 
Inteligența materiei am amintit şi de alte căi de a avea 
acces la informaţia din spaţiul conştiinţei extinse la 
Univers: stările extatice, mistica creştină şi orientală etc. 
Mi se pare interesant să revenim la noţiunea de „barieră” 
între viață şi moarte, între cei care ajung în fața acestei 
bariere şi sunt trimişi înapoi şi cei care trec de barieră şi 
rămân acolo. Spuneam că această barieră este descrisă şi 
de Platon şi de către subiecţii care au avut experiența 
morții clinice şi sunt investigaţi în timpul nostru. 

Celor care trebuie să se întoarcă la viaţa terestră li se 
spune de către ghizi să nu depăşească această barieră. 


Fiinţa de Lumină le spune că trebuie să se întoarcă 
pentru a-şi duce până la capăt misiunea cu care au venit 
aici, în planul terestru. Am menţionat deja că majoritatea 
celor ajunşi acolo nu mai vor să plece din lumea 
beatitudinii, a iubirii infinite şi a cunoaşterii multora 
dintre misterele Universului. 

Sunt însă şi mărturii ale celor care au cerut insistent 
Fiinţei de Lumină să fie lăsați să se întoarcă, având 
obligații față de cei pe care i-au părăsit - copii mici, părinţi 
neajutorațţi etc. Ei bine, Fiinţa de Lumină se arată a fi 
concesivă şi le îndeplineşte dorința. În faţa unor cereri, 
manifestă chiar umor, cum s-a întâmplat cu o tânără care 
şi-a motivat cererea de revenire pe Pământcu faptul că n- 
a dansat destul! Şi în definitiv dacă Dumnezeu este 
simbolul înțelepciunii şi al inteligenţei supreme, de ce ni 
l-am imagina ca fiind rigid, aspru, fără umor, fără 
înțelegere pentru dorinţele copiilor săi? Neale Walsch, dar 
şi alți comentatori, ni-l înfăţişează ca pe o ființă plină de 
înțelegere, de bună dispoziție şi umor. 


Comunicarea prin cuvinte nerostite 


Comunicarea în lumea de dincolo este fără cuvinte. 
înțelegerea gândurilor celorlalți este instantanee. Dintr-o 
privire se exprimă conţinutul unui roman. Eu am avut o 
astfel de experiență de ieşire din timp şi o pot confirma. 
S-a spus că nu există gândire fără cuvinte, evident, de 
către cei care nu au avuto altă experienţă. Ba da, există. 
O au copiii până în jurul vârstei de doi ani, când încep să 


stâlcească cuvinte, o au şi animalele lipsite de un limbaj 
articulat. Se folosesc de ceea ce eu numesc limbaj 
psihochinetic, format din impulsuri motorii. Maturarea 
scoarței cerebrale, grație căreia s-a făcut saltul spre om 
ca ființă gânditoare şi vorbitoare, prin limbaj articulat, se 
face mai lent, către vârsta de doi ani, alteori chiar mai 
târziu, cum s-a întâmplat cu Einstein. Până atunci, 
gândirea se rezumă la semne motorii şi gesturi mimice 
care sunt dirijate din structurile subcorticale ale 
creierului. 


Sugerarea ideii de „înălţare la Cer” 


Foarte mulți subiecți care au avut experiența morții 
clinice afirmă că, după momentul de extra- corporalizare, 
s-au văzut urcând, cu un corp subtil, similar cu corpul 
fizic, dar format dintr-un câmp de energie, asemănătorcu 
un nor. 

Şi Robert Monroe şi William Buhlman au descris 
aceeaşi imagine a corpului care se desprinde din cel fizic. 
Trebuie să recunoaştem aici meritul religiei, care, cu mult 
înaintea noastră, cei care dispunem de noțiuni de fizica 
cuantică şi studii ale acestor experiențe din moartea 
clinică, a vorbit de supraviețuirea sufletului, ca entitate 
desprinsă de corpul fizic, într-o dimensiune celestă. 

Corpul subtil este văzut ca un corp de lumină, într-o 
feerie de culori de o extraordinară frumuseţe. Cu cât 
culorile sunt mai vii, cu atât spiritul celui plecat pare să 
fie mai evoluat. Dacă pentru corpul fizic s-a spus că 


„pământ suntem şi în pământ ne vom întoarce”, pentru 
corpul nostru subtil, sau ceea ce a fost numit suflet, 
putem spune că „lumină suntem şi în lumină ne vom 
întoarce”. Suntem, cu adevărat, „lumină din lumină”. 


Cordonul de „argint” 


S-a vorbit mult, în lumea celor cu preocupări 
spirituale, de legătura dintre corpul fizic şi cel subtil, 
printr-un cordon, similar cu cel ombilical la făt. I s-a dat 
denumirea de „cordonul de argint”. întâlnim sintagma şi 
în literatura despre experiența morții clinice. Mulți 
subiecţi afirmă că, după ce „cordonul de argint” care îi 
lega de corpul fizic s-a desprins, a apărut senzaţia de 
beatitudine, de pace care i-a inundat şi nu au mai simțit 
nicio durere. 

„Urcând la cer”, cum se exprimă cei care au avut 
experiența morții clinice, au văzut Pământul ca un glob 
albastru plutind în spațiul sideral, aşa cum l-au descris 
şi cosmonauții. Mi-a confirmat inclusiv omul de aleasă 
decenţă şi spirit ales, cosmonautulromân Dumitru- Dorin 
Prunariu. Tot astfel l-a văzut Şi marele om de ştiinţă Cari 
Gustav Jung, înaintea cosmonauților, în 1944, având o 
experiență a morţii clinice, determinată de un infarct 
miocardic. 


Încercări de sistematizare a elementelor manifestate 
în experienţele morţii clinice 


Începând din 1995, Neale Walsch, despre care ; am 
mai amintit, a publicat o serie de cărți scrise, afirmă el, 
sub dicteu şi având ca sursă Inteligența Supremă. În 
ultima carte din serie, intitulată Acasă cu Dumnezeu, 
tradusă la noi de Monica Vişan şi publicată în Editura For 
You în 2007, găsim o sinteză a tabloului lumii din spaţiul 
celest, despre care se vorbeşte şi în experiența morții 
clinice. Aspectele descrise sunt în mare parte 
superpozabile cu descrierea experienţelor din moartea 
clinică. Fiecare om fiind un univers psihic şi intelectual 
unic, diferit de ceilalți semeni, are experienţe marcate de 
mici diferențe. Nu spune fizica cuantică că nu putem să 
observăm o realitate fără s-o modificăm, fără să-i 
imprimăm un caracter subiectiv? Important este să n-o 
alterăm, spun eu, prin intervenția noastră. 


Neale Walsch distinge în procesul morții trei stadii: 


Stadiul I se caracterizează printr-o stare de 
dezorientare de foarte scurtă durată, în care subiecții nu 
ştiu unde se află şi nu ştiu că au murit. 

Stadiul al II-lea. Subiectul realizează, în fine, că a 
murit şi trăieşte ceea ce şi-a imaginat că este dincolo: 
momentul „judecăţii”, lumea Raiului sau a Iadului. Ne 
întâlnim din nou cu conceptul de Iad. Nu există Iad ca 
atare, îi spune Dumnezeu lui Neale Walsch. 


Este doar un spațiu imaginar în care vor rămâne, 
temporar şi nu definitiv, cum se spune, cei care au 
sentimentul că au săvârşit mari păcate şi sunt obligaţi să 
şi le ispăşească. În stadiul al II-lea al morţii trăim tot ceea 
ce ne-am imaginat că poate însemna moartea, alimentaţi 
mai mult de o cultură religioasă interpretată prin 
mentalitatea populară. 

Stadiul al III-lea este cel al fuziuniicu Fiinţa Supremă, 
al con-topirii în unitatea Universului care este Realitatea 
Supremă. 

Contopirea cu Ființa Supremă este scopul vieții şi al 
morții, pentru că numai astfel avem acces la Regatul 
iubirii infinite şi al cunoaşterii Adevărului despre noi şi 
Univers, al găsirii propriei identități. 

Este imposibil să mori fără Dumnezeu, religios sau 
ateu, aparținând de un cult religios sau altul - i se spune 
lui Walsch. Dumnezeu îl asigură, în continuare, că va fi 
întotdeauna cu noi, pentru a ne mângâia, a ne îmbrățişa, 
a ne spune că suntem cu toții iubiți şi perfecţi. „Vă voi 
trimite sufletele celor dragi vouă şi îngeri care vă vor ghida 
pe tărâmul spiritual”. Şi ce superbă autodefinire: „Dacă 
nu ai nicio idee de cum arăt, atunci voi fi ca un sentiment. 
Cel mai minunat sentiment pe care l-ai avut vreodată”. 

Ştiu că este posibil ca, printr-o interpretare rigidă, să 
se conteste paternitatea acestor cuvinte, dar să 
recunoaştem că, prin înțelepciunea exprimată, I ating 
sublimul. Dacă toți oamenii ar purta în suflet în I 
permanenţă acest sentiment, lumea ar fi cu totul alta şi 


ar arăta aşa cum a voit cel care a urcat dealul Golgotei 
pentru noi. 

În Stadiul al II-lea al morții îți este permis să vezi ceea 
ce crezi şi doreşti. Dacă eşti ateu, Dumnezeu va fi acolo, 
dar nu-l vei simţi, pentru că nu ai crezut că există. Şi iată 
ce argumente sunt aduse. Dacă priveşti o floare şi ştii că 
este opera lui Dumnezeu, îl vei vedea pe el acolo; în 
situația contrară, n-ai să vezi | decât o plantă. Dacă 
priveşti în ochii unui om ştiind că Dumnezeu există, îl vei 
vedea acolo, dacă nu, vei vedea doar un om, ni se spune. 
Concluzie fără replică: Ți se va face ție după credința ta! 

Am acordat atenţie acestei idei, scrisă atât de 
convingător de Walsch, şi pentru motivul că, pe vremea 
când aveam controverse cu cineva pe teme de credinţă şi 
ateism, argumentam că este suficient să privesc în ochii 
pisicii mele în momentele sale de tandreţe față de noi ca 
să îl văd pe Dumnezeu. Pentru că oricât ar vrea cineva să 
mă convingă că întreaga bogăție a vieții psihice, că 
dragostea, tandrețea, capacitatea de simţire şi de 
raționament ne vin de la pietrele care au fost aici înaintea 
noastră, nu va reuşi. Cum ar putea gândi şi simți un 
Univers rece şi inert, aşa cum îl descrie fizica clasică?! 

Este de reţinut ce ni se spune prin mâna lui Walsch, 
că în primul moment după moarte vei vedea ceea ce crezi 
şi speri - Iadul sau Raiul, pe cei apropiaţi plecaţi deja 
acolo etc. După cum spune Gregg Braden (2008), credința 
creează Realitatea. Câmpul cuantic al minţii noastre are 
un efect organizator asupra câmpului cuantic al materiei. 


În Stadiul al III-lea al morţii, prin fuziunea cu Esenţa 
Divină, sufletele îşi găsesc liniştea şi fericirea promise. 
Toate mărturiile celor care s-au întors de acolo ne spun 
că dincolo nu există nimic negativ şi nici suferință. 
Dincolo, „nimeni nu rămâne flămând sau dezbrăcat”. 
Sună seducător. Probabil de aceea mulți nu vorsă se mai 
întoarcă în lumea foamei, a urii şi a suferinței provocate 
de însăşi ființa umană, închisă în ermetismul propriului 
egoism. Nu se spune şi în Cartea Sfântă că dincolo „nu 
este durere, nici întristare, nici suspin, ci viață fără de 
chin”? 

În finalul acestui capitol, am optat, în favoarea celor 
care ar dori să studieze la noi fenomenul experienţei 
morții clinice, pentru expunerea scalei propuse de Bruce 
Greyson şi modificate de colectivul condus de Marc-Alain 
Descamps. 

Gradul I: 

. Prezența pericolului morții. 

. Finalul durerii şi perceperea morții. 

. Instalarea sentimentului de pace şi de bine. 

. Pierderea vederii şi scufundarea în întuneric. 
. leşirea din corpul fizic. 

. întâlnirea cu rudele decedate. 

Gradul II: 

1. Distorsionarea timpului şi a spaţiului. 

2. Vederea tunelului. 

3. Apariția unui punct luminos la capătul tunelului. 
4. Ascultarea (eventuală) de sunete şi cântece. 


5. Ajungerea într-un peisaj luminos. 
6. Vederea unor evenimente viitoare. 


Gradul III: 

1. Întâlnirea cu Fiinţa de Lumină. 

2. Filmul vieții. 

3. Expansiunea cunoaşterii. 

4. întâlnirea cu bariera, interzicerea de a o depăşi şi 
întoarcerea. 

5. Dispariţia fricii de moarte. 

6. Dedicarea unei vieţi spirituale. 


Capitolul III - Studiul ştiinţific al experienţei morţii 
clinice. Controverse explicative 


Era de aşteptat ca interesul stârnit în jurul acestor 
experiențe mărturisite de cei care au traversat o moarte 
clinică să suscite şi nevoia acută de explicare a acestui 
fenomen, care sfidează legile biologiei cunoscute. 

Era, de asemenea, de aşteptat ca, într-o lume 
dominată de ştiinţă şi tehnologie, să se caute explicații în 
acord cu gândirea timpului nostru. 

Se ridică întrebarea: este pregătită ştiinţa de care 
dispunem astăzi să explice un fenomen ce pare a se 
înscrie într-o altă realitate decât cea în care suntem 
educați şi cu care suntem atât de obişnuiţi, încât s-o 
admitem ca fiind singura naturală, reală? Am răspunde: 
şi da, şi nu. 


Suportul concepției noastre despre lume l-a 
constituit fizica clasică. Suntem dominați de o logică a 
corpului solid, de o rațiune care admite doar existența 
unei lumi concrete. Putem noi cu această rațiune să 
înțelegem o altă realitate, una non-fizică sau, mai exact, 
metafizică, de dincolo de realitatea noastră fizică? Nu este 
de mirare că ne confruntăm aici cu opinii controversate, 
încercând să măsurăm cu instrumentele de care 
dispunem imponderabilul. Aş spune că ne aflăm în fața 
unei table de şah pline de piesele pe care nu ştim cum să 
le aşezăm. Pentru că nu ne este suficientă logica de aici. 
Avem nevoie şi de logica de „dincolo”. În mod ciudat, 
această logică de „dincolo” se suprapune până la 
identificare cu cea a fizicii cuantice şi îşi găseşte elemente 
precursoare în multe dintre tradiţiile spirituale ale lumii 
antice, ca şi în religiile clasice. 

Numai luând în considerație un spaţiu mult mai vast 
al cunoaşterii decât cel al ştiinţei actuale putem să 
ajungem la o înțelegere mai apropiată de realitatea 
subiectului în discuție. 

În mod categoric, în opinia mea, experiența morții 
clinice nu este doar un subiect de simplă curiozitate, ci 
are o semnificație fundamentală pentru cunoaşterea 
adevărului despre noi. Voi repeta până la obsesie: avem 
acum, mai mult decât oricând, nevoie de Adevărul despre 
noi. Şi nu întâmplător este atât de mult adus în atenția 
lumii tocmai acum. Ne aflăm acum într-o mare derută 
spirituală. Drumul pe care îl credeam a fi atât de sigur a 
ajuns la capăt. Se înfundă. Se termină într-o prăpastie. 


Ca să mergem mai departe, trebuie să ne schimbăm 
punctele de reper, modul de integrare conceptuală a lumii 
în propria noastră minte, conştiinţă. 

Vom analiza succint câteva din încercările de 
explicare a experienței morţii clinice. 

În ideea că experienţa morţii clinice ar putea sa fie 
expresia funcţionalității creierului, s-a presupus ca 
aceasta ar apărea într-o fază intermediară, când 
conştiinţa nu este complet abolită, la trecerea spre 
momentul de pierdere sau de revenire a sa. Acestea ar fi 
momentele crepusculare ale conştienţei, de îngustare a 
câmpului său de manifestare, când încă s-ar mai păstra 
vagi elemente de cunoaştere. 

Prin teste de laborator s-a constatat însă că 
experiența morții clinice apare în momentul în care 
activitatea creierului a încetat, deci nici la începutul şi 
nici la sfârşitul acestei perioade (S. Parnia, 2001; B. 
Greyson, 2003; Pim van Lommel, 2004). Imaginea din 
figura alăturată evidenţiază acest moment. 


Perionda de pierdere a conştienței 


p 

Perioada de NDE 

Figura 9 
Prin monitorizarea activității electrice a creierului cu 
ajutorul electroencefalografiei (EEG), s-a constatat că 
aceasta ajunge la o linie izoelectrică, de zero, după 8-10 
secunde, semnificând o încetare a activității cerebrale şi 


deci o abolire a conştiinţei (H. Ciute Ş-a., 1990; T.J. 
Lossaso, 1992). 

Potenţialele evocate la nivelul trunchiului cerebral 
sunt de asemenea abolite. 

Aceste teste sunt astăzi obligatorii pentru a atesta 
moartea creierului - condiţie strict necesară pentru 
permisiunea de recoltare de organe în scopul de a fi 
transplantate. 

Se deduce astfel că, în momentul implicării memoriei 
şi conştiinţei, creierul este nefuncțional, asemenea unui 
computer scos din priză, după cum se exprimă Lommel. 

În ipostaza excluderii funcţionale a creierului, nu 
rămâne decât o singură explicaţie a experienţei morții 
clinice: experienţa este a conştiinţei şi nu a creierului. 

În dorinţa de a oferi o explicaţie în acord cu legile 
biologice cunoscute clasic, majoritatea fenomenelor din 
experiența morţii clinice au fost atribuite eliberării de 
endorfine, dopamină, serotonină etc. 

Dar, dacă testele efectuate atestă absenta activității 
creierului, înseamnă că nici substanţele amintite nu mai 
pot fi eliberate în acel moment. 

Endorfinele au funcția de combatere a durerii, dar nu 
determină şi halucinaţii, sau vederea de „lumini 
vorbitoare”, de tunele, de rude decedate, sau de alte 
cunoştinţe, nu permit vederea a ceea ce se găseşte dincolo 
de zidurile încăperii în care se află cel care are această 
experienţă. 

Confirmarea prin verificarea afirmațiilor din câmpul 
experienței morții clinice pledează pentru transcenderea 


conştiinţei la alte dimensiuni de univers, cu alte 
posibilități de percepţie decât cea a corpului fizic din 
timpul vieții. Deşi s-a demonstrat că în perioada de 
experiență a morții clinice creierul este nefuncțional - din 
cauza stopului cardiorespirator, leziunilor traumatice 
grave survenite în diverse accidente sau prin circulație 
extracorporală în caz de intervenţii chirurgicale pe cord 
sau creier persoanele pot reda cu lux de amănunte ceea 
ce s-a întâmplat în sala de operaţie, descriu atitudinea de 
disperare a aparținătorilor, care se aflau în afara 
câmpului lor vizual. Este clar că experienţa morții clinice 
presupune accesul conştiinţei la alte dimensiuni de 
univers, contrar tuturor legilor fizicii cunoscute nouă, 
deci într-o lume non-fizică, sau cu o altă fizică. 

Stephane Allix citează, în cartea sa Moartea, celălalt 
tărâm al vieţii (Editura Philobia, 2011), cazul Pamelei 
Reynolds, comentat de profesorul Bruce Greyson, operată 
în SUA pentru un anevrism situat la baza creierului. 
Pentru a se putea accesa anevrismul, s-a recurs la 
inducția hipotermiei (scăderea temperaturii corpului) cu 
suspendarea completă a circulației sângelui, timp de o oră. 
În tot acest timp (de o oră), pacienta nu mai respira, nu 
mai avea pulsaţiile inimii şi nici activitate cerebrală. 

Cu toate aceste funcţii abolite, la trezirea din 
anestezie, pacienta relatează că în timpul intervenției 
chirurgicale a auzit discuţiile purtate de personalul 
medical şi a văzut instrumentele chirurgicale. 

Cazul este ilustrativ pentru durata de o oră în care 
circulația sângelui în creier şi cord a fost oprită. Chiar 


dacă temperatura corpului a fost scăzută până la 
obținerea unui nivel metabolic foarte redus, nu sunt rare 
cazurile în care pacienții rămân după astfel de intervenții 
cu sechele cerebrale mari. Dar în cazul citat, ca şi în altele 
cu experienţă a morţii clinice prin stop cardiac prelungit, 
restabilirea funcţională a organismului a fost completă. 

Adevărul este că ştiinţa nu are limbajul necesar 
pentru a explica experienţa morții clinice. Dispunem doar 
de termenii folosiți de religie, ne spune profesorul Bruce 
Greyson. 

Dacă testele efectuate evidenţiază absenta activității 
creierului, înseamnă că nici substanţele respective nu 
mai pot fi eliberate în acel moment. Dar chiar dacă am 
admite şi această ipoteză, înseamnă să atribuim acestor 
substanţe funcții pe care nu le au. Rolul lor este doar 
acela de a combate durerea şi de a crea o stare de bună 
dispoziție, dar în niciun caz nu provoacă halucinaţii, nu 
iscă dialoguri cu lumina, nu dau imagini de tunele, nu 
permit să se vadă prin ziduri opace, după cum am mai 
spus... 

Poate că argumentul cel mai zdrobitor al implicării 
experienței morţii clinice în altă dimensiune de univers îl 
constituie acela că persoanele care sunt nevăzătoare din 
naştere văd! Ochii lor fizici sunt stinşi, dar ei văd. Ei văd 
cu ochii spiritului, ai corpului de energie care părăseşte, 
în experiența morții clinice, corpul fizic şi rămân cu toate 
atributele corpului normal. Spre exemplu, cei cu 
amputații de membre îşi văd corpul fără amputațţii, cu 
membrele prezente. Acesta este „sufletul” despre care 


vorbeşte religia şi care părăseşte corpul însoțit de 
conştiinţa extinsă la Univers. lan Wilson (1998) citează 
câteva cazuri de nevăzători din naştere care au avut 
experiența morţii clinice. O mărturie: „Puteam să văd... 
Eram acolo sus pe plafon... i-am auzit pe medici vorbind 
şi am văzut acest corp şi nu eram sigur că este al mew”. 
Kenneth Ring aduce mărturia a 21 de persoane 
nevăzătoare din naştere care în timpul experienței morții 
clinice au văzut. 

Marc-Alain Descamps (2008) citează povestea 
tulburătoare a aviatorului Charles Lindbergh care a 
traversat primul în istoria lumii cu un avion Oceanul 
Atlantic. Obosind, a adormit şi atunci i s-a întâmplat ceva 
extraordinar. Să-l auzim: „Fără să întorc capul, puteam 
vedea totul; capul a devenit ca un ochi imens, capabil să 
vadă peste tot în acelaşi timp”. Vedea deci în față şi în 
spate, într-un unghi de 360°, întocmai ca subiecţii care 
au experiența morții clinice! 

Această vedere panoramică, în 360*, apare nu numai 
la cei care au o moarte clinică, ci şi în stările de extaz 
mistic, în situaţii speciale de mare impas existenţial, cum 
i s-a întâmplat lui Lindbergh, aflat singur în imensitatea 
oceanului, nedormit şi epuizat. Marii maeştri ai 
Orientului, antrenați prin tehnici speciale, ajung şi ei la 
aceste performanţe. Dacă ne îndoim de existenţa unei alte 
realități decât cea descrisă de ştiinţele clasice, atunci ne 
îndoim de întregul univers al fizicii cuantice în care logica 
formală a succesivității este înlocuită de logica polivalentă 
a simultaneităţii. 


S-a făcut asemănarea dintre experiența morții clinice 
şi epilepsia temporală. Gravă eroare de cuget şi de ştiinţă! 
Nicio epilepsie nu se exprimă printr-o sigură criză cum se 
întâmplă în experienţa morții clinice. Conţinutul crizei 
epileptice este ilogic, incoerent şi polimorf. Exact 
contrariul experienţei morții f clinice. 

Scriitorul britanic Anthony Peake ne plimbă 
admirabil prin lumea plină de mistere a creierului uman, 
dar este complet eronat când afirmă că viaţa este un 
intermezzo între două crize de epilepsie temporală, voind 
să spună că în momentul naşterii şi al morţii suferim o 
astfel de criză. 

S-a incriminat ketamina, utilizată uneori în 
anestezie, ca şi alte substanţe chimice care pot genera 
trăiri halucinatorii. Cum explicăm atunci experiența 
morții clinice la cei care nu au suferit vreo anestezie şi 
nici nu au făcut uz de vreun medicament? 

Sam Parnia (2008) aduce în discuţie ipoteza 
„creierului care moare” emisă de Susan Blackmore. 
Fumând canabis în tinereţea sa, Susan Blackmore a avut 
o ieşire din corp, la fel ca şi cei din moartea clinică. 
Experiența morţii clinice nu se reduce însă doar la ieşirea 
din corp. 

Ea crede că experiența morții clinice este expresia 
„creierului care moare”. Stresul, anxietatea, ischemia prin 
lipsa de oxigen ar produce o bulversare majoră a 
funcţionalităţii creierului, îndeosebi la nivelul lobilor 
occipitali, care constituie sediul prelucrării informației 
vizuale. Aşa s-ar explica vederea luminii şi a tunelului. 


Explicaţia este din start hazardată. Subiecţii cu 
experiența morții clinice nu mai văd cu ochii fizici, care 
au nevoie de creier pentru a elabora imaginea vizuală, ci 
cu ochii corpului non-fizic. 

Un creier stresat, traumatizat poate genera şi 
halucinaţii, dar acestea n-au coerenţă, n-au logică, ci 
sunt imagini false, cu interpretări delirante. Tot ceea ce 
se petrece în experiența morţii clinice are o logică, o 
coerenţă, un sens etic, o filosofie profundă cu referire la 
viaţa persoanei implicate. În experienţa morţii clinice 
totul este comprehensibil pentru cel implicat şi vizează o 
cunoaştere extinsă la Univers, cu trimiteri la religie, la 
filosofie, spiritualitate şi mai ales la fizica cuantică, după 
cum am menționat deja. 

În literatura din domeniu sunt menţionate ceea ce au 
fost numite „experienţe spirituale”, similare experienţei 
morții clinice, apărute spontan şi la persoane care nu 
aveau înainte nicio preocupare de ordin spiritual la modul 
consecvent. Aici nu mai pot fi incriminate traumatismul 
creierului, ischemia cerebrală sau frica de moarte. 

Robert Monroe şi William Buhlman, despre care vom 
mai vorbi, s-au întâlnit cu aceste fenomene descrise în 
experiența morții clinice în timpul unor „călătorii în afara 
corpului” impuse voluntar şi uzând de tehnici speciale. 
Mai mult, au elaborat sisteme tehnice cu ajutorul cărora 
se pot realiza, la dorinţă, astfel de performanţe şi de către 
alte persoane. 


Experiențele din apropierea morții au fost atribuite 
ipotetic, de asemenea, drogurilor anestezice, sedative şi 
psihedelice. 

Dr. Melvin Morse (1992) a urmărit la Spitalul de copii 
Harborview din Seattle aceste cazuri şi a constatat că 
halucinațţiile determinate de supradozele de narcotice 
sunt complet diferite de experienţa morții clinice. A notat, 
de asemenea, că între experiența mortii clinice la adult şi 
la copii există unele diferenţe. Copiii au această trăire mai 
scurtă, mai simplă şi fără momentul de bilanț al vieții. 
Este uşor de înţeles de ce, copiii neavând încă timpul 
pentru o biografie încărcată. Dacă ne-am exprima în 
termenii tradiției creştine, am spune despre copii că ei nu 
au avut timp să săvârşească păcate pentru a fi judecați. 

R. Moody descrie cazul unui copil care a avuto 
experienţă a mortii clinice la vârsta de 8 ani. În timp ce 
personalul medical îi aplica manevrele de resuscitare a 
cordului, s-a văzut plutind deasupra corpului său. A 
încercat să atragă atenţia asupra sa, dar n-a fost auzit. A 
urmat traversarea unui tunel întunecos, la capătul căruia 
era aşteptat de un grup de „îngeri”, plini de lumină şi 
iubire. Asemenea multor altor mărturisiri ale experienței 
morții clinice, şi el constată că în fața sa se afla o barieră, 
despre care îngerii i-au spus că, dacă trece dincolo de ea, 
nu se mai poate întoarce. Să ne amintim că şi soldatul a 
cărui întâmplare este povestită de Platon, spunea că în 
fața sa a văzut o barieră de care toți camarazii cu care a 
plecat în lumea de dincolo (deci morți în războiul purtat) 
au trecut, dar lui nu i s-a permis, spunându-i-se că va 


trebui să se întoarcă, să spună lumii ce a văzut acolo. 
După mai bine de două mii de ani, nu ne sună cunoscut 
acelaşi conţinut al experienţei morţii clinice, atunci ca şi 
acum? 

Sandra Anne Taylor (2011) povesteşte că, în timpul 
unei crize grave de astm bronşic, a traversat o experienţă 
de moarte clinică. Ajunsă în dimensiunea de 

dincolo, i-a apărut în față un „râu scânteietor” unde, 
pe malul opus, l-a văzut pe tatăl său decedat de mai mulți 
ani. Acesta i-a spus că dacă va traversa acel râu, nu seva 
mai putea întoarce. Deci râul, în acest caz, avea rol de 
„barieră”. 

În 1998, Marc-Alain Descamps a creat Centrul de 
Studiere a experiențelor din moartea iminentă (CEEMI), 
propunându-şi efectuarea de cercetări ştiinţifice 
riguroase în acest domeniu. Ca urmare a acestor studii, 
va preda studențţilorun curs despre „noua ştiinţă a vieţii”. 
O mulțime de studenți şi-au ales ca temă a tezei de 
absolvire studiul experienţei morţii clinice. 

În Franţa, ca şi în America, sunt deja constituite 
societăți care organizează întâlniri ale oamenilor de ştiinţă 
unde se dezbat progresele înregistrate în studiul 
experiențelor din apropierea morţii. Este adevărat, spun 
comentatorii, preocupările pentru acest subiect au mult 
mai puțin succes în celelalte țări europene occidentale. 

în concluzie la acest capitol, observăm că cei cu o 
viziune materialistă despre lume se zbat să reducă 
moartea şi experienţele din proximitatea sa la un simplu 
proces biologic; alți cercetători, cu o viziune mult mai 


cuprinzătoare, încearcă să descifreze adevăratele sale 
valențe, din care sensul existenţei noastre nu poate fi 
exclus. 

Putem afirma că experiențele morții clinice nu pot fi 
explicate încă în termenii ştiinţelor actuale, fapt “e 
pledează pentru întâlnirea cu un fenomen ce ține de 0 altă 
ordine a Universului, cu o altă logică decât cea cu care 
operăm în biologia cunoscută. Pentru a fi explicată, 
experiența morţii clinice face apel la ultimele achiziţii în 
cunoaştere - fizica modernă, regresiile transpersonale, 
călătoriile în afara corpului fizic, unele date venite din aria 
ştiinţelor neurocognitive. 

Vechile tradiții spirituale şi religiile au, de asemenea, 
un aport major în înţelegerea fenomenului morții clinice. 


Capitolul IV - Alte argumente privind realitatea lumii 
de dincolo 


Regresiile transpersonale 


Sunt pe deplin conştient că descrierea lumii de 
dincolo, de-a lungul timpului şi de către o mare 
diversitate de surse, nu este întocmai identică cu cea 
oferită de studiile actuale. Trebuie spus însă că cei care 
s-au ocupat de acest domeniu sunt oameni de ştiinţă, 
majoritatea universitari, recomandați de o importantă 
operă ştiinţifică. Unii dintre aceştia, cum a fost Michael 
Sabom, chirurg cardiolog, erau chiar sceptici când au 
început studiul morţii clinice şi voiau să demonstreze 


opinia lor opusă validării acestor experienţe. În fața 
realităţii, au fost însă obligaţi să le ateste. 

Sursele studiilor întreprinse au fost, în primul rând, 
persoanele care au avut una sau mai multe experienţe ale 
morții clinice. Sunt şi persoane care au avut spontan, fără 
o moarte clinică, aceleaşi viziuni ca şi cei Care au traversat 
o astfel de experiență. 

O altă sursă documentară este dată de regresiile 
transpersonale induse hipnotic (Michael Newton, P.M.H. 
Atwater, Sylvia Browne etc.) sau prin respirație 
holotropică (Stanislav Grof). În timpul acestor regresii 
care sunt efectuate în scop terapeutic, subiectul este adus 
într-o stare de conştiinţă modificată propice accesării de 
informaţie dintr-un alt registru informațional. 
Modificarea stării de conştiinţă presupune accederea atât 
la informaţia planului subtil, cât şi la cea înscrisă în 
memoria celulelor noastre şi îndeosebi la nivel de 
subconştient. 

În SUA există cabinete de terapie spirituală pentru 
persoanele care au pierdut pe cineva apropiat şi recurg la 
ajutorul unui medium capabil să intre în dialog cu planul 
subtil. 

Sunt de asemenea persoane care primesc informații 
din acelaşi plan prin dicteu sau prin channelling 
(Swedenborg, Lorber). 


Călătoriile extracorporale 


O altă sursă mai ciudată, mai puţin cunoscută, o 
constituie călătoriile efectuate în afara corpului fizic (out 
of the body), numite şi experienţe extracorporale. 

Despre călătoriile în spaţiu la nivel de spirit au vorbit 
de mult maeştri antrenați prin tehnici spirituale, în 
deosebi orientale. Sunt menţionate, ca o curiozitate, chiar 
descrieri ale unor structuri planetare, prin călătorii 
extracorporale, confirmate ulterior prin tehnicile de 
explorare cosmică moderne. 

Scrierile antice menţionează aceste experienţe 
extracorporale ca fiind efectuate în India, Tibet, Egipt, 
China. 

Se crede că fiecare dintre noi ar trăi echivalentul unei 
astfel de călătorii în timpul somnului „visând că zboară”, 
că pluteşte deasupra solului sau se înalță pe verticală. 

Şi experiențele morţii clinice, şi experiența de 
decorporalizare se poate spune că sunt aventuri ale 
conştiinţei, care întreprinde o călătorie în drumul spre 
propria cunoaştere. După cum spune William Buhlman, 
nu este neapărat nevoie să mori pentru a accede la 
misterele Universului. Călătoria extracorporală voluntară 
este o astfel de cale. 

Între moartea clinică şi experienţele extracorporale 
sunt câteva diferenţe, dar şi multe asemănări. 

După cum şi numele ne spune, în moartea clinică se 
constată o completă absenţă a funcțiilor vitale ale 
corpului, în timp ce în experiența extracorporală, funcțiile 


vitale ale corpului (respiraţie, circulaţie a sângelui) sunt 
păstrate, dar la nivelul unor parametrii mai mici. 

Similitudinile sunt însă frapante. Au loc aceleaşi 
transformări spirituale profunde, aceleaşi mutații în 
conştiinţă, mai exact are loc o trezire a conştiinţei cu 
regăsirea identității esenţiale a Sinelui, reprezentat de 
scânteia divină din noi. Se constată, de asemenea, 
amplificarea capacităţii de percepţie, dincolo de limitele 
fizice comune. 

Sunt şi diferenţe între cele două tipuri de experiențe. 
După cum este şi firesc, în experienţa extracorporală nu 
apare filmul cu retrospectiva vieţii, pentru că este doar o 
explorare în timpul vieții şi nu o experienţă la sfârşitul 
vieții. 

Călătoria doar la nivel de corp subtil, cu o conştiinţă 
clară, lucidă, constituie cea mai indubitabilă dovadă de 
supraviețuire după moarte, sub o altă formă decât cea a 
corpului fizic, pledând în acelaşi timp pentru veridicitatea 
experiențelor morții clinice. Infirmând ipoteza care 
încearcă să explice experiența morții clinice ca fiind doar 
o halucinație, în ambele tipuri de experienţe, conştiinţa 
se păstrează lucidă, clară. Mai mult, în călătoria 
extracorporală conştiinţa memorează şi integrează 
raţional ceea ce vede, are inițiativa şi controlul întregii 
experienţe, inclusiv aceea de a o întrerupe la dorinţă şi a 
reveni în corpul fizic. 

Contemporani cu noi, sunt de menționat doi 
proeminenți practicanți ai experiențelor extracorporale şi, 
în acelaşi timp, foarte atenți cercetători, cu mijloace 


ştiinţifice actuale, ai fenomenului, Robert Monroe şi 
William Buhlman, despre care am amintit deja. Motivul 
citării lor frecvente îl constituie faptul că experienţele lor 
sunt făcute în stare de deplină luciditate şi sunt supuse 
unui control ştiinţific, după toate criteriile metodologiei 
ştiinţifice actuale. 

După cum vom vedea, Robert Monroe a elaborat o 
metodă şi o tehnologie de control al ritmurilor cerebrale 
cu scopul de a provoca la dorință această experiență 
extracorporală. 

S-a spus, corect, că experienţa morții clinice nu poate 
fi reprodusă în laborator. Moartea corpului fizic, se 
înțelege, nu o putem reproduce fără riscuri, dar 
experiența din timpul său, da, după cum vedem- Şi în 
regresia auto sau heteroindusă se poate ajunge la aceeaşi 
experienţă. 

Dacă prin călătoriile extracorporale, menţionate şi în 
lumea antică, se puteau explora spații extraterestre, mă 
întreb dacă o bună parte din informaţiile care au 
alimentat multe tradiţii spirituale, mai ales în Orient, şi 
poate chiar şi unele religii, nu au fost obţinute pe această 
cale. întâlnim în lumea antică (Egipt, Grecia, India, 
China, Tibet), dar şi în cea actuală, o serie de tehnici de 
antrenament psiho-somatic cu performanţe biologice, 
psihologice şi intelectuale incredibile, pentru că nu pot fi 
explicate în termenii ştiinţelor de care dispunem. Să 
enumerăm câteva: obţinerea de supermemorie, comanda 
voluntară a musculaturii viscerale involuntare, levitații 


prin învingerea gravitației, vindecări în boli grave prin 
dialogul dintre minte şi corp etc. 

În Templele vechiului Egipt şi ale Greciei antice se 
făceau inițieri în mistere, uzând de informaţii ce păreau 
să fie obţinute din planul subtil. 

Am fost dintotdeauna convins, după cum am mai 
spus, că în Templul Oracolului de la Delphi se aplicau 
tehnici de modificare a conştiinţei, fie prin inducție 
hipnotică, fie prin inhalarea de gaze cu efect soporific, şi 
nu tehnici trucate, pentru a înşela solicitanţii care 
aduceau daruri consistente la templu, aşa cum insinua 
istoriografia, şi din Est, şi din Vest. 

Deducem că alegerea locului acestor temple era bine 
motivată. Observ că ne-au trebuit peste 2500 de ani de 
evoluție a cunoaşterii ca să putem explica ceea ce anticii 
ştiau deja. 

Sunt la fel de convins că şi la Eleusis în Grecia, ca şi 
în Egipt, în iniţierile spirituale precreştine în mistere, se 
foloseau aceleaşi tehnici de influențare psihologică 
inspirate din dimensiunea lumilor subtile. 

Robert Monroe povesteşte în cărțile sale traduse şi la 
noi (Călătorii în afara corpului, Ed. For You, 2007, şi 
Călătorii îndepărtate, Ed. For You, 201 1) că a avut prima 
experienţă de extracorporalizare în 1958, apăruta absolut 
spontan, fără nicio implicare a voinţei. Evident, la început 
a fost panicat, a crezut că ar putea avea o suferință a 
creierului, dar medicii consultați i-au confirmat starea de 
sănătate. Era inginer, om de afaceri, fără preocupări în 
domeniu. Ulterior a învăţat să reproducă fenomenul de 


extracorporalizare, s-a supus la diverse investigații 
pentru a obţine o explicaţie ştiinţifică, a colaborat cu 
oamenii de ştiinţă şi, în cele din urmă, a creat Institutul 
Monroe pentru cercetarea fenomenului. A creat aici o 
tehnologie de inducere a scăderii frecvenței ritmurilor 
cerebrale, în scopul obţinerii stărilor propice 
extracorporalizării, necesare atât studiilor ştiinţifice, cât 
şi persoanelor amatoare de astfel de călătorii. 

lată cum îşi defineşte Monroe experiența 
extracorporală: o stare în care te afli în afara corpului fizic 
şi ai controlul conştient al propriilor acțiuni. În starea de 
extracorporalizare, te poţi deplasa oriunde, indiferent de 
distanţă, chiar şi la mii de kilometri, lent sau aproape 
instantaneu. El spune că te poți deplasa cu o viteză mai 
mare decât cea a luminii, deci aproape instantaneu. 
leşind din corpul fizic, poți străbate orice mediu fizic - 
apă, ziduri, plăci de oţel, beton, pământ. Dar cea mai 
interesantă performanţă, cu importanţă capitală pentru 
om, este posibilitatea ca pe această cale să se exploreze 
alte planete din sistemul solar, din galaxie, să se pătrundă 
în adâncimi încă nebănuite ale Universului. 

lată câteva din concluziile la care a ajuns Monroe ca 
urmare a experimentelor sale extracorporale. 

+ Toţi oamenii pot avea în timpul somnului profund 
ieşiri din corpul fizic. Sisteme anteprogramate în creier 
permit revenirea la starea normală. 

+ Împărtăşeşte ideea mai veche că viața este 
întreținută de o energievitală care „intră în corp la naştere 
şi iese la moarte”. 


e Congştiința umană ar fi de natură non-fizică. 
Această proprietate i-ar permite să străbată orice mediu 
fizic. 

Având un simt critic bine dezvoltat, Robert Monroe se 
supune la o serie de studii ştiinţifice de laborator, 
efectuate asupra sa în timpul şi în afara experienţelor de 
decorporalizare. 

Redăm observaţiile studiului efectuat de dr. Stuart W. 
Twemlow, medic psihiatru, şeful Serviciului de Cercetare 
al Spitalului „V.A. Topeka”. 

Intrarea în starea propice experimentului se 
caracterizează printr-o relaxare profundă, cu un ritm 
respirator foarte lent, intricat cu momente de oprire de 
scurtă durată a respirației, alternând cu respirații 
superficiale mai rapide. 

Înregistrarea activităţii electrice a creierului, sub 
forma electroencefalogramei, a relevat un ritm lent theta, 
de 4-6 cicluri pe secundă, dominant, şi un ritm alfa de 8 
cicluri pe secundă, cu o incidență mai redusă. 

Reacţia de oprire a ritmului alfa (RO) şi la stimularea 
luminoasă intermitentă (SLI) a fost absentă. 

Ni se spunecă relaxarea a fost atât de profundă, încât 
n-a reacționat nici la reaşezarea pe scalp a electrozilor 
deplasați prin mişcarea capului. 

S-a constatat, de asemenea, o asimetrie inter- 
emisferică, apărând ritmuri cu frecvență mai mică în 
emisfera cerebrală dreaptă. 

Concluziile studiului au precizat că experienţele de 
extracorporalizare ale lui Robert Monroe aveau loc într-o 


stare de relaxare profundă neobişnuită, cu absenţa 
reacției la stimuli exteriori. De-a lungul întregii 
experiențe, activitatea electrică a creierului s-a înscris pe 
o bandă de frecvenţă foarte îngustă, dominând ritmul de 
5-6 cicluri pe secundă. 

Un alt observator de mare fineţe, cu propensiuni 
adânci în ştiinţele timpului nostru, este, după cum 
spuneam, William Buhlman. 

În cartea sa Aventuri dincolo de limitele corpului fizic 
(Ed. Infinit, 2011) este prezentat un studiu efectuat de 
acelaşi medic psihiatru, Stuart W. Twemlow, care l-a 
investigat şi pe Robert Monroe. În lucrarea prezentată la 
Asociaţia de Psihiatrie, Stuart W. Twemlow arată că 
majoritatea din cei 339 de voluntari care au întreprins 
călătorii astrale şi au fost supuşi studiului său le-au 
perceput ca reale experienţe spirituale, de conectare la 
Sursa divină. 

Aidoma experienței morţii clinice, şi în timpul 
călătoriilor astrale 37% au raportat întâlnirea cu Fiinţa de 
lumină, 30% au fost întâmpinați de ghizi spirituali sau alte 
fiinţe cu rol de îndrumători în lumea de dincolo. 

William Buhlman asimilează sufletul cu conştiinţa 
considerând că este o energie pură, de natură subtilă, 
nedetectabilă de tehnica de care dispunem astăzi. 

Dacă în ambele ipostaze - de moarte clinică şi de 
extracorporalizare voluntară, controlată - întâlnim 
aproape aceleaşi experiențe şi cu aceleaşi efecte 
ulterioare, atunci putem conchide că în ambele situații 
entitatea care experimentează este propria noastră 


conştiinţă. Moartea ne apare astfel ca o experienţă a 
conştiinţei care încheie un ciclu şcolar aici, pe Pământ, şi 
continuă un alt ciclu, de învățământ superior, în 
dimensiunea celestă, unde Marele învăţător este însuşi 
Dumnezeu. 


Realitate sau fantezie? Fenomenul Sylvia Browne 


Toate sursele consultate descriu realitatea de dincolo 
ca fiind una mirifică, în care domnesc pacea, armonia, 
iubirea ideală şi frumusețea beatifică. Mai mult, acea 
lume se transformă la simpla dorinţă întocmai ca în vise. 

Pentru a avea o imagine cât mai completă, am recurs 
la descrierea pe care o oferă Sylvia Browne, Părând să 
dispună de sursele cel mai bine informate. 

Pentru cititorul român, mai puţin obişnuit decât cel 
american, Sylvia Browne poate apărea ca un fenomen 
ciudat, greu de înțeles. În ciuda capacităţilor sale 
neobişnuite, Sylvia Browne este o minte foarte lucidă, 
dotată cu mult simt critic în evaluarea adevărului. 

S-a pregătit să fie profesoară, dar deschiderile ei 
spirituale i-au decis un alt destin. După studiile de 
„educaţie şi literatură”, cum se exprimă ea, a urmat un 
curs de hipnoză la Universitatea Kansas City, necesară în 
obținerea regresiei transpersonale induse hipnotic, din 
care şi-a făcut adevărata sa profesie. 

Prin miile de cazuri studiate, fişate, înregistrate şi 
audio, confruntate cu opinia oamenilor de ştiinţă, a ajuns 


la concluzii utile pentru noi toţi, descrise până la nivel de 
detalii în cărțile sale. 

Dincolo de informaţiile obţinute prin regresie 
hipnotică, Sylvia Browne a moştenit şi harul de a intra în 
dialog cu planul subtil, manifestat de-a lungul a 300 de 
generații de ascendenți ai săi. 


Întâlnirea cu ghidul său 


Alte posibilități de cunoaştere pentru Sylvia Browne 
sunt capacitatea sa de a călători în spirit în lumea celestă, 
capacitatea de a prevedea cu câteva zile înainte 
întâmplările nedorite ale celor apropiaţi, unele putând fi 
astfel prevenite, capacitatea de a vizualiza organele 
interne aflate în suferință. Dar sursa de cunoaştere cea 
mai importantă pentru Sylvia Browne a venit din partea 
ghidului său spiritual care i-a fost în permanenţă aproape 
pentru a-i da sfaturi şi a-i lămuri o serie de întrebări 
referitoare la lumea de dincolo din care venea. Sunt de 
înțeles uimirea şi scepticismul cititorului român 
confruntat cu o astfel de informație, clar nici oamenii de 
ştiinţă care s-au convins de capacitatea reală a acestui 
ghid, prin verificare cu metode ştiinţifice, n-au fost mai 
puțin derutaţți şi neîncrezători înainte de a studia 
fenomenul. 

La vârsta de şapte ani, povesteşte Sylvia Browne în 
cartea sa Viaţa în lumea de dincolo (Ed. Adevăr Divin, 
201 1), i-a apărut în față o „lumină albă strălucitoare de o 


x» 


puritate inefabilă”, din centrul căreia o voce feminină i-a 
spus să nu se sperie fiindcă vine de la Dumnezeu. 

Se întâmplă excepţional de rar o astfel de comunicare 
cu ghidul spiritual. 

La rugămintea Sylviei Browne, ghidul i s-a 
materializat într-o seară, în prezența familiei formate din 
tată, mamă şi o soră, pe când avea 19 ani. Nu este prima 
oară când aflăm despre astfel de materializări. Vom mai 
avea ocazia să amintim despre acest fenomen. 

După ce toată familia sa a văzut-o, Sylvia Browne o 
descrie ca pe o femeie înaltă, zveltă, cu părul negru şi 
lung, strâns într-o coadă dată pe spate. I-a spus că se 
numeşte lena, dar Sylvia a dorit să-i spună Francine. A 
trăit într-un sat din actualul stat Columbia, având o 
origine aztecă-incaşă. A fost ucisă în timpul invaziei 
spaniole din 1520, fiind străpunsă cu o suliță în 
momentul în care îşi apăra fetița. 

Cu Francine, ghidul său, Sylvia Browne s-a sfătuit 
întotdeauna când a avut nevoie deo informaţie referitoare 
la persoanele care i-au solicitat un consult sau la modul 
de organizare a lumii de dincolo. 

Meticuloasă şi foarte atentă la suportul real al 
informațiilor obținute prin regresie, a mers pe urmele 
documentării istorice, acolo unde a fost posibil, a fişat 
fiecare caz şi l-a înregistrat prin mijloace tehnice moderne 
- date pe care le-a arhivat la Fundaţia Nirvana pentru 
Cercetări Psihice, creată de ea. 


Confirmă, ca şi toți cei care s-au ocupat de regresii 
transpersonale în scop terapeutic, o serie de vindecări în 
cazuri de fobii, obsesii, unele boli cronice. 

Sylvia Browne ne oferă un foarte serios argument de 
credibilitate. În interpretarea informaţiilor obţinute de la 
subiecţii supuşi regresiei transpersonale s-a consultat cu 
o serie de personalități din lumea ştiinţei. Una dintre 
acestea a fost profesorul de psihologie B. Yabroff de la 
Universitatea „Santa Clara”, el însuşi „un cercetător şi un 
sceptic cu mintea deschisă”, cum l-a caracterizat ea. 

Ghidul său, Francine, comunica cu Sylvia prin vocea 
acesteia după ce intra în stare de regresie auto- indusă. 
Într-o astfel de situaţie, profesorul Yabroff, voind să 
verifice dacă Francine deţine într-adevăr informaţii certe 
din lumea de dincolo, i-a dictat prin Sylvia o listă cu 20 
de pacienţi decedați în Clinica sa, rugând-o să-i comunice 
cauzele morţii fiecăruia. Spre surpriza sa, Francine i-a 
comunicat cu lux de amănunte cauzele morţii, unele 
nereținute nici de profesor, dar prezente în foaia de 
observaţie. Este uşor de înţeles ce şansă extraordinară de 
cunoaştere a lumii de dincolo poate oferi un astfel de ghid 
celui care are curiozitatea de a explora şi acel plan, nu 
numai pe cel fizic, de aici. 


Din nou despre Rai şi Iad 
În disputa asupra existenţei în lumea de dincolo a 


Iadului, Sylvia Browne nu este atât de tranşantă în a-i 
nega existența, ca Marc-Alain Descamps. Este adevărat, 


nici nu vorbeşte despre lad aşa cum este descris 
tradițional, cu cazane de smoală clocotindă în care sunt 
aruncați păcătoşii. Această idee este respinsă de către toți 
comentatorii domeniului respectiv. Emanuel Swedenborg, 
Neale Walsch şi alți autori citați anterior afirmă că ceea 
ce numim lad este mai mult o stare de spirit decât o 
realitate. Sylvia Browne nu este nici ea departe de o astfel 
de definire. Ea spune că cei care refuză să treacă prin 
tunel spre lumină, marii criminali ai istoriei ca Hitler, 
Stalin, Torquemada - marele inchizitor -, criminalii în 
serie şi alții din aceste categorii, rămân într-o lume 
întunecată, intermediară între lumea noastră şi cea de 
dincolo, rătăcitori, solitari, deprimaţi, uneori fără să ştie 
că au murit, şi, după un timp relativ, scurt se 
reîntrupează venind din nou în lumea noastră pentru a 
învăța lecţia iubirii pentru semeni şi a distingerii între 
bine şi rău. După câteva cicluri de acest gen, între lumea 
de întuneric şi a noastră, când şi-au epuizat încărcătura 
negativă pe care au acumulat-o, sunt acceptaţi în 
universul Fiinţei de Lumină. Toţi comentatorii, fără 
excepție, în baza mărturiilor celor care au fost în lumea 
de dincolo, afirmă cu convingere că nu există o 
damnațiune - o pedeapsă divină fără sfârşit - pentru 
nimeni, iar în al doilea rând, afirmă că Dumnezeu nu 
pedepseşte şi nu judecă pe nimeni. Noi înşine ne judecăm 
şi ne pedepsim. 

Cei care se sinucid, conştienţi de gestul pe care îl fac, 
rup un contract cu Dumnezeu. Nici ei nu sunt | agreați 
imediat în planul de sus. 


moarte, pe motiv că nu mai are şanse de recuperare, nu 
este agreată dincolo. Viaţa trebuie trăită până în ultima 
clipă, indiferent de gradul suferinței care trebuie 
suportată. Există un rost în toate, chiar dacă rațiunea sa 
ne scapă. 


O descriere a lumii de dincolo 


Dintre descrierile lumii de dincolo, o prefer pe cea a 
Sylviei Browne, pe de o parte, pentru că pare să fie cea 
mai bine informată, dispunând de cele mai multe căi de 
investigație, iar pe de altă parte, pentru că multe dintre 
elementele relatate sunt prezente şi la alți autori. 

După ce ea însăşi a fost în lumea de dincolo, ne spune 
în repetate rânduri că acolo viața este la fel de reală ca 
aici, dar este una fericită, fără nimic din ceea ce ar putea 
să provoace o suferință. 

Mai mulți comentatori pun accent pe ideea că Acasă 
este dincolo şi nu aici, unde suntem doar într-o scurtă 
vizită în comparaţie cu eternitatea de dincolo. 

Prin tunelul care duce la lumea de dincolo putem 
călători singuri sau însoțiți de un ghid necunoscut sau de 
către o rudă. Mulţi copii spun că au fost însoțiți de îngeri. 

La ieşirea din tunel se intră într-o lume formată din 
lumină, descrisă unanim ca fiind feerică, strălucitoare şi 
plină de iubire care impregnează întreaga ființă. 

Are loc mai întâi o reuniune, o întâlnire cu rude 
plecate deja acolo - părinți, bunici, frați. Vin în 


întâmpinare prieteni, ghidul nostru spiritual şi „sufletul 
pereche”, care nu este ceea ce se spune în lumea de aici, 
din planul terestru. Este geamănul nostru de sex opus 
care s-a desprins odată cu noi din scânteia divină în 
momentul apariției noastre în Univers. 

Toţi comentatorii experienței morții clinice precizează, 
în baza anchetelor făcute, că uneori se întâmplă ca 
dincolo pe cei sosiți acolo să-i întâmpine părinţi pe care 
nu i-au cunoscut, murind înainte ca ei să se nască. Sunt 
mamele care mor în momentul naşterii sau taţii care au 
murit în război. 

Pim van Lommel aminteşte de un caz care a avuto 
moarte clinică prin şoc cardiac şi a fost întâmpinat 
dincolo de un bărbat necunoscut. Acesta s-a prezentat, 
spunându-i că este tatăl său. Murise în război înainte de 
a se naşte el. Rugând-o pe mama sa, după resuscitarea 
din moartea clinică, să-i arate o fotografie a tatălui, l-a 
recunoscut imediat. 

În fine, suntem aşteptaţi şi de nişte prieteni... 
neaşteptaţi: animalele noastre de casă, plecate acolo 
înainte de noi. Şi ele, alături de părinţi şi de ghizii 
spirituali, ne veghează din lumea lor de sus până în clipa 
întoarcerii Acasă. 

Este o poveste impresionantă redată de James van 
Praagh, unul dintre cei mai cunoscuţi pentru calitățile 
sale de medium şi despre care vom mai vorbi. 

Un fermier englez, plecat în lumea de dincolo şi 
revenit, îşi spune povestea. Dintr-o familie întreagă, 
rămâne o lungă vreme doar cu un cal alb. Om şi cal îşi 


oblojesc reciproc tristețea singurătăţii. Cu timpul, calul 
dă semne de bătrânețe, slăbeşte tot mai mult, ajunge ca 
o gloabă care de abia se mai putea mişca şi, în cele din 
urmă, moare. Bătrânul său prieten, omul, mai are încă de 
pătimit în restriştea singurătăţii sale. Şi cum aici nimic 
nu-i veşnic, vine şi sfârşitul său. Ajuns dincolo, în fața sa 
se deschide o câmpie mărginită de o colină ce se vedea în 
depărtare. Este din nou singur. Niciun suflet de om nu îl 
întâmpină... şi, deodată, dinspre colină se aude un 
nechezat. Coborând în trap, vechiul său prieten şi tovarăş 
de singurătate, frumosul său cal alb, de astă dată arătând 
în plină tinereţe, aleargă să-l întâmpine. Om şi animal, 
sunt din nou împreună. 


Templul înţelepciunii 


După ceremonialul de primire, ghizii spirituali îi 
conduc pe noii veniți la Templul înțelepciunii, o clădire 
fastuoasă, construită în stilul antichităţii greco-romane, 
descrisă de către Sylvia Browne şi de către Michael 
Newton ca având la intrare trepte de marmură, statui, 
fântâni şi flori. 

În Templul înţelepciunii, noului venit i se proiectează 
filmul panoramic al vieţii sale, mergând până la cele mai 
mici detalii, cu toate faptele bune şi rele săvârşite. 

Repetăm ceea ce spun toţi comentatorii: nu 
Dumnezeu ne judecă, ci noi înşine. Evaluăm singuri 
eşecurile şi victoriile, empatizăm cu toţi cei pe care i-am 
nedreptăţit vreodată. Simţim tot ceea ce au simţit ei, 


durere, tristețe, umilință, deznădejde, revolta nedreptății 
ce li s-a făcut. 

Ni se spune că percepem fiecare cuvânt spus, fiecare 
gest făcut, spre binele sau răul altora. Chiar şi proferările 
spuse la necaz ne apar în filmul retrospectiv al vieții. 

Ghidul spiritual, aflat lângă noi, ne ajută să înțelegem 
lecţiile ce trebuie extrase din această retrospectivă a vieții. 
înțelegem singuri ce aveam de făcut şi ce ne-a mai rămas 
de făcut, fie acum, întorcându-ne la viaţa pe care tocmai 
am părăsit-o, fie în viața următoare. 

Cei care rămân acolo sunt îndrumați să-şi continue 
preocupările din viaţa trecută. Cei care trebuie să se 
întoarcă la viața terestră ajung în fața unei bariere despre 
care li se spune că nu au voie să o depăşească. Cei care o 
depăşesc nu se mai întorc. 


Turnurile 


Următoarea etapă de parcurs de către noii veniţi în 
lumea de dincolo o constituie Turnurile, ne spune Sylvia 
Browne. 

La Turnuri, o clădire la fel de impozantă ca şi Templul 
înțelepciunii, ajung cei care sunt confuzi, dezorientațţi, 
cum sunt prizonierii de război care au murit în lagăr, 
victimele Holocaustului, cei arşi pe rug de Inchiziţie, cei 
cu boala Alzheimer sau alte boli mintale deteriorative. Aici 
sunt ajutați să-şi regăsească propria identitate de către 
cei mai buni specialişti în psihoterapie. Lucrurile se 
petrec la fel ca şi pe pământ cu astfel de suferinzi. 


La modul general, mai toți noii veniţi în lumea de 
dincolo au nevoie să fie consiliați psihologic pentru a-i 
ajuta să se adapteze la specificul noii existențe. 

După cum constatăm, nu toți cei ajunşi dincolo 
trăiesc imediat sentimente de fericire, de beatitudine, de 
pace şi împăcare cu sine. În final însă, toate spiritele 
beneficiază de iubirea infinită şi necondiționată emanată 
de Ființa de Lumină. Cu alte cuvinte, ni se spune că 
nimeni nu este părăsit de Dumnezeu, chiar şi cel mai 
recalcitrant la ideea de Dumnezeu sau răufăcător, după 
timpul necesar purificării, este primit în sânul 
Creatorului. Această iertare, pe care lisus a enunțat-o 
printre primele sale învățături, ni se pare a fi o condiţie 
sine qua non a păcii şi armoniei şi expresia unei profunde 
înțelepciuni. La Dumnezeu vedem că este posibilă. Noi, 
oamenii de aici, preferăm războiul. 


Templul înregistrărilor 


Lângă Templul înțelepciunii a fost descris Templul 
înregistrărilor, construit în acelaşi maiestuos stil al 
antichităţii greco-romane. Aici ar fi adunate toate scrierile 
istorice cunoscute - de la cele din biblioteca din 
Alexandria până la manuscrisele de la Marea Moartă şi 
cele din Atlantida şi Lemuria, inclusiv arhivele akashice. 

Tot aici pot fi studiate înregistrările tuturor vieților 
celor de pe Pământ. Ni se spunecă limba în care este scris 
totul este aramaica, acolo funcţionând ca limbă 
universală. 


Templul Justiţiei 

Este clădirea unde funcţionează un fel de Consiliu al 
Bătrânilor. 

Construit în omniprezentul stil al antichității greco- 
romane, cu dom şi coloane, cu o imensă grădină de o rară 
frumusețe, cu alei, cu poduri de lemn ca la japonezii din 
vremea Şogunilor, cu fântâni arteziene, cascade, copaci şi 
flori. Printre copaci şi flori, bănci de marmură albă îşi 
aşteaptă vizitatorii. Un parfum îmbătător şi o lumină 
strălucitoare evocă imaginea paradisului promis nouă 
tuturor. Sylvia Browne ne asigură că această descriere nu 
este rodul imaginaţiei sale, ci al informațiilor oferite de 
Francine, permanentul său ghid spiritual. 

O altă descriere a peisajului de dincolo, la fel de 
fascinantă, o întâlnim în cartea îmbrățişată de lumină, 
scrisă de Betty J. Eadie (Ed. Adevăr Divin, 2009). 

Fiecare picătură de apă avea aici propria inteligență 
şi finalitate. Fiecare picătură avea propria sa notă 
muzicală. Cascada, în ansamblul său, emitea o muzică 
aflată în armonie cu o alta ce se auzea vag pe toată 
întinderea grădinii. Simfonia acvatică a cascadei părea un 
imn de slavă adus Creatorului printr-o muzică unică, 
neauzită niciodată pe Pământ. 

Fiecare petală de trandafir avea propria sa 
inteligență, propria sa tonalitate creând o simfonie proprie 
trandafirului, cântată în armonie cu simfonia celorlalte 
flori, care păreau să danseze în ritmul legănat al marii 


simfonii a bucuriei. Se simţea în totulun efect de exaltare, 
de înălțare sufletească asemenea celui produs de Oda 
Bucuriei, multiplicat la scara divină a Creaţiei. Fiecare 
fiinţă, fiecare spirit de aici se contopeşte astfel în unitatea 
vibrantă a Divinului etern. 

Consiliul este format din 18 membri, de ambele sexe, 
care au rolul de a fi purtători de cuvânt ai Fiinţei 
Supreme. Se ştie deja că dincolo toate ființele au vârsta 
între 30 şi 33 de ani. Membrii Consiliului fac însă 
excepție, având înfăţişarea unor bătrâni cu părul alb, 
îmbrăcați în robe, simbol al înţelepciunii. 

Rolul acestui Consiliu este acela de a fi prima 
instanță prin care acționează Fiinţa Supremă, de verigă 
de conexiune între Divinitate şi cele două lumi - celestă şi 
terestră. Este singura autoritate care, dincolo de 
Divinitate, mai poate schimba, ad-hoc şi în funcție de 
circumstanţe, programul unei vieți decis anterior. 

După finalizarea acţiunii de pregătire şi orientare, 
ghidul spiritual îl conduce pe cel ce urmează a se întrupa 
într-o sală de marmură a Templului Justiţiei unde se 
întruneşte Consiliul. Aici are loc o discuție amănunțită 
asupra temei de viață alese. Se pun întrebări şi se dau 
sfaturi. 


Momentul de întoarcere de dincolo 


Despre clipa revenirii pe Pământ sunt mai multe 
opinii. 

Motivarea întoarcerii după moartea clinică este clară. 
Cineva de dincolo, „orio rudă - o bunică, un părinte- sau 
chiar Fiinţa Supremă”, ne atrage atenţia să nu trecem de 
o anumită limită - un râu, o apă, o linie imaginară etc., 
cu rol de barieră, pentru că altfel nu ne mai putem 
întoarce. Această întoarcere este motivată diferit: nu ne- 
am îndeplinit programul pe care l-am avut în ultima viață 
şi ca urmare trebuie să revenim pentru a-l duce la bun 
sfârşit; cineva rămas pe Pământ are mare nevoie de 
ajutorul nostru - copii, părinţi în vârstă. În acest caz, 
solicitarea o face subiectul care se află în moarte clinică 
sau cineva de dincolo îl trimite înapoi cu această 
motivare. De multe ori inițiativa îi aparține Fiinţei de 
Lumină sau lui lisus, care motivează astfel: „Mergi înapoi 
şi spune ce ţi s-a întâmplat” sau „Spune ce ai văzut”. În 
această ultimă situație ne apare clară dorința planului de 
sus de a aminti lumii de aici de existența sa. 

În cele mai multe mărturii însă, ni se spune că, odată 
ajunşi în lumea de dincolo, unde sunt întâmpinați cu 
iubire, şi realizează că au lăsat în urma lor dureri, boli, 
nefericiri, majoritatea subiecţilor cu foarte clinică nu mai 
vor să se întoarcă în lumea suferinţei. Voința de dincolo 
de a-i trimite înapoi este însă uneori de neînduplecat. Şi, 
spre marele lor regret, ei trebuie să se întoarcă. Rămân 
însă marcați pentru toată viaţa. În studiul lui Pim van 


Lommel, cei care au avut o moarte clinică sunt investigați 
şi la distanţă de opt ani după aceasta. Comportamentul 
lor a rămas neschimbat. Pe de o parte, pentru că ştiu că 
aici sunt trecători, că adevărata existenţă este dincolo, iar 
pe de altă parte, pentru că rămân pentru cei de lângă ei - 
familie, prieteni - neînțeleşi. Aceştia consideră că au 
rămas şocați după ce li s-a întâmplat şi refuză să-i mai 
audă vorbind despre acel subiect. Într-un fel, reacţia celor 
de aici este de înțeles. La mentalitatea lumii de aici, este 
greu ca ei să accepte că este posibilă minunea învierii 
cuiva din morți. Când li se spune că au mai fost şi în Rai, 
sau poate unii chiar în ceea ce îşi imaginau că este Iadul, 
bulversarea celor de aici este completă. Să ne amintim 
povestea trăită de medicul cardiolog Gilbert pe care am 
relatat-o în volumul doi al cărții în căutarea sensului 
pierdut. întors din moartea clinică, cere să fie externat din 
spitalul în care a fost internat de urgenţă în urma unui 
infarct miocardic, spunând că lisus l-a vindecat. Întregul 
personal medical rămâne perplex la o astfel de cerere şi la 
o aşa motivare. Cum să-l vindece lisus, când 
coronarografia efectuată la internare îi evidențiază 
arterele coronare obturate şi necesita o intervenție 
chirurgicală imediată pentru a fi salvat?! Ei, medicii, 
colegi ai bolnavului, n-au mai auzit de o aşa minune. Şi 
dacă n-au mai văzut şi n-au mai auzit, cum pot crede ce 
le spune colegul lor? în cele din urmă, la cererea de 
repetare a coronarografiei, se conving că totuşi minunea 
a fost posibilă. Şi cel care a trăit miracolul vindecării zice 
că de atunci a spus tuturor povestea sa. Bucuria de a fi 


vorbit cu lisus era cu mult mai mare decât reținerea de a 
nu vorbi. 

Este, de asemenea, uşor de înțeles de ce oamenii care 
au avut şansa de a trăi un astfel de eveniment rămân cu 
nostalgia lumii de dincolo şi sunt complet transformați 
spiritual. 

O a doua circumstanţă de întoarcere în lumea de aici 
este a celor care, după ce au stat dincolo o vreme, sunt 
obligaţi de destin să se nască iar în lumea noastră. 

Ne amintim că majoritatea celor care îşi văd filmul 
retrospectiv al vieţii realizează singuri sau cu ajutorul 
ghizilor spirituali că mai au încă ceva de învățat la şcoala 
de pe Terra, că instrucţia lor aici nu este completă. Cine 
decide momentul de întoarcere aici, de a se naşte, nu mi- 
e clar. Suntvoci care spun că dincolo sunt multe solicitări 
de a trece prin experiența materializării intr-un corp fizic. 
Se pare că are şi materia avantajele ei. Vorbind la figurat, 
dincolo vedem doar frumuseţea unui măr, dar numai aici 
îl putem gusta. Sunt însă şi voci care spun că mulți nu 
vor să dea „Raiul de dincolo pe Iadul de aici”. Se pare însă 
că uneori nu este loc de negociere şi Voința de dincolo 
trebuie împlinită. Am ajuns deci la momentul pregătirii 
pentru naşterea în lumea de aici. În paranteză fie spus, 
mai mulți comentatori afirmă că „instruirea” poate fi 
continuată nu numai pe Terra, ci Şi pe alte planete. Sal 
Rachele, în cartea sa Viața la frontiera cunoaşterii (Ed. 
Proxima Mundi, 201 1), ne spune că şi-a făcut studiile pe 
Venus! Desigur, nu în forma corpului fizic, ci a celui de 
Spirit. Aici ne ocupăm însă numai de naşterea pe biata 


noastră planetă care, în ciuda agresiunii de toate felurile 
la care este supusă, vedem că mai poate fi încă 
seducătoare. 

Într-o mărturie din timpul experienţei morţii clinice, 
ni se spune de către un subiectcă a călătorit în mai multe 
lumi, că a vizitat mai multe pământuri, la fel ca al nostru, 
dar mai frumoase şi locuite de oameni probabil mai 
inteligenţi, pentru că respectau cu sfințenie legea iubirii. 

Venirea pe Pământ necesită obligatoriu o anumită 
pregătire. Din filmul vieţii prezentat la venire spuneam că 
înțelegem ce lecţie ne-a mai rămas de învățat în planul de 
aici. Vom sta în planul de sus un timp variabil, pot fi şi 
secole până când condiţiile de aici, de pe Terra, sunt 
create pentru ceea ce avem de făcut. Abia atunci se ia 
decizia de plecare de acolo. Excepţie fac acele cazuri de 
spirite rămase în întuneric din motivele expuse şi care se 
reîntrupează repede în alt ciclu, necesar purificării şi 
recuperării dezechilibrelor energetice create. 

În ajutorul nostru pentru pregătirea de marele pas pe 
care urmează să îl facem venind aici, ni se oferă un ghid 
spiritual şi o „echipă de orientare”. 

Împreună cu această echipă se analizează, în Templul 
Justiției, planul vieţii viitoare. împreună cu această 
echipă se discută posibilitățile, de pe Terra, de realizare a 
planului propus. În funcţie de acest obiectiv, se decide şi 
timpul necesar pentru rezolvare. În consecinţă, noua 
viață se poate reduce la zile, luni sau ani. 

După această primă discuţie în echipă, se trece într- 
o altă cameră, dotată, cum am spune aici, cu material 


didactic, cum ar fi hărți, scheme etc., necesare pentru o 
înțelegere cât mai completă a procesului de orientare. 

Sylvia Browne ne spune că, după miile de cazuri de 
regresie hipnotică, a înţeles că toți cei care au fost 
instruiți astfel în planul de sus îşi înțeleg fără dubiu 
misiunea pe care o au de îndeplinit aici. Ea ne spune că 
fiecare dintre noi are de ales, dintre 44 de „teme de viaţă”, 
două: una principală, care exprimă obiectivul pentru care 
venim aici, şi o alta, secundară, care se referă la 
obstacolul principal care se opune obiectivului nostru şi 
care trebuie depăşit. 

Michael Newton, dar şi alte surse, ne spune că în 
momentul pregătirii pentru plecarea din lumea de 
dincolo, ni s-ar prezenta mai multe variante ale vieții 
viitoare din care suntem puşi să optăm pentru una. În 
funcție de lecţia pe care o avem de învățat, de amploarea 
dezechilibrelor energetice pe care le avem de recuperat 
aici, sunt propuse şi variantele de viaţă, unele mai dificile 
decât altele. În orice caz, toți comentatorii sunt unanimi 
într-o singură privinţă: noi suntemcei care ne alegem viața 
pe care o avem de trăit aici şi nu ni se impune de către 
nimeni. Nu Dumnezeu ne-a dat un gen de viaţă sau altul, 
ci noi, prin meritele sau erorile acumulate până în acel 
moment şi de care devenim conştienţi dincolo, vom opta 
pentru o variantă sau alta de existentă în lumea terestră. 

Ne alegem părinții şi frații, aspectul fizic până la 
detalii privind culoarea ochilor, a pielii, părul, înălțimea, 
greutatea etc. 


Optăm pentru locul şi momentul naşterii, 
conjunctura astrală a orei de naştere. 

Venim aici cu preferinţele, pasiunile şi talentele 
cultivate de-a lungul existenţelor anterioare, cu defectele 
şi slăbiciunile pe care încă nu le-am corectat. 

Dacă toate aceste detalii privind viața noastră sunt 
deja decise din alt plan, unde mai este atunci liberul 
nostru arbitru, despre care se spune că îl avem cu toții în 
opțiunile noastre? 

Liberul arbitru ni se respectă, ne spune Sylvia 
Browne. Nu dificultățile cu care ne întâlnim ne decid 
soarta, ci decizia noastră în fata acestor dificultăți. Altfel 
spus, dificultăţile sunt programate, dar cum le gestionăm 
şi cum ieşim din ele ar fi opțiunea noastră. 

Am aici de făcut un comentariu impus de propria 
experiență. Sylvia Browne are şi nu are dreptate. După 
cum am descris deja, sunt evenimente pe care, oricât am 
vrea să le evităm, nu vom reuşi niciodată. Depinde cu ce 
scop ne sunt date, scop pe care nu îl putem şti. Am avut 
presentimentul unor evenimente nedorite ce urmau să se 
producă şi, în ciuda tuturor eforturilor, a fost imposibil să 
poată fi prevenite. Abia după mulţi, foarte mulți ani le-am 
înțeles finalitatea. Am avut premisa unui accident de 
maşină în care decizia de evitare, instantaneu venită, nu 
mi-a aparţinut. Intr-o clipă de totală linişte şi certitudine 
am avut reprezentarea gestului ce trebuia făcut. Unul 
imposibil de gândit la modul raţional şi în acea fracțiune 
de secundă. Şi dacă ar fi fost doar acel impuls, nu m-ar fi 
mirat, dar în aceeaşi fracțiune de secundă să ai şi 


sentimentul liniştitor al certitudinii de rezolvare perfectă 
a situaţiei... desfide logica normală. 

Sunt, în consecinţă, evenimente pe care prin deciziile 
noastre le putem evita şi altele care au o miză decisă din 
alt plan şi nu le putem evita. 

Ce instrumente avem la dispoziție pentru a preveni 
acele evenimente care pot fi evitate? Ne amintim că s-a 
vorbit mai sus de Consiliul celor 18 seniori, singurul 
acreditat să modifice în anumite circumstanțe programul 
de viață după ce a fost deja stabilit. Intrăm aici în discuția 
privind gradul de îndeplinire a unei predicții. Urmărirea 
în timp a predicţiilor făcute de Edgar Cayce, de celebra 
Vanga din Bulgaria şi ale altora a condus la concluzia că 
proporţia de producere a acestor predicții este de 80-85%. 

Unele surse spun că, mai ales pentru predicțiile care 
privesc soarta lumii la nivel global, a Pământului, 
întotdeauna se rediscută în acest Consiliu oportunitatea 
producerii unui eveniment, dacă sunt întrunite sau nu 
condiţiile în care ar trebui să aibă loc. 

Programele individuale pentru viața noastră pot fi de 
asemenea amendate sau ameliorate prin acte de 
generozitate față de semeni, prin iubire, compasiune şi 
toleranță, favorabile acumulării de energii pozitive 
necesare pentru contracararea celor negative. 

În procesul de pregătire pentru întoarcerea aici, 
stabilim şi relațiile cu spiritele cu care urmează să ne 
întâlnim şi să colaborăm în noua viaţă. În cazul în care 
unele sunt deja venite înaintea noastră aici, discuția va 
avea loc cu ghizii lor spirituali. Ni se spune că, atunci 


când trebuie să se nască gemeni sau multipleți, îşi pun în 
acord programul tot înainte de plecarea de dincolo. Din 
nefericire, şi întâlnirile cu cei care au un rol dramatic în 
viața noastră tot acolo sunt decise. 

Sentimentul de recunoaştere reciprocă cu persoane 
cu care nu ne-am mai întâlnit niciodată aici ne vine din 
reminiscențele memoriei de dincolo, când s-a produs în 
realitate întâlnirea. Ni se spune că nici dragostea la 
„prima vedere” nu este în realitate la „prima vedere”, ci la 
a doua vedere! 


Naşterea sau revenirea pe Terra 


Plecarea din planul celest se face în cadrul unui 
ceremonial. Are loc mai întâi o întâlnire cu ghidul 
spiritual şi cu prietenii de acolo pentru a ne lua rămas 
bun în interiorul clădirii cu Turnuri. 

După ce însoțitorii au plecat, avem dreptul la o 
întâlnire cu propriul nostru Mesia, în funcție de religia 
fiecăruia. Evident, noi, creştinii, ne vom întâlni cu lisus 
pentru a ne învălui în lumina sa protectoare şi 
călăuzitoare în viața în care urmează să intrăm. 

Prin mesajul Său, lisus ne asigură că va fi 
întotdeauna cu noi pentru a ne lumina calea. 


Sărutul lui Dumnezeu 


Candidatul la intrarea în lumea terestră este după 
aceea culcat pe o masă şi acoperit cu un pled. Treptat, 
intră într-un somn profund. începe travaliul intrării în 
noua existenţă, travaliul naşterii. 

Clipa ultimă a plecării din lumea spiritelor este 
martora „Sărutului lui Dumnezeu” aplicat printr-o 
atingere cu degetul Său la nivelul celui de-al treilea ochi. 

Din acel moment, lumea spiritelor este uitată, începe 
sinuoasa odisee prin agitata noastră lume fizică. 

Probabil că mulţi dintre cei care vor citi aceste 
rânduri vor avea sentimentul că au citit un basm frumos. 
Şi dacă ar fi aşa, oare nu avem nevoie uneori şi de poveşti 
frumoase pentru a le uita pe cele urâte? 


Capitolul V - Lecţiile experienţelor morţii clinice 
Nu suntem singuri într-un univers indiferent 


În opinia mea, prima lecţie a experienţei morţii clinice 
este aceea că nu suntem singuri într-un univers indiferent 
la bucuriile şi suferinţele noastre. 

Tradiția şcolii materialiste a lăsat amprente adânci în 
modul de gândire al omului modern. Obişnuiţi să operăm 
numai cu forme concrete, celor mai mulți dintre noi ne 
este greu să ne desprindem de vechile tipare de gândire şi 
să ne imaginăm existenţa unei lumi ideale, situate într-o 
dimensiune invizibilă de univers. 


În contradicţie cu ştiinţele clasice, experienţele morții 
clinice, ca şi alte surse invocate aici, ne spun că om şi 
Univers avem aceeaşi origine, şi anume una spirituală, că 
viața nu se reduce doar la existenţa terestră, efemeră, ci 
urmează un şir nesfârşit de cicluri în multitudinea de 
dimensiuni ale Universului, având ca finalitate evoluţia 
spirituală. 

Abordarea fenomenului morții clinice nu este 
expresia unei simple curiozități incitate de ideea că 
moartea este văzută ca o inevitabilă tragedie umană. 

Discuţia despre acest subiect are implicaţii mult mai 
adânci, sub multiple aspecte - filosofic, ştiinţific, spiritual, 
cultural şi, mai ales, social. Angajează întregul spectru al 
existenţei umane, începând de la modul în care percepem 
propria ființă şi până la comportamentul individual şi 
social. 

Este fără îndoială că ambiguitatea noastră 
comportamentală, oscilația între reperele oferite de ştiinţe 
şi religie ne-au determinat adesea să optăm pentru o 
atitudine sau alta în fața vieții, sau ne-au lăsat pradă 
confuziei. 

Întreaga noastră istorie este marcată de această 
ambiguitate spirituală şi comportamentală, motivată de o 
cunoaştere doar parțială a adevărului despre noi, dacă nu 
de o ignorare totală a acestuia. 

Vom pleca în această discuţie în ordinea 
semnificaţiilor desprinse din existența acestor experienţe 
de moarte clinică. 


Mai întâi, după cum am mai spus, experienţa morții 
clinice a fost atestată prin studii ştiinţifice de către 
cercetători cu un statut profesional incontestabil. Numai 
studiul oncologului Jeffrey Long, publicat şi la noi în 
cartea Dovezi referitoare la lumea de dincolo (Editura 
Adevăr Divin, 2012), s-a făcut timp de 10 ani pe un lot de 
1600 de persoane care au avut experienţe ale morții 
clinice. Raymond Moody, Sandra Anne Taylor, P.M.H. 
Atwater, Michael Sabom, Pim van Lommel, Marc-Alain 
Descamps, Stanislav Grof - şi mulți alții - sunt medici, 
psihologi, sociologi, filosofi, unii dintre ei sunt universitari 
cu o operă ştiinţifică recunoscută în întreaga lume. 

Studiile ştiinţifice efectuate au eliminat toate acele 
ipoteze prin care se caută o explicație materialistă a 
fenomenului morții clinice incriminând posibile 
halucinaţii, epilepsia, anestezia generală sau eliberarea 
de neuromediatori ca dopamina, endorfinele, etc. 

Sunt apoi o mulțime de alte argumente care pledează 
pentru realitatea experienţelor morții clinice. 

Studiile lui Melvin Morse (1992) la copiii care au 
traversat o moarte clinică, după cum am menționat 
anterior, au adus alte două argumente în favoarea 
fenomenului: anestezia nu poate explica aceste 
experiențe, iar în al doilea rând, cu mici diferenţe care țin 
de vârstă, tiparul lor este, în linii generale, acelaşi, atât la 
copii, cât şi la adulți. Nu poate exista o identitate de 
halucinaţii la un număr aşa de mare de persoane. 

O altă constatare, la care Jeffrey Long a fost foarte 
atent, este aceea că la oameni de pretutindeni, de toate 


naţiile şi de pe toate continentele, experiențele morții 
clinice au avut acelaşi tipar. 


„Vederea” nevăzătorilor din naştere 


Un argument, deja comentat, dar pe care îl vom mai 
evoca şi în susținerea altor elemente din moartea clinică, 
îl constituie „vederea” nevăzătorilor din naştere. 

Oamenii care nu au văzut niciodată lumina şi 
culorile, după ieşirea din moartea clinică, pot relata 
amănunte „văzute” în acel timp. Este de reţinut că ei nu 
au niciodată vise cu imagini, pe seama cărora să se poată 
pune, eventual, ceea ce relatează. Unii văd chiar culori, 
alții doar pete acolo unde sunt culori. 

Este evidentcă ei nu văd cu ochii anatomici, care n- 
au funcționat din naştere, ci cu ochii minții. 

Kenneth Ring, care a studiat acest fenomen, l-a numit 
„vedere mentală” şi a încercat să-l explice prin extensia 
conştiinţei, care în acel moment transcende condiția sa 
fizică şi are alte posibilități de percepție. 

Deja de aici putem extrage o altă concluzie. Noi 
spunem, în virtutea fiziologiei creierului pe care am 
învăţat-o în şcoală, că nu putem avea în conştiinţă ceea 
ce nu avem mai întâi în simțuri, adică ceea ce percepem 
prin organele noastre de simţ. În cazurile discutate însă, 
organul vizual, respectiv ochiul, nu îi poate transmite 
nicio informație, nicio imagine. De unde vin atunci 
imaginile raportate de aceşti subiecți? Nu ştim, dar putem 
deduce că, în timpul stării normale de funcționare a 


creierului, conştiinţa noastră este limitată la un registru 
de percepţie îngust, doar la ceea ce îi transmite creierul. 
În timpul morţii clinice însă, când conştiinţa s-a desprins 
de creier, câmpul său de percepţie şi acţiune este 
incomparabil mai extins şi are alte posibilități de a se 
informa. 

Este şi acesta un argument, dar nu singurul, că nu 
creierul generează conştiinţa, ci conştiinţa are în primire 
un creier de care se foloseşte de-a lungul unei vieți, 
pentru a se informa, a experimenta şi a evolua, după care 
se întoarce în lumina de dincolo, din care a venit. Este o 
cale a Universului de a-şi îmbogăți el însuşi experiența. 
Am putea spune că dăm înapoi Universului ceea ce am 
primit. 

Putem conchide că vederea de dincolo de corpul 
nostru fizic, doar prin intermediul conştiinţei, este încă o 
dovadă a continuării existenței după moarte. Putem 
spune, de asemenea, că moartea este o experiență a 
conştiinţei care, la încheierea unui ciclu de viață, 
transcende corpul fizic şi îşi continuă evoluţia în altă 
dimensiune de Univers, în acel ceva pe care îl numim 
„dincolo”. 

Am stabilit, aşadar, că experiența morții clinice este o 
realitate atestată atât prin verificarea afirmațiilor făcute 
de aceşti subiecţi, acolo unde s-a putut face, cât şi prin 
studiul ştiinţific al unor cazuri care au putut fi 
monitorizate. 


Dedublarea 


Fenomenul este cunoscut încă din Antichitate, 
apărând şi în alte circumstanţe decât cele ale morții 
clinice şi pe care deja le-am menţionat (unele cazuri de 
migrenă şi de epilepsie, psihoze). 

În alte circumstanţe decât cele ale morţii clinice, 
extracorporalizarea nu este propriu-zis o ieşire din corp, 
ci o dedublare. Cel la care se manifestă acest fenomen se 
vede încă într-un exemplar, identic cu sine, uneori 
plimbându-se prin mulțime. Este un alter ego care nu 
apare în timpul morții clinice: conştiinţa este păstrată şi 
subiectul vede surprins o altă persoană identică cu sine. 

Decorporalizarea din moartea clinică este un fenomen 
complex cu multe implicaţii. Apare în momentul 
suspendării conştientei, prin anestezie sau comă de cauze 
foarte diverse - traumatisme cranio-cerebrale, infecții, 
accidente vasculare, diabet decompensat etc. În prima 
fază, subiectul nici nu realizează că cel pe care îl vede de 
obicei de deasupra sa este corpul său. În cele din urmă, 
realizează că a murit, mai ales că îi vede pe cei din jur 
agitându-se să-l ajute şi chiarîi aude când îl declară mort. 

În cazul morţii biologice, definitive, mai multe surse 
spun că cei decedați pot asista la propria înmormântare 
şi la întregul ceremonial. lau parte la durerea familiei, 
sunt profund impresionați şi fac eforturi disperate să ne 
consoleze şi să ne roage să nu-i mai plângem pentru că ei 
se simt excelent în noua lor condiţie. încearcă chiar să ne 
mângâie, dar mâna lor trece prin corpul nostru fără să o 


sesizăm. Ştiu cazuri concrete când cei plecați s-au arătat 
în vis celor rămaşi aici şi i-au rugat să nu-i mai plângă 
pentru că „nu se pot înălța din cauza lacrimilor lor”. S-ar 
părea că gestul nostru de a-i jeli pe cei plecaţi nu este 
exact ceea ce le trebuie. 

Ce pleacă dincolo şi care este natura a ceea ce numim 
„dincolo”? 

Dincolo pleacă cel de-al doilea corp, format numai din 
energie şi informaţie la nivel de unde. I se spune şi corp 
subtil, eteric, spiritual, non-fizic pentru că este 
antigravitațional, nu se supune deci forței de gravitație şi 
legilor valabile pentru corpurile fizice. 

Termenul de energie subtilă exprimă, de asemenea, 
natura sa non-fizică. După cum am mai spus, în Medicina 
Tradițională Chineză, termenul de energie subtilă era 
atribuit energiei psihice numită Shen, în termenii noştri 
însemnând conştiinţa. La rândul său, Shen-ulindividual 
era văzut ca element component al marelui Shen Cosmic, 
numit Dao sau Conştiinţa Cosmică, în înțelesul nostru de 
azi. 

Ciudat nu este faptul că noi, modernii, am ajuns la 
aceleaşi concluzii, ci că pentru asta am avut nevoie de un 
ocol prin cunoaştere de vreo 5000 de ani! 


Conştiinţa şi corpul subtil 
În literatura parcursă din domeniu, nu se face o 


distincţie foarte clară între corpul subtil şi conştiinţă. Cei 
mai mulţi comentatori le confundă. În opinia mea, deşi 


sunt formate din aceeaşi energie subtilă, au funcții 
diferite. 

Corpul subtil este ceea ce religiile au numit suflet. 
Dacă numărăm anii de la începutul creştinismului şi 
până astăzi, putem spune că ne-au trebuit 2000 de ani 
pentru a confirma existenţa sufletului. Cei care au încă 
îndoieli sunt invitaţi să desființeze argumentat toate 
dovezile adunate până acum. 

Corpului subtil i se atribuie rolul de câmp care 
dublează toate structurile noastre vegetative şi întreține 
viaţa. În momentul morţii clinice sau biologice, acest 
câmp, care are conturul anatomic complet al corpului 
fizic, se retrage din toate celulele noastre şi viața 
încetează. Nicio moleculă, nicio celulă din corpul fizic nu 
funcționează dacă nu este dublată, în invizibil, de energia 
corpului subtil. 

Corpul subtil şi energia subtilă sunt formate din 
lumină de înaltă frecvenţă. Cei care au văzut corpul 
subtil, sau ceea ce numim suflet, în timpul experienţelor 
extracorporale, l-au descris ca fiind format din milioane 
de puncte luminoase, în toate culorile, de o strălucire cu 
atât mai vie, cu cât sufletul este mai evoluat. 


Memoria noastră de dincolo 


Câmpul conştiinţei care însoţeşte corpul subtil are 
rolul de a înmagazina întreaga informaţie acumulată de- 
a lungul vieţii şi de a o vehicula în lumea de dincolo, 
aducând-o, de fapt, Acasă. Şi Michael Newton, şi alții 


spun că, în clipa în care venim în lumea terestră, sau ne 
continuăm evoluţia în alte dimensiuni de univers, 
matricea noastră originară ne-ar rămâne în planul 
spiritual. Din aceste motive nu s-ar desprinde, deci n-ar 
pleca să se nască decât jumătate sau chiar numai un 
sfert. În consecinţă, când corpul nostru spiritual se 
întoarce dincolo, n-ar face decât să reîntregească această 
matrice cu volumul de cunoştinţe acumulat până atunci. 

Un lucru este cert şi trebuie menţionat. Cu toții am 
auzit spunându-se, mai mult în glumă, că uitarea este 
igiena creierului. Ei bine, filmul retrospectiv al vieţii, care 
li se prezintă tuturor celor care ajung dincolo, 
demonstrează că nimic nu se uită din ceea ce s-a 
înregistrat aici. Se rețin până la cele mai mici amănunte 
pe care aici credeam că le-am uitat de mult. 

Jeffrey Long citează mărturia unei persoane care a 
avut o moarte clinică. În timpul filmului retrospectiv a 
văzut scena în care el a tractat cu maşina sa un alt şofer 
rămas fără benzină până la proxima staţie, fără să-i ceară 
nimic. Întrebând ce importanţă are acel amănunt din 
viața sa, i s-a răspuns: „Pentru că ai ajutat fără să stai pe 
gânduri acest suflet şi nu i-ai luat nimic în schimb. 
Aceasta este esenţa binelui”. 

Inevitabil, creierul nostru îmbătrâneşte şi pierde din 
memoria activă, operaţională, multe date acumulate de-a 
lungul vieţii. Dincolo constatăm însă că nu am pierdut 
nimic. Unde stau toate aceste informaţii pe care nu le mai 
avem la dispoziție când avem nevoie de ele? în neurologie 
avem încă dispute asupra zonei din creier în care este 


depozitată memoria. Nu există decât un singur răspuns 
corect: memoria nu este depozitată în niciun loc din 
creier. Este situată în câmpul conştiinţei. Hipocampului 
şi altor arii din creier nu le revine decât rolul de a 
decodifica, de a citi engramele din câmpul conştiinţei. 
Atrofia hipocampului din boala Alzheimer nu înseamnă 
decât că neuronii cu care citeam engramele, deci neuronii 
prin care se decodifica din engrame materialul memorat, 
nu mai sunt, s-au atrofiat. Conchidem că nu memoria s- 
a pierdut, ci instrumentul de redare, de citire. Softul 
există, hardul s-a deteriorat. 

îmi vine în minte o întrebare: dacă aici conştiinţa este 
citită de creier, dincolo cu ce creier se citeşte? Nu cumva, 
dincolo, întregul Univers este un „creier”? 


Universul fizic şi Universul invizibil 


Am convenit aşadar că ceea ce numim suflet, sau 
corp subtil, transcende, împreună cu conştiinţa, planul 
fizic pentru a evolua într-o altă dimensiune de univers, în 
acel „dincolo”. Dar dacă acest dincolo există, înseamnă că 
Universul nu se reduce doar la dimensiunea fizică, aşa 
cum susține astrofizica. Deja experienţa morții clinice ne 
sugerează existenţa a cel puţin două dimensiuni: una 
fizică, cea a lumii noastre concrete, accesibilă 
posibilităților noastre de percepţie, condiționată 
tridimensional, şi o altă dimensiune, spirituală, cea a 
lumii de dincolo, formată din energie subtilă, non-fizică, 
inaccesibilă percepției noastre de aici. 


Hugh Everett (1951) emitea ipoteza existenţei a 
trilioane de dimensiuni ale universului sau de multivers. 

Fiecare dimensiune de univers ar oferi o altă 
posibilitate de evoluţie şi, de asemenea, în fiecare din 
aceste dimensiuni ar exista în acelaşi timp o versiune a 
noastră. 

Să luăm un exemplu la întâmplare. În clipa în care 
scriu aici, în universul nostru fizic este posibil ca în altă 
dimensiune să ascult un curs despre structura 
universului, în alta, să predau despre filosofie în poezia 
lui Eminescu sau adevărul despre boala lui Eminescu, pe 
seama căreia toți anonimii care nu au studiat nicio zi de 
medicină vor să devină glorii naționale. 

Fiecare dimensiune de univers are frecvența sa 
proprie. Limita dintre două universuri este dată de ceea 
ce William Buhlman numeşte membrane energetice. 
Tunelul dintre două lumi n-ar fi decât o deformare 
tranzitorie a acestei membrane sub formă de tunel, punte, 
scară etc. 

Din nou suntem în plină fizică cuantică: toate aceste 
dimensiuni sau universuri paralele pot fi în acelaşi timp 
şi acelaşi spațiu pentru că nu au consistenţă fizică, ci 
sunt doar câmpuri de energie subtilă cu frecvenţe diferite. 

Universul fizic sau materia fizică ocupă un spațiu 
infim, de doar 10% din Univers, restul este ocupat de ceea 
ce a fost numit materie neagră, care, fiind formată din 
energie subtilă, non-fizică, este invizibilă. Energia subtilă, 
non-fizică, este sursa a tot ce există. Toate ființele şi 
obiectele existente în Univers nu sunt decât condensări 


ale acestei energii non-fizice. Şi religia şi ştiinţele moderne 
se întâlnesc în constatarea că substratul ultim al întregii 
materii îl constituie lumina. Mai departe se despart 
pentru că ştiinţa nu ia în consideraţie decât lumea ca 
entitate fizică. Este însă un prag al frecvenţei, sub care 
lumina se condensează în materie fizică, iar deasupra 
acestuia, lumina devine energie subtilă, invizibilă. Mulți 
comentatori situează dimensiunea de dincolo în imediata 
vecinătate a dimensiunii noastre fizice. Spuneam că atât 
A.R. Monroe, cât şi W. Buhlman au avut posibilitatea de 
a călători în cosmos prin extracorporalizare, numai la 
nivel de corp subtil şi conştiinţă extinsă. În călătoriile 
sale, William Buhlman a observat că în apropierea 
spaţiilor locuite de ființe sunt mari aglomerări de energie 
subtilă. Mi-am exprimat deja mai devreme opinia că ceea 
ce întreține viața nu se reduce la procesele fizico-chimice 
din celulele noastre, ci energia subtilă, numită de cei 
dinaintea noastră vitală, iar eu aş numi-o matriceală 
(pentru că este matricea întregului existent), este cea care 
întreține viața prin intermediul acestor procese. Când 
corpul nostru subtil pleacă, toată chimia din noi specifică 
viului încetează. Orientul o intuise de mult, sub diverse 
denumiri, ca prana, mana, Qi etc. 

Am stabilit până acum că experienţele morții clinice 
ne sugerează existența a cel puţin două universuri 
paralele, cel de-al doilea fiind cel în care corpul nostru 
subtil, însoțit de conştiinţă, emigrează sau, mai exact, se 
întoarce Acasă. Drumul este uşor de reconstituit: am fost 
mai întâi o Scânteie de Lumină desprinsă din Fiinţa de 


Lumină Supremă. Am devenit apoi o entitate spirituală în 
Regatul Luminii şi, pentru necesitatea de a evolua, ne-am 
întrupat pe o planetă unde aceste condiții existau sau, mai 
bine spus, au fost create. 


Există o schemă morfogenetică a lumii vii? 


Este dincolo de orice altă discuţie că m-am format la 
şcoala ştiinţei materialiste şi am încercat să-mi răspund 
la multele întrebări pe care le aveam de lămurit. Spre 
regretul meu, la multe dintre acestea n-am un răspuns 
satisfăcător. Una dintre întrebări se referă la explicația 
genezei unui embrion uman, dar valabilă pentru întreaga 
lume vie. Am înţeles foarte bine cum se petrec fenomenele 
la nivelul unei celule, dar mai departe nimeni n-a putut 
să-mi explice cum se formează segmentele pereche într-o 
perfectă simetrie, de pildă, la unele insecte 
plurisegmentare. Cum se fac conexiunile dintre organe şi 
nervii corespunzători când unele trunchiuri nervoase vin 
de la distanţă şi trebuie să străbată un drum întortocheat 
printre alte viscere până ce îşi găsesc ţinta? Cine decide 
ca o celulă să devină neuron, iar o alta, să spunem, 
intestin, când toate celulele au acelaşi program genetic? 

Sunt atunci obligat să admit că spiritul care trebuie 
să se nască într-o făptură umană îşi are inteligența sa cu 
care vine din planul subtil şi îşi construieşte din 
materialul genetic al celor doi părinți viitorul corp-vehicul, 
după schema morfogenetică cu care a venit în uterul 
mamei. Sunt mistic? Aştept o explicaţie materialistă! 


Întâlnirea cu spiritele copiilor pierduţi 


Este util de ştiut, din multe puncte de vedere, pe care 
nu le abordez aici, ce se întâmplă cu spiritele care, din 
diverse motive, nu ajung să se nască. Se întorc de unde 
au venit şi ori revin în aceeaşi familie din nevoia de a se 
folosi acelaşi material genetic, ori rămân mai multă vreme 
dincolo şi îşi întâmpină părinții şi fraţii pe care ar fi 
trebuit să-i aibă şi nu i-au avut, atunci când se vor 
întoarce şi ei Acasă. Sunt foarte multe mărturii în acest 
sens, în care sunt relatate întâlniri de mare dramatism. 
Reproduc din memorie: „Ştiu că n-ai avut condiţii să mă 
creşti, mamă, şi nu sunt supărată pe tine că nu m-ai 
primit” i-a spus o fată unei femei aflate într-o stare de 
regresie psihică, propice comunicării cu lumea de dincolo. 

Sunt mărturii ale unor copii care au trecut prin 
moarte clinică şi care ne spun că în scurta lor trecere prin 
lumea de dincolo s-au întâlnit cu „fraţii” lor. Erau spiritele 
copiilor avortaţi sau pierduţi din alte motive despre a 
căror existenţă, până în acel moment, nu aveau 
cunoştinţă. Uneori s-au iscat conflicte din aceste 
mărturii. Cum copiii nu ştiu să mintă şi spun tot ce li s-a 
întâmplat, soțul află de avorturile nemărturisite efectuate 
de soții înainte de căsătorie. 


Ubicuitatea conştiinţei 

Experiențele morţii clinice pledează, după cum 
spuneam, pentru ideea că trăim concomitent în cel puţin 
două universuri paralele. 

Prin corp aparținem universului fizic. Prin conştiinţă 
şi corpul eteric aparținem universului spiritual. Fiecare 
din aceste universuri are legi specifice proprii. Ştiinţa s-a 
ocupat până acum doar de universul nostru fizic. Cum 
suntem şi spirit, şi materie, deducem că n-am dispus de 
întregul adevăr despre noi şi modul cum este organizată 
viața noastră o spune suficient. De cele ale spiritului s-a 
ocupat până acum religia, dar în modul său specific şi 
limitat, atât de nivelul de cunoaştere al timpului în care 
s-a format, cât şi de implicarea adeseori nefericită a 
subiectivismului uman. 

Au fost erori şi din partea religiei, şi a ştiinţei, 
progresele imense înregistrate astăzi în cunoaştere ne 
obligă la reconsiderări, la revizuiri de opinii pentru a 
aşeza ființa umană pe un alt piedestal, în acord cu 
adevărul despre sine, aşa cum timpul ni-l relevă astăzi. 
Repet, eu cred că întreaga mişcare spirituală generată de 
noile surse de cunoaştere în ultimii 30-40 de ani, 
discutate şi de noi în acest material, nu are decât această 
finalitate. 

Revin la ideea de ubicuitate a conştiinţei extinse, la 
posibilitatea acesteia de a opera în cele două universuri - 
fizic şi spiritual. 


Suntem aici, materializați într-o formă densă a 
luminii, limitați de zidul unei frecvenţe care ne obturează 
vederea. Structura noastră moleculară ne izolează de cea 
mai frumoasă şi mai măreaţă dintre lumi - cea de dincolo, 
din împărăţia Divinului. În termeni adecvaţi cunoaşterii 
actuale, lumile fizice şi spirituale sunt separate doar de 
zidurile, de voalul constituit de frecventa diferită a 
fiecăreia dintre acestea. 

Mergând ascendent pe o scală de frecvențe, putem 
schematiza astfel: 


Fiinţa Divină — Lumea vie — Lumea nevie 


Materialul din care toate sunt făcute este lumina 
convertită mai întâi în energie divină, subtilă sau non- 
fizică. La acest stadiu lumina este vie, este spirit, este 
inteligentă şi este specifică lumii de dincolo. Capacitatea 
fundamentală a energiei subtile sau matriceale, cu 
trimiteri atât simbolice, cât şi concrete, este aceea de a 
răspunde, de a se modela în funcţie de solicitarea 
gândurilor emanate de Congştiinţă, atât divină, cât şi 
umană. Conştiinţa, atât la nivel Cosmic, cât şi uman, 
devine mentorul, creatorul întregii lumi. Din nou religia se 
întâlneşte cu ştiinţa în forma sa cea mai avansată - fizica 
cuantică. Suntem co-creatori de realitate. Forţa gândului 
ca instrumental Conştiinţei, cel mai puternic din Univers, 
întreține mişcarea la nivel cuantic sau spiritual, dând 
neîncetat noi forme materiei în pluralitatea de lucruri 
văzute şi nevăzute. Experienţe de laborator, pe care nu le 


mai evoc aici, au confirmat deja aceste posibilități 
demiurgice ale minţii. 


Mitologie sau Adevăr în Creaţie? 


Am văzut că, prin eliberarea din constrângerile 
materiei, în momentul morții clinice sau biologice, 
Conştiinţa îşi creşte frecvenţa şi accede la planul de 
dincolo al energiei subtile şi al Luminii Divine. Şi pe 
această cale, a experienței morții clinice, se confirmă ceea 
ce savanții au observat în laboratoare. Propria noastră 
conştiinţă se implică în crearea Rea lităţii, de astă dată nu 
din laboratoare, ci din lumea celestă, spirituală. La simpla 
noastră dorinţă, exprimată mental, sau chiar verbal, ne 
putem deplasa aproape instantaneu la orice distanţă, sau 
putem transforma energia subtilă în palate, oraşe, peisaje 
etc. 

Dacă nouă, prin conştiinţa noastră, fragment 
desprins din Marea Congştiinţă Cosmică, ne este posibil 

să creăm la dorință orice ne imaginăm, deduc acum - 
recunosc, total surprins - că pentru Dumnezeu, 
Conştiința Supremă, a fost mult mai uşor să creeze lumea 
după voinţa sa. înțelegem de-abia acum de ce „La început 
a fost Cuvântul”, de ce primele cuvinte al Creatorului au 
fost „Fiat lux!” („Să fie lumină!”). 

A venit apoi rândul celorlalte creaţii: „Să fie 
Pământul!”, „Să fie omul!”, „Să fie toate câte sunt!” 


Forţa rugăciunii 


Rugăciunea creează un canal de energie subtilă între 
noi şi Creator sau entitatea căreia îi este adresată. Cu cât 
încărcătura afectivă din timpul rugăciunii este mai mare, 
cu atât canalul de energie este mai luminos şi răspunsul 
mai prompt. 

Ni se spune că rugăciunile sunt satisfăcute prin 
îngerii care ar fi foarte bucuroşi să ni le îndeplinească. 

De ce este nevoie de rugăciune? Pentru că ni se 
respectă liberul arbitru. Dacă nu ne rugăm, înseamnă că 
suntem abandonaţi? Nu, în niciun caz. Rugăciunea, în 
opinia mea, are două funcţii. În primul rând, intervenţia 
imediată într-o situaţie neprevăzută. În al doilea rând, are 
rolul de a ne mobiliza cu o speranță sporită. 

Ar exista şi o ierarhizare a răspunsului primit la 
rugăciune. Cu cât emoția şi lumina puse în rugăciune 
sunt mai mari, cu atâta răspunsul este mai prompt. Când 
ne rugăm pentru alții şi când o mamă se roagă pentru 
copilul ei, răspunsul are prioritate. 

De ce nu toată lumea se vindecă atunci când se 
roagă? Răspunsul este dependent de finalitatea bolii pe 
care o avem. Scopul său este însă numai dincolo 
cunoscut. Noi avem doar datoria să ne rugăm. Am mai 
abordat acest subiect în alte cărți. 

În finalul rugăciunii este nevoie de energia încrederii 
noastre în împlinirea sa şi de recunoştinţa pentru darul 
primit. 


Este foarte important de ştiut că orice proces de 
vindecare începe în spiritul nostru. Dacă noi nu vrem să 
ne vindecăm, nu ni se încalcă voinţa. Aici intervine nevoia 
de optimism, speranţă, credință - pentru că toate acestea 
sunt energii vindecătoare de care celulele noastre au o 
mare nevoie. Acesta este motivul pentru care nu trebuie 
să descurajăm, ca medici, un bolnav emițând ritos 
sentinţe fatale, când adevărul doar Dumnezeu îl ştie. 

Se vorbeşte mult în prezent despre efectul rugăciunii 
în grup. Buhlman crede că o astfel de rugăciune creează 
o realitate consensuală. Şi efectul vindecătoral rugăciunii 
în grup a fost demonstrat prin studii întreprinse în spitale 
din SUA şi Anglia. încurajate de acest efect, pe lângă 
unele spitale din Anglia s-au constituit grupuri de 
rugăciune pentru a veni în sprijinul bolnavilor şi pe 
această cale. S-au organizat, de asemenea, cursuri de 
medicină creştină pentru medici. 

Cu cât numărul celor care se roagă este mai mare, cu 
atât realitatea creată este mai stabilă. 

În primăvara anului 2012, graţie unor prieteni de 
mare noblețe sufletească, am fost la Athos. O comunitate 
de călugări ortodocşi care, de mai bine de o mie de ani, 
răsfirați cu mănăstirile lor, uneori pe vârfuri de stâncă 
atinse până la ei doar de vulturi, se roagă pentru noi toți. 
Pentru pacea întregii omeniri, pentru stabilitatea lumii şi 
iertarea ei de păcate. Se spune că de fiecare dată când 
cineva se roagă pentru binele omenirii, când se 
străduieşte să fie bun prin fapte bune, riscul omenirii de 
autodistrugere scade imens. Invers, încărcătura negativă 


a fiecărui individ, prin acumulare cu a celorlalți, 
amenință lumea şi-i creşte dezordinea. 

La Athos nu este o sinecură. Oamenii aceia mai mult 
se roagă decât trăiesc, respectând unul dintre cele mai 
dure programe de viață posibile. De la modul de hrănire 
până la cel de rugăciune. Ei duc o viață de neîncetată 
osteneală, menţinând nestins Focul Sacru al legăturii 
dintre noi şi Dumnezeu. Se roagă continuu pentru 
izbăvirea sufletelor lor, pentru izbăvirea sufletelor 
noastre. Pentru neodihna lor, pentru darul rugăciunii lor, 
le suntem cu toţii datori. Lor şi tuturor celor care 
veghează zi şi noapte pentru noi, în toate mănăstirile 
lumii. Fiecare rugăciune către înalt este o lumină aprinsă 
în sufletul lumii. 

Într-un mod cu totul neaşteptat, experienţa morții 
clinice, deşi a fost readusă în atenţia lumii în 1975 de 
Raymond Moody, ca fenomen în sine a fost de-a lungul 
timpului relativ cunoscută, de vreme ce s-au scris şi cărți 
menite să le facă trecerea mai uşoară celor care pleacă 
dincolo. Cu toate acestea, nimeni n-a insistat suficient 
asupra multiplelor semnificaţii pe care le are şi pentru 
viața noastră de aici, nu numai de dincolo. Pentru mine, 
acesta a fost motivul esențial pentru care am dorit să 
abordez acest subiect. Ridică foarte multe întrebări, dar 
şi răspunde la multe dintre acestea. 

Să luăm în discuție vindecarea de boli grave, 
incurabile prin medicina actuală, cum au fost câteva 
cazuri citate şi în literatură, discutate aici. 


Vindecările din „Cer” 


Cazul Anitei Moorjani, internată în faza terminală cu 
un cancer limfatic, intrată în moarte clinică şi vindecată 
în numai câteva zile - spre stupefacția medicilor -, este 
grăitor. A revenit din moartea clinică după ce, acolo „sus”, 
i s-a spus că va fi vindecată, în ciuda insuficienței 
funcţionale a tuturor organelor vitale. 

lată ce-i spune medicul curant soțului Anitei: „Nu mai 
putem face nimic pentru soția dumneavoastră, domnule 
Moorjani! Organele ei au încetat să mai funcționeze. Are 
tumori de mărimea lămâilor în întregul sistem limfatic. 
Creierul este plin de lichid, la fel şi plămânii. Nu va trece 
nici măcar de această noapte”. Deşi discuţia aceasta a 
avut loc pe coridor, la distanţă de patul bolnavei, ea a 
asistat prin spiritul decorporalizat la discuţie şi a vrut să- 
i comunice soțului convingerea ei contrară, venită din 
planul de sus: „Sunt bine... sunt bine... Nu-l asculta pe 
medic! Ce spune nu este adevărat!” Din nefericire, în 
starea sa de spirit, nimeni nu o aude şi nici nu o vede. 
Invers, deşi aflată în această stare, ea percepe tot ce se 
întâmplă în lumea fizică, inclusiv discuțiile dintre medici 
şi familie. îi aude pe medici şi în momentul când 
comunică familiei că a murit din cauza blocării tuturor 
organelor. 

Rămân o clipă aici. Cu toții am avut sau vom avea 
morții noştri. Este tulburător să aflăm că numai noi ă 
credem morți, dar ei continuă să fie lângă noi, să ne audă, 
să ne vadă, chiar să ne ofere ajutor şi protecţie. lată o 


mărturie de dincoloa Anitei: „...am înțeles că tata a rămas 
alături de familia sa în toţi anii care au urmat morții sale, 
că a susținut-o şi a protejat-o pe mama, că a fost alături 
de mine în timpul nunții mele, dar şi în perioada anilor de 
boală”. 

Vindecarea de cancer în cazul Anitei Moorjani s-a 
produs în condiţii diferite de alte cazuri similare, în timp 
ce altor bolnavi o entitate de lumină, în unele cazuri 
asimilată cu lisus, le spune că au fost vindecațţi şi că 
trebuie să se întoarcă pentru a-şi duce la capăt misiunea, 
Anita are o înţelegere instantanee a identităţii sale, a 
rostului său în fiziologia Cosmosului, a motivelor pentru 
care ea şi-a asumat boala canceroasă şi a vindecării totale 
în următoarele zile. 

Sunt citate în literatură şi alte cazuri grave de cancer 
în urma cărora viscerele abdominale erau total 
compromise şi după moartea clinică a urmat în foarte 
scurt timp vindecarea. 

În lumea celestă funcţionează legile spirituale 
adecvate corpului nostru spiritual. Am văzut că dincolo 
nu există suferinţă. Bolile sunt prezente numai în corpul 
nostru fizic. Primind, după caz, uneori acordul, alteori 
porunca de la Fiinţa de Lumină de a se întoarce în lumea 
terestră pentru a-şi continua misiunea şi a relata ceea ce 
a văzut şi trăit în lumea de dincolo, pentru corpul 
spiritual nu este o dificultate să-şi repare într-un timp 
scurt vechiul său corp fizic. Vindecarea se petrece 
instantaneu şi subiecților li se spune textual: „Te-am 
vindecat. Trebuie să te întorci!” 


Vindecări prin credinţă, prin intervenţie divină, în boli 
incurabile, nu sunt constatate numai la cei care „ajung în 
Cer”, care au avut o moarte clinică, ci şi la mulţi oameni 
care n-au avut astfel de experienţe. S-au publicat şi la noi 
o mulțime de cărți cu mărturii ale celor care au avut şansa 
să se vindece de boli grave, incurabile, prin credință, 
recurgând la ajutorul Bisericii. 

Primul mare tămăduitor în istoria creştinismului a 
fost lisus Christos. Ulterior au fost şi alte nume de 
tămăduitori menționate în literatura canonică. leremia 
Valahul este, cum şi numele ne spune, plecat de pe 
meleaguri româneşti, dar a trăit la Neapole în perioada 
dintre secolele al XVI-lea şi al XVII-lea. Mai târziu, s-au 
impus ca mari tămăduitori Sf. Serafim de Sarov (Rusia) în 
secolul al XIX-lea, Sf. Nectarie (Grecia) în secolul al XIX- 
lea şi începutul secolului XX, Arsenie Boca în secolul XX 
(România) şi mulți alții. Realitatea acestor vindecări a fost 
atestată, atât pe cât a fost posibil, în multe cazuri, cu 
documentație medicală. Mi se pare a fi interesantă şi o 
posibilă explicaţie a acestui fenomen. 

Mai întâi, aceste vindecări nu pot fi reduse toate la un 
simplu efect al sugestibilităţii bolnavului, în genul unui 
placebo. Aş ilustra aici cu cazul aviatorului grec Stavros 
Kalkandis, care a fost 24 de ani imobilizat la pat cu 
tetraplegie prin rană de război soldată cu distrugerea 
măduvei cervicale. A fost de două ori examinat de cele mai 
mari somități medicale americane, grație atenţiei de care 
s-a bucurat din partea prof. Howard Rusk, medicul 
personal al preşedintelui american Roosvelt. 


Ca şi în cazul părintelui Arsenie Boca şi al lui Serafim 
de Sarov, a rămas valabil acelaşi îndemn pentru cei 
suferinzi să meargă la mormintele lor pentru a fi ajutați. 
S-ar părea că forța lor de vindecare se exercită cu o mai 
mare eficientă în starea lor de spirit decât în timpul vieții 
lor. 

Purtat pe braţe de soldaţii sanatoriului militarîn care 
era internat, Kalkandis este dus să se roage de câteva ori 
la racla Sf. Nectarie aflată în Biserica Sf. Treime din insula 
Eghina. Şi, în cele din urmă, miracolul s-a produs. După 
24 de ani de suferință, este vindecat. Ca medic neurolog, 
nu pot decât să constat, dar nu să am o explicație 
ştiinţifică asupra modului în care fibrele piramidale, care 
transmit comanda de mişcare de la creier la muşchi, şi 
cele ale sensibilităţii, odată distruse, s-au putut reface 
complet după atât de mulţi ani. Surprins el însuşi de 
miracolul acestei vindecări imposibile după toate legile 
naturii, prof. Howard Rusk îl prezintă pe Kalkandis în fața 
medicilorveniţi la un Congres Internaţional în America în 
1974. 

Este evident că nu avem o explicaţie ştiinţifică în 
aceste vindecări prin care legile cunoscute ale naturii 
sunt sfidate. După cum spunea matematicianul Kurt 
Godel, niciun sistem nu se poate explica prin sine, ci doar 
apelând la planurile supra sau subiacente. Este soluția la 
care vom recurge şi noi. Trebuie spus că este mai mult o 
constatare decât o explicaţie propriu- zisă. Am sesizat că 
Universulare două modalităţi de a-şi rezolva propriile sale 
probleme. Prima şi cea mai frecventă este aceea a căilor 


naturale cunoscute: orice efect este precedat de o cauză, 
timpul se scurge liniar prin succesiunea celor trei 
secvenţe - trecut, prezent şi viitor. Sunt legile specifice 
Universului fizic şi, aşa cum niciun om nu poate sări 
peste propria sa umbră, la fel nu poate eluda aceste legi. 
Este ceea ce ni se întâmplă tuturor în viața de zi cu zi. 

Există însă şi o a doua modalitate de funcţionare a 
Universului, dar nu la nivel fizic, ci spiritual. Aici apare 
intervenția divină, a planului de dincolo de noi. Acolo, 
cum spunea lisus, totul este posibil. Vindecările despre 
care se vorbeşte în Biblie sunt un exemplu. Acolo legile 
naturale cunoscute nu mai sunt valabile. Toate 
fenomenele aşa-zis supranaturale, dacă le raportăm la 
legile din Universul spiritual, sunt naturale. Trebuie doar 
să renunțăm la ideea că nu există decât universul fizic în 
care ne petrecem viața şi că odată cu moartea totul se 
termină prin pierderea în Neant. 

Trăim concomitent în două universuri - fizic şi 
spiritual -, fiecare cu legile sale. Moartea nu este decât o 
trecere din forma fizică în cea spirituală. 


Ne este întotdeauna respectat liberul arbitru? 


Toate sursele cu preocupări în domeniul spiritual 
spun că da. Din experiență, ştiu că nu întotdeauna. Este 
în funcție de rolul pe care îl avem în planul de dincolo. 

Am mai spus. Fiecare dintre noi vine în locul său, cu 
misiunea sa şi nimeni nu ne poate înlocui. Dacă ceea ce 
avem de făcut este mult prea important pentru buna 


funcţionare a Universului, atunci când apucăm pe cărări 
greşite, ni se „dă peste mână” şi suntem readuşi pe 
direcția necesară. Şi dincolo funcționează aceeaşi logică, 
dar noi nu suntem conştienţi de ea. 

Comparaţia pe care o fac aici este aceea cu pilotarea 
unui avion. La decolare şi aterizare, comanda o are 
pilotul. La mersul de croazieră, avionul este trecut pe pilot 
automat. De câte ori este nevoie însă, aviatorul preia 
comanda. 

Vom aborda şi alte consecinţe pentru noi ale 
modelului de funcţionare a Universului spiritual. 


Predicţia viitorului 

Capacitatea unor oameni de a prevedea evenimente 
ce vor avea loc într-un timp ce nu s-a consumat încă, 
dincolo de curiozitatea pe care o stârneşte, ridică întrebări 
asupra realităţii fenomenului. Într-un univers fizic, 
singurul studiat şi admis de ştiinţa timpului nostru, în 
care timpul se scurge liniar şi într-o succesiune strictă a 
celor trei momente componente, trecut — prezent — 
viitor, în care fiecare efect este precedat de o cauză, este 
greu de admis că pot apărea efecte care pot preceda 
cauzele lor. Neputând fi explicată în termenii oferiţi de 
fizica newtoniană, capacitatea de predicție sau de 
anticipare a unor evenimente ori a fost negată, ori a fost 
explicată ca o simplă coincidenţă nesemnificativă. 

La modul realist vorbind, predicția şi visul anticipativ 
răstoarnă întreaga noastră concepţie despre 


materialitatea lumii. Logica noastră formală, rațională 
este redusă la tăcere. 

Experiența morţii clinice se petrece dincolo de 
universul nostru fizic, într-unul în care percepţia şi logica 
formală, cu care am operat în forma noastră fizică, devin 
acum inoperante. Suntem obligați acum să admitem 
existența paralelă a altui univers, cu alte legi şi altă logică. 
Este universul despre care au vorbit până acum doar 
religiile, în forma specifică lor, şi nu de mult timp, fizica 
cuantică. Este o uimitoare suprapunere între descrierile 
docte, savante ale fizicii cuantice şi cele făcute de oamenii 
care nu au nicio pregătire specială, dar au traversat o 
moarte clinică. Aceleaşi observaţii le aduc şi regresiile 
transpersonale. Sunt trei surse care ne spun acelaşi 
lucru. Devin deja axiomatice, nu mai au nevoie de 
demonstraţie. Două mărimi egale cu o a treia sunt egale 
între ele, învățam noi prin clasele şcolii primare. 

În universul spiritual, ca şi în cel cuantic, timpul nu 
mai are o scurgere liniară, ci este un continuum spațiu- 
timp. Nu există trecut şi viitor, ci doar un continuu 
prezent care conţine în fiecare clipă a prezentului şi 
trecut, şi viitor. Toate cele trei momente sunt percepute 
simultan. Percepția secvențială a celor trei momente ale 
timpului este valabilă doar în corpul fizic. Dincolo, în 
universul spiritual, conştiinţa noastră operează pe 
frecvența înaltă şi percepe timpul nu ca ne o curgere 
continuă şi ireversibilă, cum o vedea Heraclit, ci într-o 
continuitate infinită, în care totul este prezent în totul, 
acum şi aici. 


Ştim deja, din cele discutate până acum, că entitatea 
din planul fizic cu acces la toate dimensiunile de univers 
este conştiinţa noastră în stare modificată sau extinsă. 
Mai simplu spus, stare modificată înseamnă doar o 
frecvență modificată, corespunzătoare dimensiunii pe 
care o explorează. 

Odată înarmaţi cu aceste noțiuni, este uşor să 
înțelegem cum ajung unele minți să cunoască 
evenimentele din viitor sau din trecut. Conştiinţa noastră 
îşi modifică spectrul de frecvență sau, mai pe înţeles spus, 
regimul de funcționare în mai multe circumstanțe: în 
experiența morţii clinice, în regresia transpersonală, în 
timpul visului lucid sau premonitoriu, în extazul mistic, 
în transa şamanică, în timpul unor comunicări de genul 
celor de care este capabil James Van Praagh, în timpul 
intuiției, al revelațţiilor - care pot fi de ordin mistic sau 
ştiinţific. Apostolul Pavel, loana d'Arc, Jakob Bohme n-au 
avut crize de epilepsie, aşa cum le-au etichetat unii 
confraţi neurologi, ci au avut stări de revelaţie. Azi le-am 
spune „salturi cuantice ale conştiinţei”. Dacă întreaga 
noastră istorie este înregistrată în toate amănuntele ei, cu 
trecut, prezent şi viitor, într-o dimensiune spirituală a 
Universului, deducem că, în oricare din stările 
menționate ale conştiinţei noastre, acest film poate fi 
accesat. 

Sunt numeroase exemple de predicţie a viitorului în 
timpul morții clinice. 

Raymond Moody citează un caz din studiul lui 
Kenneth Ring. Era în Anglia anului 1941. Un băiat în 


vârstă de 10 ani are o moarte clinică în timpul unei 
intervenții chirurgicale pentru o apendicită acută. La 
ieşirea din moartea clinică, îşi aminteşte că i s-au prezis 
mai multe evenimente care urmau să se întâmple în viața 
sa şi pe care, la acea vârstă, nu le-a luat în seamă. 

Ulterior, evenimentele prezise aveau să se petreacă 
aproape identic. 

Į s-a spus că se va căsători la vârsta de 28 de ani, 
ceea ce s-a şi întâmplat. I s-a arătat casa în care va locui. 
Acoloa văzutun aparat despre care nu ştia ce reprezintă. 
Din nou, profeția s-a împlinit. A locuit în casa văzută în 
imagine, iar aparatul respectiv era utilizat pentru 
încălzire. La vremea când i s-a arătat, în 1941, nu era încă 
inventat. I s-a mai spus că va avea doi copii, cu diferența 
că au fost două fete şi nu o fată şi un băiat. Şi-a amintit 
de toate acestea într-o zi când, privindu-şi copiii, i-a venit 
în minte întregul film descris. 

Deducem de aici că nu numai destinele umane sunt 
programate în Universul de dincolo, ci şi nivelul civilizației 
tehnice de care se va dispune în fiecare moment istoric. 

Ne aducem aminte că, în relatarea Sylviei Browne 
referitoare la pregătirea celor cărora le vine timpul să se 
nască în lumea noastră terestră, erau cuprinse şi 
informaţii despre nivelul ştiinţific şi tehnologic cu care la 
vârsta de adult se vor confrunta în funcție de profesia 
pentru care au optat. Spre exemplu, dacă dorinţa celui 
care urma să vină aici era aceea de a deveni medic, i se 
prezentau bolile şi mijloacele de diagnostic şi tratament 
pe care le va întâlni la momentul respectiv. Era chiar 


instruit de un întreg grup de profesori-ghizi cum să 
depăşească multe din dificultățile întâlnite în profesia 
medicală. 


Fizica din „Cer” 


Ne-am fi imaginat vreodată unde vom ajunge doar 
lecturând nişte experiențe ale morţii clinice? Câte ceva 
despre îngerii, arhanghelii şi serafimii din „Cer” mai 
auzisem noi, dar să ne imaginăm că acolo sunt cele mai 
mari universităţi în care sunt predate toate ştiinţele lumii, 
că nu există nimic în Univers care să nu fie înregistrat, 
fişat, cunoscut, cine s-ar fi gândit? 

Noi credem, spre exemplu, că fizica cuantică este 
cucerirea secolului XX de care s-au legat numeroase 
personalități onorate cu Premiul Nobel. Dar evenimentele 
prin care a trecut Tom Sawyer arată că nimic nu-i nou 
sub soare şi că fizica cuantică era foarte bine cunoscută 
şi dincolo. lată povestea sa, reluată şi comentată de mai 
mulți autori, tocmai pentru întâmplările stranii pe care le- 
a trăit. Am preferat textul lui Patrice van Eersel, scris cu 
şarm, umor şi bine documentat ştiinţific (Izvorul negru. 
Revelaţii la porțile morții, Ed. Nemira, 1998). 

Tom Sawyer este din Rochester, statul New York, un 
tip blond şi solid. Este mecanic auto, are 30 de ani şi doi 
copii. Ca instrucţie şcolară are doar liceul neterminat. 
Într-o zi, lucrând sub o camionetă, cricul cedează şi 3 tone 
de fier îi zdrobesc pieptul. Copiii săi alertează vecinii, sunt 
chemaţi pompierii, care îl scot de sub maşină şi îl 


transportă la spital. În timpul transportului, intră în şoc 
cardio-respirator. După circa 20 de minute de 
resuscitare, inima începe să pulseze. 

Când i-a fost ridicată maşina de pe piept, şi-a văzut 
de deasupra corpul strivit, apoi copiii plângând şi luaţi în 
braţe de vecinii care încercau să-i consoleze. 

S-a văzut mai întâi de la o înălțime de 3 m, apoia 
urcat tot mai sus. Vede ambulanța mergând cu viteză pe 
autostradă. Şi apoi nimic. Un zid de întuneric. „Cred că 
am murit” îşi spune. Şi treptat întunericul se risipeşte. 
Zăreşte un punct de lumină. Este mai întâi cât o stea, 
care creşte în dimensiuni. Ajunge cât un Soare imens, de 
o strălucire orbitoare care, aşa cum spun toţi cei care au 
fost acolo, nu orbește. 

Se apropie treptat de lumină, pătrunde în acea 
lumină pe care o percepe ca o „iubire pură” greu de 
exprimat în cuvintele de aici, care n-au fost create pentru 
un sentiment atât de copleşitor. Emoţia trăită se amplifică 
de mii de ori, atingând intensitatea extazului. În acea 
clipă se identifică cu toate elementele naturii pe care o 
vedea în jurul său. Este vântul, este apa, este râul, este 
iarba de pe malul râului. 

Iubirea de dincolo, îi spune Tom unui reporter, nu 
este comparabilă cu cea de pe Pământ. Este o iubire totală 
şi infinită. Alți subiecți spun că este o iubire pe care 
nimeni nu le-a dăruit-o şi nici nu au cunoscut-o pe 
Pământ. 

Acolo în „Cer”, în planul celest, Tom a fost întrebat de 
Fiinţa de Lumină dacă a auzit de fizica cuantică, de 


Planck, Einstein, Niels Bohr şi de alţii. „Nu, nu am auzit” 
a fost răspunsul lui. I s-a spus apoi că va trebui să se 
întoarcă şi va avea misiunea de a se ocupa de fizica 
cuantică (!). 

După însănătoşire îi rămân în amintire cuvintele care 
se referă la misiunea primită. începe să se intereseze de 
ceea ce i s-a spuscă are de făcut. Modul cum a început 
să se informeze despre fizica cuantică este descris foarte 
nostim. Intră într-o librărie şi cere ceva despre acest 
subiect. Nu este sigur de cuvântul „cuantic”. îl pronunţă 
timid. I se oferă o carte în care apăreau multe operații 
matematice. Se sperie şi renunţă să o cumpere. În cele 
din urmă, cineva îi oferă o carte de popularizare a fizicii 
cuantice. În fine, înţelege despre ce este vorba. îşi termină 
liceul şi se înscrie la facultatea de fizică. 

Povesteşte că în timpul studiilor a avut impresia că 
noţiunile de fizică îi sunt cunoscute şi, ca urmare, le-a 
reținut uşor. 

Ni se spune că Tom Sawyer a relatat drama pe care a 
trăit-o la o distanţă în timp de şase ani, „încă copleşit de 
emoție şi întrerupt de izbucnirile în plâns”. 

Cazul lui Tom Sawyer subliniază încă o dată că 
suntem foarte departe de a şti cine suntem, unde mergem 
şi ce este cu adevărat dincolo de noi. Tom Sawyer este un 
om care trăieşte lângă noi. El a fost intervievat de către 
reporterii locali, care îi cunoşteau bine situaţia şi puteau 
să confirme sau să infirme adevărul celor spuse. Nu se 
apucă nimeni, aşa din senin, la 30 de ani să-şi termine 
studiile liceale şi să urmeze studii de fizică cuantică de 


care până atunci nici nu auzise. Nici Dannion Brinkley, 
aflat în stare semicomatoasă, nu putea să urmeze în vis 
studii de electronică, pe care s-o aplice mai târziu în 
centrele medicale pe care le-a creat. Toate acestea trebuie 
să aibă o sursă şi o explicaţie. 

Dacă Tom Sawyer şi Dannion Brinkley au primit din 
lumea de dincolo lecţii de fizică cuantică şi de electronică, 
înseamnă că tot ceea ce am ştiut noi din sursele 
tradiționale despre acest spaţiu este departe de realitate. 
Se confirmă ideea de existenţă acolo a unor şcoli, a unor 
Universități, de fapt, a unei organizări sociale similară 
celei de pe Pământ, dar la un standard de cu totul altă 
clasă, şi anume unul ideal. 

Într-un exercițiu de imaginaţie, am putea spune că 
dincolo este structurat un model social, cultural şi 
psihologic ideal, pe care noi pământenii l-am urmat 
şchiopătând şi eronat, ajungând la capătul unui drum 
care nu mai poate fi continuat decât printr-o radicală 
schimbare. Este ceea ce ne spun şi toți mesagerii lumii de 
dincolo. 

Oricât am fi de sceptici în numele convingerilor 
noastre materialiste şi am considera experienţele morții 
clinice ca simple fantezii, trebuie să explicăm mai întâi de 
ce au un conținut atât de precis şi de eficient, de ce atâția 
oameni sunt complet transformați în bine după astfel de 
experienţe, prin ce miracol îşi văd părinții şi bunicii pe 
care nu-i văzuseră niciodată până atunci, cum se explică 
anticipări de persoane şi situaţii de viață pe care urmau 
să le întâlnească în realitate la mulți ani distanţă. lar dacă 


aceste experiențe ale morţii clinice ne vorbesc despre o 
lume reală, implicată profund în viaţa noastră, atunci nu 
le mai putem privi ca pe o simplă poveste, ci trebuie să 
extragem învățămintele de rigoare. Este adevărat că sunt 
mult prea multe, că suntem formaţi pe un cu totul alt 
tipar, iar schimbarea acestuia ar zgudui din temelii toată 
construcția şubredă a vieţii noastre de până acum. Ştim 
că inerția noastră este mare, dar timpul nu mai are 
răbdare. Să ne trezim cât încă nu s-a distrus tot, cât încă 
mai este ceva de salvat! 


Politică versus ştiinţă 


Acest insert despre politică ar putea să surprindă, 
însă rostul său este bine gândit. În virtutea legilor cosmice 
sau spirituale ale ființării noastre, orice gând, sentiment 
sau acţiune cu conținut negativ blochează fluxul 
continuu de energie vitală sau matriceală de care depind 
viața şi sănătatea noastră. Nicio particulă, nicio celulă din 
noi nu ar funcţiona dacă n-ar fi dublate de această 
energie. Toate resentimentele noastre, din care cele mai 
nocive sunt frica, depresia, ura, îndoiala şi agresivitatea, 
blochează această energie cosmică, generând întreaga 
patologie de care lumea noastră este bântuită. Să ne fie 
clar: când doi adversari politici se împroaşcă cu noroi, nu 
este numai treaba lor, ci şi a noastră. Răul produs este al 
tuturor pentru că ei nu pot fi excluşi din universul în care 
trăim şi noi. Când, pentru audienţă, zi de zi şi seară de 
seară, suntem făcuți martori fără voie ai tuturor crimelor 


şi accidentelor din lume, suntem ameninţaţi cu 
catastrofe, cu efectele tot mai nefaste ale crizei economice, 
chiar dacă ni se recomandă cinic să schimbăm canalul, 
după ce deja spectacolul ni s-a imprimat pe retină, din 
nou răul generat este al nostru al tuturor, inclusiv al celor 
care îl propagă. 

Dar de ce politică şi nu ştiinţă? Numai pentru că le-a 
plăcut vechilor greci să stea la taifas în Agora şi să-şi 
spună că au inventat democraţia? Cu această democraţie 
au votat în Areopag moartea lui Socrate. Votul majorității 
nu este expresia adevărului, ci a impresiei şi a interesului 
de moment al celor mai mulți. 

Adevărul îl dă cunoaşterea obiectivă şi nu cea 
subiectivă. Pentru asta este nevoie de arbitri neutri, 
oneşti, bine informaţi. Dacă se respectă Adevărul, de ce 
întotdeauna este numai al învingătorilor? De ce este 
nevoie de reabilitare post-mortem când se schimbă un 
regim politic? 

Revoluţia franceză din 1789 a fost pregătită de 
enciclopedişti cu intenţia de a se instaura o societate 
raţională, bazată pe ştiinţă şi cultură. Ajungând însă pe 
mâna iacobinilor lui Robespierre, s-a inventat ghilotina şi 
a început domnia absurdului. 

Richard Dawkins spunea că cel mai mare rău în 
istoria omului l-a făcut religia. Nu religia, ci politica. Sunt 
o mulțime de acuze care se aduc politicilor tradiționale: 
demagogie, manipulare, fraudă la votări, agresivitate, 
circ, crearea de scenarii, răfuială cu adversarii în stil de 
mahala creând repulsie oricărui om de bun simt. 


De ce în orice profesie este nevoie de o pregătire, de 
competență, iar în politică intră oricine crede că are idei, 
în realitate acestea neavând niciun fond? 

Complexitatea lumii actuale, tehnologia foarte 
avansată, care determină mutații economice şi politice 
rapide, cer nu numai inteligenţă, ci şi competenţă pentru 
a şti să navighezi într-o astfel de lume. 

De ce sunt acceptaţi oameni în posturi-cheie pentru 
soarta unei țări pe criterii politice, pe relaţii personale sau 
pe simpla impresie a unor alegători amatori, fără să existe 
criterii obiective care să evalueze capacitatea intelectuală, 
normalitatea psihică şi un minim de filosofie economică, 
de sociologie, de psihologie generală etc.? 

Să luăm ca exemplu crearea unui obiectiv economic. 
Nu culoarea politică trebuie să decidă utilitatea acestuia, 
ci calculul economic al eficacităţii acestuia, față de cost, 
cerere internă şi externă a produselor fabricate în 
momentul intrării în producție etc. 

Unul dintre motivele căderii sistemului socialist l-au 
constituit şi investițiile masive numai pentru a fi în acord 
cu nişte sloganuri ideologice, doctrinare, care erau 
complet străine de realitate şi de eficienţă. 

lată ce spune John Kenneth Galbraith, fost profesor 
la Harvard şi consilier pe probleme economice al 
preşedintelui J.F. Kennedy: Principiul dominant al unei 
societăți eficiente trebuie să fie rațiunea pragmatică şi nu 
cea doctrinară. Aceasta trebuie să fie singura politică într- 
o societate rațională şi sănătoasă. 


Societatea actuală are la bază principiile 
liberalismului. Aud o mulțime de adepţi fervenţi ridicând 
în slăvi politica liberală cu succesul său zornăitor, dar 
niciunul nu se întreabă: de ce aceeaşi politică ne-a adus 
în cea mai acută dintre crizele economice posibile, de ce 
există această discrepanţă flagrantă dintre bogaţi şi 
săraci, de ce societatea actuală este bântuită de conflicte 
sociale, de terorism, crime şi războaie? Pentru că nu s-a 
respectat una dintre condiţiile formulate de John Locke, 
precursor al liberalismului modern, care spune că omul 
are dreptul la proprietate privată, dar numai în limitele 
trebuinţelor sale şi nu în exces. S-a acceptat egalitatea în 
faţa legii, dar nu şi egalitatea materială. Este fără îndoială 
că egalitatea materială nu este nici corectă şi nici posibilă, 
dar nici excesul însuşirii de bunuri nu este corect. Orice 
exces într-o parte înseamnă pauperizare în altă parte. 

Matthieu Ricard, în acord cu John Locke şi Thomas 
Hobbes, ne spune că o societate cu adevărat democratică 
ar trebui să menţină un echilibru între dorința unora de 
a se îmbogăţi în detrimentul celorlalți şi consensul 
general, dincolo de care această tendinţă nu mai poate fi 
tolerată, devenind imorală. 

Karl R. Popper, I.G. Martins ş.a. fac un portret al 
politicianului actual, spunând că există o pletoră de 
politicieni, dar lipsesc oamenii de stat. Principala sa 
preocupare este aceea de a câştiga alegerile şi de a-şi 
rezolva propriile interese. Pentru un politician, 
întotdeauna adversarul este cel mai rău şi el este cel mai 
bun şi, ca urmare, le cere alegătorilor să-l voteze pe el. 


O asemenea atitudine, spune Karl R. Popper, este 
imorală pentru că stârneşte ura, nu clădeşte nimic, ci 
duce la ruină. Ca urmare a acestor comportamente 
păguboase ale politicienilor, Karl R. Popper spune că ar 
trebui să fie desființat „acest oribil sistem al partidelor 
politice”. 

Ce sunt, în definitiv, partidele politice? Sunt asocieri 
ale mai multor persoane, în baza unei ideologii, când se 
întâmplă să şi existe, în scopul de a ajunge la putere. 
întotdeauna este  declamată ca scop satisfacerea 
intereselor celor care îi aleg şi mai întotdeauna nu îşi 
rezolvă decât propriile interese, uzând de posibilitățile pe 
care le conferă puterea. Proba cea mai evidentă a acestei 
afirmații este aceea că, în timp ce majoritatea 
politicienilor şi a susținătorilor lor se îmbogățesc, marea 
masă a populaţiei sărăceşte. 

În sistemele pluripartinice, fiecare partid îşi proclamă 
propriul adevăr. Dar cum nu pot exista mai multe 
adevăruri, de partea cui este adevărul „adevărat”? 

Ştim teoria „democratică” a existenţei mai multor 
„adevăruri”. Rezultatul lor îl vedem zilnic în „cordialitatea” 
cu care se tratează opoziţia şi puterea. Cea mai tristă şi 
dureroasă consecință este atunci când opoziţia este 
contra unei măsuri care ar îmbunătăți viața oamenilor, 
dar i-ar oferi şi un avantaj electoral puterii şi asta nu este 
în interesul opoziției. Este cea mai perversă şi nefericită 
atitudine pentru progresul unei naţiuni, când interesele de 
grup blochează interesele generale ale oamenilor. 


Sunt probabil un mare naiv când spun că mi-am 
imaginat că rolul opoziţiei este acela de feed-back, de 
control al deciziilor puterii, de a duce corecții, acolo unde 
sunt necesare, în scopul de a ajunge la o soluție optimă, 
utilă tuturor, şi nu doar acela de a spune tot timpul, cu 
şi fără justificare, veto. 

Toate sursele de cunoaştere discutate aici pledează 
pentru binele tuturor, pentru armonie şi respect reciproc. 
Am văzut că toate insinuările, injuriile, cuvintele grele pe 
care şi le aruncă oamenii reciproc ne fac rău tuturor, 
inclusiv lor înşilor, prin efectele de ordin fizic şi biochimic 
pe care le au. 

Nu ştiu ce ştiinţă din lume şi cu ce argumente ar 
putea să combată acest adevăr venit de dincolo de noi: 
suntem aici pentru a ne ajuta, a ne înțelege, a ne ierta şi a 
ne iubi, în esența noastră divină fiind cu toții frați. Oare nu 
ne este clar că tot acest circ media- tic numit „democrațţie” 
nu are nicio eficiență socială şi că, în loc să creştem, 
mereu cădem...? 

Dean Radin ne spune că gândurile şi acţiunile 
noastre nu sunt „private”, nu sunt numai ale noastre, ci, 
din clipa în care le-am emis în eter, sunt preluate de 
întregul Univers. Gândurile negative, în conexiune cu 
altele similare, se multiplică asemenea virusurilor şi 
exercită o influență nocivă asupra tuturor, inclusiv a celui 
ce le-a emis. De asemenea, gândurile care exprimă 
violența şi ura pot fi la originea războaielor. 


Ne aflăm la finalul tuturor experienţele sociale, cu toate 
resursele de energie epuizate. Omul actual nu poate da mai 
mult fără o schimbare totală în gândire şi comporta ment. 

Resorturile lumii nu mai pot fi gestionate de politicieni. 
Rezultatul „asiduităţii” lor îl vedem. Modelul hegelian al 
competiției contrariilor a fost practicat până la ultimele 
consecinţe: scindarea societății într-o majoritate redusă 
la o sărăcie umilitoare de către cei care conduc lumea şi 
o minoritate care dispune de o bogăţie sfidătoare, cu mult 
dincolo de nevoile lor de consum. Dumnezeu n-a dat 
nimănui act de proprietate pe pământ. Cum or fi ajuns 
unii aşa de bogați şi alții aşa de săraci?! 

Toate modelele sociale experimentate şi atât de mult 
elogiate de partizanii lor bine recompensați au eşuat 
lamentabil. 

Este momentul în care societatea are nevoie de un 
nou fundament şi acela este unul singur - cel care 
motivează însăşi ființarea Universului - al binelui tuturor, 
al păcii, al armoniei sociale, al iubirii, al cooperării în locul 
competiţiei cinice şi agresive. Este timpul să renunțăm la 
concluzia darwinismului social: mănâncă dacă nu vrei să 

fii mâncat, ucide dacă nu vrei să fii ucis. 

Vremea politicienilor de paradă, de cafenea şi talk- 
show este pe final. Este nevoie deo lume a inteligenţei, a 
înțelepciunii şi nu a scandalurilor aducătoare de 
audientă. 

Admir mulți vorbitori care fac efortul să imprime o 
notă civilizată de moderație şi bun simţ discuţiilor pe teme 
politice, dar alții sunt parcă anume stârniţi de reporteri 


să işte vrajbă într-o lume care are atât de multă nevoie de 
linişte pentru a urni din loc o economie care se tot 
scufundă. Mă întreb: aceştia sunt plătiți să distrugă tot? 
Este asta şi în interesul lor? 

Toate gândurile, sentimentele şi acţiunile cu conţinut 
negativ, indiferent că aparțin unui individ sau unei 
colectivități, blochează prin câmpurile lor de suport fluxul 
energiei universale sau subtile care întreține viața şi 
sănătatea. Aceasta este cheia păstrării armoniei şi păcii, 
atât în plan social, cât şi individual. 

Frica este cel mai mare duşman al sănătăţii, cu efecte 
nocive asupra organismului. Ştirile cu care suntem seară 
de seară bombardaţi au rol absolut nefast asupra 
noastră. Egoismul, orgoliul, ura, invidia, lăcomia, 
răzbunarea înseamnă, prin efectele lor însumate, spitale 
şi închisori, adică boli şi violență. Acesta este adevărul 
pur demonstrat de ştiinţele actuale. Acesta este şi motivul 
pentru care afirm că adevărul ştiinţei este singura politică 
reală a omului. Ştiinţa înseamnă putere, s-a spus. Pledez 
pentru ştiinţă şi nu pentru politică. 


Adevărul de dincolo - singurul Adevăr 


Oamenii care au avut experienţe ale morții clinice 
sunt de toate vârstele - adulţi şi copii -, de toate nivelurile 
culturale, atei şi credincioşi, din toate colțurile lumii, din 
toate epocile - şi toți descriu o lume pe care n-au văzut-o 
niciodată în realitatea de aici, una a beatitudinii, a fericirii 
continue, a iubirii necunoscute pe Pământ, a unei 


cunoaşteri pe care n-au avut-o niciodată, a Adevărului 
despre sine şi rosturile lumii. 

Experiența morții clinice, ştim bine acum, se petrece 
în timp ce oamenii sunt în comă, cu creierul nefunctional, 
cel puțin după testele de care dispunem în prezent, şi cu 
toate astea, ei se întorc cu o filosofie şi o cunoaştere atât 
de elaborate, de pline de înţelepciune, încât lasă impresia 
că n-au fost în comă, ci au participat la cele mai selecte 
şcoli, inexistente pe pământ. Se ţin cumva cursuri de 
acest gen în secțiile de reanimare? Eu n-am văzut. 

lată alte exemple de „învăţături” venite de dincolo. 

Unui polițist care a avut o moarte clinicăi s-a spus: 
„Nu există niciun motiv pe lume ca să vezi oamenii 
omorându-se unii pe alții”. 


Oare „de ce se ucid oamenii?” - se întreabă şi 
sociologul Bogdan Ficeac în cartea sa cu acelaşi titlu (Ed. 
Rao, 2011). 


De ce mass-media este, pe bună dreptate, sensibilă la 
pierderile de vieţi din spitale, dar este atât de nepăsătoare 
la miile de vieți secerate în războaie? Aceia nu sunt tot 
oameni? Război, carnaj în secolul XXI, ca pe vremea când 
trăiam în peşteri! Oare, de atunci şi până acum, nu am 
învățat nimic? Nu are dreptate Konrad Lorenz când 
afirmă că noi suntem încă o formă intermediară între 
maimuță şi om? Dar de ce maimuțe, că ele nu fac război 
decât în filme şi acelea sunt făcute tot de noi. 

O femeie, în timpul morții clinice, îl întâlneşte pe 
lisus, care îi transmite câteva sfaturi pentru noi, oamenii 
de aici: 


- viaţa continuă şi după moartea corpului fizic; 

- în Univers sunt multe alte niveluri subtile ale 
realității (Hugh Everett şi fizica cuantică spun acelaşi 
lucru); 

- este necesarca noi, oamenii de pe Pământ, să ştim 
acum aceste lucruri (oare de ce acum?). 

Urmează fraza care explică de ce se scrie atâta 
literatură pe această temă în acest moment, care este 
sensul acestor experiențe de moarte clinică, de ce a 
crescut neaşteptat de mult frecvența acestora şi de ce 
sunt trimişi înapoi cei ce ajung dincolo: să ne comunice 
nouă oamenilor că drumul pe care mergem este unul 
eronat, periculos şi să ne spună, în acelaşi timp, care este 
Adevărul despre noi. 

Acelaşi avertisment l-a primit şi Shelley Yates în 
noiembrie 2002 (citată de noi în volumul În căutarea 
sensului pierdut, 2008), în împrejurările dramatice ale 
salvării fiului său după ce a rămas înecat în mâl un timp 
îndelungat. Când medicii i-au comunicat că starea 
copilului său în vârstă de 4 ani este fără speranță de 
revenire, o voce „din eter” o învață cum să acţioneze. 
Sfaturile date se dovedesc a fi utile, copilul revenindu-şi 
fără sechele. Aceeaşi voce îi spune că salvarea copilului 
ar fi fost imposibilă în condiţiile medicinei actuale, dar s- 
a intervenit de „dincolo” pentru a dovedi că există o putere 
care ne supraveghează şi ne îndeamnă să ne trezim spre 
binele nostru. O roagă să transmită acest mesaj pentru 
întreaga omenire. Este nevoie ca oamenii de pe întreg 
globul pământesc să se unească pentru a pregăti o nouă 


etapă în istoria lumii. Dispunând de liberul său arbitru, 
omul s-a deconectat de la Sursă şi a comis erori care au 
devastat planeta, ajungând la limita care îi precede 
sfârşitul. Este în interesul său să se reconecteze la origini, 
la Sursa Divină, instaurând pacea şi armonia de care 
avem cu totii nevoie vitală. 


Capitolul VI - Argumente majore ale unei noi viziuni 
despre lume 


Experienţa morţii clinice 


Revin asupra mențţiunii că experiența morţii clinice 
nu a fost adusă în atenția publică întâmplător, la 
jumătatea anilor '70. Mai întâi, după cum am văzut, în 
planul de dincolo se ştia încă cu 5 ani înainte cine va fi 
cel care va readuce în discuţia lumii ştiinţifice subiectul 
experiențelor morții clinice. Reamintesc pe scurt. Unei 
femei care a avuto astfel de experienţă în 1971 i s-a arătat 
imaginea lui Raymond Moody, pe atunci student la cea 
de-a doua facultate, medicina, şi i s-a spus că el este cel 
care va scrie şi despre întâmplarea sa. Nu este ciudat să 
aflăm că dincolo ne sunt cunoscute şi imaginea şi 
destinul în timp ce noi aici trăim cu iluzia că ne putem 
permite orice? 

În 1969 se constituie Asociaţia de Psihologie 
Transpersonală, care va da gir ştiinţific unei noi căi 
terapeutice. Inducerea unei stări modificate a conştiinţei, 
respectiv a unei regresii transpersonale intr-un timp cu 


alt statut biologic, psihologic, a relevat experiențe care 
aveau o conotaţie similară cu a celor din moartea clinică. 
Mai exact, pe lângă beneficiul terapeutic, a adus şi o 
mulțime de argumente în sprijinul experiențelor morții 
clinice. Să amintim câteva. Stanislav Grof, unul dintre 
marii mentori ai Psihologiei Transpersonale, afirma că 
istoria omului şi a Universului pare să fie scrisă de 
aceeaşi mână divină. Om şi Univers au aceeaşi origine 
spirituală. Şi experienţele morţii clinice, şi cele ale 
regresiilor transpersonale ne spun că există în structura 
noastră o instanță care păstrează înregistrate în memorie 
toate evenimentele, mari şi mici, importante şi 
neimportante, pe care le trăim de-a lungul întregii noastre 
odisee prin Cosmos. Aceste evenimente îşi lasă amprenta 
asupra personalității şi sănătăţii noastre prezente şi 
viitoare. Această instanţă, în care se înregistrează viața 
noastră secundă cu secundă ca pe bandă magnetică, este 
propria noastră conştiinţă. Am putea spune că viața este 
o istorie a conştiinţei care se desprinde din Marea 
Conştiinţă Cosmică, îşi construieşte un vehicul din corpul 
nostru fizic prin intermediul căruia experimentează, 
învaţă, evoluează şi devine sursă pentru alte universuri. 


Fizica cuantică 


Conştient de implicaţiile epistemologice pe care le va 
avea fizica cuantică asupra viziunii noastre 

despre om şi Univers, Niels Bohr a scris pe uşa 
laboratorului său: „Interzis filosofilor”. Evident, era o 


aluzie ironică la lungile dispute pe care le aveau între ei 
fizicienii, inclusiv cu Einstein, asupra noilor întrebări care 
se iveau în fața ştiinţei şi filosofiei. 

Teama lui Niels Bohr n-a fost chiar nemotivată, în 
ultimii ani ai secolului trecut, fizica cuantică stârneşte 
interesul unor categorii profesionale tot mai largi. 

Principiile fizicii cuantice au bulversat discursul 
gândirii noastre raționale formată la şcoala fizicii clasice. 
Aflăm, cum spunea poetul nostru stelar, că „urechea ne 
minte şi ochiul ne înşală”. 

Ca şi experienţele morții clinice, fizica cuantică ne 
proiectează într-o lume străină, nebănuită, dar 
confirmată, ca orice ştiinţă, prin experienţe de laborator. 

Trebuie spus clar: până la dezvoltarea fizicii cuantice, 
nici religiile, nici diversele şcoli spirituale nu aveau un 
suport ferm. Se bazau mai mult pe credință. Făceau 
excepţie momentele când apăreau mari personalități 
spirituale ale Bisericii care ajungeau la performanţe 
neobişnuite omului comun, cum au fost Părintele Arsenie 
Boca, Sf. Nectarie, Sf. Serafim de Sarov şi mulți alţii care 
au fost sanctificaţi. În faţa performanţelor lor, ştiinţa a 
preferat să tacă. 

Între universul descris de cei care au avut experienţe 
ale morții clinice şi cel înfățişat de fizica cuantică sunt 
asemănări care merg până la identitate, diferența fiind 
mai mult de terminologie decât de conţinut propriu-zis. 

Redăm în tabelul următor aceste analogii şi 
suprapuneri. 


TABEL COMPARATIV 


Nr.|Universul de  „dincolo” descris î Ş , 
A sa aa Universul cuantic 
crt.|lexperienţa morţii clinice 


Diversitatea denumirilor: , 3 

, Sinonime: 
- Lumea de dincolo 
- Nivel celest, univers subtil 


- Universul spiritual sau al spiritelor 


- Univers cuantic; vid cuantic 
- Hiperspaţiu; spațiu spiritual 


Este sediul energiei subtile i e 
. h A Ce re ` Energia cuantică - 
Energia subtilă (universală) văzută ca N . 
în i : întregii lumi 
sursă a Universului 
După Max Planck, ceea ce 
întreține mişcarea continuă a 
cuantelor de energie şi dă 
forme materiei este Inteligența 
sau Mintea Materiei (Mind o 
Matter). 
Lumina 


fundamental din care toate 


Ființa de Lumină; Ființa Supremă - sursă 
a întregii lumi; Lumina de dincolo este 
descrisă ca fiind vie, conştientă de sine şi 


pă t sunt făcute. 
culoarea alb-strălucitor. Lumina carel D PEN 
Este percepută ca o lumină 


la Sf. M â la I lim î 
spa ma Ormant da: în rusim mai mult fizică, deşi fotonilo 


primele 2-3 minute este identică: nu arde|.. Wik p fn 
li atribuie o infimă 


conştiinţă de sine 
(Experimentul Alain Aspect 
1982). 


şi păstrează culoarea alb-strălucitor. 


nonseparabilității, 
interconexiunii dintre tot ceea ce existăi 
Univers. Nimeni nu există doar prin sine 
ci prin toți ceilalți, şi orice acțiune 
exercitată într-un punct se reflectă asupra 


Sentimentul unităţii tuturor lucrurilor, ca 

expresie a aceleiaşi surse. Suntem unu 

într-o pluralitate de forme, variații infinite! 

ale aceleiaşi entități inițiale. 

Dispariţia sentimentului de polaritate şi 
7 |succesivitate. Totul este percepuți 
| [za şi în acelaşi timp. 


Existenţa unui continuum spațiu-timp. 

Nu există decât timpul prezent, care 
conţine cele trei momente - trecut, prezent 
şi viitor. 

Universul energiei subtile este 
descris ca un „câmp informațional”, fiind 
văzut ca sursa întregii materii. A : 

Câmpul cuantic este 

La modul concret - forma 
conținutul şi sensul tuturor lucrurilor di 
lumea fizică pare a-şi avea sursa în planu 


considerat a fi leagăn 


întregii materii. La nivelul să 


i ar fi prezente toate modelele 
de dincolo. 


Experiențele morții clinice nel 
sugerează că fiecare dintre noi facem 


morfogenetice ale lumii aflate 
în stare potențială sau latentă 


parte dintr-un Proiect Divin şi venim aici 
cu o misiune precisă. 


Conştiința - ca entitate capabilă să 
traverseze toate dimensiunile de Univers] 


Experiența mistică - o altă experiență spirituală 


Este, de asemenea, o asemănare frapantă între 
experiențele morții clinice şi cele trăite de marii mistici, în 
ultimă instanță, ambele fiind expresia aceleiaşi conştiinţe 
modificate. Diferenţa constă doar în aceea că experiența 
morții clinice se produce într-o stare în care conştiinţa 
este abolită, cu un creier exclus funcţional prin şocul 
cardio-respirator suferit, cel puțin după criteriile actuale 
de apreciere. Experienţa morții clinice este exclusiv a 
conştiinţei detaşate, desprinsă de creier, aşa după cum s- 
a discutat deja. 

În cele două cărți publicate anterior (Inteligența 
materiei şi În căutarea sensului pierdut), am încercat să 
dau o definiție clară unor stări modificate ale conştiinţei 
etichetate incorect ca fiind crize de epilepsie sau chiar 


delir mistic. Vreau să cred că aceste etichete puse de 
confrați neurologi, reputați de altfel în profesia lor, se 
datorează doar unor analize făcute în grabă şi nu altor 
intenţii. 

Nu pot fi puse etichete de epilepsie în acele cazuri în 
care conştiinţa este păstrată, conţinutul „crizelor” are o 
susținere logică şi, mai mult, acestea au generat opere 
care au marcat istoria, cum s-a întâmplat în cazurile 
citate de noi (Ap. Pavel, Jakob Bohme, loana d'Arc). 

Trebuie să facem o diferenţă netă între ceea ce eu 
numesc experiența mistică şi delirul mistic. 

Delirul sau ideea delirantă este o tulburare a gândirii 
în care ideile susținute de un bolnav au un conţinut 
incredibil, irațional şi neconvingător. Conştiinţa este 
păstrată, dar bolnavul rămâne impenetrabil la 
contraargumente raționale. 

Ideea delirantă nu are o finalitate, pleacă de la o 
premisă falsă şi este ineficientă. 

Karl Jaspers ne spune că delirul distorsionează 
realitatea. 

Delirul poate apărea în epilepsie, în psihoze ca 
paranoia şi are o coloratură diversă, nu numai mistică, ci 
şi erotică, de persecuție, de prejudiciu etc. 

Experienţa mistică, spre deosebire de cea a morții 
clinice, are loc într-o stare de conştiinţă păstrată. 
Subiectul se află concomitent şi în planul realității, şi în 
cel al manifestării religioase. 

Conştiinţa nefiind alterată, se păstrează memoria 
evenimentului trăit. Nu are deci amnezia postcritică 


specifică epilepsiei generalizate. Raportul cu realitatea nu 
este distorsionat, iar conţinutul experienţei este, în cele 
mai multe cazuri, în directă relație cu preocupările 
subiectului. Acesta este pe deplin conştient de ceea ce i 
se întâmplă. 

Norbert Sillamy (1967), în dicţionarul său de 
psihologie, scrie că „extazul mistic veritabil se poate 
asocia cu un nivel moral superior şi poate antrena 
realizarea de fapte măreţe”. 

Vom ilustra cu un exemplu de experienţă mistică, 
citat de Patrice Van Eersel, după Stanley Dean. 

În desfăşurarea acestor experienţe, apariţia Luminii 
este nelipsită. Sunt interesante epitetele acesteia citate de 
S. Dean: splendoare brahmanică, lumină inefabilă (Walt 
Whitman) - sintagmă folosită cel mai frecvent -, lumină 
care poate transumaniza un om în Dumnezeu (Dante). 

Concomitent cu lumina, apare o stare de beatitudine, 
de extaz şi de adorațţie profundă pentru Divinitate. Ca şi 
în moartea clinică, conştiinţa pare să cuprindă întregul 
Univers, revelându-i-se sensul propriei existenţe şi esența 
Sinelui divin. 

Subiectul se simte absorbit în unitatea şi eternitatea 
Luminii Divine. Aidoma celor care au avuto experienţă a 
morții clinice, şi cei ce au fost martorii unei experiențe 
mistice o percep ca fiind cel mai mare dar divin pe care îl 
puteau primi. Viața lor ulterioară suferă o mutație 
spirituală totală. Dispare teama de moarte, înțelegând că 
ființa lor autentică, esenţială este eternă. înțeleg 


zădărnicia ataşamentului de bunuri materiale, viața 
având cu totul alte valori şi o altă finalitate. 

Frumusețea spirituală se imprimă inclusiv în 
trăsăturile fizice, exercitând asupra celor din jur o pioasă 
atracție. 

După o astfel de experienţă, mulţi dintre cei care fac 
parte din cinul călugăresc obţin capacitatea de 
clarvedere, de precunoaştere, de vindecare, de citire a 
gândurilor. Prin Părintele Arsenie Boca, noi românii am 
avut cea mai ilustrativă manifestare a acestor însuşiri. 


Experiențele spirituale spontane 


Spuneam că experiențele trăite de către cei care au 
avut o moarte clinică, sau doar unele elemente din 
conținutul acestora, le-au avut mulți alți oameni în afara 
unui episod de moarte clinică, în circumstanţe absolut 
comune. 

Se întâlnesc la cei ce practică diverse tehnici de 
antrenament psiho-somatic. Pot apărea în fața unor 
peisaje mirifice care pot avea un efect emoțional profund. 
Profesorul Kenneth Ring (psihosociolog, Universitatea 
Connecticut) ne spune că a primit o scrisoare de la o 
femeie, în care aceasta scria că a avut o trăire similară 
celei din experiența morții clinice, în timp ce culegea flori 
de pe câmp. Deci în plină stare de luciditate. 

Privite din alt unghi, experiențele morţii clinice, 
departe de a fi nişte bizarerii greu de explicat, constituie 
nişte veritabile surse de cunoaştere, alături de visul 


premonitoriu, de intuiţie, de revelaţie sau alte momente 
de inspiraţie sau iluminare pe care le-au avut mulți 
oameni din diverse domenii, inclusiv ştiinţifice. Să fim de 
acord deci că, pe lângă cunoaşterea mediată ştiinţific şi 
empiric, există şi alte căi de care s-au folosit fondatorii de 
religii, geniile, sfinţii, profeţii, marii inițiați. 


Un mesager al Cerului 


Jakob Lorber (1800-1864) a scris, sub dicteu „divin”, 
o operă de revelații, şi la propriu, şi la figurat, pe care a 
intitulat-o chiar aşa: Noua Revelatie. lată doar câteva 
dintre acestea: a prevăzut radioul şi telescopul, a descris 
dubla ipostază a luminii de corpuscul şi undă, a vorbit 
despre undele electromagnetice, care au fost descoperite 
de Hertz la peste 20 de ani după moartea sa. 

Având în vedere informaţiile despre fizica cuantică, 
existente dincolo, nu mai încape îndoială că şi informațiile 
dictate lui Lorber erau deja cunoscute în lumea celestă. 


Experienţe cognitive cu sursă neidentificată? 


Despre Mendeleev se spune că a avut în vis 
reprezentarea ordinii elementelor chimice după care şi-a 
construit celebrul tablou care îi poartă numele. Şi tot în 
vis Kekule ar fi avut imaginea hexagonală a benzenului. 
Astfel de exemple din viața oamenilor de ştiinţă, ca şi din 
alte domenii de cunoaştere, sunt numeroase. Aceste 
receptări de informații venite pe calea visului sau chiar în 


stare de luciditate şi care vizează aspecte necunoscute ale 
realităţii, aflate, de cele mai multe ori, în relație cu 
preocupările subiectului, le-am numit experiențe intuitive 
sau cognitive cu o sursă neidentificată. În aceste cazuri, 
informația poate fi un răspuns la o întrebare apărută 
spontan în minte, o imagine, un text, o idee, o 
reprezentare neverbalizată. Uneori apare ca un scurt 
declic, o alunecare pentru o fracțiune de secundă într-o 
dimensiune paralelă a realităţii în care apare o imagine 
revelatoare percepută doar mental. 

Dacă luăm în seamă descrierile celor ca James Van 
Praagh, Sylvia Browne ş.a. referitoare la mesagerii trimişi 
din planul de dincolo să ne ajute în evoluția cunoaşterii, 
sursele despre care vorbim nu mai sunt chiar anonime. 

La modul general, viața tuturor oamenilor se 
desfăşoară în condiţiile unei realități concrete, palpabile, 
redusă la capacitatea de percepție a simţurilor noastre. 
De aici şi impresia că realitatea se reduce la ceea ce 
percepem. Ştiinţa  materialistă a întărit această 
convingere şi, în acest context, fenomenele rare, ieşite din 
sfera noastră de percepţie, au fost ignorate sau negate. 
Dimensiunea non-fizică, a lumii de dincolo, a intrat în 
această categorie a invizibilului. 

Cu toate acestea, în istoria umanităţii s-au înregistrat 
şi fenomene care depăşesc orice posibilitate de explicare. 
Am mai spus: a nu explica nu înseamnă şi a nu exista. 


O stranie apariţie după moarte 


lată una dintre cele mai stranii istorii, relatată de 
Paola Giovetti în cartea sa Mari iniţiaţi ai timpului nostru, 
publicată de Editura Nemira (2009). 

Într-un sat sărac de munte din Germania secolului al 
XVIII-lea, a venit să-şi îndeplinească misiunea de trimis 
al Domnului pastorul Johann Friedrich Oberlin (1740- 
1826). 

Împreună cu soţia sa Salome, i-a învăţat pe locuitori 
carte, i-a învăţat să facă agricultură pe un sol impropriu 
de munte, i-a învăţat să-şi construiască fabrici şi case etc. 
Pe scurt, acest pastor nu s-a limitat la promisiunea 
Raiului din Cer, ci i-a învăţat să-şi facă aici, pe Pământ, 
din Iadul ignoranței, un Rai al hărniciei. 

Soţia pastorului, care i-a fost alături în toate acțiunile 
întreprinse, a murit la vârsta de 35 de ani, nu înainte de 
a-şi lăsa ordine în viața familiei sale. 

Timp de 9 ani după moarte, soția pastorului a 
continuat să fie prezentă în viaţa soțului său. 

La 8 zile după deces, i-a apărut într-o viziune. Apoi i- 
a apărut în vis, unde discutau problemele de rezolvat ale 
familiei şi ale satului. 

La 13 săptămâni după deces, i-a apărut îmbrăcată în 
ținuta pe care o avea în viață. înainte ca unele evenimente 
nedorite să se producă, îşi prevenea soțul: de prăbuşirea 
unui zid, de alte accidente casnice. 

În majoritatea cazurilor, avea o figură senină, dar la 
o comemorare a morții ei, a venit la mormânt, s-a 


îmbrăţişat cu soţul său şi au plâns aşa, amândoi, o 
îndelungă vreme. S-a arătat întrupată nu numai soțului 
său, ci şi altor oameni din sat. 

După 9 ani, în 1792, îşi anunţă soțul printr-un 
intermediar că nu va mai apărea niciodată pe Pământ. Va 
urca mult mai sus. Şi într-adevăr, din acel moment 
nimeni nu a mai văzut-o. 

lată şi o cugetare a bunului pastor: „Suntem cu toții 
cetățeni ai Cerului, veniți în misiune pe Pământ, 
aşteptând să ne întoarcem de unde am venit”. 

Relatarea acestui caz nu este emoţionantă numai 
prin neobişnuitul său, ci are şi multiple semnificații. 

Mai întâi, apariţia în corp fizic după moarte, deşi 
excepțional de rară, există totuşi. Apariţia în formă fizică 
este frecvent citată în istoria marilor sfinți. Foarte multe 
mărturii de acest gen se referă la apariția Sf. Nectarie. 

Din toate mărturiile celor care au avut o moarte 
clinică şi din relatările celor cu experienţe extracorporale 
rezultă că, deşi corpul subtil, invizibil, are forma completă 
a corpului fizic, nu are consistenţa acestuia. 

Când cei care se aflau în corpul invizibil încercau să- 
i consoleze pe aparținători, mâna lor trecea prin corpul 
fizic fără să fie sesizată de ei. Cum corpul invizibil îşi 
păstra aparenţa din timpulvieţii, cei aflați în această stare 
erau foarte mirați că nu sunt auziți, văzuți şi simțţiți. 
Totuşi, în unele mărturii despre Sf. Nectarie se precizează 
că multe persoane au dat mâna cu el, că s-au îmbrățişat 
şi că nu au avut impresia că nu simt consistenţa fizică a 
corpului. 


James Van Praagh, care şi-a făcut o profesie din 
vizualizarea şi comunicarea cu cei plecați dincolo, spunea 
că, pentru ca aceştia să le apară celor de aici, au nevoie 
de multă energie. Deduc de aici că reîntruparea în corp 
fizic a Sf. Nectarie pentru un timp relativ scurt poate să 
fie posibilă graţie energiei imense de care dispunea. Ne 
amintim de episodul întâlnirii Sfântului Nectarie, după 
moarte, cu vechea sa cunoştinţă, polițistul din Eghina, 
mutat cu serviciul de acolo pe când Sf. Nectarie încă trăia. 
Revenit la Eghina după 3 ani, l-a întâlnit mai întâi pe 
Părintele Nectarie. Au stat de vorbă ca două vechi 
cunoştinţe, şi-au dat mâna şi Părintele Nectarie l-a 
întrebat pe polițist dacă, la fel ca şi înainte, tot nu crede 
în Dumnezeu. Polițistul i-a răspuns onestcă tot nu crede. 
Părintele Nectarie l-a încurajat că va veni şi timpul să 
creadă şi s-au despărțit. 

La scurt timp după despărțire, polițistul îşi 
reîntâlneşte vechile cunoştinţe din sat de pe vremea când 
avea serviciu acolo şi le spune, plăcut impresionat, ce 
bine arăta Părintele Nectarie. Abia când sătenii i-au spus 
că Sf. Nectarie a murit de 3 ani, polițistul şi-a adus aminte 
de ultimele cuvinte ale acestuia... 

Ceea ce am vrut să scot în evidență prin această 
relatare este constatarea că, deşi s-au salutat, şi-au dat 
mâna, au vorbit, polițistul nu a sesizat că Sf. Nectarie nu 
era în viață - mă refer la cea de aici. 

în contextul discutat, aparițiile post-mortem descrise 
în Biblie mai pot fi puse la îndoială? 


Castelul Iulia Haşdeu de la Câmpina 


O altă observație, care mi se pare a fi util de relevat, 
este aceea că, atâta vreme cât noi suntem în corp fizic, 
deci în viața de aici, prin organele de simț de care 
dispunem nu îi putem vedea, auzi şi simți pe cei plecați, 
dar ei ne şi văd, ne şi aud şi ştiu anticipat şi ceea ce ni se 
poate întâmpla. Mi s-au relatat multe cazuri din care am 
dedus că această legătură puternică este mai ales între 
tată şi fiică. Ştiu cazuri concrete când tatăl, plecat 
dincolo, îi apărea fiicei în vis şi îi dădea sfaturi referitoare 
la întâmplările ce urmau să aibă loca doua zi. Legătura 
dintre Bogdan Petriceicu Haşdeu şi fiica sa Iulia a făcut 
istorie, deşi mulți contemporani au fost sceptici. Orice s- 
ar spune, Castelul de la Câmpina, dedicat fiicei sale şi 
înălțat, se spune, după planurile dictate de ea, creează o 
impresie stranie, de profund mister asupra oricărui 
vizitator. Este de ajuns o singură privire şi realizezi 
imediat că planul acestui Castel nu este din lumea 
aceasta. 


Ştiinţa şi religia 


Există, de asemenea, o serie de elemente comune 
dintre religie şi ştiinţă: 

«Lumina este văzută ca materie primordială a 
Universului. Şi astrofizica, prin teoria Big Bang-ului, şi 
Religia creştină ne spun că la început a fost lumina. 


«Religia creştină pledează pentru înscrierea conduitei 
umane pe linia binelui, a altruismului, a iubirii şi 
respectului pentru semeni şi a iertării. Mi se pare extrem 
de interesant îndemnul religiei de a nu greşi cu „gândul, 
cuvântul şi cu fapta”. 

Acum ştim, din datele oferite de fizica modernă, că 
prin gândurile, sentimentele sau acțiunile noastre 
negative, prin efectul de undă al câmpului mental 
deranjăm întregul univers, iar prin substratul biochimic, 
ne afectează pe noi înşine. Datorită principiului auto 
consistenței sau al interconexiunii la nivel cuantic, orice 
acțiune executată într-un punct afectează întregul. 

Toate codurile etice, fie de emanațţie religioasă, 
spirituală sau laică, au ca element comun Legea morală 
aflată la baza funcţionalității Universului. 

Există, de asemenea, un cod etic în funcţionalitatea 
creierului, pe care l-am descris în alte lucrări. Orice 
acțiune sau sentiment cu conţinut negativ înseamnă 
boală pentru organism şi invers, orice gând sau acțiune 
pozitivă atrage după sine sănătatea. 

Când am ajuns la această concluzie, am înţeles că 
Universul îşi exprimă prin modul de funcţionare a creierului 
uman propriile sale principii. Deducem că sănătatea 
noastră este sănătatea Universului şi invers. 

“Studiul ştiinţific al rugăciunii a demonstrat că 
aceasta funcționează, are un efect benefic pentru 
sănătatea celor asupra cărora a fost orientată. Este aici o 
întâlnire fericită a ştiinţei cu religia. 


«Experiențele morții clinice au fost studiate într-un 
cadru instituțional ştiinţific, atestându-se realitatea lor. 
Prin aceste atestări, ştiinţa întinde o punte de înţelegere 
spre religie. Este rândul acesteia să încheie o vendetă de 
400 de ani, care nu le-a onorat pe niciuna. 

«Experiențele morţii clinice confirmă religia în câteva 
puncte esențiale: 

«Întoarcerea din moartea clinică echivalează cu o 
„întoarcere din morţi de pe lumea cealaltă”. Mărturiile 
venite de acolo sunt de o extraordinară importanţă şi 
pentru religie, şi pentru noi toți. 

«Întâlnirea cu o prezenţă divină în lumea de dincolo; 

«Sentimentul de eternitate a vieții; 

«Primirea tuturor celor care au ajuns în lumina de 
dincolo cu o iubire copleşitoare, necunoscută pe Pământ, 
confirmă la modul magistral cuvintele lui 

lisus: „Oameni, iubiţi-vă aşa cum v-am iubit eu, cu 
prețul vieții mele”. Iubirea ne apare astfel ca liant 
universal, condiție a armoniei şi a păcii dintre oameni. 
Numai faptul că pe Pământ trăim în ură, că ne ucidem în 
războaie şi crime este suficient să înțelegem că nu 
respectăm îndemnul lui lisus, spre marea noastră 
pagubă, că viața noastră nu se sprijină pe adevărul despre 
noi, ci pe motivații străine de sensul pentru care suntem 
aici; 

«Principiul fundamental al Universului este acela că 
toate lucrurile acţionează împreună pentru binele 
fiecăruia şi al tuturor, confirmând din nou cuvintele lui 


lisus care ne îndeamnă să ne ajutăm întotdeauna 
aproapele. 

*Şi religia, şi experienţele morţii clinice au ca obiect 
Universul spiritual de dincolo, invizibil. Modul în care este 
descris universul spiritual de către cei care au avut o 
moarte clinică diferă în multe privințe de viziunea 
tradițională, începând de la imaginea Fiinţei de Lumină 
(Fiinţa supremă) şi ajungând la implicarea sa în viața 
omenirii. 

Dar ambele afirmă că dincolo domneşte un continuu 
sentiment de beatitudine, de fericire cerească, generat de 
iubirea cu care sunt întâmpinați toți cei care sosesc acolo 
de către Fiinţa de Lumină. 

Recunosc că „dincolo” este descris acum un univers 
mult mai seducător, mai logic, mai aproape de gândirea 
lumii actuale decât cel înfățişat în viziunea tradițională. 

Patrice Van Eersel spune că este posibil, ca 
experiențele morţii clinice să genereze cu timpul o nouă 
mitologie, o nouă religie, una universală, adecvată evoluţiei 
în cunoaşterea ştiinţifică şi realităţilor lumii viitoare. 

Concluzia pe care am dorit s-o extrag din comparația 
mai multor surse de cunoaştere - experiența morții 
clinice, psihologia transpersonală, fizica modernă şi 
doctrinele religioase, accentuând, evident, pe cea creştină 
- este aceea că toate acestea se întâlnesc într-un punct 
comun, şi anume acela al existenţei, dincolo de universul 
fizic în baza căruia ne-am organizat întreaga existenţă, cel 
puțin a încă o dimensiune de univers, una spirituală, cu 
legități proprii, de care, acum, într-un moment critic 


pentru omenire, va trebui să ținem seama dacă vrem să 
mergem mai departe. 

Este limpede că orice construcție umană, pentru a fi 
viabilă, trebuie să se bazeze pe adevăr. Or, într-o lume 
secularizată, în care toate modelele sociale şi relațiile 
interumane, cel puţin din ultimele două secole, au avut 
ca reper dominant pe cel furnizat de ştiinţa materialistă, 
adevărul despre noi a fost doar parțial redat. Este 
indiscutabil că, în mare parte, tabloul lumii actuale este 
rezultatul ignoranței, al  necunoaşterii tuturor 
consecințelor pe care le poate avea comportamentul 
individual şi colectiv asupra noastră înşine şi asupra 
Universului. 

De la viziunea fragmentară, mecanicistă a fizicii 
clasice, în virtutea căreia fiecare se naşte şi moare singur, 
s-au făcut paşi uriaşi în cunoaştere. Graţie surselor 
menţionate, astăzi ştim că nu suntem singuri, izolați de 
semeni, că dimpotrivă, suntem cu toții interconectațţi, că 
prin ceea ce gândim, simțim şi facem ne creăm propria 
realitate, propria fericire sau nefericire. Aflăm acum că 
prin elevarea şi spiritualizarea propriei conştiinţe avem 
acces la pătrunderea în marile mistere ale Universului, 
oferindu-ni-se perspectivele unei mutații fundamentale în 
întreaga noastră existență. Spuneam că întreaga 
civilizație s-a sprijinit pe un adevăr incomplet despre noi. 
Ori avem acum, mai mult decât oricând, nevoie, pentru a 
ieşi din marasmul în care ne aflăm, de adevărul complet 
despre noi. 


Informaţiile oferite de fizica modernă, de experienţele 
morții clinice, de regresiile transpersonale, de călătoriile 
extracorporale vor constitui fundamentul unei lumi noi. 

Experiențele morţii clinice ne relevă dintr-odată un 
cer populat, minuțios organizat, cu legităţi, instituții, 
universități, demersuri cu finalități precise, cu mult 
dincolo de imaginea unui Cer redus la existența unui Rai 
şi a unui lad pentru pedepsirea păcătoşilor. Să 
recunoaştem că, pentru mintea noastră complicată, ar fi 
fost mult prea simplist. Descrierile făcute în urma 
călătoriilor „out of the body” sunt, de asemenea, 
adevărate studii de astrofizică. În acelaşi timp, confirmă 
într-un mod uimitor mărturiile celor care au avut o 
moartea clinică. 

Ştiinţele neurocognitive nu şi-au spus încă ultimul 
cuvânt despre creier. Suntem foarte departe de a înțelege 
cum se transformă curenții ionici şi neuromediatorii în 
cuvinte şi idei, misterul gândirii concomitente, al 
modificărilor bioelectrice, biochimice şi vasculare înainte 
cu câteva fracțiuni de secundă de a ne exprima intenția 
de a spune ceva sau de a executa o mişcare. Cine ştie 
înaintea mea ce intenții am? Şi iar mă întreb: gândim sau 
suntem gândiţi? Şi dacă da, de cine şi cum? 

Dar poate că cea mai mare descoperire a fizicii 
moderne, vizavi de creierul nostru sau poate doar de 
conştiinţa noastră, este aceea că noi putem modifica 
forma de manifestare a materiei, că ne creăm propria 
realitate, că ne implicăm deci, cu sau fără voia noastră, 
în bine sau în rău, în funcţionalitatea (şi, de ce nu, şi în 


structurarea) Universului. Am mai spus, deducem de aici 
şi marea noastră responsabilitate. Noi nu putem privi 
lumea la modul pasiv. Indiferenţa față de ceea ce facem şi 
gândim ne-a adus aici. 

Sinteza tuturor datelor de care dispunem ne arată că 
există o netă corelație între semnificaţia pozitivă sau 
negativă a unui gând, emoție sau acțiuni şi efectul său 
favorabil sau nociv asupra noastră şi asupra întregului 
Univers. 

Când noi suntem fericiți, îi fericim şi pe cei din jurul 
nostru şi întregul Univers prin propagarea acestui 
sentiment în câmpul de energie universală care uneşte tot 
ceea ce există. Forma de câmp propagat în unde 
purtătoare de informaţie a gândului se propagă în 
Univers, iar forma biochimică se reflectă în biochimia 
noastră, pentru că noi suntem şi unde, şi atomi, suntem 
şi energie, şi biochimie. 

Dacă am transfigura toate sursele de cunoaştere 
discutate aici în rădăcinile unui copac, am vedea că toate 
conduc spre un trunchi comun numit spiritualitate. 

Toate analizele conduc spre o singură concluzie: 
nevoia de aşezare a noii lumi pe un suport spiritual. 
Suntem ființe spirituale prin originea noastră spirituală, 
venite aici cu o misiune spirituală, primită dintr-o 
dimensiune spirituală a Universului. 

Apogeul civilizației tehnologice ne-a creat vehicule cu 
care să putem călători în Cosmos. Dar dacă în Cosmos ne 
vom duce cu aceleaşi tare şi gânduri de cotropire şi de 
exploatare pe care le avem şi aici, nu înseamnă nicio 


victorie. Ne mutăm cu răutatea în Cer, dacă vom fi lăsați, 
bineînţeles! 

Va fi însă cu adevărat o victorie a spiritului uman 
atunci când vom explora Universul doar cu spiritul, cu 
conştiinţa noastră purificată de lestul din noi. Am 
convingerea că acesta trebuie să fie sensul spre care ne 
îndreptăm. Dar nu cu cei de azi, ci cu cei de mâine, cu 
generația milenară a copiilor care s-au născut cu IQ întins 
ca niciodată pe o plajă excepţional de largă - de la 135 la 
260 -, fiind de două ori mai mare decât al oamenilor 
geniali din prima jumătatea a secolului XX. 

Prin aceşti adevăraţi campioni ai minţii omeneşti, 
prin saltul uriaş în cunoaştere determinat de noile surse 
discutate şi prin aportul direct al celor venite intenţionat 
acum, din alt plan, cred că sunt create premisele pentru 
a se institui prima oară în istoria omului o societate 
echitabilă, corectă şi eficientă, benefică pentru toți 
membrii săi, aşa cum o propovăduia lisus în urmă cu 
2000 de ani. 

Este nevoie de o societate care să fie în acord cu natura 
umană, cu psihologia sa şi mai ales cu finalitatea pentru 
care se află aici. 

Este nevoie de o revizuire a tuturor domeniilor de 
cunoaştere, fără excepţie, care vin în contradicţie cu 
ultimele date despre om şi Univers. 

Este nevoie de o sinteză a tuturor ştiinţelor care să 
păstreze ceea ce s-a dovedit peren, util tuturor oamenilor, 
traversând religiile, tradiţiile culturale şi spirituale, 
inclusiv experienţa socială. 


Din cât se poate prevedea, regina preocupărilor 
ştiinţifice şi spirituale, în viitor, va fi Conştiinţa, deoarece 
este acum privită ca factor fundamental în existența 
Universului şi a omului. O ştiinţă a Conştiinţei va trebui 
să facă apel atât la ştiinţele exacte, cât şi la cele ale 
spiritului - religie, psihologie, filosofie etc. 

John White subliniază, de asemenea, nevoia de 
înălțare, de elevare a Conştiinţei ca o condiţie sine qua 
non, vitală, a edificării unei lumi în acord cu adevărul 
despre noi. El a numit omul viitorului Homo noeticus 
(Omul cunoaşterii). 

Omul viitorului va fi unul iniţiat, spiritualizat, 
conştient de originea sacră şi de sensul pentru care este 
venit aici, ne spune şi Jean-Paul Bertrand. 

În lumea de dincolo, mintea noastră funcționează la 
alți parametri decât cei atinşi în planul terestru, grație 
conştiinţei care, prin desprindere de corpul fizic, îşi creşte 
frecvența în mod corespunzător cu cea a noii dimensiuni 
în care se află. 

Se speră că în viitor, atât prin modul de 
comportament, cât şi prin diverse procedee tehnice, unele 
deja existente, frecvenţa câmpului conştiinţei noastre va 
putea atinge parametri similari cu cei ai frecvenţei de 
dincolo. Această mutație în conştiinţa umană va 
determina transformări profunde în biologia noastră, 
începând cu posibilitatea de a gestiona în mod benefic 
gramatica ADN-ului şi ajungând până la augumentarea 
funcţiilor creierului uman. Omul viitorului, Homo 
noeticus, va dispune astfel de o logică polivalentă, va avea 


acces la informaţia unui univers pluridimensional, 
putând călători, asemenea celor citați, în profunzimile 
sale nebănuite. Spuneam că între noi şi lumea de dincolo 
nu există decât un zid de frecvenţă diferită de a noastră. 
Prin creşterea frecvenţei conştiinţei noastre, este de 
aşteptat ca acest văl să fie uşor de îndepărtat. Robert 
Monroe, William Buhlman, Sylvia Browne, James Van 
Praagh sunt mărturii vii ale acestor posibilități. 

Am mai spus: de vreme ce dincolo se consideră că este 
adevărata noastră casă, iar aici suntem într-o vizită 
scurtă, şi de vreme ce dincolo suntem aceiaşi cu cei de 
aici, dar la vârsta optimă dintre tinereţe şi maturitate, 
cred că va fi posibil să trecem dincolo oricând dorim să ne 
vedem rudele. 

Sunt pe deplin conştient că un cititor sceptic va 
spune că de la discuția asupra experiențelor mortii clinice 
şi până la călătoriile la nivel de conştiinţă în lumea de 
dincolo este un lung drum de fantezie. Vreau să precizez 
că aceste „fantezii” sunt de multă vreme transformate în 
realitate. Cazurile au fost însă atât de rare, încât nu au 
fost luate în seamă. Ceea ce se va întâmpla însă în viitorul 
nu foarte îndepărtat depăşeşte statutul de întâmplare 
excepţională. Va fi prima oară în istoria Universului când 
omului i se va da posibilitatea de a deveni, la nivel de 
masă şi nu sporadic, prin conştiinţa saun „om universal”, 
un om apropiat de zei prin perfecțiunea sa, cum îl vedea 
Platon. 

Omul universal, grație conştiinţei sale extinse la nivel 
de univers, va fi în viitor o fiinţă completă, care va reflecta 


la nivelulrealului atât statutul său fizic, din lumea de aici, 
cât şi statutul său non-fizic, din lumea de dincolo, atât 
Sacrul, cât şi Profanul. 

Cunoaşterea esenței sale divine, spirituale şi 
înscrierea în imperativele legităţilor acesteia este singura 
cale spre împlinire şi o fericire autentică. Modelul de 
urmat ne-a fost deja oferit. Şi atunci, probabil, se va putea 
spune cu adevărat: Precum în Cer, aşa şi pe Pământ 


Capitolul VII - Controversata temă a reîntrupării 
Medicina modernă sugerează reîntruparea 


Ideea reîntrupării sau reîncarnării este un motiv de 
continuă controversă între religia creştină, care o 
respinge, şi susținătorii săi, care aduc argumente de ordin 
pragmatic. 

Psihologul Sandra Anne Taylor, bazându-se pe 
analogia făcută cu mult profesionalism şi simţ critic la mii 
de cazuri, în calitate de psihoterapeut, dedică un întreg 
volum acestui subiect, intitulat Puterea tainică a vieților 
trecute, tradus şi la noi de Editura For You în 2012. 

Ni se spunecă până la Sinodul de la Niceea din 325 
d.Ch., ideea reîncarnării era acceptată şi în creştinism. În 
susținerea acestei aserțiuni este invocată de către toți 
comentatorii profeția din Vechiul Testament conform 
căreia Ilie se va reîntrupa în loan Botezătorul cu scopul 
de a pregăti calea Mântuitorului. La întrebarea pusă de 
ucenicii săi, lisus însuşi confirmă această profeție: „lată 


Eu trimit, înaintea feței Tale, pe îngerul Meu, care va 
pregăti calea Ta, înaintea Ta”. (Matei, 11, 10) „Şi dacă voiți 
să înțelegeţi, el este Ilie, cel ce va să vină. Cine are urechi 
de auzit să audă” (Matei 11,14-15). 

Se recurge, de asemenea, la informaţia oferită de 
istoricul Flavius Josephus: „... spiritele pure sunt trimise 
din nou jos ca să sălăşluiască în trupuri”. 

Dincolo de argumentele istorice, care ar pleda pentru 
reîncarnare, sunt aduse şi altele, ce ţin de viaţa fiecăruia 
dintre noi. 

Unul dintre acestea este şi fenomenul de deja vu (deja 
văzut), deja connu (deja cunoscut) al recunoaşterii 
reciproce şi instantanee a două persoane care se întâlnesc 
întâmplător. Ca medic neurolog, exclud din discuţie 
simptomul de deja vu care poate apărea în epilepsia de 
lob temporal. Acolo este doar o iluzie care se manifestă 
numai la persoana aflată într-o criză. 

Sentimentul de certitudine a cunoaşterii din altă 
existenţă îl au ambele persoane şi este atât de pregnant 
şi de irepresibil, încât ambii simt nevoia imperioasă de a 
intra în dialog. Imaginea persoanelor întâlnite astfel 
rămâne definitiv înscrisă în memoria noastră, aproape 
obsesiv, fenomen care nu se petrece în nicio altă întâlnire 
întâmplătoare. Pentru a exclude orice alte asociaţii de 
idei, trebuie spus că acest fenomen este valabil pentru 
persoanele de ambele sexe. 

Dacă părinţii noştri n-au avut talente, preocupări şi 
pasiuni, sau chiar defecte, pe care câte unii dintre copii le 
au, este firesc să ne întrebăm de unde vin. Nu avem 


explicația talentelor dovedite nici de Leonardo da Vinci, 
nici de Beethoven şi nici de atâţia alții. Este clar că în 
genomul părinţilor lor aceste gene lipseau de vreme ce nu 
s-au manifestat la niciuna din generaţiile anterioare lor. 

Este fără îndoială că multe dintre bolile pe care le 
avem îşi au cauze uşor de recunoscut în viața pe care o 
trăim. Dar sunt şi boli cu origine obscură, cum sunt 
aversiunile pentru unele alimente, fobiile, obsesiile, unele 
alergii, alte boli psihice şi somatice. Se pleacă de la 
premisa că şi-ar avea cauze în vieți pe care le-am fi trăit 
în trecut. Este uimitor că multor terapeuți li s-au relevat 
aceste cauze de către pacienţii care au intrat spontan în 
regresie psihică şi au început să vorbească despre 
evenimentele trăite în alte vieți ca fiind cauzele bolilor 
actuale. În cele mai multe cazuri, simpla aducere în 
lumina conştiinţei actuale a acestor evenimente, 
localizate în timp uneori cu multe sute de ani în urmă, 
era suficientă pentru vindecarea unor afecțiuni în care 
medicina actuală nu are încă soluții. Alteori este nevoie, 
pentru a completa vindecarea, de continuarea 
psihoterapiei în scop de restructurare cognitivă. Şi Brian 
Weiss şi Sandra Anne Taylor şi alții ne spun că au 
descoperit fenomenul exact în această manieră. Pacienţii 
şi-au dezvăluit singuri cauzele bolii de care sufereau. 
Brian Weiss, profesor de psihiatrie în Miami (SUA), afirmă 
că a ezitat mult timp să vorbească în fața confraţilor de 
această descoperire pentru a nu se compromite. Nimic din 
ce învățase în şcolile urmate nu îl ajuta să înțeleagă 
aceste cazuri înconjurate de mister. 


În cele din urmă, Brian Weiss înţelege că păstrăm în 
subconştientul nostru urma, engrama unor evenimente 
din trecut care pot genera în viitor diverse boli. 
Conştientizarea acestor engrame prin inducerea unei 
stări de conştiinţă modificată, cum este şi regresia, este 
uneori singura soluție de vindecare. Toţi autorii consultați 
vorbesc de miile de cazuri vindecate în acest mod. Se 
ridică întrebarea: rezultatele concrete obţinute în practica 
medicală pot fi considerate dovezi ale ipotezei 
reîncarnării, ale parcurgerii de către spiritul nostru a unei 
mulțimi de alte existenţe în corp fizic, aşa cum ne spun şi 
cei care s-au întors din moartea clinică? Şi dacă nu, cum 
explicăm vindecările pe această cale? Putem invoca o altă 
explicaţie? 

O explicație care ar împăca pe toată lumea ar fi aceea 
a transmiterii acestor experiențe ale generațiilor 
precedente prin memoria păstrată la nivel de arhetip, în 
subconştient. După cum vom vedea, multe dintre aceste 
evenimente din trecut au putut fi confirmate prin 
documentațieistorică sau chiar prin recunoaşteri de către 
cei care le-au trăit până la nivel de detaliu. Este greu de 
crezut că era posibil să fie transmise ereditar şi nume de 
persoane, rude, case, locuri etc. 

lan Stevenson este unul dintre cercetătorii cei mai 
credibili ai acestor fenomene. Între altele, el citează cazul 
unui copil care a păstrat în memoria sa numele unei 
localităţi din India, al familiei şi al rudelor, afirmând că a 
trăit acolo nu cu mult timp în urmă, înainte de a pieri 


într-un accident de automobil. Condus în localitatea 
respectivă, toate afirmaţiile copilului s-au confirmat. 

P.M.H. Atwater citează cazul foarte interesant al lui 
Rând Jameston Shields. În timpul unei morţi clinice 
retrăieşte 68 de evenimente din vieţile anterioare. Toate 
au fost foarte bine memorate. 

A reţinut locul unde a trăit şi cine a fost. A făcut 8 
vizite în acel oraş. Multe dintre persoanele cunoscute în 
ultima viață încă mai trăiau în vechile case ştiute de el. A 
inventariat 114 dovezi care atestau acea viață. A 
identificat 35 de clădiri pe care le-a recunoscut. 

S-a reîntrupat după 28 de luni de la ultima sa viaţă, 
adică după 2 ani şi 4 luni, fapt ce i-a permis să 
recunoască multe din vechile circumstanţe în care a trăit. 

Este de profesie statistician medical. Cazul său este 
studiat de dr. Jim B. Tucker, psihiatru, la Secţia de 
Medicină Psihiatrică, Universitatea statului Virginia. 

Ne putem imagina oare că toate aceste amănunte, 
stupefiante pentru o minte normală ca a noastră, au 
putut fi reținute doar în memoria unor celule, fără să 
implicăm memoria spiritului care le-a trăit? 

Sunt numeroase cazuri în care cei care au fost supuşi 
regresiei psihice au relatat circumstanţe din vieţile lor 
anterioare, putând fi identificate şi recunoscute ulterior. 

Sandra Anne Taylor aduce în discuție un caz 
interesant, cu implicaţii importante de ordin pragmatic, 
publicat de scriitorul William Seabrook. Un tânăr arab s- 
a născut undeva în munţii din Liban şi nu şi-a părăsit 
casa până la vârsta de 20 de ani. La acea vârstă a fost dus 


ocazional într-o altă localitate situată la sute de kilometri 
distanţă şi pe care a recunoscut-o imediat ca fiind cea în 
care şi-a trăit viața anterioară. A mers direct la casa în 
care s-a născut, i-a identificat pe cei din familia sa 
anterioară. Le-a arătat locul în care şi-a amintit că a 
ascuns nişte bani şi i-a găsit. Familia respectivă era într- 
un proces de stabilire a unui hotar dintre terenuri. El şi- 
a amintit unde era vechiul hotar şi justiția a acceptat să 
fie stabilit conform mărturiei lui. Şi ultima curiozitate a 
acestui caz. El s-a născut în acelaşi timp în care, în urmă 
cu 20 de ani, în familia respectivă a fost ucis cel ce purta 
numele de care eroul nostru şi-a amintit că l-a avut pe 
când trăia în acea familie. Se deduce că reîncarnarea s-a 
petrecut imediat după ce a fost ucis în viața anterioară. 


Regresia transpersonală şi ipoteticele vieţi din trecut 


Multe dintre observaţiile celor care practică regresia 
transpersonală sunt demne de îmbogăţit arsenalul 
teoretic şi terapeutic al medicinei actuale, dacă s-ar face 
efortul de conciliere între viziunea materialistă despre om 
şi cea holistică. 

Mai întâi, metoda oferă un mijloc terapeutic acolo 
unde medicina clasică încă nu îl are. 

Voi ilustra printr-un exemplu relatat de un terapeut 
american, Shenberger, cu ocazia unui congres de 
medicină neconvenţională. Era un om de statură înaltă, 
impunător, nonşalant, fără inhibiţii sociale. Semăna leit 
cu un şerif din filmele americane cu cowboy. Redăm 


aceste amănunte pentru a înțelege impresia de forță pe 
care o degaja şi de care se folosea în activitatea sa de 
psihoterapeut. În inducerea transei hipnotice nu folosea 
nicio sugestie, doar privirea în care îşi concentra intenția. 
Am asistat la o demonstraţie a acestei capacităţi. Privind 
doar câteva secunde în ochiiunor colegi medici din grupul 
în care ne aflam, au intrat aproape instantaneu în transă. 
La noi doar dr. Levon Mirahorian se spune că avea o 
asemenea forță de hipnotizare. 

Ne-a relatat un caz din clinica sa. O tânără de 20 de 
ani avea o epilepsie cu crize convulsive generalizate, 
frecvente şi rebele la tratamentul clasic. A adus-o în stare 
de hipnoză profundă şi i-a cerut să meargă pe firul vieților 
trecute în căutarea unei posibile explicaţii pentru boala 
actuală. lată mărturia pacientei. îi spune că pe vremea 
Revoluţiei Franceze din 1789 era un răufăcător şi a fost 
condamnat la moarte prin ghilotină. Mai poate fi văzută 
şi acum în zona cefei urma ghilotinei ca o cicatrice liniară. 
El i-a sugerat atunci că boala i-a fost dată pentru a-şi 
corecta dezechilibrele create de faptele ei nedorite din 
acea viață. Crizele pe care le-a avut până atunci au fost 
suficiente pentru a-şi plăti acea datorie. Acum se va trezi 
vindecată. Exact aşa s-a întâmplat. Crizele de epilepsie au 
dispărut. 

Să rămânem puţin asupra acestui caz. Pacienta i-a 
spus terapeutului său că boala epileptică a fost urmarea 
răului săvârşit în altă viaţă. Conştientizarea cauzei bolii a 
adus vindecarea. Orice teorie, spunem noi, se verifică în 


practică. Întrebare: este corectă concepţia reîncarnării 
sau nu? 

Un alt exemplu. Am relatat cazul Anitei Moorjani. 
Ajunsă prin moarte clinică în teritoriul celest, devine 
brusc conştientă de identitatea sa, de greşelile sale, de 
rostul său în Univers, de asumarea bolii sale canceroase 
şi de faptul că se va vindeca în numai câteva zile. 

Este ceea ce le-a comunicat şi medicilor săi curanți, 
care nu voiau să creadă. Procesul de vindecare a bolii sale 
a început deja din momentul ieşirii din moartea clinică. 
În zilele următoare, investigaţiile i-au convins pe medicii 
săi. Dar Anita Moorjani a mai spus ceva în cartea sa 
autobiografică: în spațiul celest i s-au revelat şi viețile pe 
care le-a avut până atunci. Intrăm acum într-o mare 
dilemă: acolo sus, în regatul cunoaşterii totale, i s-a spus 
că se va vindeca, dar i s-au arătat cu lux de amănunte şi 
o parte din vieţile trecute. Astea nu sunt adevărate? 
Biserica creştină respinge această idee. Cineva a decis la 
Sinodul de la Niceea din 325 d. Ch. că nu avem dreptul 
aici decât la o singură viaţă şi aşa a rămas... 

Cum ieşim din dilemă? Se poate spune că la 
Dumnezeu se admit concepte false? Este exclus. 

În regresiile pe care le-a efectuat în scop terapeutic, 
Sandra Anne Taylor a constatat că multe dintre procesele 
oncologice au apărut în acele zone anatomice în care 
pacienții spuneau că au fost răniți în alte vieți cu săgeți, 
săbii sau alte obiecte penetrante. Ştim că adesea aceste 
procese oncologice au potenţial de recidivare şi după cura 
chirurgicală. Descoperirea prin regresie psihică a unei 


traume situate într-un trecut ascuns în memoria noastră 
inconştientă ar putea preveni aceste recidive. Prin excizia 
chirurgicală noi înlăturăm tumora, dar nu şi engrama din 
subconştient cu potenţial de reactivare a bolii. 

O migrenă ar putea fi, de asemenea, consecinţa unor 
răni în zona capului, avute cândva, în alt trecut biologic. 
Decelarea prin regresie a unor crize de acest gen poate 
aduce acel beneficiu terapeutic pe care încă nu îl avem 
prin medicina actuală. 

Sandra Anne Taylor ne spune că au potenţial de 
transmitere transpersonală, deci în vieţile noastre 
viitoare, acele evenimente care au o mare încărcătură 
emoțională şi acelea care sunt însoţite de mari dureri 
fizice. 

Din punctul de vedere al fizicii cuantice, ştim acum 
că orice informație emisă în Univers rămâne înscrisă în 
ceea ce eu am numit, în alte lucrări, câmpul informaţional 
universal. Fizica actuală îl numeşte vid cuantic sau câmp 
cuantic. Memoria Universului nu este altceva decât istoria 
Universului, dar alta decât aceea păstrată în arhivele 
noastre. Aşa ne putem explica cum trecutul ne modelează 
viitorul, transmițând pasiunile, decepţiile, repulsiile, 
bolile, viciile, preferinţele, inclusiv cele sexuale. 

Pentru a ilustra puterea de influențare pe care o are 
o viaţă trecută asupra prezentului, Sandra Anne Taylor 
îşi relatează propria poveste. înjurai vârstei de 20 de ani, 
încep să-i apară o serie de infecţii trenante la nivelul 
sinusurilor feței şi al căilor respiratorii superioare. În 
acest context îi apar şi crize de astm bronşic. Noapte de 


noapte, fix la ora 4:15, se trezeşte cu crize de sufocare. 
După doi ani de tratament clasic, recurge şi la regresie 
pentru a descoperi o eventuală cauză dintr-o viață 
trecută. 

În timpul stării de regresie se vede în urmă cu un 
secol, în rol de guvernantă în Anglia, la o familie cu cinci 
copiii. Într-o noapte, la ora 4:15, este trezită de ţipetele 
copilului cel mai mic. Luându-l în braţe, constată că 
respiră greu şi se îneacă cu tuşea. îşi dă seama că a răcit 
şi îşi face reproşuri că l-a lăsat să se joace afară în ploaie. 
Cuprinsă de remuşcări, îl roagă pe Dumnezeu să-i dea ei 
boala şi să-l salveze pe copil. În scurt timp însă, copilul 
moare în brațele sale. 

După cea aflat prin această regresie misterul crizelor 
de la ora 4:15, s-a eliberat de povara emoţională pe care 
a trăit-o în viaţa sa trecută şi crizele de la ora 4:15 au 
dispărut. Ceea ce n-a putut să facă medicina clasică timp 
de doi ani cu mijloacele actuale, a săvârşit o regresie 
transpersonală. 

Toţi terapeuțţii care au folosit în practica lor metoda 
regresiei transpersonale au nenumărate exemple în care 
pacienţii, aflați în stare de conştiinţă modificată, şi-au 
putut descoperi cauzele suferințelor actuale în 
evenimente trăite în alte vieți. Ne amintim că şi Sylvia 
Browne, şi P.M.H. Atwater citează astfel de cazuri. Brian 
Weiss a scris, de asemenea, mai multe cărți pe această 
temă. 


Vom exemplifica de astă dată cu alte cazuri din 
practica Prof. univ. Stanislav Grof în care s-a recurs la 
modificarea conştiinţei prin respirație holotropică. 

Norbert este psiholog şi preot. La un moment dat, a 
acuzat dureri mari în umăr şi muşchii pectorali. 
Examenul clinic şi cel radiografie n-au decelat nicio 
leziune organică. Tratamentul sedativ a fost ineficient. 

În timpul şedinţei de respiraţie holotropică, retrăieşte 
mai multe momente din trecut, dintre care cel puţin unul 
este semnificativ pentru suferința actuală. S-a văzut ca 
luptător într-o bătălie din Anglia, în vremea lui Cromwell. 
O lance i-a străpuns umărul. Căzând de pe cal, toracele îi 
este strivit de copitele cailor care trec în goană peste el. 
Simte dureri cumplite şi se îneacă cu sângele care îi 
invadează plămânii. În timpul respirației holotropice, în 
starea de conştiinţă modificată, îşi vede de sus corpul 
zdrobit pe câmpul de luptă, îl recunoaşte ca fiind al său, 
dintr-o viață anterioară, trăită în acel timp din istoria 
Angliei. Devine conştient de legătura dintre durerile 
actuale din umăr şi piept şi evenimentul suferit în acea 
viață anterioară. După mulți ani, reuşeşte astfel să-şi 
vindece suferința fizică. Memoria evenimentelor care au 
determinat boala, engramată în celulele sale, şi adusă în 
lumina conştiinţei, a condus la eliberarea acesteia de 
povara trecutului. Esenţială pare să fie deci pentru 
vindecare, în aceste cazuri, conştientizarea cauzelor care 
au determinat suferința. 

Un al doilea caz citat de Stanislav Grof este cel al 
tinerei Gladys. Aceasta suferea de patru ani de crize de 


depresie şi anxietate care apăreau dimineaţa şi durau mai 
multe ore. 

După câteva şedinţe de respiraţie holotropică, încep 
să apară stări de agitație psihică şi motorie. A luat apoi o 
postură de rugăciune şi a început să repete aceleaşi 
cuvinte, spuse ca o incantație, într-o limbă necunoscută. 
După un timp, s-a liniştit brusc şi s-a aşezat în poziţie de 
relaxare, în care a rămas circa o oră, nemişcată, în stare 
de extaz. 

În grupul celor care practicau în acelaşi timp 
respirația holotropică se afla şi medicul psihiatru Carlos 
Warter din Chile, ai cărui părinți evrei au emigrat din 
Bucovina noastră, în timpul evenimentelor tragice din cel 
de-al Doilea Război Mondial. El a recunoscut cuvintele 
din incantațţia lui Gladys ca fiind din limba sefardă. 

lată ce a tradus Carlos: „Sufăr şi voi suferi mereu. 
Plâng şi voi plânge mereu. Mă rog şi mă voi ruga mereu”. 

Este interesant că efectul acestei rugăciuni în limba 
sefardă s-a produs asupra întregului grup în care se afla 
Gladys, deşi nu înțelegeau cuvintele. Şi ei au început să 
plângă şi să adopte o atitudine de rugăciune. Abia la 
sfârşitul şedinţei de respiraţie holotropică doctorul Carlos 
Warter a tradus conținutul rugăciunii. 

Acest episod retrăit de Gladys, din vremea când 
aparținea probabil comunității sefarde, i-a adus 
vindecarea definitivă de suferința psihică. 

Aş dori să mai comentez aici două exemple, în care 
mie mi se pare că trebuie să fie absolviți de orice vină cei 
care s-au născut cu mari defecte fizice. Dimpotrivă, ei ar 


trebui să aibă admiraţia noastră pentru curajul de a 
experimenta acea soartă nefericită. Ni se spune că unele 
spirite foarte inteligente au ales să vină aici cu un mare 
handicap mental pentru a trăi un astfel de experiment. 
Un exemplu este dat de Sylvia Browne, altul, de Sandra 
Anne Taylor. 

Reamintesc pe scurt exemplul comentat de Sylvia 
Browne. Un bărbat tânăr şi chipeş este timid, deşi nu ar 
avea motive, şi evită ieşirea în public. În talpa piciorului 
drept are o durere atroce care îl deranjează la mers. 
Niciun medic nu găseşte cauza şi o soluție terapeutică. 

În timpul regresiei relatează că în ultima sa viaţă, 
trăită cu mai bine de un secol în urmă, în statul Virginia, 
s-a născut cu un mare defect la piciorul drept, spre 
nefericirea părinților. A suportat greu disprețul şi ironiile 
celorlalți copii. A murit tânăr. A fost suficient ca Sylvia 
Browne să-l despovăreze de trauma fizică şi afectivă a 
trecutului şi să-i dispară durerile acuzate. Din acel 
moment, timiditatea sa socială, cauzată de handicapul 
fizic pe care l-a avut, a dispărut de asemenea. 

În cazul următor, întâlnit în practica sa de Sandra 
Anne Taylor, este vorba de cauzele îndepărtate ale unei 
grave fobii sociale. 

O tânără, Maxine, de circa 15 ani, din Cleveland, i se 
adresează pentru frica de a ieşi din casă. Nu mergea nici 
la şcoală pentru că se temea de oameni, de modul în care 
aceştia ar putea să o judece. 

În timpul regresiei pe care i-a indus-o, Maxine s-a 
văzut într-o altă viaţă cerşind pe treptele unei biserici, 


identificată ulterior ca fiind Catedrala Sf. Paul din Londra. 
Aveaun handicapfizic atât de mare, încât nu era capabilă 
să se întreţină. lată-i propriile cuvinte: „Oamenii ies din 
biserică şi râd de mine. Un bărbat cu pălărie pe cap calcă 
peste mine. Este furios, mă loveşte peste piciorca să-l dea 
la o parte din drum şi îmi spune că sunt o pacoste”. Este 
interesant de amintit şi cum a identificat Catedrala Sf. 
Paul din Londra. I s-au arătat ulterior mai multe imagini 
cu catedrale. A recunoscut-o imediat pe aceasta. „Asta e! 
E locul în care am trăit şi locul în care am cerşit! E locul 
în care oamenii s-au purtat josnic cu mine, chiar acolo, 
pe treptele acelea, am stat eu” a precizat ea. 

Dincolo de suferința fizică, explică Sandra Anne 
Taylor, fobia socială a fost determinată şi de tratamentul 
inuman la care a fost supusă: lovită, scuipată, denigrată. 
Emoţii suficient de dureroase pentru a se înfige adânc şi 
în conştiinţa din viața ulterioară. 

Supusă la mai multe şedinţe de restructurare 
cognitivă, Maxine îşi termină şcoala şi duce apoi o viată 
normală. 

Sunt câteva învățăminte ce se pot extrage de aici. Mai 
întâi, ne amintim că în momentul revenirii din lumina de 
dincolo, aşa după cum descriu mai multe surse, ne sunt 
prezentate mai multe opțiuni pentru viaţa de aici, fiecare 
având grade de dificultate diferite, în funcție de misiunea 
pe care o avem. În final, noi suntem cei care alegem. Să 
admitem că această tânără Maxine a optat pentru acea 
viață de mare umilință. Avem noi dreptul să ne 
comportăm cu atâta barbarie față de semenii veniți pe 


lume cu handicapuri grave care îi obligă să cerşească? Şi 
dacă admitem ipoteza că ei singuri şi-au decis viața, nu 
ar merita respectul şi considerația noastră pentru 
sacrificiul de care dau dovadă? 

Un alt aspect, la fel de tragic. Este şi motivul pentru 
care n-am vrut să evit subiectul, ci dimpotrivă, să-l aduc 
în discuție. 

Unul dintre aspectele cele mai deplorabile ale unui 
oraş îl constituie mulțimea cerşetorilor pe care îi întâlnim 
la tot pasul pe străzi. Bucureştiul cred că deţine recordul 
sub acest aspect. Parcă nicăieri pe unde am umblat prin 
lume nu am văzut acest spectacol trist al străzii atât de 
prezent. Să fie acest aspect expresia standardului nostru 
de viată, rezultatul actualului model social care împarte 
lumea în „prinţi” şi cerşetori? Este expresia nepăsării 
autorităților politice şi administrative fată de acest 
fenomen sau demonstrează incapacitatea lor de a-l 
gestiona? Sunt sigur că se pot găsi multe soluții 
umanitare pentru aceşti nefericiți ai sorții. Eu mă 
gândeam că între principiile liberalismului pe care se 
sprijină democraţiile moderne este înscris şi dreptul la 
demnitate şi nu numai acela de a cerşi. 

Poate că unul dintre motivele pentru care mulți nu 
vor accepta ideea de reîncarnare îl constituie şi acela că 
în planul de dincolo este înscrisă şi necesitatea ca fiecare 
dintre noi, pentru a învăţa toate lecţiile de care avem 
nevoie spre a evolua spiritual, să joace toate rolurile 
posibile. lată concluzia la care ajunge Sandra Anne Taylor 
din analiza miilor de regresii transpersonale pe care le-a 


efectuat la pacienţii săi: „Fiecare ființă umană a trăit 
numeroase vieţi. Fiecare dintre noi a fost negru, alb, 
bărbat, femeie, gras, slab, servitor, stăpân, inteligent sau 
nu”. Dacă fiecare dintre noi a fost în aceste ipostaze, 
înseamnă că avem datoria să-i respectăm şi să-i tratăm 
pe toți oamenii cu aceeaşi atitudine îngăduitoare şi cu 
aceeaşi iubire ca pe noi înşine. Suntem cu toţii un singur 
om, expresia unei singure Voinţe - cea de dincolo de noi - 
, indiferent de valorile pe care ni le-am asumat aici. 


Capitolul VIII - Pot exista comunicări cu cei plecaţi 
dincolo? 


James Van Praagh - un medium celebru 


Am comentat deja ideea existenţei noastre într-un 
univers  pluridimensional sau  multivers.  Fiecărei 
dimensiuni îi corespunde o frecvenţă proprie a vibraţiilor 
câmpului său de energie. Zidul care desparte cele două 
lumi ar fi dat de nişte membrane energetice. În termeni 
comuni, noi spunem că între noi şi lumea de dincolo de 
noi este un văl, o perdea. Dacă am reuşi să dăm acest văl 
la o parte, i-am putea vedea pe cei plecați acolo. 

În lumea de acolo nu putem ajunge cu corpul nostru 
fizic pentru că diferenţa de frecvenţă a vibrațiilor fiecărei 
dimensiuni este mult prea mare. Ca să avem acces acolo, 
trebuie să facem uz de corpul nostru subtil şi de 
conştiinţa care îl însoţeşte, aşa cum se întâmplă în 
experiența  decorporalizării, a morții clinice şi în 


comunicările cu cei de dincolo prin intermediul unei 
persoane înzestrate cu calități de medium. 

Există însă o circumstanţă în care conştiinţa noastră 
poate face un „salt cuantic” fie prin creşterea spontană a 
frecvenței câmpului conştiinţei noastre, fie prin 
recurgerea la diverse tehnici de utilitate în acest sens. 
Ipostazele în care conştiinţa funcționează pe o altă 
frecvență decât cea corespunzătoare stării de veghe, 
reamintesc legat de context, se numesc stări modificate 
ale conştiinţei. Este o stare intermediară, între veghe şi 
somn. Ritmurile cerebrale sunt aduse în zona alfa-teta. În 
Occident li se mai spune impropriu şi stări alterate ale 
conştiinţei, termen cu care nu sunt de acord pentru că 
exprimă o ipostază patologică, disfuncţțională a 
conştiinţei. Termenul de stare modificată exprimă, 
dimpotrivă, o ipostază, am putea spune, 
suprafuncțională, dacă avem în vedere performanțele 
întâlnite la acest nivel. 

Sunt la ora actuală în lume cabinete în care se 
realizează o comunicare între cei plecați în lumea de 
dincolo şi o persoană care dispune, după cum spuneam, 
de capacitatea de a fi medium, adică de a intra într-o stare 
de conştiinţă modificată. 

Capacitatea de a face oficiul de medium era la mare 
vogă la sfârşitul secolului al XIX-lea şi începutul secolului 
XX. Pe atunci, ştiinţa dispunea de prea puţine posibilități 
de explicare a fenomenului şi astfel de comunicări erau 
privite cu un mare scepticism. Castelul-templu ridicat de 
B.P. Haşdeu la Câmpina spuneam că a fost construit 


după planurile dictate de Iulia, geniala sa fiică, decedată 
la vârsta de doar 18 ani. Gurile rele, sau mai degrabă 
ignorante, au spus că, în durerea pricinuită de pierderea 
fiicei sale, Haşdeu s-a lăsat indus în eroare de către cei 
care pretindeau că au calitatea de medium. 

Unul dintre cei mai renumiți oameni la ora actuală cu 
calitatea de medium este James Van Praagh. Cartea sa, 
Mesaje de dincolo de moarte, a fost tradusă la Editura 
Adevăr Divin în 2008. 

La cererea familiilor îndurerate de pierderea cuiva 
apropiat sau cu alte prilejuri, după cum vom vedea, Van 
Praagh realizează o comunicare cu cei de dincolo, dar, 
foarte interesant, nu numai cu oameni, ci şi cu animalele 
de casă plecate în lumea de dincolo. 

Din datele biografice oferite de el însuşi, James Van 
Praagh a fost destinat din copilărie să fie un sol al 
„Cerului”, simțind încă de pe atunci mâna protectoare a 
Divinităţii deasupra sa, şi la propriu, şi la figurat. 

Ca urmare a bogatei sale activități ca medium, Van 
Praagh ajunge la o serie de concluzii referitoare la viața 
de după viață. 

O idee, exprimată printr-o cunoscută formulă 
tradițională, este aceea că am fi „făcuţi după chipul lui 
Dumnezeu”. Dar Van Praagh spune că suntem făcuți 
după asemănarea cu Dumnezeu. Ni s-au transmis doar 
calitățile spirituale asemănătoare cu cele ale Creatorului. 

Pe de altă parte, la specificul lumii celeste, nu cred că 
acolo este nevoie de structura anatomică completă de care 
dispunem noi aici. 


Criteriul asemănării ca însuşiri spirituale este mult 
mai realist. Nici această comparaţie nu are o acoperire 
completă, pentru că sus este perfecțiunea, iar jos este 
doar încercarea de a o atinge. 

Toate ființele, deci nu numai omul, sunt create din 
Scânteia Divină, ne spune Van Praagh, dar strălucirea 
acestei scântei este diferită în funcţie de stadiul de 
evoluție a persoanei. La cei mai puțin evoluați spiritual, 
stratul molecular este atât de dens, încât, vorbind 
metaforic, lumina îl străbate greu sau nu se zăreşte deloc. 
Trebuie să spunem că, de la ființele monocelulare, la 
plante şi la toate celelalte ființe, atâta vreme cât respiră, 
se auto întreţin şi se reproduc, sunt animate de o energie 
divină. Lumina lor se întoarce, mai mult sau mai puțin 
„sporită”, cum zicea Blaga, în funcţie de gradul de evoluţie 
spirituală, la Sursa din care a plecat (valabil, evident, 
pentru ființele umane şi nu şi pentru celelalte care au alte 
rosturi). Prin urmare, tot ceea ce este aici este şi dincolo 
sub forma corpului subtil, inclusiv obiectele neînsuflețite. 
Termenul „neînsuflețit” nu este corect, pentru că şi 
acestea au rudimente de conştiinţă exprimate prin 
valențe la nivel atomic. 

Asemenea altor comentatori, şi Van Praagh afirmă că 
în marile creaţii - artistice, ştiinţifice etc. - suntem ajutați 
din lumea de dincolo de spirite cu înaltă specializare în 
domeniile respective. Uneori sunt chiar grupuri de 
specialişti care ne ajută. Dar numai dacă le solicităm. 
Liberul nostru arbitru ni se respectă. Sunt însă şi 
excepții, pe care le vom comenta la alt capitol. Van Praagh 


este de părere că marii creatori, ca Leonardo da Vinci, 
Michelangelo, Beethoven, Mozart şi alții, au avut astfel de 
izvoare. Aceeaşi opinie o are şi R. Moody despre marile 
spirite ale Antichității elene. 

Orice operă, ne spune şi Sylvia Browne, este gândită 
întâi în Cer şi este apoi transmisă prin cei aleşi de pronie. 
Aşa ne-am putea explica gruparea marilor genii ale 
Renaşterii într-un interval de timp relativ scurt, am putea 
explica punerea bazelor civilizaţiei şi culturii europene în 
spaţiul antic elen, atât de restrâns ca geografie şi 
populație. 

Dacă privim cu atenţie istoria culturii şi civilizației, 
inclusiv a apariţiei religiilor, întotdeauna marile 
personalități au venit exact în momentul în care era 
nevoie de ele, sigur, cu excepţiile inevitabile ca Hypatia şi 
Giordano Bruno, care au plătit cu viaţa îndrăzneala de a 
se naşte prea devreme (!) într-o lume nepregătită să-i 
înțeleagă. 

Să observăm că în secolul al V-lea î.Ch. au venit să 
impulsioneze spiritualitatea printr-un salt în cunoaştere 
mari personalități care şi-au creat un loc în istorie - ca 
Buddha, Confucius, Lao-Tzu, Pitagora. Platon atinge 
vârful filosofiei antice, Kant pe cel al filosofiei moderne. 
Einstein şi toți creatorii fizicii cuantice, toți onorați cu 
Premiul Nobel la vremea respectivă, au venit exact în 
momentul în care fizica clasică îşi epuizase posibilitățile 
de explicare a universului newtonian şi era nevoie de mers 
mai adânc, în cel cuantic. 


Am menţionat deja, ca argument în acest sens, că 
avem dovezi că încă din 1971, în planul de dincolo, 
Raymond Moody era deja programat să scrie despre 
experienţele morții clinice, prin celebra sa carte Life after 
Life. 

Exemplele sunt nenumărate. Să ne gândim numai la 
ce a însemnatvenirea lui lisus, cum, cu învăţăturile, pilda 
şi sacrificiul său, a schimbat o lume, un ev, a trezit 
conştiinţe şi a dat hrană spirituală mulțimilor care l-au 
urmat. 

Această implicare a lumii de dincolo în existența 
noastră este încă o dovadă că nu suntem singuri, că linia 
generală de evoluţie a omenirii este gestionată şi din 
planul de dincolo. 

Aş reține o observaţie de asemenea interesantă a lui 
James Van Praagh, extrasă din comunicarea cu cei de 
dincolo. Mai întâi, contrar a ceea ce spun toţi cei care au 
avut o moarte clinică, impresionați de accesul la o 
cunoaştere mult mai extinsă acolo decât aici şi care cred 
că au ajuns în posesia unei cunoaşteri totale, Van Praagh 
afirma, pe bună dreptate, că, deşi aceasta este mai 
extinsă, nu este totuşi totală. Adevărul ultim, absolut nu 
ne este permis nouă, ci doar lui Dumnezeu. Nu vom şti 
niciodată cum poate fi ceva fără sfârşit ca infinitul, de ce 
există ceva în loc de nimic, de ce există rațiune şi 
sentimente în Univers. însăşi rațiunea noastră este un 
mare miracol. Avem o conştiinţa desprinsă din marele 
trunchi al Conştiinţei Divine. Deşi neurofiziologia actuală 
ne spune că este dependentă de creierul nostru, 


constatăm, grație tuturor experienţelor discutate aici, că 
este independentă, că nu creierul o generează, ci invers, 
conştiinţa se foloseşte de creier pentru a experimenta 
toate ipostazele existenței umane în scopul propriei sale 
evoluții. 

În acest sens, Van Praagh ne spune că fiecare dintre 
noi este aici unic şi nu poate fi înlocuit de nimeni. Fiecare 
om are un rol, o misiune şi ceea ce trebuie să facă el, nu 
va mai putea face nimeni niciodată. Să admitem că avem 
ca misiune să scriem o carte cu un anumit conținut. 
Dacă, din diferite motive, n-am reuşit să o scriem şi 
transmitem toate ideile noastre altor persoane ca să o 
scrie, acea carte nu va fi niciodată ca aceea programată 
inițial. Nu vor fi aceleaşi cuvinte, aceeaşi energie, aceeaşi 
gândire şi aceeaşi bucurie pusă în ea. 

Revenim la ideea anterioară, aceea că nici dincolo nu 
este o cunoaştere totală, pe de o parte, iar pe de altă parte, 
că fiecare plecăm acolo cu un grad de evoluție diferit şi, 
în consecință, cu cât ocupă un strat mai jos în ordinea 
Universului, cu atât răspunsurile lor la întrebările 
noastre sunt mai banale şi, nu de puţine ori, false. Am 
precizat că dincolo plecăm şi cu defectele necorectate aici. 
Dacă cel pe care îl interogăm despre lumea de acolo aici 
se ţinea de farse - îi plăcea să se amuze pe seama celorlalți 
-, este foarte posibil ca intenţionat să facă acelaşi lucru şi 
în aşa- zisele mesaje care ne vin de acolo. După 1989 a 
apărut şi la noi moda mesajelor primite de la diverse 
entități de dincolo. Era suficient să citeşti conţinutul lor 
banal şi incoerenţa logică pentru a sesiza că nu aveau 


nimic comun nici cu lisus, nici cu alte personaje din 
ierarhia Sacrului care erau invocate. Urmărind soarta lor 
în timp, am constatatcă s-au stins aşa cum au venit, ca 
„opere” naive ale unor persoane fără o minimă cultură 
generală şi spirituală, dornice să stârnească curiozitatea 
altor naivi. 

Referitor la destin, Van Praagh ne spune că tot ceea 
ce se întâmplă în timpul vieţii face parte dintr-un plan 
spiritual. Nu există întâmplare. Mai mulți comentatori ne 
spun că în moartea survenită subit ca urmare a unui 
accident de circulaţie, a unui incendiu, în război etc., 
spiritul este expulzat brutal din corp. Subiectul este 
derutat, nu ştie că a murit sau chiar că există viață după 
moarte. îşi priveşte corpul din afara sa, este mirat că 
ceilalți trec prin corpul său eteric şi nu îl văd. Când este 
dus cu maşina salvării la spital sau la morgă, se ţine după 
ea, mirat, pentru că nu ştie unde este dus. Vin apoi rude, 
ghizi să-l ajute să se adapteze noii situaţii. Dacă sunt prea 
tulburați, pot ajunge să fie internați şi în spital pentru 
tratament, dar evident, nu un spital de aici, ci unul din 
planul de dincolo. Deducem că una dintre acţiunile cele 
mai frecvente care se petrec în lumea de dincolo este 
aceea a consilierii psihologice. Pentru fiecare spirit ajuns 
dincolo este destinată o armată de ceea ce aici am numi 
consilieri psihologici. Acolo nimeni nu este lăsat 
neajutorat şi nici să greşească. În permanenţă cineva te 
ghidează, te învaţă, dar, foarte important, nu te judecă, ci 
te orientează, te ajută spunându-ţi ce ai de făcut. Suntem 


oare capabili să învăţăm noi, cei de aici, ceva din lumea 
Sacrului, de dincolo? 

Din vasta experiență a lui Van Praagh, din 
comunicarea cu „morţii” şi cu animalele lor de casă care 
îi însoțesc şi dincolo, aş reține doar câteva exemple 
semnificative pentru lecţiile pe care le putem extrage noi, 
cei „vii”. 

Tradiția noastră strămoşească ne spune că nu este 
bine să rămânem supăraţi pe cineva înainte de a pleca 
dincolo. Energia negativă a conflictului nerezolvat ne 
însoţeşte ca o povară care ne apasă sufletul şi dincolo şi 
nu lasă spiritul să evolueze liber, fără sentimente de 
frustrare. 

Înainte de a muri într-un accident de maşină, Stasey 
făcuse parte dintr-un grup de trei eleve de liceu, foarte 
bune prietene. Orgolioasă, mare amatoare de petreceri în 
care să domine pe toată lumea şi să-şi savureze succesul, 
şi-a părăsit prietenele şi s-a ataşat altui grup de tineri 
doritori de distracţie ca şi ea. Această despărțire de 
vechile ei prietene s-a petrecut cu câteva luni înainte de a 
pieri în accidentul de automobil. De atunci ele nu şi-au 
mai vorbit. 

Cele două foste prietene ale lui Stasey se aflau într-o 
seară la o întâlnire în care Van Praagh era solicitat să-şi 
exercite darul comunicării cu cei plecaţi dincolo. Către 
sfârşitul şedinţei, este îndrumat să se adreseze fostelor 
prietene ale lui Stasey. Din lumea de dincolo, fără să fie 
invocată intenţionat de Van Praagh, Stasey a profitat de 
ocazia pe care o avea de a veni să-şi ceară iertare de la 


colegele pe care le-a părăsit, stricând, din orgoliu, 
prietenia lor pe când era în viață. 

Surprinse şi impresionate de această întâmplare 
neaşteptată, fostele prietene ale lui Stasey au izbucnit în 
lacrimi şi i-au acceptat scuzele. Finalul dialogului s-a 
petrecut cu cel mai pământesc gest posibil: „în clipa 
aceea, povesteşte Van Praagh, am văzut-o pe Stasey cum 
se apleacă şi le îmbrățişează pe rând pe fete, apoi se 
întoarce spre mine şi îmi zâmbeşte drept mulțumire. Apoi, 
încet, dispăru în eter”. 

Van Praagh ne spune că cele mai multe solicitări pe 
care le are în comunicările sale sunt cereri de iertare către 
cei rămaşi aici. Se dovedeşte astfel, că iubirea şi iertarea, 
despre care ne-a vorbit lisus, sunt condiţii vitale ale păcii 
şi armoniei atât în Cer, cât şi pe Pământ. 


Lecţia suicidului 


Van Praagh, la fel ca şi alți comentatori, face distincție 
între cei care se sinucid prin propria lor voinţă, refuzând 
din diverse motive viața de aici, şi cei care au o boală 
psihică şi nu au conştiinţa lucidă a gestului suicidar. 
Despre prima categorie am vorbit la capitolul dedicat 
Sylviei Browne. Vom supune aici discuţiei un caz de 
suicid al unui tânăr care suferea de psihoza maniaco- 
depresivă. 

Tânărul avea înclinații artistice, ca şi părinţii săi, care 
erau colecționari de lucrări de artă. Din cauza bolii 
psihice, se simțea nefericit, se retrăgea în izolare şi picta. 


Se simțea străin de lumea în care se născuse. Gândul 
terminării chinului prin suicid îl obseda. 

Profitând de absenţa părinţilor săi de acasă, într-o zi 
aruncă o ultimă privire pe tablourile expuse şi îşi pune 
capăt zilelor prin strangulare. Spiritul său se detaşează 
de corp şi îl priveşte de deasupra sa. Este complet derutat. 
Nu ştie ce să facă. Regretă cumplit gestul făcut şi vrea să 
se întoarcă în corpul fizic, dar nu mai este posibil. 

În cele din urmă, corpul lui inert este găsit de tatăl 
său. îi simte disperarea. O vede apoi pe mama sa 
prăbuşindu-se când tatăl său îi comunică ce s-a 
întâmplat. înțelege gândul mamei sale, care se aştepta la 
acest deznodământ. 

În aceste împrejurări, mama sa a venit la Van Praagh 
spunându-i că nu-şi mai poate găsi liniştea după tragedia 
trăită. După ritualul de solicitare a protecției divine, pe 
care Van Praagh îl execută înainte de a-şi începe aceste 
conectări cu spiritele celor cu care doreşte să comunice, 
intră în dialog cu fiul acestei doamne. Le relatează toate 
circumstanțele în care a comis gestul de suicid, le cere 
apoi iertare ambilor părinţi pentru răul pe care l-a făcut, 
le spune că îi iubeşte şi că i-a fost foarte greu la început, 
dar acum este înconjurat de o mulțime de oameni care îl 
ajută să se echilibreze psihic. 

Suicidul - ruperea contractului cu Dumnezeu - este 
gestul dezavuat de toate spiritele superioare. 


Eutanasia - între morala de aici şi cea de dincolo 


Eutanasia a iscat şi continuă să provoace multe 
discuții pro şi contra sa. Substituirea medicului în rolul 
de Dumnezeu cu drept asupra vieții şi morții unui om 
este, evident, contestată, dar şi cei care optează pentru 
eutanasie şi se legitimează cu dreptul moral de a suprima 
chinurile unui suferind când viața nu mai are şanse par 
să fie justificațţi. 

Principala teamă este aceea a săvârşirii de abuzuri. 
Se poate lăsa această decizie, care numai lui Dumnezeu 
îi aparține, pe mâna unui om a cărui istorie a demonstrat 
că nu poate fi un Dumnezeu? Investirea celor care, în 
numele justiției, au dreptul de a dispune de viața şi de 
moartea unui om, fără niciun alt arbitru decât propria lor 
conştiinţă, nu a fost lipsită şi de multe erori regretabile. 
Interesele sunt multiple şi oamenii, cel puțin până acum, 
sunt doar oameni cu toate limitele cunoscute. 

Sunt mirat că Montesquieu, altfel bine intenționat, n- 
a ţinut seama şi de acest aspect. În afară de Dumnezeu, 
toți avem nevoie de un feed-back. 

După cum spune Eclesiastul, este un timp pentru a 
te naşte şi un timp pentru a muri. La nivel de destin, cred 
că şi ultima expiraţie este programată în ADN-ul nostru. 

Ca medici, avem obligaţia să uzăm de toate mijloacele 
posibile pentru a salva viața, dar durata sa este 
programată, după cum am văzut, din alt plan şi după alte 
criterii decât cele ale noastre de aici. În opinia mea, 
nimeni nu se poate erija în rolul de Dumnezeu şi nu se 


poate prevala de profesia sa pentru a-i scurta viața unui 
om, chiar dacă eutanasia este motivată de bune intenții, 
urmând curmarea unei suferințe. 

În virtutea experienţei sale, obţinute din dialogurile 
avute cu spiritele celor plecaţi dincolo, Van Praagh 
conchide că cei cărora li se curmă suferința înainte de 
timpul programat în planul de dincolo vor fi obligaţi ca în 
următoarea viaţă să trăiască în aceleaşi condiţii şi 
fragmentul de viață restant (!). Am mai spus, Universul 
nu poate permite dezechilibre energetice nerecuperate. 
Ceea ce trebuie să faci aici şi nu ai făcut, vei fi trimis să 
faci oricum cândva. 

Cu această opinie emanată de la cea mai înaltă 
autoritate, cea Supremă, cred că eutanasia primeşte cel 
mai pertinent răspuns. Justiția divină este deasupra celei 
umane. 

Sunt pe deplin conştient că, luând drept criteriu de 
justiție nu rațiunea umană, ci pe cea divină, pledez 
pentru o răsturnare totală a opticii tradiționale, 
imprimată în mintea noastră prin toate instrumentele pe 
care gândirea şi civilizația ni le-a pus la dispoziție până 
acum. Am ferma convingere, nu doar speranța, că, mai 
devreme sau mai târziu, modul de relaționare interumană 
şi de organizare socială, având consecinţe vitale pentru 
existența omenirii viitoare, nu va mai fi lăsat la dispoziția 
unor copii care se joacă cu un foc ce poate face scrum 
planeta în numai câteva minute, ci va fi gestionat de 
rațiunea de dincolo de noi. Ce părinţi s-ar uita mereu cu 
indiferenţă la pericolul ce-i paşte pe copiii lor...? 


Este pedeapsa capitală o soluţie? 


Van Praagh, dar şi alți comentatori, abordează într-o 
manieră asemănătoare cele trei circumstanțe de 
suprimare a vieţii - suicidul, eutanasia şi pedeapsa 
capitală. 

Este de la sine înţeles că, atâta vreme cât nu suntem 
capabili să creăm viaţa, nu avem nici dreptul să o luăm. 

Când suprimăm viața cuiva, chiar dacă în numele 
justiției, spiritul său rămâne legat de Pământ până ce 
expiră timpul vieţii programate la naştere. Furioşi pentru 
pedeapsa primită, vor căuta oameni care sunt uşor 
influențabili şi-i vor îndruma să-i răzbune prin aceleaşi 
crime săvârşite de ei. În loc să se termine, aşa cum ar fi 
de sperat, şirul crimelor continuă. Este o realitate 
demonstrată şi de studiile statistice ale infracționalității. 

Soluţia pe care o recomandă van Praagh este aceea a 
reeducării. Cred că simpla educaţie în spiritul unei morale 
impuse de convenienţele noastre sociale nu este eficientă 
pentru toată lumea. Este nevoie de o profundă 
transformare spirituală, de o trezire a conştiinţei şi cred 
că religiei îi revine aici un mare rol. 


La o aniversare cu „morţii” şi cu viii 


Între multe alte poveşti de viață, Van Praagh ne 
relatează şi despre o iubire emoţionantă dintre doi soți, 
ambii foşti actori, continuată şi dincolo de moartea unuia 
dintre ei. 

Un domn elegant, îmbrăcat după moda anilor '70, îl 
solicită să-i medieze la o anumită oră şi într-o anumită zi 
legătura cu soția sa, plecată dincolo, pentru a sărbători... 
cea de-a cincizecea aniversare a căsătoriei lor. 

La data şi ora stabilite, după ritualul de introducere, 
apare stând lângă soțul său o femeie frumoasă, purtând 
pălărie şi o rochie roz, croită după moda anilor '40. Prin 
intermediul lui Praagh, ambii soți îşi deapănă amintirile 
fericite din viața lor de artişti. Soţia mărturiseşte că toată 
viața trăită împreună a fost ca o lună de miere. îi 
mulţumeşte pentru buchetul de trandafiri depus la 
mormântul său, de ziua lor aniversară, îl asigură că va fi 
întotdeauna alături de el, că vine adesea să-l asculte când 
cântă la pian şi, în final, îl roagă să meargă împreună 
acasă şi să-i cânte la acelaşi pian unul dintre duioasele 
cântece de dragoste ascultate de ei pe când erau tineri şi 
fericiți... 


Comunicarea cu animalele de casă în lumea de 
dincolo 


În afară de realizarea de comunicări cu persoanele 
plecate în tărâmul de dincolo, Van Praagh ne relatează şi 
despre comunicările - total bulversante şi neaşteptate 
pentru modul nostru de a percepe lumea - cu animalele 
de casă, plecate şi ele pe acelaşi drum cu stăpânii lor. 

O femeie cu deficiență de auz din naştere îi solicită o 
şedinţă de comunicare cu o ființă dragă, plecată dincolo. 
Acea ființă pierdută era... câinele ei, Charlie, care murise 
în urmă cu două luni. 

În aceeaşi manieră mentală, câinele îi transmite 
stăpânei sale toată dragostea lui. îi relatează apoi amintiri 
din viața sa aici. Aminteşte despre zgarda sa roşie cu 
pietre care imitau diamantele, despre plimbările cu 
stăpâna sa şi despre faptul că nu îi plăcea să i se facă baie 
în chiuvetă. întocmai ca şi noi, oamenii, câinele îşi 
aminteşte de suferinţele care i-au provocat sfârşitul. îi 
spune apoi stăpânei că încă mai vine uneori şi doarme cu 
capul pe pernă alături de ea cum obişnuia altădată. Ca 
să-şi consoleze stăpâna pentru pierderea lui, îi spune că 
o va ajuta să aibă în curând un alt câine alb. Ştie că o va 
proteja la fel de bine ca şi el. 

P.M.H. Atwater relatează, de asemenea, un episod de 
moarte clinică în care câinii familiei, plecați mai demult 
dincolo, au avut rolul de ghizi. 


În timp ce era operată pe cord deschis, Lynn, o fetiță 
de 13 ani, are o moarte clinică. La capătul tunelului pe 
care îl traversează, apare o lumină strălucitoare. 

Din mijlocul luminii vin spre fetiță doi câini. Ambii au 
fost câinii familiei sale şi muriseră cu câţiva ani mai 
înainte. Au sărit cu labele pe pieptul său şi i-au lins fața 
cu limbile lor umede. Ca şi oamenii din jur, şi câinii 
păreau să fie făcuți din lumină. Au condus-oapoila Fiinţa 
de Lumină. 

Van Praagh ne precizează că şi animalele noastre de 
companie ajung după ce mor tot în lumea în care merg şi 
oamenii. La sosirea dincolo a unui astfel de animal, acesta 
este întâmpinat de cei care l-au avut pe lângă casa lor. 
Dacă nu există o astfel de persoană, atunci este 
întâmpinat de cei care se îngrijesc la modul general de 
animale. 

Aceeaşi lege spirituală a reîncarnării este valabilă şi 
pentru animalele de casă. Pot reveni pe Pământ cu 
dorința de a-şi proteja fostul stăpân, ca semn de 
recunoştinţă pentru iubirea pe care le-a arătat-o în viața 
lor trecută. Ni se spune că îşi vor aminti şi vor sta chiar 
şi în acelaşi fotoliu în care au stat înainte de a pleca 
dincolo. 


Psihoterapia prin medium 


Van Praagh ne spune că, pentru a intra în dialog, 
spiritele se folosesc atât de energia sa, ca mediator, cât şi 
de a celor care îi solicită comunicarea. Dacă solicitanții 
sunt agitaţi, pierd prea multă energie şi dialogul are 
puține şanse de a reuşi. 

Comunicările pe care James Van Praagh reuşeşte să 
le realizeze cu cei de dincolo în beneficiul familiilor lor 
aruncă o lumină nouă şi inteligibilă asupra fenomenului 
de mediumnitate, atât de mult dezavuat altădată. 
Comunicarea cu spiritul celor plecați dincolo nu este 
menită doar să satisfacă o banală curiozitate a celor 
rămaşi aici. Adesea rezolvă şi probleme de ordin utilitar 
pentru cei rămaşi. Este celebru cazul povestit de 
Swedenborg, care a reuşit să intre în legătură cu un 
diplomat olandez, decedat în timp ce se afla la post în 
Suedia. Profitând de moartea acestuia, un comerciant i-a 
pretins din nou bani soției diplomatului pentru o 
argintărie cumpărată de acesta, mizând pe faptul că ea 
nu mai dispunea de chitanţele de plată. Swedenborg intră 
în comunicare cu diplomatul decedat, află unde sunt 
puse acele chitanțe şi conflictul artificial creat de 
vânzătorul argintăriei se încheie în mod fericit pentru ea. 

Rolul psihoterapeutic al acestor comunicări nu este 
nici el de neglijat. lată două exemple. 

Un tânăr are un accident de maşină, soldat cu 
moartea unei familii întregi: tată, mamă şi o fetiță. 


Din acel moment, tânărul nu mai are linişte. Noapte 
de noapte are coşmaruri cu accidentul produs din vina 
sa. În cele din urmă, apelează la serviciile unui medium, 
care îl pune în legătură cu tatăl familiei implicate în acel 
accident. 

Tânărul îi explică acestuia cosmarul său şi îl roagă 
să-l ierte pentru acel nefericit accident. Tatăl familiei 
accidentate îi spune că ei l-au iertat, că se simt dincolo cu 
totii foarte bine, că dacă el înainte de accident se deplasa 
cu un cărucior de invalizi pentru că suferise de o anumită 
boală, acum este un om completvalid şi nu mai suferă de 
nimic. 

Odată iertat de către victimele sale, tânărul începe să- 
şi refacă viața. 

Stanislav Grof povesteşte că în timpul unei regresii la 
un pacient, dialogul a fost preluat de o voce străină, care 
l-a rugat să le transmită părinţilor săi un mesaj. l-a spus 
că are 20 de anişi că a murit în urmă cu două săptămâni. 
Mama sa este foarte deprimată după moartea sa şi îl roagă 
să-i dea telefon şi să-i spună că acolo unde este acum se 
simte foarte bine. îi spune numele său şi al părinților, 
telefonul şi adresa. Este uşor de imaginat deruta 
profesorului Grof. Nici astăzi nu ne simțim prea 
confortabil când auzim de comunicarea cu morții, dar în 
urmă cu peste 40 de ani! A ezitat mult între a evita 
ineditul situației şi datoria morală de a răspunde unei 
solicitări atât de încărcate de semnificații şi pentru fiu, şi 
pentru părinți. 


În cele din urmă, îşi învinge ezitarea, formează 
numărul de telefon dat de acel tânăr, îi răspunde mama 
acestuia şi profesorul cere să vorbească cu fiul ei. Mama 
îi răspunde îndurerată că probabil este la telefon un 
prieten de-al fiului care n-a aflat încă de moartea 
acestuia. Atunci Grof îi spune întreaga poveste şi-i 
transmite mesajul de la fiul ei. 

lată numai câteva din exemplele care pledează pentru 
realitatea fenomenului de medium, atât de blamat 
altădată din ignoranță. Dincolo de mângâierea sufletelor 
celor rămaşi aici, beneficiile de ordin terapeutic sunt 
indiscutabile. 

Când auzim despre morți, avem o teamă instinctivă. 
Experiența morţii clinice ne spune însă că ei nu sunt 
morți, în sensul termenului tradițional. Ei sunt ca şi noi, 
vii. O vreme sunt chiar lângă noi. Şi-au schimbat doar 
hainele uzate, înlocuindu-le cu altele noi, adaptate 
mediului în care sunt. 

Între noi şi ei este doar un văl, un zid de frecvenţă 
diferită. Lumea viitoare se îndreaptă spre un mod de viață 
propice înălțării conştiinţei, care este paşaportul cu care 
se poate circula în toate dimensiunile Universului, 
inclusiv în acelea în care sunt duse rudele noastre. Oricât 
ar părea de utopic, premisele de a călători în viitor doar 
cu mintea, cu spiritul sunt foarte promițătoare. James 
Van Praagh, A. Monroe, W. Buhlman - sunt oameni 
obişnuiţi care şi-au cultivat aceste însuşiri. Lumea de 
dincolo este cu mult mai aproape decât Parisul... 


Capitolul IX - Între infern şi paradis. Cazul Dannion 
Brinkley 


Un comportament violent 


Raymond Moody, inițiatorul modern al tuturor 
studiilor efectuate asupra experienţelor morţii clinice, 
afirma că cea mai spectaculoasă experienţă de acest gen 
a fost trăită de Dannion Brinkley. 

Interesul pe care îl suscită aventura şi drama vieții lui 
D. Brinkley nu este motivat atât de curiozitatea pentru 
ineditul spectaculos, cât de întâlnirea cu imposibilul 
pentru care mintea noastră rațională nu are un reper de 
evaluare, de înţelegere. Bulversează întreaga trudă a 
minţii noastre de a-şi construi de-a lungul istoriei nişte 
repere cuminţi şi solide pe care să îşi sprijine fericirea şi 
să-şi găsească liniştea când clipele de angoasă o tulbură. 

Dannion Brinkley îşi povesteşte viaţa scriitorului Paul 
Perry, binecunoscut pentru interesul, talentul şi 
competenţa cu care a abordat şi în alte cărți experiențele 
morții clinice. 

Cartea Saved by the Light (Salvat de Lumină) este 
publicată şi în limba română la Editura Adevăr Divin 
(2011). 

În cele ce urmează nu ne propunem să reluăm inutil 
ceea ce deja s-a spus, ci să aducem în discuție acele 
elemente din drama trăită de D. Brinkley care ni se para 
avea semnificații ce merită comentate. 


Dannion Brinkley este descris de Paul Perry ca un 
bărbat bine clădit, care lasă impresia că ideea în jurul 
căreia a fost construit este cea a forței agresive, degajată 
inclusiv din privirea şi din alura gesturilor sale. S-ar 
putea spune că viața sa a fost în directă relație cu 
constituția sa. 

Până la momentul în care a avut prima experienţă de 
moarte clinică, toată viața sa a fost marcată de un 
comportament violent. 

În copilărie a fost spaima colegilor şi disperarea 
părinţilor. Mai târziu şi-a ales o profesie pe măsura 
caracterului său, îndeplinind misiuni secrete care 
implicau risc şi violenţă. 


Viaţa după experienţa morţii clinice - un infern 


Prima experienţă a morţii clinice s-a petrecut în 1975, 
la vârsta de 25 de ani, când a fosttrăsnit în timp ce vorbea 
la telefon. Accidentul a avut grave urmări asupra 
sănătăţii sale fizice. Una din valvele cardiace suferă 
leziuni şi se suprainfectează cu stafilococi, impunând 
necesitatea de a fi înlocuită. Slăbindu-i imunitatea, 
infecția stafilococică a continuat, cordul i-a fost grav 
afectat şi de atunci, la cel mai mic efort de deplasare, 
apăreau crize de insuficiență cardiacă cu cianoză şi 
dispnee, soldate cu lipotimii. 

Vom urmări filmul experienței de moarte clinică a lui 
Brinkley din momentul în care are loc ieşirea sa din 


corpul fizic, trecând peste amănuntele anterioare, 
descrise pe larg în cartea citată. 

Fenomen mai rar descris în mărturiile celorlalte 
persoane care au avut o moarte clinică, la momentul 
apariției tunelului, are impresia că acesta a venit spre el 
şi l-a înconjurat sub formă de spirală în timp ce auzea 
clinchete de clopoței. 

Odată ajuns în faţa Fiinţei de Lumină, Brinkley o 
descrie ca fiind formată din prisme care sclipeau în 
culorile curcubeului. Trăieşte, ca şi majoritatea celor care 
au avut o moarte clinică, sentimentul de iubire pe care, 
după cum spune el, nimeni nu i-a dăruit-o vreodată, la o 
asemenea intensitate, element important de reținut dacă 
avem în vedere că prin misiunile îndeplinite a ucis zeci de 
oameni. 

După întâlnirea cu Fiinţa de Lumină, i se derulează 
filmul panoramic al vieții sale, după tipicul cunoscut. 
Cum era şi de aşteptat, la viața pe care a avut-o până 
atunci, a înţeles că a fost „o persoană foarte agresivă, 
egoistă şi rea”. 

Se vede cum tortura alți copii, cum le fura bicicletele 
şi îşi bătea joc de ei. Nu pot să trec peste amănuntul pe 
care toți părinții ar trebui să-l spună copiilor lor. Un coleg 
din şcoala generală avea o guşă plonjantă (foarte vizibilă) 
şi, deşi era ironizat şi de către alți copii, el a fost cel mai 
agresiv dintre ei. În timpul filmului cu retrospectiva vieții 
lui, ne spune textual: „...am simțit întreaga durere pe care 
i-am provocat-o... sărmanului copi!”. Afirmă că s-a bătut, 
din clasa a cincea până în a douăsprezecea, de cel puţin 


6000 de ori cu ceilalți copii. Acum, când îşi vede filmul 
vieţii, sesizează că este o diferență majoră: „Eu eram acum 
cel care primea loviturile”. A simțit apoi toată durerea 
încercată în sufletul lor de părinţii săi. 

Nu toate scenele din film au fost negative. Au fost şi 
unele cu fapte bune, cum a fost aceea cu o capră. Se afla 
într-o maşină când a văzut un individ bătând sălbatic o 
capră pentru că a rămas cu capul prins în gardul său. A 
oprit maşina, l-a doborât la pământ pe individ, a eliberat 
capra din gard şi a plecat. A simţit atunci, afirma el, 
umilinţa celui pe care l-a bătut şi satisfacția caprei care 
părea să-i spună „mulțumesc”. 

Înțelegerea sa față de animale nu era însă mereu 
aceeaşi. Văzând cum câinele său îi roade covorul din 
sufragerie, s-a năpustit cu bătaia pe el. Dar filmul i-a 
arătat iubirea câinelui pentru el odată cu tristeţea şi 
durerea că nu ştia cu ce a greşit când rodea covorul. Şi ce 
util sună pentru noi toţi: Cei ce sunt cruzi cu animalele vor 
ajunge să înțeleagă, când vor fi dincolo, suferința lor. O 
altă remarcă a sa: cel mai mare grad de incriminare, de 
inculpare îl au gesturile negative față de cineva care nu 
ne-a deranjat cu nimic. 

Devenind adult, D. Brinkley continuă şirul actelor de 
violenţă, dar în cu totul alte circumstanţe. Pentru a nu fi 
suspectat de subiectivism în relatarea celor ce urmează, 
voi folosi mai mult propriile cuvinte ale eroului nostru. În 
timpul serviciului militar a fost încadrat ca „soldat 
combatant” în „războaiele clandestine”. Afirmă că „a fost 
asiduu antrenat cu scopul declarat de a deveni ucigaş 


profesionist”. Misiunea sa consta în „a planifica şi executa 
înlăturarea politicienilor şi a personalului militar din alte 
țări inamice”. În timp ce alţi colegi fixau ţinta cu 
instrumente de precizie, el era cel care „apăsa pe trăgaci”. 

Dând dovadă de o cutremurătoare sinceritate, 
exemplifică prin câteva dintre acțiunile sale. Odată a 
primit misiunea să elimine un colonel aflat cu trupele în 
junglă. Într-o dimineaţă, a fost identificat în faţa trupelor. 
A declanşat arma şi a văzut cum capul victimei a 
explodat, iar corpul i-a fost cuprins de spasme. A revăzut 
scena în filmul de dincolo. A simţit deruta victimei şi 
tristețea încercată când şi-a părăsit corpul şi a înțeles că 
nu-şi va mai vedea niciodată familia. A înţeles şi tristețea 
familiei rămase fără tată şi fără un mijloc de existenţă. 

Altă dată a fost trimis într-o ţară străină cu misiunea 
de a elimina un „oficial al guvernului care nu împărtăşea 
punctele de vedere” ale ţării sale. În acel moment, cel care 
trebuia să fie anihilat se afla într-un hotel rural. Fiind 
mereu înconjurat de gărzi şi de cei din secretariat, 
împreună cu echipa sa a hotărât să mineze noaptea 
hotelul şi să-l arunce în aer. Planul le-a reuşit şi ținta lor 
a fost ucisă împreună cu toţi cei din echipa sa formată din 
50 de oameni. În filmul derulat în planul de dincolo, a 
trăit sentimentele victimelor, oroarea gestului său şi 
durerea simțită de familiile celor ucişi. 

Recunoaşte în biografia sa că a luat viața la zeci de 
oameni, dar a făcut-o fără mustrări de conştiinţă, în 
numele datoriei pe care o avea. 


Ultima sa misiune înainte de a fi trăsnit şi a rămâne 
grav invalidat cardiac pentru toată viaţa a fost aceea de a 
furniza armament unor grupări angajate în război contra 
unei mari țări neprietene. După cum am menţionat şi în 
alt capitol, D. Brinkley ne spune că, în timp ce viziona 
filmul cu retrospectiva vieţii sale, a auzit țipetele copiilor 
rămaşi fără părinţii lor, ucişi cu armele livrate de el. 

La sfârşitul filmului, s-a simţit profund afectat de 
oroarea faptelor sale. „Dumnezeu priveşte altfel esenţa ta, 
iar această diferență constă în iubire!” a fost replica 
Fiinţei de Lumină. 

Pentru comentarea acestui răspuns, am reamintit 
aici principalele evenimente negative în care s-a implicat 
Dannion Brinkley. După toate ororile săvârşite, ne-am fi 
aşteptat la o altă primire din partea Fiinţei de Lumină. 
Toate agresiunile săvârşite în adolescenţă îi sunt total 
imputabile pentru că inițiativai-a aparținut în mare parte 
şi pentru cruzimea cu care s-a implicat. Ceea ce a făcut 
în timpul misiunii primite nu i se poate imputa decât dacă 
s-a implicat şi afectiv, nu numai din simțul datoriei. Unui 
soldat pe câmpul de luptă nu i se pot reproşa faptele de 
arme. El se află la datorie. Dar dacă datoria este săvârşită 
cu cinism, fără compasiune pentru victimele sale, atunci 
îşi atrage asupra sa întreaga vinovăție implicată de gestul 
său. 

Având în vedere cinismul cu care şi-a tratat victimele 
şi pe care el însuşi îl recunoaşte, nu cred că lui Brinkley 
i se poate aplica în totalitate eticheta de „omor scuzabi!”. 
Dacă lucrurile stau aşa, după cum au scris şi Sylvia 


Browne şi James Van Praagh, pentru toate victimele 
lăsate în urma sa, spiritul lui Brinkley ar fi trebuit să fie 
trimis în straturile dense ale întunericului şi nu în fața 
Fiinţei de Lumină, în lumea iubirii infinite şi a iertării. 
Răspunsul la mirarea noastră ni-l dă Brinkley însuşi când 
spune că, după ce a fost trăsnit, el a trăit în acelaşi timp 
şi Infernul, şi Paradisul. Viața lui, din acel moment, la 
nivel fizic, este mai grea decât a unei reptile care se târăşte 
pe pământ. Realmente, uneori, ca să ajungă doar până la 
baie, era nevoit să se târască pe podea. La nivel spiritual 
însă, va fi implicat în cele mai generoase acțiuni 
întreprinse pentru binele semenilor noştri. O viaţă care de 
acum, de la vârsta de 25 de ani, se va consuma între 
Infern şi Paradis. 


„Oraşul de Cristal” şi Parcele din Cer 


Este condus apoi de Fiinţa de Lumină în „Oraşul de 
Cristal”, cum îl numeşte el, într-o clădire splendidă ca o 
catedrală construită din cristale. După descrierea pe care 
o face acestei clădiri, ar părea să fie Templul înţelepciunii 
despre care vorbeau şi Michael Newton şi Sylvia Browne. 

Are intuiţia că a fost condus într-un loc al 
cunoaşterii. Într-adevăr, pe un podium, în fața sa apar 
alte fiinţe învăluite în lumină, în număr de 13. Fiecare 
Fiinţă întruchipează una dintre trăsăturile psihologice ale 
oamenilor. 

În prezenţa acestor Fiinţe, afirmă că într-o fracțiune 
de secundă a înțeles cum funcționează lumina, cum 


venim în viața fizică pe Pământ şi de ce oamenii gândesc 
atât de diferit. 

Pe rând, fiecare Fiinţă de Lumină a venit spre el cu 
un fişet din care apărea, proiectat pe un ecran, câte un 
eveniment ce urma să se petreacă în viitor şi care, cum a 
spus el, avea să zguduie lumea şi s-o schimbe profund. 

La întoarcerea în corpul fizic, şi-a amintit de 117 
evenimente văzute în imaginile arătate de Fiinţele de 
Lumină. După 3 ani în care nu s-a întâmplat nimic, în 
următorii 18 ani s-au adeverit 95 din aceste evenimente. 
În aceeaşi zi de 17 septembrie 1975, după cum remarca 
el, un om a trecut printr-o moarte din care avea să se 
nască un alt om, unul fizic prăbuşit la pământ, şi la 
propriu, şi la figurat, un altul spiritualizat, cu acces la 
viitorul secret al omenirii. 

Într-una dintre viziunile despre viitor i s-a spus că, 
dacă omenirea nu îşi va schimba modul de 
comportament, o aşteaptă dezastrul. Numai aşa va putea 
evita războiul ce ar urma să se întâmple. 

I se arată scene din cel de-al Treilea Război Mondial: 
lupte, haos, deşerturi. Zonele fertile ale Pământului se vor 
transforma în deşert. Vor bântui furtunile, uraganele, iar 
oamenii vor cerşi pe străzi murind de foame. Mulţimi de 
oameni vor pleca în exod în alte ţări, sperând la o viață 
mai bună. 

Valoarea predictivă a acestor avertizări nu este uşor 
de ignorat atâta vreme cât, din cele 117 evenimente care 
i s-au arătat ca fiind posibil să se petreacă în viitor, 95 s- 
au adeverit întocmai cum i s-a spus. Dintre acestea, 


războaiele din Orientul Mijlociu, accidentul nuclear de la 
Cernobil şi destrămarea URSS au avut intr-adevăr 
consecinţe profunde asupra întregii omeniri. 

Cu aceeaşi autoritate, o Fiinţă de Lumină l-a 
înştiințat şi de faptul că nu este obligatoriu ca 
evenimentele prezise să aibă loc întocmai. Ele se pot 
schimba dacă şi oamenii se schimbă. Cu alte cuvinte, 
istoria este în mâinile noastre. Evenimentele fericite sau 
nefericite sunt determinate de acţiunile noastre care, 
inevitabil, se înscriu în logica legilor de funcţionare a 
Universului. Mecanismele de generare a acestor efecte 
sunt ale Universului, dar comanda de acţionare, intr-un 
sens sau altul, ne aparține. 

Un punct de vedere interesant: Fiinţele de Lumină 
doresc să ne ajute pentru că succesul nostru în evoluția 
spirituală este şi în interesul întregului Univers. Totul 
este legat de totul, cum spune Ervin Laszlo. Într-un 
Univers interconectat la nivel cuantic, orice acţiune, fastă 
sau nefastă, se reflectă asupra întregului ansamblu. 

Una dintre Fiinţele de Lumină a avut şi cuvinte de 
laudă la adresa noastră, afirmând că dăm dovadă de mare 
curaj venind aici pe Pământ. Ne văd ca pe nişte ființe 
măreţțe, puternice, adevărați eroi care vin aici să dea noi 
forme materiei în postura de co-creatori împreună cu 
Dumnezeu. 

Referitor la destinul său în continuare, i s-a spus că 
va trebui să revină pe Pământ, având misiunea ca prin 
descrierea lumii de dincolo să influenţeze schimbarea 
modului de gândire al celor de aici. Oamenii trebuie să 


înțeleagă că aşa cum îi tratăm noi pe alții, aşa ne vortrata 
şi ei pe noi, că iubirea înseamnă să dăruim celorlalți ceea 
ce dorim să ne dăruiască şi ei nouă. 

Aceeaşi Fiinţă de Lumină i-a spus că, după 
întoarcerea pe Pământ, va fi ajutat să creeze o rețea de 
centre antistres. Prin relaxare şi meditații, aceste centre 
îi vor ajuta pe oameni să evolueze spiritual, să fie buni, 
iubitori şi generoşi cu semenii. 

I s-au arătat apoi cele 7 secţiuni ale unui centru 
terapeutic, reprezentând cei 7 paşi spre vindecare. Mai 
târziu a înțeles şi corespondenţa simbolică a acestui 
centru cu templele de mistere şi oracole din Grecia antică. 


Studii de electronică în Cer şi Infernul vieţii terestre 


Revenirea în corpul fizic a fost o lungă agonie şi 
urmele accidentului suferit n-au mai dispărut niciodată 
complet. Multă vreme era incoerent, avea momente când 
nu-i recunoştea nici pe cei din familie, nu se putea 
alimenta decât cu mare greutate. 

Chiar şi mai târziu, când a putut să comunice cu 
oamenii normal şi ținea conferinţe în public, starea sa 
fizică era încă precară. Continua să leşine frecvent şi să 
obosească la efort. Până în 1989 reuşeşte totuşi să aibă o 
viaţă relativ acceptabilă. În 1989 se decompensează 
cardiac, având nevoie de o a doua intervenţie chirurgicală 
pentru valva aortică. Din nou are o moarte clinică şi din 
nou este trimis înapoi de Fiinţa de Lumină pentru a-şi 
continua misiunea. Pe lângă sarcina de a crea rețeaua de 


centre de sănătate, se dedică, asemenea lui Elisabeth 
K6bler-Ross, consilierii bolnavilor muribunzi, ca şi a 
familiilor acestora. A avut loc o transformare miraculoasă 
pe care numai Dumnezeu o putea face: cel care lua cu 
sânge rece viața altora acum îşi dăruia iubirea sufletului 
său celor care îşi pierdeau viața. 

Partea cea mai interesantă din viața lui Brinkley, cu 
adânci semnificaţii pentru noi, o constituie faptul că, încă 
din perioada agoniei de după accident, ziua sau noaptea, 
când adormea, revenea imediat în „Oraşul de Cristal” din 
lumea celestă, unde era instruit cum să-şi construiască 
instrumentele necesare centrelor de sănătate. Participă la 
adevărate cursuri unde este învățat să cunoască 
circuitele electronice necesare pentru elementele 
componente. 

I s-a spus că pacienții din aceste centre vor fi expuşi 
la lumini cu diferite lungimi de undă cu rolul de a 
modifica frecvențele patologice ale celulelor. Fiecare celulă 
şi segment din corp îşi au propria frecvență. Când 
frecvența corespunzătoare sănătății se schimbă, apare 
boala. Expunerea la acele lumini reface frecventa de 
vibraţie normală a celulelor. 

Apropo de cursurile de electronică pe care Brinkley 
le-a urmat în... Cer. Deşi existau mărturiile celor care au 
avut experiența morții clinice despre existenta în lumea 
de dincolo a unor mari Universități şi Biblioteci cu toate 
informaţiile ştiinţifice posibile, disponibile sub toate 
formele de imprimare moderne, părea puţin probabil să 
fie aşa, dacă privim cu ignoranţa inocenţei la cerul gol de 


deasupra noastră. Şi totuşi, acest om care, până la vârsta 
de 25 de ani, nu a învățat decât cum să ucidă oameni, 
acest om care avea un creier aproape distrus de trăsnet 
„a învăţat din Cer”, cu altă minte, toate cunoştinţele de 
electronică necesare pentru a crea o reţea de centre de 
sănătate după instrucţiunile primite exclusiv de dincolo. 
Nu este oare momentul să ne întrebăm cine suntem, de 
unde am venit, unde ne ducem şi de unde ne vine toată 
ştiinţa pe care o atribuim exclusiv geniului uman? 

Se apreciază singur: viața sa spirituală este o 
splendoare, o trăire în Paradis, am putea spune, dar viața 
fizică este un dezastru, o penitenţă în Infern. Este singura 
ambiguitate, singura trăire concomitentă în două lumi 
total opuse întâlnită până acum în studiile despre 
moartea clinică pe care le-am parcurs. 

Revin la lecţiile pe care le putem extrage din acest 
fenomen. La discuția despre existența sau inexistența 
Iadului, ne amintim că am luat acest exemplu al lui 
Brinkley. Nimeni nu se poate sustrage legilor Universului. 
Nimeni nu poate săvârşi o crimă fără să plătească. Nu 
Dumnezeu l-a pedepsit pe Dannion Brinkley, ci el şi-a 
creat dezechilibrele energetice din viața sa pe care legile 
Universului nu le-au putut eluda. În definitiv, prin 
centrele de sănătate pe care a fost pregătit să le creeze, la 
inițiativa şi cu ajutorul Fiinţei de Lumină de dincolo, 
Brinkley a fost pus să facă un serviciu omenirii în 
compensație pentru răul pe care l-a făcut. Este simplu de 
înțeles. 


A doua lecţie pe care o putem reține este aceea că aici, 
în viața terestră, putem să fim la nivelul unor performanţe 
intelectuale foarte modeste, poate chiar de nivelul 
retardului mental. Acum ştim, noi ne-am ales cum să fim 
aici în funcție de motivulpentru care ne naştem. Dincolo 
putem să avem un IQ foarte înalt, la nivelul geniului. Ne 
amintim de concluziile la care a ajuns psihologul D.M.H. 
Atwater după miile de regresii transpersonale efectuate. 
De-a lungul istoriei noastre infinite jucăm toate rolurile 
posibile pentru a învăța lecţia lor. 


Daruri neobişnuite 


Transformarea spirituală pe care a avut-o Dannion 
Brinkley nu s-a limitat la serviciile pe care le-a făcut 
pentru semeni, vorbindu-le despre existenţa lui 
Dumnezeu, creând o reţea de centre de sănătate, ci s-a 
manifestat şi prin capacitățile neobişnuite pe care el le-a 
dobândit. Aici ne întâlnim cu imposibilul pe care până 
acum, văzându-l uneori demonstrat prin unele spectacole 
cu public, îl atribuiam doar unor trucuri menite să ne 
distreze. 

Dannion Brinkley obţine darul ca la o simplă atingere 
să poată citi gândurile oamenilor, să le detalieze viața lor 
cu amănunte surprinzătoare, să poată citi documentele 
dintr-o servietă sau diplomat nedeschise. Toţi cei care au 
traversat o moarte clinică au dovedit mari transformări 
spirituale, capacități de a „vedea” organele bolnave, de a 
trata boli pe o cale alternativă la medicina clasică, dar 


performanţele lui Brinkley sunt neobişnuite şi ridică mari 
întrebări asupra capacităţii minţii noastre şi asupra 
mecanismelor de gândire. Poate că acesta este şi motivul 
pentru care astfel de oameni sunt trimişi printre noi: să 
înțelegem că suntem cu toții copii ai Marelui Mister. 

Spuneam la începutul acestui comentariu că am ales 
cazul lui Dannion Brinkley pentru multitudinea 
semnificaţiilor pe care le are şi a lecţiilor pe care le putem 
învăţa. 

Din expunerile analizate, ideea de Infern şi cea de 
reflectare asupra noastră a consecințelor generate 
îndeosebi de un comportament violent, agresiv sunt 
confirmate sau puse la îndoială în funcție de optimismul 
sau de pesimismul diferiților autori. Cazul Dannion 
Birkley pledează însă pentru ideea că, în funcţie de ceea 
ce facem în viață, există o graţie acolo sus şi o inevitabilă 
plată aici. Legea care gestionează echilibrul energiilor din 
Univers nu poate fi eludată. Ştim că la Dumnezeu totul 
este posibil. Ne-a spus-o lisus, o constatăm noi înşine, 
dar observăm în acelaşi timp că sunt lucruri peste care 
nici Dumnezeu nu trece. Pe toți cei care au ajuns dincolo 
cu boli grave care le-au determinat o moarte clinică, Ființa 
de Lumină, care simbolizează ceea ce numim Dumnezeu, 
i-a trimis înapoi spunându-lecă i-avindecat şi deci îşi pot 
continua viața în lumea noastră fizică. Pe Anita Moorjani 
a vindecat-o aproape instantaneu de cancer, când medicii 
nu îi mai dădeau nicio şansă de supravieţuire. 

Medicului cardiolog Gilbert, citat şi în altă lucrare, 
lisus îi spune că l-a vindecat şi că trebuie să se întoarcă 


în lumea noastră. În numai câteva minute, arterele 
coronare ale inimii sale, total compromise şi obturate, 
sunt miraculos vindecate, spre stupefacția şi scepticismul 
colegilor săi, care îl pregăteau pentru intervenţia 
chirurgicală de urgență. 

Sunt citate alte două cazuri, ale unor femei care 
aveau toate viscerele abdominale măcinate de cancer. 
Totul era pierdut. Ambele au intrat în moarte clinică şi 
ambele sunt trimise înapoi primind verdictul de 
vindecare. Să refaci în câteva minute ceea ce în mod 
natural are nevoie de 9 luni (mă refer la durata normală 
a unei sarcini) este un miracol pe care numai Dumnezeu 
îl poate face! 

Ne întoarcem la cazul Dannion Brinkley, constatând 
că, dintre toţi cei care au fost supuşi studiilor statistice, 
el este singurul care a fost trimis înapoi dându-i-se şansa 
de a supraviețui, dar nu şi de a se vindeca. Viaţa lui fizică 
ulterioară a fost şi este un chin, o caznă, un sacrificiu, în 
ciuda faptului că viața lui spirituală a fost în totalitate 
închinată celor aflați în suferinţă. Cel care a ucis zeci de 
oameni care nu aveau decât vina că îşi serveau propria 
lor ţară a dat cerşetorilor de pe stradă hrană caldă la 
restaurant pe contul său, probabil aducându-şi aminte 
cuvintele lui lisus prin care spunea că atunci când 
hrănim un flămând, pe el îl hrănim. Cel care a luat viața 
altora s-a dus la căpătâiul muribunzilor pentru a-i 
împăca cu gândul vieții eterne. Cel care i-a lovit, i-a 
umilit, şi i-a batjocorit pe alții mai slabi decât el a creat 
centre în care oamenii îşi pot găsi alinarea şi pacea 


sufletului. Şi sunt ferm convinscă şi stăpânii săi, care i- 
au ordonat aceste masacre, vor plăti fie prin propria viață, 
fie prin copiii lor. 

Şi totuşi, de ce tocmai Dannion Brinkley a fost cel ales 
ca mesager al „Cerului”? Ce s-a obținut prin misiunea 
dată lui? Mai multe. 

Mai întâi, a fost oprit să mai ucidă alți oameni doar 
pentru vina că îşi apărau propria ţară. Un ucigaş cu sânge 
rece a fost întors din drum. Prin Brinkley poate vor 
înțelege şi alții că gestul de a ucide oameni nu rămâne 
nepedepsit. 

În fine, un om a fost recuperat în slujba semenilor lui 
prin devotamentul pentru cei aflați în suferință, prin 
eforturile depuse în crearea unor centre de sănătate de 
mare importanţă în evoluţia spirituală a omului actual. 

Şi cazul Brinkley nici nu este singular. lisus ne-a dat 
multe exemple de acest gen. Nu spune El că orice rătăcit, 
dacă în cele din urmă revine la credință, este iertat? 

Din când în când, Dumnezeu ne trimite câte un sol 
pentru a ne aminti că există şi că se poate. Dannion 
Brinkley este unul dintre aceştia. 


Capitolul X - Mintea de dincolo şi copiii geniali ai 
noului mileniu 


Revelația - un salt cuantic în conştiinţă 


Rezumând, am putea spune că misterul existenței 
Universului constă într-o pluralitate de forme şi 
dimensiuni, fiecare cu frecvență proprie. 

Tot ceea ce ţine de spirit, de energiile subtile, 
invizibile ale diverselor dimensiuni din Univers - are 
frecvente înalte şi este inaccesibil simțurilor noastre. Tot 
ceea ce ţine de materia concretă, accesibilă simțurilor 
noastre, are o frecvenţă joasă. 

Singura entitate care poate accede la nivelurile înalte 
ale Universului este propria noastră conştiinţă. Avem 
deci, în noi, ceva care ne aparține şi nouă, lumii noastre 
fizice, dar şi Cerului, esenței divine. Prin conştiinţa 
noastră suntem şi Cer, şi Pământ, dar, mai exact, suntem 
între Cer şi Pământ. Prin conştiinţă suntem eterni, prin 
Pământ suntem efemeri. 

Posibilitatea de a comunica cu structurile înalte, 
celeste nu se manifestă însă decât în condiții particulare, 
cum sunt: experiența morții clinice, stările modificate ale 
conştiinţei (extazul mistic, inducția hipnotică, visele 
anticipative, premonitorii), transa şamanică - indusă prin 
incantaţii, dans, ierburi cu efect psihotrop, post etc. -, 
inspiraţia artistică, ştiinţifică etc. 

Literatura din domeniu menționează şi trăirea 
spontană a unor momente de revelaţie, în care persoane 


cu sau fără preocupări spirituale, până în acel moment, 
primesc anumite informaţii printr-o graţie de dincolo de 
voinţa lor. Aşa s-a întâmplat în cazul loanei d'Arc, cel al 
lui Jakob Bohme şi al Apostolului Pavel. Aceste trei cazuri 
le-am analizat în cartea în căutarea sensului pierdut. 

Aceste salturi bruşte în cunoaştere le-am putea 
denumi „salturi cuantice”. Este un mod mai rar de a li se 
da o misiune spirituală unora dintre noi. Se crede, de 
altfel, că marile creaţii ne-ar fi inspirate din planul de 
dincolo în ştiinţă, tehnică, muzică, artă etc. 

O cale de a ne înălța conştiinţa, în scopul accederii 
mai prompte la planul divin, o constituie respectarea 
legilor divine, rugăciunea, renunţarea la anumite 
alimente, alcool, cafea, carne, hrană chimizată etc. Viaţa 
marilor sfinți şi părinţi - cum a fost Arsenie Boca, poate 
cel mai ilustrativ exemplu de la noi de transcendere şi 
transformare spirituală până la Conexiunea cu planul 
divin - a fost una trăită în sobrietate şi rugăciune. 

În cele ce urmează, vom analiza, foarte succint, atât 
observațiile celor care au studiat fenomenul morții clinice, 
cât şi ale celor care le-au trăit ei înşişi. 


Copiii geniali de mâine 


P.M.H. Atwater este psihoterapeut şi o cercetătoare 
de mare acuratețe a fenomenului morții clinice la copii, 
studiind, după propria sa mărturie, în cartea tradusă şi 
la noi, Copiii cei noi şi experienţele din preajma morții 
clinice (Ed. For You, 2007), peste 3000 de cazuri. 


Istoria debutului său în aceste cercetări este una 
foarte interesantă, demonstrându-se, a câta oară, că 
nimic nu este întâmplător, ci face parte dintr-un plan 
situat dincolo de voinţa noastră. 

În 1977, trăieşte ea însăşi trei momente de moarte 
clinică în urma unor complicaţii grave ale unui avort 
spontan. 

Asemenea tuturor oamenilor care au avut o 
experiență a morții clinice, şi Atwater este îndemnată să- 
şi dedice de acum cercetările fenomenului morţii clinice. 

lată şi momentul concret al implicării sale în aceste 
studii, prin îndemnul venit în timpul celui de-al treilea 
episod de moarte clinică. Aude o voce care îi spune: „... Tu 
vei face cercetări. O carte pentru fiecare moarte”. Este 
ceea ce a şi făcut. 

Comentariile care se pot face aici sunt multiple şi 
pline de miez. Nu întâmplător se spune că „întortocheate 
sunt căile Domnului”. A trebuit să se îmbolnăvească grav, 
la limita dintre viață şi moarte, să „moară” de trei ori 
pentru a ajunge să cunoască minunea lumii de dincolo, 
să fie profund transformată, fermecată şi să primească 
dispoziția de a o cerceta şi descrie. Printr-o gravă 
suferință, viața sa a luat un nou curs. „L-am găsit pe 
Dumnezeu în moarte şi de atunci n-am încetat să mă 
bucur” ne spune ea. Sfatul de a spune ce au văzut în 
călătoria prin lumea celestă îl întâlnim frecvent. Ce lecţie 
putem extrage de aici? Una plină de înțeles. Moartea 
clinică nu este un simplu accident biologic, cum se 
străduiesc unii să ne convingă, ci este expresia unei 


Voinţe de dincolo de biologia noastră şi a încerca s-o 
explicăm prin termenii medicinei cunoscute este iluzoriu. 
Este dată unora dintre noi cu scopul de a ne semnala că 
nu suntem singuri în Univers, că suntem trimişi aici cu 
un rost, iar drumul pe care mergem trebuie schimbat. 

Înţelegem, ca şi Atwater şi Raymond Moody, ca şi toți 
cei care s-au ocupat cu onestitate şi competenţă de aceste 
studii, că facem un serviciu de misionariat, programat cu 
mult timp înainte, în planul de dincolo. Avem în sprijinul 
acestei afirmații şi acea dovadă tulburătoare povestită de 
însuşi Raymond Moody şi redată deja aici. 

Acolo „sus” deci, în 1971, se ştia deja ce va face R. 
Moody în 1975. Mai putem vorbi despre o simplă 
întâmplare? Se mai poate spune că explozia literaturii pe 
această temă este doar rezultatul caracterului incitant al 
subiectului sau înţelegem, în sfârşit, că în actualul impas 
în care se află întreaga lume este o acută nevoie de 
schimbare? Cei care văd în moartea clinică doar o 
curiozitate, ce ţine de simpla fantezie a unor oameni care 
traversează o suferință, sunt într-o mare eroare. Aşa cum 
o numeşte oncologul Jeffrey Long, după un studiu de 10 
ani, moartea clinică este prin ea însăşi o „moarte lucidă”, 
deşi mi se pare mai adecvat termenul de experienţă lucidă. 
Şi dacă în timpul morţii clinice mintea este lucidă, 
înseamnă că nu mai poate intra în discuţie ideea de 
fantezii sau de halucinaţii, sau, cu atât mai mult, de o 
criză epileptică, unde memoria post critică, ştim prea 
bine, este complet absentă şi nu păstrată până la nivel de 
amănunt ca în moartea clinică. 


Studiind  mutaţiile anatomice, biochimice şi 
funcționale care apar la copiii cu astfel de experienţe în 
antecedentele lor, Atwater conchide că moartea clinică nu 
este doar un fenomen cu implicații religioase, ci şi o 
sugestie pentru direcția spre care va evolua specia umană, 
la nivel de conştiinţă. 

Modificările care au loc la copii după ce au suferit o 
moarte clinică se menționează a fi mult mai ample decât 
la adulți, creierul copiilor fiind în plină dezvoltare. 
Aproape jumătate dintre aceşti copii dovedesc un 
coeficient de inteligenţă (1Q) net superior, de până la 150 
- 160. Pentru a avea un termen de comparaţie, trebuie să 
spunem că, în prima jumătate a secolului XX, o minte 
genială era apreciată la un IQ în jur de 134. Dar şi mai 
interesantă este observaţia că aceste mutații spre scara 
genialității sunt valabile şi pentru generaţiile de copii 
născuți după 1982. 

William Strauss şi Neil Howe au studiat un lot de copii 
născuți în perioada 1982-2003. La testele de inteligență 
au dovedit o supradotare cu un IQ care este egal sau 
depăşeşte cu mult pe cel al minţilor considerate a fi 
geniale în urmă cu doar câteva zeci de ani. Linda 
Silverman a găsit copii cu un coeficient de inteligență de 
160-262 (!). Este deci un salt brusc, observat îndeosebi în 
aria inteligenţei non-verbale, creative. A fost numită 
generația milenară şi, demn de reţinut, fenomenul este 
valabil pentru copiii de pretutindeni, ceea ce ne spune 
imens dacă ne gândim la reflectarea sa socială în lumea 
de mâine. 


Adaptarea acestor copii supradotați la viața şcolară şi 
socială este uneori mai dificilă, demonstrând că la 
„oameni noi este nevoie de vremuri noi”. 

Această generaţie milenară se consideră că vine 
pregătită pentru noul mileniu care abia a început. însăşi 
adaptarea dificilă la vechile norme sociale, inclusiv 
şcolare, ne spune că este nevoie de o radicală schimbare, 
atât de ordin conceptual, cât şi de ordin social. Atât pe cât 
se poate prevedea, cred că aceşti copii de azi vor fi adulții 
de mâine care vor expedia la groapa de gunoi a istoriei 
toate injustiţiile sociale şi toate ignominiile pe care 
generaţiile noastre au trebuit să le suporte într-o lume în 
care nu a operat forța dreptului, ci dreptul forței. Şi, o ştim 
bine, această sufocare a adevărului prin forță n-a venit 
dintr-o singură direcţie. Generației mele nu i-a fost permis 
decât să ia la cunoştinţă şi, eventual, să consemneze şi 
pentru istorie. Ceea ce şi face... 


Mutaţiile cerebrale şi spirituale după experienţa 
morţii clinice 


Revenind la observaţiile referitoare la moartea clinică, 
Atwater subliniază şi ea efectul de transformare a 
conştiinţei la nivelul întregii umanități. 

„Numiţi-le semnul evoluţiei, voinței lui Dumnezeu 
sau adaptarea speciei, oricum le-am spune, efectele 
ulterioare reflectă o forță uriaşă de schimbare ce nu mai 
poate fi pusă însă la îndoială” ne spune autoarea, cu toată 
puterea sa de convingere. Mutaţiile cerebrale şi spirituale, 


continuă ea, vor constitui motorul care va conduce la 
evoluția speciei umane, cu impact asupra tuturor 
laturilor existenţei sale. 

P.M.H. Atwater este de părere că transformările 
majore la aceşti copii se petrec la nivelul creierului limbic, 
implicat în procesarea emotivităţii noastre, în gestionarea 
instinctelor şi în modelarea comportamentului social. 


Neuropsihologia şi emoţiile 


Creierul emoţional este, de asemenea, profund 
implicat în funcționalitatea sistemului imunitar, 
vorbindu-se în prezent de o nouă disciplină numită neuro- 
psiho-imunologie. Între sistemul imunitar şi emoţiile 
noastre are loc un permanent dialog chimic cu reflectare 
asupra capacităţii de apărare a organismului. 

Studiile de laborator au evidenţiat efectul diferit al 
emoțiilor pozitive şi negative. Depresia, frica, furia, ura, 
îndoiala, în procesul de vindecare a unei boli grave, 
blochează mobilizarea celulelor sistemului imunitar 
menite să ne protejeze sănătatea, cum sunt limfocitele T, 
B, NK. La stres şi la emoţii negative, acestea rămân 
imobilizate lângă peretele vascular, în loc să facă oficiul 
de gardieni ai organismului, circulând în permanență 
prin vasele de sânge şi intervenind acolo unde este nevoie. 
Nu întâmplător emoţiile negative au fost numite emoții 
distinctive. 

Sentimentul de fericire, optimismul, umorul şi buna 
dispoziție, bucuria de a fi, calmul, pacea sufletească, 


altruismul, credința, iubirea sufletească acordată 
necondiționat tuturor semenilor noştri, compasiunea şi 
blândețea menţin sistemul imunitar în plină stare de 
funcţionare. 

Aş vrea să mă fac bine înțeles la acest capitol, 
încrederea în propria capacitate de vindecare, chiar în boli 
grave, mobilizează sistemul imunitar în acest proces. Nu 
întâmplător lisus i-a spus celui pe care l-a vindecat: 
„Credinţa ta te-a vindecat”. 

Am abordat mai pe larg fenomenul în alte lucrări, 
citând cazuri concrete în acest sens. 


Cuvinte care ucid 


Îndoiala şi reacția depresivă la o boală induco chimie 
nefavorabilă vindecării. Sunt cuvinte care induc această 
îndoială, pronunțate adesea nu numai de către cei care, 
din ignoranță, sunt inconştienţi de efectele lor, ci, din 
nefericire, şi de către personalul medical. Sunt studii 
ilustrative în acest sens. „Să spunem bolnavilor adevărul” 
sună moda venită de pe alte meleaguri. Nu întâmplător 
am spus că sunt „neinspirat” inspirați. Sunt toţi bolnavii 
în stare să suporte acest „adevăr” ? Realizăm ce efect 
catastrofal poate avea pentru cei mai sensibili sentinţa la 
moarte pe care le-o comunicăm? Dincolo de riscul 
suicidului, prin vorbele noastre „sincere” noi le 
demobilizăm cel puţin jumătate din capacitatea de 
apărare a sistemului imunitar care, ştim acum, este în 
directă relație cu emoţiile noastre. Oncologul Bernie 


Siegel a scris ceva extraordinar de important: „Dacă nu 
putem să dăm zile de viață acestor bolnavi, să le dăm 
atunci viaţă zilelor pe care le mai au de trăit”. Am susținut 
cândva o conferinţă cu tema „Cuvinte care ucid”. Nu toți 
oamenii pot duce uşor povara unei morți prematur 
anunţată. În SUA sunt echipe speciale care prestează o 
activitatea de psihoterapie în astfel de situații. Elisabeth 
K&bler-Ross a lăsat în urma sa o adevărată şcoală în acest 
sens. Este adevărat, când toţi vom beneficia în viitor de 
ceea ce P.M.H. Atwater numeşte mutație spirituală, atunci 
probabil nu vom mai avea nevoie de aceste menajamente. 

Fără a se epuiza interesul ştiinţific pentru funcția 
cognitivă a creierului, a început să se acorde o atenţie tot 
mai susținută şi funcţiei prin care se exprimă 
emotivitatea. începe să se acorde un rol chiar mai mare 
funcției afective, emoționale, decât celei cognitive, în 
definirea personalității umane. Daniel Goleman propune 
ca, în aprecierea capacităţii profesionale a unui om, să se 
ia în discuție nu numai coeficientul de inteligenţă (1Q), ci 
şi cel emoţional (EQ). El apreciază că randamentul în 
activitate ar fi dat în proporție de 80% de EQ şi doar 20% 
de IQ. 

Se face, de asemenea, tot mai insistent conexiunea 
dintre creierul emoțional şi inimă. La modul figurat, cu 
toții vorbim „din inimă”, iubim „cu inima” şi suferim „cu 
inima”. La ora actuală, mai ales după începutul epocii 
transplanturilor de cord, când s-a văzut că, odată cu 
acestea, s-au transmis la receptor şi unele dintre 
pasiunile donorului, se atribuie tot mai mult inimii rolul 


de precursor în inițierea emoţiilor. Se vorbeşte chiar de o 
„inteligenţă” a inimii. 

Un lucru este cert. Gândul se încălzeşte la focul 
emoției, care îi conferă energia necesară comunicării. A 
Vorbi fără emoții înseamnă a comunica foarte puţin sau 
deloc. Sau, altfel spus, gândul face efortul să comunice, 
dar emoția este cea care construieşte. 

Aşa se explică de ce o rugăciune în care nu se pune 
emoție are puţine şanse de răspuns. Am mai spus, 
contrar a ceea ce am crede, Dumnezeu pare să fie mai 
sensibil la emoţiile noastre decât la rațiunea noastră. 
Avem acum surpriza să constatăm că şi în creierul nostru 
pare să se întâmple la fel. Şi iar ne aducem aminte că 
suntem făcuți după modelul spiritual al Creatorului, cum 
spune James Van Praagh, şi nu după chipul său, pe care 
nu l-a văzut nimeni niciodată decât în diversitatea de 
forme pe care le-a îmbrăcat circumstanţial. 

În concluzie la acest capitol, vom reţine elementul de 
noutate pe care îl aduce P.M.H. Atwater prin studiile sale, 
relevând mutațiile spirituale şi cerebrale care apar atât la 
copiii care au traversat o moarte clinică în antecedentele 
lor, cât şi la cei care se înscriu în generaţia noului mileniu 
cu o supradotare cognitivă şi emoţională, depăşind cu 
mult minţile geniale ale secolului abia încheiat. Ei sunt, 
fără dubii, speranța lumii noi. 


Capitolul XI - Concluzii şi comentarii 


Din coroborarea tuturor datelor discutate aici - 
experiențele morţii clinice, principiile fizicii cuantice, 
unele observaţii venite din domeniul ştiinţelor neuro- 
cognitive - şi din alte surse, mai vechi sau mai noi, se pot 
extrage mai multe concluzii referitoare la natura tuturor 
lucrurilor, pe care, desigur, cunoaşterea viitoare le va 
susţine sau le va invalida. În opinia mea, sunt multe 
argumente în favoarea acestor concluzii, aduse de studiile 
ştiinţifice efectuate până acum. 

Voi începe cu primul şi cel mai mare adevăr, unul 
esențial, susținut de toate sursele comentate aici: 

DUMNEZEU EXISTĂ! 

Este primul Adevăr, din care emerg toate celelalte 
explicaţii referitoare la om şi Univers. 

Este Sursa Primordială a întregului existent. 

Se încheie astfel o dispută dintre Ştiinţă şi Religie, 
veche de peste 400 de ani. 

Omul şi Universul au o origine sacră, spirituală. 

În mod paradoxal, argumentele care susțin originea 
spirituală a Universului vin din partea oamenilor de 
ştiinţă. 

e Suntem fii ai Luminii 

La începuta fost Lumina. Era o lumină diferită de cea 
fizică. 

Era o Lumină pură, alb-strălucitoare, vie, dotată cu 
toate însuşirile Fiinţei Divine. 


În ediţia greacă a Bibliei se spune că la început a fost 
Logosul şi mi se pare mai fericită traducerea, pentru că 
logosul înseamnă Ştiinţă, Informaţie, Cuvânt. Prin logos 
am avea simbolul întregii cunoaşteri divine. S-a spus 
metaforic că lumea-i toată adunată într-o boabă de nisip. 
Noi putem spune că întreaga lume este prezentă în 
Scânteia Divină. 

Universul ne apare, deci, ca expresie a acestei energii 
matriceale non-fizice, generată de Sursa Divină. 

«Din analiza tuturor datelor discutate aici, rezultă 
două însuşiri majore ale Divinităţii: 

- Una de ordin cognitiv, rațional. Sub acest aspect, 
Dumnezeu este o Congştiință non-locală, extinsă la 
întregul Univers. Este câmpul de energie subtilă care 
dublează tot ceea ce există. Fără această dublură de câmp 
purtător al unei Inteligenţe, nicio particulă, niciun atom, 
nicio moleculă n-ar avea capacitatea de a poseda o 
sarcină şi de a funcționa coerent în ansamblul în care 
sunt dispuse. Aceasta este, în opinia mea, ceea ce numim 
Inteligența Materiei sau ceea ce Max Planck a numit 
Mintea Materiei (Mină of Matter). 

- A doua însuşire majoră, de ordin afectiv, este cea a 
Iubirii. Toate sursele ne spun că Dumnezeu este, în primul 
rând, Iubire, ca stare de a fi în permanenţă şi nu ca 
sentiment de circumstanţă. Toţi cei care au avut 
experiența morții clinice spun că Fiinţa de Lumină emană 
iubire copleşitoare, infinită, necunoscută pe Pământ. 

Din faptul că, într-o rugăciune, răspunsul cel mai 
prompt vine atunci când încărcătura emoţională este 


profundă, aş deduce că Dumnezeu este în primul rând 
afect, iubire şi abia în timpul următor se manifestă ca 
rațiune. 

Am putea spune că Dumnezeu ne-a creat mai întâi 
din iubire; şi după aceea din rațiune. Indiscutabil, acesta 
este şi sensul Iubirii Christice, o continuă fascinație, 
adorație, cu totul diferită de atracţia efemeră dintre două 
persoane. 

*Cea mai mare descoperire a mileniului al treilea o 
constituie, în opinia mea, regăsirea lui Dumnezeu, într-o 
lume secularizată şi atee. 

«Experiența morții clinice ne spune ceea ce nicio 
fizică n-a fost în stare: dincolo este o Lumină vie, 
purtătoare de viață, conştiinţă, iubire, compasiune şi 
toate celelalte calități specifice Divinității. 

Sunt multe argumente care sugerează că ceea ce 
numim „dincolo de noi” este câmpul sau vidul cuantic, 
unde se descriu o serie de elemente comune: 

- Continuum Spaţiu-Timp exprimat doar prin timpul 
prezent, în care sunt conţinute simultan cele trei 
momente ale timpului: trecut, prezent, viitor. 

- Ubicuitatea - capacitatea de a fi în acelaşi timp în 
mai multe locuri. 

- Unitatea energetică şi informaţională a tuturor 

lucrurilor. Unul este în toate (pluralitatea luiunu, cum 
am numit acest fenomen). Prin energia matriceală din noi, 
suntem cu toții o frunză, un râu, un grăunte dintr-o stea, 
cum spunea Stanislav Grof. 


- Suntem cu toţii interconectați, cuprinşi într-o infinită 
rețea de legături informaționale, cum le-a numit omul de 
excepțională cultură care a fost Victor Săhleanu. 
Influențăm şi suntem influenţaţi de tot ceea ce există. 
Aceasta este responsabilitatea noastră de a fi. Tot ceea ce 
gândim şi acţionăm, în bine sau în rău, se răsfrânge 
asupra tuturor. Suma gândurilor noastre generează 
culoarea atmosferei psihologice în care trăim. 

e Fără excepţie, toți cei care au fost în lumea celestă 
descriu o altă imagine a lui Dumnezeu decât cea 
tradițională. 


Dumnezeu este un summum de calități; nu este rigid, 
nu este aspru, nu judecă, nu condamnă şi nu pedepseşte 
pe nimeni. Toţi cei care s-au întâlnit cu Fiinţa de Lumină 
spun că emană o iubire infinită, copleşitoare şi o blândeţe 
inefabilă. Dumnezeu are chiar şi umor, după cum reiese 
şi din scrierile lui R. Moody şi cele ale lui Neale Walsch. 

Ştim din Bibliecă instrumentul cu forța cea mai mare 
de acțiune de care s-a folosit Dumnezeu în crearea lumii 
a fost Cuvântul. „Să fie!” a spus Dumnezeu şi toate s-au 
făcut după voia şi ştiinţa sa. Este atâta matematică, atâta 
chimie, atâta ştiinţă în echilibrarea de forțe nucleare, 
atâta energie de stăpânit în miezul materiei, că depăşeşte 
orice minte omenească şi toate astea poartă un singur 
nume de autor: Dumnezeu. 

Este atâta frumuseţe în creaţiile naturii, atâta simţ 
estetic în armonia de culori când natura renaşte 
primăvara, atâta artă în simfonia de culori ale toamnei, 


atâta bucurie în roadele toamnei, şi toate acestea n-au 
decât un singur nume: Dumnezeu. 

Este atâta iubire, atâta înălțare sufletească, atâta 
fascinațţie şi extaz pur în sufletele noastre, încât te întrebi 
cum a fost posibil ca toată această complexitate 
psihologică să se nască dintr-o simplă materie fără suflet, 
aşa cum a fost înțeleasă de ştiinţă. Prin grație divină! Este 
singurul răspuns. 

Ca să înfiorezi gândul, să-i dai lumină, căldură, 
frumusețe, emoție, forță şi învolburare, trebuia ca mai 
întâi cineva să îmbrace gândul în straiul iubirii pentru 
noi. De aceea, Dumnezeu rămâne cel mai mare Psiholog. 
Chiar cred că, aşa cum am mai spus, Dumnezeu este în 
primul rând psihologie, iubire, afecțiune şi în al doilea 
rând este şi calcul, rațiune, ştiinţă. 

Un cititor sceptic va spune, probabil, că tot ce am 
scris despre conceptul de Dumnezeu este un simplu 
exercițiu poetic fără un substrat real. Dacă apreciază că 
nu are niciun substrat real, îl rog atunci să spună ce-i 
lipseşte unui corp fără viaţă în primele 3 minute după 
deces, când încă nicio celulă n-a murit, ca să fie viu? 
Răspuns: doar viața şi viața este Dumnezeul care a 
părăsit celulele acelui corp. 

«Experiențele morţii clinice, fizica cuantică, dar şi alte 
surse, ne spun că nu există întâmplare în Univers atunci 
când este vorba de viața unui om. 

Universul este expresia unei gândiri, a unei rațiuni. 
Şi omul este, de asemenea, rezultatul unei rațiuni, fiind 
el însuşi învestit cu rațiune. Dacă am face o ierarhizare a 


treptelor rațiunii în Univers, în capul scării s-ar situa, 
evident, Ființa Divină, iar pe următoarea treaptă, omul. 
În faţa unei stele, omul are prioritate, pentru că, prin 
mintea sa, este co-creator de univers. Ca urmare, viața sa 
este încontinuu supravegheată printr-o mulțime de 
mesageri care au misiunea de a interveni la nevoie. Ceea 
ce nu înțelegem noi este faptul că, din raţiuni care ne 
scapă, durata vieţii de aici este programată de la câteva 
minute până la zeci de ani. Şi ultima noastră expirație 
este înscrisă în ADN. Pretutindeni se moare la toate 
vârstele. 

Mă opresc aici, spunând că medicul nu este 
Dumnezeu, iar medicina nu este matematică. 

«Cred că defectul major al societăţii umane se află la 
nivelul relațiilor interumane. Lipsa de respect reciproc şi 
nerespectarea drepturilor celuilalt constituie prima sursă 
de conflict. Este o acută nevoie de o nouă psihologie, care 
să rezoneze cu legile spirituale ale Universului. 

«Avem două instanţe de decizie: mintea şi inima. 

- Mintea este informaţia, rațiunea, educația; 

-Inima este sufletul, intuiţia, Divinitatea din noi, 
emoția, sentimentele. De aceea, când suntem trişti, avem 
senzația că ne doare, că ne apasă inima; 

- Cu mintea alegem logic, raţional; 

- Cu inima alegem în virtutea sentimentului pe care îl 
avem în clipa deciziei. Timpul ulterior ne arată că 
adevărul a fost de partea inimii; 

- Inima este vocea interioară a Sinelui, echivalentul 
Divinităţii din noi; 


- Rațiunea foloseşte repere conjuncturale, efemere; 

- Inima se ghidează după vocea Universului din noi, 
singurul deținător al adevărului; 

-Inima este mai aproape de subconştient decât 
raţiunea. Acolo este înscrisă întreaga noastră istorie - 
trecută, prezentă şi viitoare; 

- Informaţia venită din subconştient o numim intuiţie. 

«Religiile au vorbit despre Paradisulde dincolo. Oricât 
ni s-ar părea de puţin credibil, acesta există, dar 
realitatea sa este cu mult mai mirifică. Dincolo, totul este 
făcut din lumină - iarbă, flori, copaci, ape, ființe. Totul 
străluceşte într-o simfonie de culori, totul este îmbibat de 
arome răpitoare pentru suflet şi mângâiat de o briză 
răcoritoare, însuflețit de coruri de serafimi şi de păsări. 
Cel care a creat numele de „pasărea Paradisului” a avut 
probabil în minte imaginea sa de dincolo. 

Aceste descrieri au fost făcute atât de către cei care 
au avut experienţe ale morții clinice, cât şi de către cei 
care au călătorit acolo în afara corpului fizic. 

William Buhlman ne spune însă că a pătruns 
extracorporal în dimensiuni şi mai adânci de univers, 
unde peisajele sunt de o frumuseţe cu mult mai exaltantă. 
A văzut coloane imense de lumină, de o puritate absolută. 
Aceleaşi coloane de lumină pură, ca martore ale luminii- 
mamă, matrice de la începuturile lumii, au fost descrise 
şi de Sandra Anne Taylor. 

Se apreciază că prin înălțarea conştiinţei - acest 
paşaport universal cu care putem vizita întregul Univers, 
vom trece în etapa următoare de evoluție. Aceasta va 


însemna explorarea lumii siderale, nu cu vehicule fizice, 
care ne limitează la universul fizic, ci având ca vehicul 
doar mintea noastră care acolo este înzestrată cu puteri 
demiurgice. 

e Experiența morții clinice ne relevă existenţa a cel 
puţin două dimensiuni de Univers: 

-Una este dimensiunea noastră fizică, cea a lumii 
concrete, accesibilă simțurilor noastre, orientată 
tridimensional şi supusă legilor fizicii newtoniene. Având 
masă, toate corpurile fizice sunt supuse forței de 
gravitație. În dimensiunea fizică ne consumăm existența 
de la naştere până la moarte. 

- Cealaltă dimensiune este a lumii de „dincolo”. Este 
dimensiunea primară, esențială a Universului, formată 
din energia matriceală sau subtilă - sursă a întregii lumi 
- emanată de Ființa de Lumină, cum o numesc toți cei 
care au întâlnit-o în planul de dincolo. Este Regatul 
Fiinţei Supreme, al Conştiinţei Cosmice. 

«Până la nivel molecular, suntem un corp fizic 
muritor şi aparținem lumii concrete. 

Dincolo de nivelul atomic aparținem corpului 
spiritual, non-fizic, invizibil, nemuritor. 

«Nu există decât moarte a corpului fizic. 

Spiritul, sau corpul subtil, este etern. 

Naşterea este trecerea de la esenţă la substanţă. 

Moartea este trecerea de la substanţă la esență 

(Apollonius din Tyana). 

«Din expunerea anterioară, se pot distinge două 
modalități de acțiune diferite la nivel de univers. Una este 


cea firească, în acord cu legile fizicii cunoscute, şi o alta 
este contrară acestor legi. 

Mulţi dintre cei care au avut boli grave, nerezolvate 
de terapia în uz şi din cauza cărora au intrat în moarte 
clinică, au fost vindecați, fie instantaneu, fie doar în 
câteva zile, necesare pentru reparația unor deteriorări 
mari ale organismului. Am comentat în acest sens 
exemplul Anitei Moorjani. 

O altă cale de vindecare, la fel de miraculoasă în astfel 
de cazuri, a fost aceea a apelării la ajutorul credinţei. Sunt 
binecunoscute vindecările efectuate de Părintele Arsenie 
Boca sau de Sf. Nectarie, Sf. Serafim de Sarov, Sf. Antonie 
de Padova şi mulți alții. 

Aceste vindecări, contrar a ceea ce ştim despre 
natură, demonstrează că dincolo există o Forță şi o Voinţă 
ale unei Surse, care poate să răspundă la o rugăciune sau 
să săvârşească miracole. 

«Spuneam că Sursa Primordială emite şi controlează 
încontinuu fluxul de energie subtilă (matriceală, vitală, 
energie universală). 

Fiind emanată de Fiinţa de Lumină, este evident că 
această energie are ca suport lumina sub formă de unde, 
la acest nivel, şi de particule, când formează corpurile 
fizice. 

Ştim acum că viața din planul terestru este 
menținută grație fluxului continuu de energie vitală 
(cosmică) venită din planul de dincolo. 

O circulaţie liberă a energiei vitale în corpul nostru 
înseamnă sănătate. Blocarea acestei energii în circulația 


sa normală la nivelul organismului înseamnă boală. 
Aceste blocaje sunt generate de emoţiile, gândurile şi 
acțiunile negative. Ajungem la concluzia, susținută de 
toate sursele comentate, că tot ceea ce are o semnificaţie 
negativă - idei, emoţii, stres, acţiuni - are un efect 
perturbator, distorsionant, atât pentru om, cât şi pentru 
Univers. Fericirea noastră este şi a Universului în acelaşi 
timp, după cum şi suferința noastră o împărțim cu 
Universul. Lecţia pe care o putem învăţa de aici este aceea 
că legea fundamentală a Universului este una de ordin 
spiritual, moral, iar efectul său se extinde la toate 
structurile sale componente. Trebuie să remarcăm că 
prioritate în sesizarea acestei legi a avut-o religia, în timp 
ce ştiinţei i-au trebuit 2000 de ani de evoluţie ca să o 
poată înțelege. Acesta este motivul pentru care lisus 
rămâne pentru mine cel mai mare învăţător al tuturor 
timpurilor şi, în acelaşi timp, şi cel mai modern. Toate, 
dar absolut toate cuvintele lui, toate învățăturile lui sunt 
perfect explicabile în termenii ştiinţelor moderne. 

Boala îşi imprimă un tipar patologic în ADN-ul 
nostru. Supărarea, stresul, toate actele şi emoțiile 
negative determină o contractare a lanțului ADN, 
nefavorabilă stării de sănătate. Am descris experienţele 
care au confirmat afirmația de mai sus în alte lucrări. 

Bucuria, liniştea sufletească obţinută prin iertarea de 
care a vorbit lisus şterg tiparul patologic al bolii din ADN 
şi depliază lanţul său. S-ar fi gândit cineva înainte de 
descoperirea ADN-ului că ar putea fi un punct de întâlnire 
dintre religie şi ştiinţă? 


Al doilea exemplu. Ştim că primul imperativ al 
învățăturilor lui lisus îl constituie îndemnul la iubire, 
agape, sau iubirea pornită din inimă către sufletele 
tuturor ființelor. Care este rostul ei? Acela de a fi un liant, 
o conexiune sufletească cu tot ce există. Această iubire 
este garantul păcii, al armoniei, al liniştii şi al bunei 
înţelegeri între oameni. În mod neaşteptat, suportul său 
îl găsim în fizica cuantică, şi anume în principiul 
interconexiunii cuantice. Suntem cu toții interconectați la 
nivel cuantic. Suntem cu totii interdependenţi, nimeni nu 
poate fi ceea ce este doar prin sine, ci şi prin toți ceilalți. 
Binele tuturor înseamnă coeziunea tuturor. 

Ştim acum că la nivelul ADN-ului sunt prezente toate 
informaţiile utile procesului de vindecare. Spuneam că se 
fac studii de descifrare a gramaticii ADN-ului. Va fi era în 
care tratamentul prin medicație farmaco-chimică se va 
reduce la un minim necesar, apreciat la circa 10%. 

«Experiența morții clinice ne aduce pentru prima 
oară în atenţie o lume de dincolo foarte aproape de 
înțelegerea noastră actuală, cu o organizare socială 
aproape identică cu a noastră, cu instituții, şcoli, 
universități, profesori, specialişti pe diverse domenii, 
psihoterapeuţi, ghizi, dar şi relaţii interumane perfect 
armonizate. Culoarea luminii, a peisajului, frumusețea 
locurilor, viaţa lor plină - ni se spune că sunt departe de 
descrierea tradițională cunoscută. Nu întâmplător, când 
sunt trimişi înapoi în lumea terestră, majoritatea dintre 
cei care au avut o moarte clinică refuză să se mai întoarcă. 


«Venim aici pentru a învăţa anumite lecţii de care 
avem nevoie în scopul de a evolua. Scopul vieții îl 
constituie iubirea şi cunoaşterea. Prin cunoaştere, 
evoluăm. Prin iubire, obținem seva vieții şi armonia 
necesară conviețuirii. 

«Dincolo este o singură religie, cea a Fiinţei Divine, a 
iubirii infinite care este dăruită în egală măsură tuturor, 
indiferent de apartenenţa religioasă de aici. 

Argumentul cel mai convingător al acestei aserțiuni îl 
constituie faptul că toţi cei care au avut experiența morții 
clinice au trăit aceleaşi evenimente, indiferent de spațiul 
geografic din care au venit, de culoare, cultură sau religie. 

Nimeni n-a fost întrebat ce religie a avut, ci doar ce 
fapte a săvârşit aici. Sigur că religia practicată cu 
înțelepciune şi cu înțelegerea că toți oamenii provin dintr- 
o singură sursă, şi anume dintr-o scânteie divină, 
constituie o pregătire a sufletului pentru Regatul Celest. 

Sigur că mulți oameni simt nevoia unei instituții cu 
un ritual prin care să păstreze comuniunea cu Dumnezeu 
şi fiecare poate avea o religie diferită care ţine doar de o 
condiționare istorică, geografică şi culturală. Am mai 
spus, către vârful muntelui pot duce mai multe căi. Este 
adevăratcă unele nu conduc la vârf, ci în prăpastie. Acolo 
conduc habotnicia şi fanatismul. Aşa s-a ajuns la 
Inchiziţie şi la sectele sinucigaşe, care nu au avut şi nu 
au nimic comun cu Dumnezeu. 

Orice religie care cultivă iubirea pentru toți semenii, 
fără nicio discriminare, se înscrie implicit în legile 
spirituale ale Divinităţii. 


eNi se spune că a fost nevoie, cel puţin în vremurile 
îndepărtate ale civilizaţiei, de mai multe religii pentru că 
nu toți oamenii erau la fel de evoluațţi pentru a le înțelege 
corect mesajul. 

«Religia care cultivă ura, intoleranţa, violența, 
discriminarea sub orice formă nu duce la Dumnezeu şi va 
fi invalidată de istorie mai devreme sau mai târziu. 

Anita Moorjani era de rit hindus, iar boala sa cumplită 
îi blocase funcționarea tuturor viscerelor şi niciun medic 
nu o mai putea salva. A vindecat-o în doar câteva zile 
acelaşi Dumnezeu care l-a vindecat şi pe Stavros 
Kalkandis, care era de rit creştin. Aşadar, Dumnezeu nu 
face discriminare între un rit şi altul. 

*Una dintre dovezile care sugerează existența unei 
dimensiuni spirituale a Universului o constituie 
transformarea spirituală pe care o au, fără excepție, toți 
cei ce s-au întors de dincolo. Ei îşi evaluează viața din 
perspectiva experienţei pe care au trăit-o acolo. 

«Experiența morții clinice este prin excelență una 
spirituală, un salt cuantic în esența noastră pură şi 
eternă, în dimensiunea propriului nostru adevăr, oferind 
răspunsuri la obsedantele noastre întrebări: cine suntem, 
de unde venim, ce rosturi avem aici şi unde ne întoarcem? 

«Suntem aici pentru a evolua, oferindu-ne reciproc 
iubire, ajutor, înțelegere, iertare. Fiecare îşi are misiunea 
sa. În acest scop, suntem înzestrați cu talentele şi 
predispozițiile necesare. După cum am formulat în altă 
lucrare, fiecare fiinţă pare să-şi ajungă sieşi. 


«Ceea ce numim „păcat” este o abatere de la Legea de 
funcţionare a Universului. Prin abaterile de la Lege ne 
creăm dezechilibre energetice care ne sunt dăunătoare 
nouă şi semenilor noştri. Toate gândurile, emoţiile şi 
acțiunile noastre cu conotații negative, inclusiv lipsa de 
igienă a corpului, care este apreciat ca fiind Templul 
spiritului, intră în categoria a ceea ce numim „păcate” sau 
abateri de la Lege. 

«Experiența morții clinice a fost, în opinia mea, doar 
o sugestie care ne-a deschis porțile unei lumi nebănuit de 
frumoase, de înălțătoare şi de reale. 

Experiențele morţii clinice ne-au condus la porțile 
lumii, la Sursa ei Divină, oferindu-ne una dintre cele mai 
fascinante şi măreţe imagini ale acesteia, aducându-ne-o 
atât de aproape de sufletul şi de mintea noastră, atât de 
reală, de inefabilă şi de umană - în sensul cel mai profund 
al acestui atribut. 

«Experiența morții clinice ne deschide perspectiva 
unei lumi uimitoare, un etalon de perfecțiune, un model 
de existență ideală, la care nu ne-am gândit niciodată că 
poate exista. Trăind până acum într-o lume a inechității, 
a invidiei, a urii şi a suferinţei, ne lăsăm greu convinşi că 
există undeva şi o altă lume cu un comportament şi o 
viață ideale. Aceasta este lumea lui Dumnezeu. 
Precedentul unei lumi fericite există deja. Avem acum 
suficiente argumente ca să înțelegem că lumea de dincolo 
reprezintă o civilizaţie net superioară, care precede 
civilizația din lumea de aici, constituind Sursa şi modelul 


existenţei umane- de la ştiinţă la tehnologie, artă, model 
social şi comportament uman. 

În mintea noastră, convinsă până acum că lumea în 
care trăim nu poate fi altfel decât este, privind-o 
resemnați, vom avea ca imagine, ca exemplu, un alt model 
posibil, demn de urmat, acela al lumii de dincolo. 

“Vreau să cred că studiul morții clinice şi-a încheiat 
misiunea. Mai mult nu mai poate da. Acum se deschid în 
fața noastră alte căi. Nu va mai fi nevoie să aşteptăm un 
accident, o boală, pentru o posibilă experienţă în timpul 
morții clinice. 

«Locul experiențelor morţii clinice va fi luat de 
călătoriile out of the body, extracorporale. Descrierile 
obținute pe această cale sunt identice cu cele din moartea 
clinică, cu o diferenţă care este în favoarea experiențelor 
extracorporale. În aceste experiențe conştiinţa este 
perfect conservată, călătoria fiind întreprinsă din proprie 
inițiativă şi nu printr-o suferință care să ne aducă în 
pragul morții. 

Călătoria extracorporală în scop de explorare a 
Universului poate fi efectuată de persoane pregătite în 
acest sens, conştiente de obiectul pe care îl au de studiat. 

Ce înseamnă o astfel de pregătire şi ce avantaje 
imense vor fi pentru omenire, ne putem face o imagine 
lecturând cărțile cu această tematică. 

Graţie mijloacelor tehnice create deja la Institutul lui 
R. Monroe, experienţele prin decorporalizare devin cu 
timpul doar o chestiune de învăţare aflată la dispoziția 
tuturor. 


eO observaţie extrem de interesantă, poate cea mai 
importantă de reţinut, este aceea că, la fel cum după o 
experiență a morții clinice au loc mutații de ordin somatic, 
psihic şi spiritual, aceleaşi mutații se produc şi ca urmare 
a experiențelor extracorporale sau după regresiile 
transpersonale. 

lată câteva mărturii ale unei femei care a traversat o 
experiență a morții clinice: 

- acum am dorinţa de a-i îmbrăţişa pe toți oamenii pe 
care îi întâlnesc pe stradă; 

- preţuiesc fiecare clipă a vieții; 

-am descoperit bucuria de a trăi; 

-nu mai am nicio frică de moarte; 

-mi-a dispărut sentimentul de ataşament față de 
bunuri”. 

Este uşor de imaginat ce va însemna pentru 
generațiile viitoare utilizarea tuturor posibilităților pe care 
le vor avea la dispoziție pentru optimizarea propriei lor 
funcţionalităţi. 

«Atât în universul cuantic, cât şi în cel spiritual, de 
dincolo, lumina are un comportament cuantic, non-fizic. 
Devine o energie subtilă, supusă controlului Conştiinţei, 
atât Cosmice, cât şi umane, care o modelează în formele 
existente. 

La nivel macroscopic, în universul fizic, lumina suferă 
ceea ce s-a numit „colapsul funcţiei de undă” şi devine 
materie fizică, constituită din particule. 

S-a spus, metaforic desigur, că noi transformăm cu 
mintea noastră energia cuantică în materie, în toată 


diversitatea ei de forme, asemenea legendarului rege 
Midas, care transforma în aur tot ce atingea. 

«S-ar putea spune, simplificând la maximum, că 
Universul este format din doi poli: Conştiinţă Cosmică şi 
conştiinţă umană. Între aceştia se află energia cuantică, 
subtilă sau matriceală care îmbracă diversitatea formelor 
existente sub acțiunea modelatoare a Conştiinţei. 

«înzestrându-ne cu o conştiinţă capabilă să dea forme 
materiei, Dumnezeu ne-a făcut parteneri în creaţie. Dacă 
am medita puţin, am înţelege ce rol extraordinar ni s-a 
rezervat în Univers. De aceea este foarte important să 
respectăm legile spirituale ale Universului. 

* Suntem ființe vii într-un univers viu. Suntem biologie 
prin corpul fizic şi spirit, rațiune, conştiinţă în 
dimensiunea de dincolo. 

În planul spiritual de dincolo, energia subtilă 
reacționează aproape instantaneu la simpla exprimare a 
dorinței noastre. Cu alte cuvinte, conştiinţa noastră este 
capabilă să dea forme materiei asemenea Conştiinţei 
Divine. 

În planul fizic, transformările energiei subtile în 
materie fizică la nivelul corpului uman sunt lente şi au 
viteza de creştere, dezvoltare şi modificare specifică 
biologiei noastre. De aceea, dacă nu suntem avizaţi, nici 
nu le sesizăm. 

eNi se spune că celulele corpului nostru au fost 
programate inițial să se regenereze în permanenţă. Viața 
lor era astfel fără sfârşit, aşa cum o au şi astăzi fiinţele 
monocelulare care se înmulțesc prin diviziune. Moartea - 


şi deci limitarea duratei vieţii - a apărut odată cu 
înmulțirea prin sexualitate. 

S-ar părea că a existat un moment al „izgonirii din 
Paradis”. Atunci s-a decis ca în forma noastră fizică să 
avem o viaţă cu durată limitată prin programul introdus 
în celulele tuturor ființelor la nivel de ADN. 

Se speră ca în viitorul nu foarte îndepărtat, grație 
noului context cosmic în care am intrat, al redresării 
noastre spirituale, şi în condiţiile progreselor previzibile în 
descifrarea gramaticii codului genetic, să ne recucerim 
Paradisul pierdut şi durata vieţii noastre să devină o 
opțiune şi nu o fatalitate. Dacă avem în vedere că energia 
cuantică matriceală este inepuizabilă, nu mi se pare 
imposibilă minunea nemuririi, când omul se va apropia 
de „Zei” prin transformarea conştiinţei sale. 

Am convingerea că, în viitor, omenireava trăi cea mai 
fantastică dintre experienţele cosmice, care i se pregăteşte 
pentru prima oară în istoria Universului. 

«Consecințele concluziilor pe care le impun cele mai 
noi surse de cunoaştere sunt imense, iar pe unele nici nu 
le putem încă intui. Eu le considera fi adevărate revelații 
care vor marca o cotitură fundamentală, nu numai în 
istoria umanităţii, ci şi a întregului Univers. 

Este o nouă motivare, o nouă explicare a lumii, care 
va genera, obligatoriu, consecinţe în toate domeniile 
existentei umane. 

Experiența morţii clinice devine astfel un real 
instrument prin care luăm act conştient de realitatea 
noastră cosmică. 


«Noi suntem, la modul direct, opera conştiinţei 
noastre. Corpul nostru fizic este alcătuit din elemente ale 
vieților trecute şi din cele ale combinației materialului 
genetic al părinţilor. În câmpul conştiinţei celui ce 
urmează să se nască este deja prezentă schema sa 
morfogenetică, decisă în planul de dincolo. Genele sunt 
ale părinţilor, aranjamentul lor vine din proiectul desenat 
dincolo. 

e Credinţele şi sugestiile noastre sunt gânduri- forme 
care participă prin intermediul genelor la modelarea 
corpului nostru fizic şi la condiţionarea noastră 
psihologică. 

Suntem, în consecință, expresia sugestiilor, 
credințelor, sentimentelor, emoțiilor şi gândurilor noastre 
pozitive şi negative. 

lată o sugestie negativă care accelerează un proces 
biologic, deocamdată inevitabil: gândul că îmbătrânim. 

Ne putem închipui că în China de acum 4000 de ani 
existau sisteme de menținere a sănătății fizice şi mentale 
în care, între altele, se vorbea despre capacitatea 
conştiinţei de a ne influenţa în acest sens? Una dintre 
sugestiile negative care se recomanda să fie evitate era şi 
aceea a gândului de îmbătrânire. 

Am remarcat, în general, că în cultura orientală s-a 
atribuit gândirii un rol deosebit în modelarea şi 
funcționalitatea organismului despre care în cultura 
occidentală nu s-a vorbit niciodată până la contactul celor 
două tipuri de civilizaţie. În şcolile noastre am învăţat un 
singur lucru: anatomia şi fiziologia organelor interne nu 


sunt supuse controlului nostru voluntar. Din acest motiv, 
în fața performanţelor obţinute în acest sens în Orient, 
lumea ştiinţifică occidentală a rămas multă vreme 
sceptică. 

e O surprinzătoare confirmare a adevărurilor revelate 
în experienţa morții clinice o găsim şi în legenda lui 
Hermes Trismegistul. 

Această legendă, care este atribuită, pe nedrept, doar 
fanteziei lui Edouard Schure, conţine cel mai profund 
adevăr pe care abia astăzi îl putem înţelege şi confirma în 
virtutea cunoaşterii ştiinţifice de care dispunem. Este 
absolut uimitor ce se putea şti acum 4000 de ani în 
civilizația Egiptului antic! 

Hermes merge la Templul lui Osiris pentru a fi inițiat 
în misterele acestuia. Preotul Templului îi induce o stare 
similară cu regresia psihică din zilele noastre. Intră în 
„dialog” cu Osiris, care se prezintă ca fiind Inteligența 
Supremă aflată la originea tuturor lucrurilor. Este apoi 
scufundat în haosul întunecat, simbol al începuturilor 
lumii. Cu un zgomot lugubru, din haos izbucneşte 
Lumina care umple Infinitul. Osiris îi explică apoi că 
Lumina este Inteligența Divină în care sunt prezente toate 
tiparele lumii existente, întunericul fiind simbolul lumii 
materiale în care trăiesc oamenii pe Pământ. 

Preotul Templului îi explică mai departe că Legea 
Misterului acoperă Marele Adevăr, la care nu au acces 
decât frații lor inițiați. Adevărul trebuie dezvăluit în 
funcţie de inteligenţa fiecăruia, ascunzându-l de cei răi, 
care sunt în stare să facă arme de distrugere a semenilor, 


iar celor slabi le poate rătăci mintea. Adevărul trebuie să 
vorbească doarprin fapte. „Ştiinţa este forța, credinţa este 
spada, iar tăcerea este armura care nu poate fi 
sfărâmată”. 


